
JEAN PIAGET ŞI „PSIHOLOGIA INTELIGENŢEI” 


Jean Piaget este una dintre personalitățile de frunte ale 
psihologiei contemporane. Savant cu un vast orizont ști- 
intific, Piaget a adus, în cei aproape cincizeci de ani de 
activitate, o contribuţie fundamentală la psihologia gene- 
tică și, în special, la descifrarea structurilor evolutive ale 
intelectului infantil. „În momentul de față, nici un cer- 
cetător serios nu poate lucra în acest domeniu — scriu 
psihologii sovietici Leontiev și Tihomirov — fără a studia 
aportul pe care l-au adus în numeroasele lor lucrări J. Piaget 
și colaboratorii săi“, 

Chiar dacă nu sîntem de acord cu unele idei sau inter- 
pretări ale lui Piaget, imensul material faptic acumulat, 
profundele sale analize, viziunea sa dialectică, extrem de 
fecundă și, în genere, marile sale sinteze teoretice — înglo- 
bînd, în afară de psihologie, și domenii conexe: logică, 
epistemologie, matematici, biologie etc. — reprezintă o 
contribuție de prim ordin la înțelegerea științifică a dina- 
micii intelectului uman?. 

Jean Piaget s-a născut în Elveţia la 9 august 1896. 
Încă din primele clase de liceu se vădește atracția sa deose- 
bită pentru ştiinţele naturale. În urma rugämintii sale, 
directorul muzeului zoologic din localitatea natală îi acceptă 
ajutorul, și, astfel, încă adolescent, Piaget învaţă să observe, 
să colectioneze si să claseze speciile de animale. „Ţin să 
notez aceste începuturi, scrie Piaget, deoarece... eu m-am 


1A. N. Leontiev, O. K. Tihomirov, Postfafàä la 
J. Piaget, B. Inhelder La génèse des structures logiques 
élémentaires, trad. în Ib. rusă, Izd. In. lit., M., 1963, p. 425. 

2 Studiul de față nu-şi propune să trateze ansamblul concepțiilor 
lui J. Piaget, care, îndeosebi prin direcția pe care au luat-o după 
publicarea Psihologiei snteligenjei, se încadrează în filozofia contem- 
porană a ştiinţei. Ne mărginim aci la o prezentare, evident sumară, 
a concepției sale psihologice. 


format ocupîndu-mă de o problemă precisă: aceea a speciilor 
și a variațiilor lor indefinite în funcție de mediu, aceea a 
relațiilor dintre genotip și fenotip. Pe scurt, de atunci în- 
colo am gîndit în termenii formelor și ai evoluției formelor“. 

Acestor interese li se adaugă, apoi, cele filozofice: licea- 
nul de 15 ani visează să construiască o teorie biologică a 
cunoașterii. Redacteazä, pentru el însuși, Schita unui 
neopragmatism, în care gîndirea este pusă în legătură cu 
acțiunea și cu fenomenele de adaptare biologică (dar, după 
cum notează Piaget, „fără nuanţă utilitaristä“). 

La Universitate, urmează zoologia și, paralel, cursuri 
de filozofie, iar în 1917 își ia doctoratul, cu o lucrare asupra 
moluștelor, după care însă renunță la acest domeniu de 
activitate. 

Interesul său se îndreaptă într-o măsură din ce în ce 
mai mare spre psihologie, întrucît speră să găsească „în 
psihologia inteligenței termenul mediu între interesele 
pentru biologie și cele pentru epistemologie“4 — aceasta, 
după ce studiul diverselor sisteme filozofice l-a deceptionat, 
creîndu-i „impresia unor construcții artificiale, lipsite de 
o bază experimentală“5. 

„Pe de altă parte — arată el itso lucrare recentă — 
mi-am descoperit o înclinație de netăgăduit pentru specu- 
latie și am înțeles repede că epistemologia mea biologică 
ar fi o filozofie ca oricare alta, dacă m-aș märgini să-mi 
continui cercetările de zoologie, iar în orele libere, să reflec- 
tez asupra chestiunilor generale. Am ajuns deci să consider 
„ca o lipsă de onestitate intelectuală orice producție de-a 
mea, care să nu fie supusă controlului a două metode de 
verificare, ce mi-au apărut atunci ca singurele valabile: sau 
controlul faptelor, subordonat unei experimentări personale 
și nereducîndu-se la o reflexiune asupra lucrărilor altora, 
sau controlul deductiv, dar subordonat unor algoritmi 
precisi, ca aceia care se folosesc în matematici sau în logica 
simbolică“. 


3Piaget Jean, Fou d'autobiographie intellectuelle, în 
„Bulletin de psychologie", . 1—2, 1959, p. 9. 

4 Ibidem, p. 10. 

5.4 history of psychology in autobiography, vol. IV, Clark Univer- 
sity press, Worcester, Massachusetts, p. 240, apud A. N. Leon- 
tiev, O. K. Tihomirov, loc. cit., p. 425. 

SE. W. Beth, J. Piaget, Epistémologie mathématique 
et psychologie, partea a Il-a (redactată de J. Piaget), P.U.F., Paris, 
1961, pp. 143—144. 

Piaget a participat un timp la lucrările practice ale lui 
Lipps si Wreschner, la Zürich, dar fără un interes deosebit. 
La Paris, însă, trăiește ceea ce 'el consideră a fi „o experiență 
extraordinară“. În laboratorul lui Binet, cu permisiunea 
doctorului Simon — aflat atunci la Rouen —, are prilejul 
să stea zilnic de vorbă cu copii (dr. Simon îl solicitase să 
etaloneze în franceză niște teste de inteligență ale lui 
C.Burt),ceea ce îi permite un prim contact, pe viu, cu procesul 
enigmatic și atît de pasionant al formării ontogenetice a 
operațiilor logice (al căror simbolism, expus de Couturat, 
tocmai îl studia). 

Pentru a înțelege eforturile și dificultățile copiilor — 
deci ale inteligenței în formare — , procedeul de bază 
constă în a le confrunta pe acestea cu modelul structurat, 
încheiat pe care îl oferă algebra logicii. „Visul meu per- 
manent de a găsi o legătură între formele vii și formele 
gîndirii se realiza dintr-o dată: aveam înaintea mea.. 
subiecți în evoluţie..., iar acești subiecți, în carne și oase, 
treceau printr-o serie de etape... care îi conduceau foarte 
tîrziu... la acele forme ale gîndirii, pe care noi, filozofii, 
le consideram ca universale și apriori“7. 

Această experiență, cu multiple semnificații, îi dezvă- 
luie lui Piaget un adevăr fundamental, care avea să-i orien- 
teze toate cercetările ulterioare: formele logice sînt, de 
fapt, realități vii, dinamice, care se constituie progresiv, 
de-a lungul primilor ani de viață. Dacă a explica înseamnă 
„a reconstitui modul de producere a fenomenelor“, atunci 
a explica psihologic structura gîndirii logice Rene, în 
primul rînd, a reconstitui geneza acesteia. 

Pornind de aici, Piaget schițează un program de cer- 
cetări, care trebuia să constituie „echivalentul unei analize 
embriogenetice' ‘8 si care, după aprecierile sale initiale, 
urma să-i ocupe cinci ani, înainte de a trece la probleme 
generale. Aceste cercetări „prealabile“ au durat, însă, 
40 de ani. 

În această primă etapă, Piaget elaborează o serie de 
lucrări referitoare la dezvoltarea intelectuală a copilului’. 


TJ. Piaget, Esquisse d'autobiographie intellectuelle, p. 10. 

8E. W. Beth, J. Piaget, op. cit., p. 144. 

9 Le langage et la are chez l'enfant (1923), Le jugement et le 
raisonnement chez l'enfant (1924), La représentation du Monde chez l'en- 


Jant (1926), La causalité physique chez l'enfant (1927), Le jugement 
moral chez l'enfant (1932). 


Metoda de care s-a servit a fost denumită de Piaget 
însuși „metoda clinică“. „Urmărind copilul în fiecare din 
răspunsurile sale si ghidat de el însuși, făcîndu-l să vorbească 
din ce în ce mai liber, obținem în fiecare domeniu al inte- 
ligentei un procedeu clinic de examen, analog celui pe care 
psihiatrii l-au adoptat ca mijloc de diagnostic", Esentialul 
este ca, în cursul investigației, să influentäm cît mai putin, 
din perspectiva noastră, a adultului, mersul gîndirii copi- 
lului, prin întrebări sau indicaţii nepotrivite, care să ducă 
la rezultate ce vor masca fenomenul natural. | 

În aceste lucrări, Piaget, situîndu-se într-o perspectivă 
sociologică, schiteazä una dintre tezele sale principale, care 
a dat naștere la numeroase controverse, și anume teza carac- 
terului egocentric al gîndirii și limbajului infantil. „Expe- 
rienta ne-a arătat că copilul gîndește de o manieră exact 
intermediară între maniera autistică și cea socializată. 
Noi am numit... egocentrică gîndirea copilului, vrînd să 
indicăm prin aceasta că gîndirea lui rămîne autistică în 
structura ei, dar că interesele copilului nu mai vizează doar 
satisfacţii de ordin organic sau ludic, ca în cazul autismului 
pur, ci si adaptarea intelectuală, ca în cazul gîndirii adul- 
tului“, Gîndirea copilului rămîne centrată, așadar, pe o 
perspectivă unilaterală — care este cea proprie și de moment 
— fiind incapabilă să se racordeze la punctele de vedere ale 
celorlalți și să-și subordoneze punctul de vedere propriu 
unei perspective obiective. Din această cauză, între copii 
nu se realizează o adevărată comunicare. (În cazul comu- 
nicării cu adultul, lucrurile se schimbă, întrucît conversaţia 
o dirijează acesta din urmă.) Copiii — deși împreună și 
părînd a comunica între ei — sînt, mai mult sau mai putin, 
prizonierii propriului punct de vedere. Copiii nu se înțeleg 
bine unii pe alții pentru că nici nu dispun încă de mijloace 
necesare unei exprimări verbale destinate a fi receptionatä 
şi înțeleasă de ceilalți. „Funcțiunea acestui limbaj egocentric 
este deci, în special, de a scanda gîndirea sau acțiunea 
individuală'1?. Copilul, evident, nu bănuiește acest caracter 


vw Cf. Ed. Claparède, Prefaţa la Le langage et la pensée 
chez l'enfant, Delachaux et Niestlé, Neuchâtel, 1923, p. X (după 
Archives de Psychologie“, XVIII, p. 276). 

ii Jean Piaget, Le jugement et le raisonnement chez l'enfant, 
ed. a Il-a, 1935, p. 262. Ulterior, în urma controversei cu Wallon, 
psihologul elvețian va renunța la termenul „autistic“. 

13 |. Piaget, op. cit., p. 269. 


egocentric al gîndirii și limbajului său, incomprehensiunea 
reciprocă — parţială — dintre el și ceilalți copii. Mai 
mult, copiii au tendința să creadă „că fiecare gînd al lor 
este comun tuturor'13. 

La această caracteristică, fundamentală, se adaugă și 
altele: incapacitatea de a sintetiza, exprimată în fenomenul 
de juxtapunere (copilul alătură faptele în mintea sa, fără 
a fi capabil de o sinteză reală), sincretismul (gîndirea copi- 
lului se servește de scheme globale, care ignorează analiza 
şi disocierile adecvate), incapacitatea de a înțelege relaţiile. 

Copilul este insensibil la contradicții și raționamentul 
său este în special transductiv. Spre deosebire de Stern — 
care, și el utilizase acest termen, pentru a indica faptul că 
gîndirea copilului procedează de la singular la singular —, 
Piaget consideră că esenţial pentru gîndirea transductivă 
este absenţa ideii de necesitate în raționament. Copilul, 
ca urmare a gîndirii sale egocentrice, nu simte nevoia demon- 
stratiei pentru că nu simte nevoia justificării pentru alții 
a asertiunilor sale. Pe de altă parte, mecanismul demonstra- 
tiei face necesară o altă caracteristică a gîndirii logice, 
de care copilul încă nu dispune: reversibilitatea operațiilor 
mentale. A gîndi înseamnă, în primul rînd, a experimenta 
mental, pentru a se putea trece de la problemă la ipoteză, 
de la aceasta la verificarea ei. A gîndi logic (a experimenta 
logic, cum se exprima Piaget) implică posibilitatea unui 
control conștient asupra cursului operațiilor mentale, 
asupra mecanismului acestor operaţii. Or, acest control 
implică, în mod necesar, posibilitatea de a ne desprinde de 
succesiunea faptelor mentale, posibilitatea de a reveni 
la punctul de plecare, de a reface sau reconstitui unele 
secvenţe etc., într-un cuvînt, capacitatea reversibilitätii. În 
lucrările sale ulterioare, Piaget va conferi acestei caracte- 
ristici un rol esențial în structura operațiilor logice. 

Gîndirea copilului se caracterizează, de asemenea, prin 
„realism intelectual“, termen introdus de Luquet în legă- 
tură cu desenul infantilit și preluat de Piaget pentru a 
caracteriza gîndirea copilului în ansamblu. Copilul conferă 
o valoare absolut obiectivă propriilor sale viziuni, credințe, 
impresii. Lucrurile sînt văzute și înțelese potrivit unui 


13 Ibidem, p. 270. 
HCf. G. H. Luquet, Le dessin enfantin, F. Alcan, Paris, 
1957. | 


„model intern“ (Luquet). Realismul intelectual exprimă 
deci, în mod firesc, egocentrismul gîndirii infantile. 

Gîndirea copilului, pînă la 7—8 ani, îi apare, așadar, 
lui Piaget ca deosebindu-se de cea a adultului, printr-o 
serie de caractere esențiale, dar constituind totuși un an- 
samblu coerent, centrat pe cîteva aspecte principale și, în 
special, pe caracterul ei egocentric. „În timp ce, dacă nu 
mă înșel, s-a făcut din problema mentalitätii infantile o 
problemă a cantității, D. Piaget o prezintă ca pe o problemă 
a calității“, spunea Claparèdef. 

În La représentation du monde chez l'enfant, Piaget 
descrie o serie de particularitäti, care disting calitativ 
psihicul copilului de cel al adultului: realismul infantil, 
constînd într-o continuă confuzie între subiect și obiect, 
între intern și externI6, animismul, tendința copilului de a 
considera obiectele inerte din lumea înconjurătoare ca 
fiind vii si capabile de intenționalitate!?, artificialismul, 
tendința de a considera toate lucrurile ca fiind confecționate 
de mîna omuluit8. 

În lucrarea consacrată constituirii conceptului de cau- 
zalitate fizică la copil, aceste idei sînt dezvoltate în sensul 
adincirii diferenței calitative dintre intelectul infantil și 
cel al adultului. Piaget distinge 17 tipuri de cauzalitate, 
dintre care primele nouă relevă forme specifice ale menta- 
litätii infantile (precauzalitate — în sens de cauzalitate 
psihologică; finalism — toate fenomenele au un scop; 
fenomenism — simpla alăturare „fenomenală“ este luată 
drept raport cauzal; cauzalitate magică — eficacitatea 
„magică“ a gesturilor și cuvintelor; cauzalitate morală: 
artificialism; animism; cauzalitate dinamică). Numai tre- 
cînd printr-o serie de faze intermediare ajunge copilul la 
formele cauzalitätii autenticel?, 

Într-o lucrare consacrată formării „judecății morale“? 
la copil, Piaget își propune să se ocupe, nu de conduita 


5 Ed. Claparède, loc. cit., p. X. 

16 Cf. J. Piaget, La représentation du monde chez l'enfant, 
F. Alcan, Paris, 1926, p. 38. 

17 Ibidem, p. 160. 

_ 18 Ibidem, p. 256. Termenul de artificialism este luat de Piaget 
din lucrarea lui L. Brunschvicg, L'expérience et la causa- 
lité physique, cărțile V—VII (Cf. J. Piaget, op.cit., pp. 255—257). 

19]. Piaget, La causalité physique chez Penfant, F. Alcan, 
Paris, 1927, pp. 292—301. 
20 Idem, Le jugement moral chez l'enfant, F. Alcan, Paris, 1932. 

morală, așa cum se procedase de obicei, ci de formarea 
modalitätilor de apreciere morală în relaţiile interumane. 
Astfel, el se ocupă de modul în care copiii înțeleg regulile 
jocurilor, apoi diverse reguli morale, atitudinea față de 
minciună, etc. 

Ideea pe care o dezvoltă și care va reveni în lucrările 
ulterioare este aceea a rolului cooperării în „refularea 
egocentrismului“ și în interiorizarea regulilor de conduită. 
Concluziile sale pedagogice se referă la eficiența metodelor 
de educare sub forma „muncii pe echipe“ și a „autoguver- 
näril”. 

Aceste idei ale lui’ Piaget sînt puternic influențate de 
anumite concepţii psihologice si psihosociologice, dominante 
în acea epocă în Apus (îndeosebi în Franţa). 

Influența concepţiei funcționaliste a lui Ed. Claparède 
apare limpede. „Jean Piaget este, fără îndoială, unul dintre 
continuatorii cei mai fecunzi ai operei lui Claparède, în 
special în ceea ce privește cercetările asupra gîndirii și 
limbajului infantil“. Pe de altă parte, Janet, ale cărui 
cursuri le audiase la Paris, a exercitat, de asemenea, o în- 
semnată influență (influență care se va releva mai ales în 
lucrările mai recente — cînd rolul acțiunii va deveni decisiv în 
interpretările lui Piaget —, și pe care acesta o mărturisește 
explicit?2). 

Baldwin l-a influențat nu numai în legătură cu psihologia ` 
socială, dar și în legătură cu psihologia genetică. 

O puternică înrîurire au avut-o asupra primelor lucrări 
ale lui Piaget sociologia și psihologia socială a lui Durck- 
heim, Levy-Bruhl și Ch. Blondel. 

Comparatia între mentalitatea primitivă, considerată 
ca prelogică (Levy-Bruhl), conștiința morbidă (Blondel) și 
psihismul infantil apare frecvent în literatura de specia- 
litate. În toate aceste cazuri — lucru care se sublinia cu 
insistență — este vorba nu doar de insuficiențe, de reali- 
täti incomplete, ci de sistematizări psihice posedînd o 
coerență internă, dar deosebite de cele ale adultului normal, 
civilizat, sistematizări cu o altă orientare, cu alte meca- 
nisme. Or, tocmai aceasta este ideea pe care, preluînd-o 
de la Rousseau, o sublinia neîncetat Piaget în aceste prime 
lucrări: copilul nu este un mic adult, ci o ființă umană cu 


2 J. Benrubi, Les sources et les courants de la philosophie 


contemporaine en France, F. Alcan, Paris, 1933. 
22 Cf. J. Piaget, Le langage et la pensée chez l'enfant. 

trebuinte specifice, cu o mentalitate adaptată acestor tre- 
buinţe. 

Animismul, finalismul, cauzalitatea magică, prin parti- 
cipatie etc. sînt, fără îndoială, inspirate de ideile lui Levy- 
Bruhl. „Mentalitatea primitivă, ca şi a noastră, — scrie 
acesta — este preocupată de cauzele a ceea ce se petrece. 
Dar nu le caută în aceeași direcție. Ea trăiește într-o lume 
în care nenumărate puteri oculte acționează sau sînt gata 
să acționeze pretutindeni“20. | 

Pe de altă parte, psihanaliza lansează, la sfîrșitul seco- 
lului trecut şi în prima parte a acestui secol, o serie de con- 
cepte si teorii, care vor influența enorm discuţiile în dome- 
niul psihologiei conștiinței si personalității. Ideea unei 
psihologii a adîncurilor, în care tendințele instinctuale și 
coercitiunea externă, de esență socială, se ciocnesc și se 
înfruntă, reapare sub diverse forme în diferite curente 
psihologice occidentale. Apropiind conceptul de „gîndire 
egocentrică““ de cel de atitudine „autistică“, introdus de 
Bleuler, Piaget găsește ca fiind „unul dintre meritele psih- 
analizei faptul de a fi deosebit două moduri de a gîndi, 
unul social, comunicabil, îndreptat spre nevoia de a ne 
adapta la ceilalți, gîndirea logică, celălalt mod, intim și 
necomunicabil, gîndirea autistică... confuză, nedirijată, 
nepreocupată de adevăr, bogată în scheme intuitive și 
simbolice, și în special inconștientă de sine însăși și de 
direcțiile afective care îi grupează reprezentările“24. 

După cum se știe, teoria lui Levy-Bruhl referitoare la 
„gîndirea prelogică“ a omului primitiv a fost contestată 
de numeroși sociologi și psihologi sociali. E. Durckheim, 
E. Meyerson, R. Allier, Fr. Boas ș.a. au susținut si au de- 
monstrat, în general, că nu poate fi vorba despre o gîndire 
primitivă, care nu ar respecta principiile logice ale identi- 
tätii şi contradictiei, că „participația“ sau „gîndirea magică“ 
nu constituie fenomene anterioare logicii, în fine, că aba- 
terile de la exigenţele logicii formale își au izvorul în inter- 
ventia „logicii afective“, etc. Datorită acestor discuţii si 
mai ales a cercetărilor proprii, pe care le-a întreprins în 
perioada maturizării concepției sale operatorii, Piaget va 
adopta o atitudine critică față de tezele lui Levy-Bruhl, 


#L. Levy-Bruhl, La mentalité primitive, Paris, 1922, 
p. 510. 
267 J. Piaget, Le jugement et le raisonnement chez l'enfant, 
p. . 

pornind în aceasta de la un argument comun cu al psiho- 
logilor sovietici. Astfel, relevind neglijarea de către Levy- 
Bruhl a raporturilor dintre „tehnică“ și „reprezentările 
colective“ ale oamenilor primitivi”, Piaget susține că chiar 
dacă mentalitatea primitivului pare deficitară sub raportul 
structurii logice, ea se desfășoară identic cu a noastră, 
atunci cînd e angajată în actiune’f. 

La fel ca si în cazul concepțiilor lui Levy-Bruhl, Piaget 
va adopta ulterior o atitudine critică și față de psihanaliză, 
în calitate de teorie explicativă. El va critica în freudism, 
îndeosebi ideea unei energii instinctuale unice, care se 
manifestă la diferite vîrste și în diferite moduri și chiar 
ideea unor sentimente și idei inconștiente, existînd latent?7. 

Totodată, el va releva însemnătatea concepției marxiste 
pentru cercetările de psihologie: „Opusă realismului idealist 
al lui Durckheim şi individualismului lui Tarde, concepția 
esențial concretă pe care o oferă Marx cu privire la pro- 
blema ideologiilor și a logicii... se potrivește mult mai 
bine cu datele actuale ale psihologiei și sociologiei“28. 

Această apropiere între materialismul istoric și concepția 
psihogenetică a lui Piaget este cît se poate de firească, dacă 
se ține seama de corespondenţa dintre teza materialismului 
istoric a determinării conștiinței sociale de către existența 
socială și teza fundamentală a concepției operatorii a lui 
Piaget privind rolul primordial al acțiunii, în formarea 
conștiinței individuale. 

Lucrările lui Piaget au stîrnit, de la început, un mare 
„interes si numeroase discuții. Finetea observaţiei, suflul 
larg al sintezelor teoretice, îndrăzneala ipotezelor au atras 
atenția psihologilor și a unor cercuri largi. 

n același timp însă, au apărut obiecții importante. 
Ceea ce șoca, mai ales, era această încercare de a se accentua 


2% Cf. J. Piaget, Introduction a l'épistemologie génétique, 
vol. III, P.U.F., 1950, p. 260. 

26 Ibidem, p. 262. În legătură cu aceasta, este interesant să reti- 
nem următoarea observaţie a lui A. N. Leontiev asupra fenomenului 
„participării“. „Gîndirea lor [a primitivilor — n.n.] nu se caracte- 
rizează prin logica participării, care contopeste într-o imagine gene- 
ralizată unică grîul si renul, ci, în primul rînd, prin faptul că ei sea- 
mănă rațional cîmpurile cu grîu și, pe deplin conștienți de scopul 
acțiunilor lor, vînează reni“. A. N. Leontiev, Probleme ale 
dezvoltării psihicului, Editura Ştiinţifică, 1964, p. 231. 

27 Cf. J. Piaget, op. cit., pp. 154—155. 

15 Ibidem, p. 249. 

ideea unui psihism infantil, calitativ deosebit de cel al 
adultului, incomensurabil cu cel al adultului. Egocentris- 
mul infantil — confundat, uneori, cu egocentrismul etic — 
apărea ca o etichetă nejustificată de fapte. Această poziție 
critică a generat numeroase cercetări??. 

Psihologi ca Deshaies, Hazlitt, Isaacs, Abel, pe baza a 
diferite cercetări experimentale, au căutat să demonstreze 
că nu se poate vorbi despre o evoluţie a functiunii logice la 
copil, considerată independent de conținutul cu care ope- 
rează si că, în general, diferența calitativă dintre copil și 
adult, postulată de Piaget, este, în fond, mult mai puțin 
netă decît susține el. De exemplu, în cazul incomprehensi- 
unii relaţiilor, este vorba, în realitate, de complexitatea 
implicatiilor din problemele puse copiilor (Deshaies)%. 

Unul dintre psihologii care și-au exprimat dezacordul 
față de poziția lui Piaget în problema „socializării“ psihi- 
cului infantil și, în primul rînd, față de concepția egocen- 
trismului a fost H. Wallonÿi. 

În psihologia sovietică au apărut, de asemenea, diferite 
critici la adresa acestei teze a lui Piaget (L.S. Vigotski, 
S.L. Rubinstein s.a.). Vîgotski, în special, s-a ocupat pe 
larg de ideile lui Piaget, analizîndu-le critic cu multă pro- 
funzime. După Viîgotski, ceea ce Piaget numește limbaj 
egocentric nu este altceva decît modul incipient al limba- 
jului său interior, desprins treptat de limbajul exterior și 
avînd funcțiunea de organizare si planificare a comporta- 
mentului individual. 

Deși Piaget n-a renunțat niciodată la teza egocentris- 
mului infantil, faptele acumulate ulterior, aprofundarea 
analizelor teoretice i-au permis să-și precizeze și să-și deli- 
miteze ideile în această privință. În 1962, Piaget reia pro- 
blema egocentrismului în gîndirea infantilă, precizînd că 
accepţia în care folosește termenul de egocentrism se deose- 
beste de cea curentă, care identifică egocentrismul cu hiper- 
trofierea conștiinței individuale. Insuficienta mijloacelor 
de care dispune copilul în relațiile sale cu mediul face să 


29 Cf., de ex., Dorothea Mac. Carthy, Le dévelop- 
pement du langage chez l'enfant (în L. Carmichael, Manual 
de psychologie de l'enfant, P.U.F., Paris, 1965), pp. 757—758. 

3 Cf. P. Guillaume, La phsychologie de l'enfant, Herman, 
Paris, 1940, p. 38. 

„A Cf., în special, H. Wallon, De la act la gîndire, Editura, 
Ştiinţifică, București, 1963. 

apară diferite „erori sistematice“. Asemenea erori se re- 
găsesc și în istoria cunoașterii. Acesta este cazul cu sistemul 
geocentric, cu fizica absolută a lui Aristotel, etc., sisteme 
eronate, a căror origine gnoseologică se află în unilaterali- 
tatea perspectivei. 

„Am introdus expresia de egocentrism al cunoașterii, 
scrie Piaget, pentru a exprima ideea că progresul cunoașterii 
nu se realizează niciodată pe calea unei simple aditiuni 
de noi domenii sau niveluri, ca și cînd o cunoaștere mai 
deplină ar completa, pur și simplu, cunoştinţe anterioare 
mai putin desăviîrșite; acest progres necesită reformulări 
constante ale punctelor de vedere precedente, printr-un 
proces care, actionînd atît înainte, cît și retroactiv, corec- 
tează neîncetat, atît greșelile sistematice inițiale, cît și 
pe acelea care iau naștere în procesul însuși de cunoastere"#?. 

Aceste corectii succesive, constînd în esență într-un 
proces de ajustare reciprocă și de obiectivare a punctelor 
de vedere, reprezintă ceea ce Piaget numește fenomenul de 
„decentrare“. 

„În felul acesta — scriu A.N. Leontiev și O.K. Tiho- 
mirov — , la Piaget, termenul de egocentrism înseamnă, 
de fapt, caracterul limitat al procesului de cunoaștere, atît 
pe plan istoric, cît si în dezvoltarea individului, dependența 
procesului de cunoaștere de subiect, relativitatea cunoștin- 
telor sale despre lume. Recunoscînd prezența unor asemenea 
momente în cunoaștere, noi nu putem decît să ne exprimăm 
acordul deplin cu părerea lui Piaget însuși, care socotea 
alegerea termenului de egocentrism ca nefericitä"3, 

Primele lucrări despre care am vorbit mai sus — și pe 
care Piaget însuși le califică cu umor „un peu adolescents" 
— sufereau de pe urma faptului că întreaga activitate inte- 
lectuală a copilului era studiată prin intermediul limbaju- 
lui, prin prisma relaţiilor dintre gîndire si limbaj. 

„Primele mele cărți serioase — notează Piaget — încep 
cu observaţiile asupra propriilor mei copii, care mi-au 
atras atenția asupra rolului acțiunii și m-au învățat să fiu 


3 J. Piaget, Comments on Vygoishky's critical remarks, M.J.T. 
— press, Cambridge, 1962, p. 3, apud A. N. Leontiev si 
O. K. Tihomirov, în loc. cit., p. 429. 

3A. N. Leontiev si O. K. Tihomirov, tbidem. 

tdi , 
ESS ae er e ta e 


neîncrezător în privința gîndirii verbale |(singura conside- 
rată în primele cinci cărți preliminare)"##, 

Primele lucrări scrise în această nouă etapă sînt: La 
naissance de l'intelligence chez l'enfant (1936) și La construc- 
tion du Réel chez l'enfant (1937). În prima dintre aceste 
lucrări sînt expuse cele șase etape ale constituirii inteli- 
gentei senzorimotorii a copilului, așa cum le vom regăsi 
expuse şi în Psihologia inteligentei. 

n lucrarea consacrată „construcției realului“, apărută 
un an mai tîrziu, Piaget se ocupă în special de constituirea 
obiectului (se înțelege, în reprezentare) și a percepției 
spatiale, în procesul cunoașterii. Introducind acțiunea, 
ca verigă principală în geneza inteligenței, Piaget reia, de 
fapt, ideea mai veche a rădăcinilor biologice ale cunoașterii. 
„Studiind nașterea inteligenţei și construcția realului, am 
regăsit ideile mele de început: continuitatea vitalului și a 
rationalului, rădăcina logicii în coordonarea acțiunilor, 
echilibrul progresiv al formelor sau structurilor de coor- 
donare, etc."?7, 

Într-o expunere făcută la Congresul de Psihologie, care - 
a avut loc la Paris în 1937, J. Piaget oferă o prezentare 
succintă a ideilor din ultimele sale două lucrări, în care 
sînt conținute principalele elemente ale noii orientări a 
lui Piaget, așa cum vor apărea și în Psihologia inteligentei, 
publicată un deceniu mai tîrziu: sursele biologice ale inte- 
ligentei, funcțiunile asimilärii și acomodării constituind 
„cei doi poli fundamentali ai oricărei activități“, trecerea 
de la un nivel la altul prin valorificarea și reconstrucția 
achizițiilor anterioare, prin integrarea schemelor anterioare 
în scheme superioare, etc. 

Cu aceste noi coordonate, introduse în modul său de 
investigație și interpretare, Piaget continuă cercetarea 


WT. Piaget, Esquisse d'autobiographie intellectuelle, p. 11. 

35 Idem, La naissance de l'intelligence chez l'enfant, Dela- 
chaux et Niestlé, Neuchâtel, Paris (ed. a Il-a, 1948). 

Idem, La construction du Réel chez l'enfant, Delachaux et 
Niestlé Neuchâtel, Paris, 1937. 

3Idem, Esquisse d'autobiographie intellectuelle, p. 11. 

33 dem, Le problème de l'intelligence etde l'habitude. Reflèxe 
conditionné, „Gestalt“ ou Assimilation, în vol. Onzième Congrès Inter- 
pri că de Psychologie, Paris, 1937, F. Alcan, Paris, 1938, pp. 170 

activităţii intelectuale a copilului într-o serie de direcţii 
fundamentale.3?. 

În afară de această direcție principală a activităţii sale, 
Piaget revine, în special după 1949, la marile sale teme 
filozofice, de logică și epistemologie, în cercetarea cărora 
introduce, alături de perspectiva psihogenetică, pe cea 
istorico-critică a culturiit0. 

În 1955 ia ființă, sub conducerea lui Piaget, pe lîngă 
Facultatea de Științe din Geneva, un „Centru internațional 
de Epistemologie genetică“, care își propune să reunească, 
pe lîngă psihologi, și specialiști din diferite domenii (logi- 
cieni, matematicieni etc.), astfel ca, pe baza unei strînse 
colaborări, să poată fi urmărită geneza modalitätilor de 
cunoaștere științifică. Pe baza unor cercetări experimentale 
și teoretice, „Centrul“ își propune să publice o serie de lu- 
crări sintetizind datele obținute. 

Centrul, la activitatea căruia participă psihologi, filo- 
zofi, logicieni, matematicieni cunoscuţi, etc., a elaborat, 
în numai cîțiva ani, un număr mare de lucrări. La cele mai 
multe a colaborat Piaget însuși. Volumele publicate pînă 
în prezent se ocupă, în special, de raporturile dintre struc- 
turile logice, creația matematică, fenomenele de învățare 
și percepţie, etc. 

O altă direcție, foarte importantă, a activității lui 
Piaget, a fost consacrată problemelor percepției si relati- 
ilor dintre aceasta și inteligență. Asupra acestui aspect vom 
reveni. 


39 Apar, astfel: în 1941, La génèse du nombre chez l'enfant, Le déve- 
loppement des quantités chez l'enfant. Conservation et atomisme" (în 
colab. cu B. Inhelder); în 1942, Classes, relations et nombres (în colab. 
cu A. Szeminska); în 1945, La formation du symbole chez l'enfant; în 
1946, Le développement de la notion du temps chez l'enfant, Les notions 
de mouvement et de vitesse chez l'enfant; în sfîrşit, în 1947 — La psy- 
chologie de l'intelligence, succintă, dar densă sinteză a cercetărilor 
anterioare. Urmează La représentation de l'espace chez l'enfant (1948) 
(în colab. cu B. Inhelder) și La géométrie spontanée de l'enfant (1948) 
(în colab. cu B. Inhelder si A. Szeminska), care continuă aceeași serie 
de preocupări. În 1951 apare, în colaborare cu B. Inhelder, La gé- 
mese de l'hasard chez l'enfant. În 1955, tot împreună cu B. Inhelder, 
Piaget publică o nouă lucrare fundamentală, De la logique de l'en- 
fant à la logique de l'adolescent, iar în 1959, de asemenea în colabo- 
rare cu B. Inhelder, La génèse des structures logiques élémentaires. 

40 Astfel, în 1949, apare Tratatul de logică, iar în 1950 o vastă 
Introducere în epistemologia genetică, în 3 volume {Introduction à lé- 
pistemologie génètique). În 1952 publică Essai sur les transformations 
des opérations logiques. 

Lucrarea intitulată Psihologia inteligentei, a cărei tradu- 
cere o prezentăm, alcătuită pe baza unor prelegeri ţinute 
la College de France în 1942, reprezintă o vastă sinteză — 
deși expusă într-un număr redus de pagini, și de aceea într-o 
formă concentrată a ideilor directoare susținute de Piaget 
— așa cum s-au conturat în special începînd cu La naissance 
de l'intelligence — si a rezultatelor obținute în cercetare, 
idei și rezultate pe care Piaget le expune într-o discuţie 
strînsă cu principalele curente ale psihologiei contemporane. 

Lectura cărții este relativ dificilă, dar efortul depus 
este cu prisosintä răsplătit, căci ea oferă cititorului imaginea 
concentrată a vastei opere a eminentului savant, continuată 
tot atît de fecund și după apariția acestei opere. 


Așa cum am arătat, după 1936, Piaget revine la o teză 
mai veche, pe care, de atunci, nu va înceta s-o adîncească 
și s-o dezvolte: relația fundamentală dintre inteligență și 
acțiune, în cadrul functiunilor adaptative ale organismului. 
Psihologia inteligentei dezvoltă în mod original această 
teză: „izvoarele ei [ale inteligenței] se confundă cu acelea 
ale adaptării sensorimotorii, în general, iar dincolo de 
aceasta, cu izvoarele adaptării biologice însăși“ (p.61)#. 

Avem aci, fără îndoială, un punct de vedere materialist, 
cu care nu putem decît să ne declarăm de acord și care, de 
altfel, cum vom vedea, se va dovedi, prin dezvoltarea pe 
care Piaget i-o va conferi, extrem de fecund. 


La rîndul ei, adaptarea se realizează printr-un proces 
dublu de asimilare și acomodare, în care se exprimă interac- 
tiunea organismului cu mediul. Prin asimilare se înțeleg 
modificările pe care organismul le impune obiectelor lumii 
înconjurătoare, iar prin acomodare, fenomenul invers, 
constînd în modificarea acţiunilor individului în raport cu 
lucrurile. Astfel, „putem defini adaptarea ca un echilibru 
între asimilare și acomodare sau, cu alte cuvinte, un echilibru 
al schimburilor dintre subiect și obiecte“ (p.62). 


Aceste relații între organism și mediu pot fi de natură 
organică și, în cazul acesta, avem de-a face doar cu un 
schimb nemijlocit de substanțe între organism și mediu. 
Vorbim însă de fenomene psihice, în cazul în care aceste 
„schimburi dobîndesc un caracter mediat, schimburi „care 


“1 Trimiterile de acest fel, în care se indică numai pagina, se fac 
la traducerea de față a Psihologie; inteligenței. 

se efectuează la distante spatiotemporale tot mai mari și 
după traiectorii tot mai complexe. Întreaga dezvoltare a 
activității mentale — începînd cu percepția și deprinderea, 
reprezentarea și memoria, pînă la operațiile superioare ale 
rationamentului și ale gîndirii formale — este, astfel, 
funcție de această distanță în treptată creștere a schimburi- 
lor, deci a echilibrului dintre o asimilare a realitätilor 
din ce în ce mai depărtate, la acțiunea proprie, și o acomo- 
dare a acestei acțiuni la realitățile respective“ (p. 62). 

În cazul unor schimburi mediate, adică în cazul în care 
e vorba despre schimburi de ordin funcțional, a căror reali- 
zare implică, cum spuneam, intervale de timp și spaţiu, 
vorbim despre comportament. Or, după Piaget, comporta- 
mentul astfel conceput — într-un cadru biologic — presu- 
pune două aspecte esenţiale și interdependente: un aspect 
afectiv și unul cognitiv. Aspectul afectiv este expresia 
componentei energetice a raporturilor organism-mediu, iar 
aspectul cognitiv exprimă forma, structura, pe care aceste 
circuite o îmbracă. 


Așadar, după Piaget, cunoașterea nu înseamnă niciodată, 
nici reducerea totală a obiectului la subiect, la schemele 
subiective (ca în diversele variante ale idealismului), dar 
nici absorbția completă a subiectului în obiect (ca în cazul 
materialismului mecanicist sau vulgar). Cunoașterea presu- 
pune interacțiunea obiectului cu subiectul cunoscător, iar 
amploarea cunoașterii — ca fenomen adaptativ necesar — 
măsoară întotdeauna amplitudinea și complexitatea demer- 
surilor necesare pentru a se realiza interacțiunea obiect- 
subiect. 


Care este locul inteligenței în acest context? Dacă adop- 
tăm tezele lui Claparède sau Stern (inteligența ca adaptare 
la împrejurări noi, prezenţa întrebării, ipotezei și controlu- 
lui etc.), riscăm să cuprindem, de fapt, totalitatea structuri- 
lor cognitive. Pe de altă parte, nici considerarea unor anu- 
mite structuri ale activității de cunoaștere nu rezolvă 
problema, întrucît există, în felul acesta, riscul de a se 
neglija continuitatea reală. După Piaget, soluția constă în 
a se defini inteligența „prin direcția în care este orientată 
dezvoltarea ei“ (p. 63) — fără a se preciza limitele inferioare 
la care ar trebui să ne oprim. 


Un asemenea mod de a defini inteligența permite o carac- 
terizare sintetică, în care să se țină seama atît de criterii 


2* 19 


funcționale, cît și de mecanismele structurale. Sub raport 
funcțional, inteligența se caracterizează prin complexitatea 
traiectoriilor pe care se realizează interacțiunea subiect- 
obiect, prelungind și desăviîrșind, astfel, prin acțiune și 
gîndire, procesele adaptative. Sub raportul mecanismelor 
structurale, inteligența se caracterizează prin făurirea unor 
structuri mobile și reversibile, opuse structurilor rigide și 
univoce ale reacțiilor senzorimotorii elementare. Datorită 
mobilității si reversibilitätii structurilor, devine posibilă 
realizarea unui comportament variabil, suplu și complex, 
în stare să facă față unor împrejurări variabile și să învingă 
distanțele şi duratele. 

Inteligența se realizează la niveluri diferite: la nivelul 
senzorimotor, la nivelul activității mentale concrete (al 
„operațiilor“ concrete) și la nivelul „operaţiilor formale“. 
La toate aceste niveluri, inteligența se caracterizează prin 
reversibilitate, care „...nu este altceva decît însuși criteriul 
echilibrului (așa cum ne-au învăţat fizicienii)“ (p. 64). 

Progresul inteligenței, implicînd un proces de perfectio- 
nare, în sensul unei mobilități și reversibilitäti crescînde a 
componentelor acțiunii, poate fi considerat deci ca rezultat 
al unei echilibrări progresive. „A defini inteligența pe baza 
reversibilitätii progresive a structurilor mobile pe care ea 
le construiește înseamnă deci a spune, într-o formă nouă, 
că inteligența constituie o stare de echilibru spre care tind 
toate adaptările succesive de ordin senzorimotor și cognitiv 
ca şi toate schimburile asimilatoare și acomodatoare dintre 
organism și mediu“ (p.64). 

Termenul de echilibru are, în acest context, un sens 
foarte larg. El exprimă, în primul rînd, o realitate vie, 
dinamică și nu trebuie să sugereze nici un moment ideea 
unui proces consumat, inert. Sursa echilibrării, caracteris- 
tică inteligenţei, despre care vorbește Piaget, trebuie căutată 
în fenomenele adaptative, biologice, fundamentale, în 
echilibrarea permanentă a organismului cu mediul si a 
diverselor fenomene intraorganice, prin care se asigură 
stabilitatea biologică. Reversibilitatea, care este condiția 
de bază a echilibrării, este deci o condiţie de bază a auto- 
reglării. 

Reversibilitatea acțiunilor, pe plan senzorimotor sau 
mental, înseamnă posibilitatea de a reveni la punctul de 
pornire pentru a se găsi, la nevoie, o altă cale, posibilitatea 
de a reface un drum parcurs pentru a-i analiza și controla 

etapele, posibilitatea de anula o acțiune care se dovedește 
ineficace sau inadecvată, etc. P. Janet a descris această 
conduită a drumului, care constituie prin excelenţă o con- 
duită inteligentă, în care apar direcția, ocolul (direcţia 
opusă obstacolului), posibilitatea de inversare a direcției 
și diferențierea corelativă dintre stînga și dreaptat?. Piaget 
a reluat acest punct de vedere, acordînd însă reversibilitätii 
— ca fiind caracteristica de bază a sistemelor echilibrate 
— locul central în conduita inteligentă. 

După schitarea acestui cadru, să revenim la rolul acti- 
unii în cunoaștere. Poate că nici un psiholog nu a analizat, 
într-un mod atît de amănunțit, pornind de la considerente 
experimentale și teoretice, relația intimă dintre acțiune 
și procesele cognitive. 

Si aci regăsim la origine o teză a lui Janet‘. 

Piaget reia, dezvoltă si aprofundează teza originii feno- 
menelor intelectuale în acţiune, încadrînd-o în sistemul său 
propriu de idei. La Piaget, dinamica constituirii proceselor 
intelectuale, pornind de la acțiune, se prezintă ca un proces 
dialectic de diferențieri, organizări și echilibrări succesive. 

Din această perspectivă, vom constata faptul că proprie- 
tatea esențială a gîndirii logice este „de a fi operatorie, 
adică de a preiungi acțiunea, interiorizînd-o“ (p. 86). Afir- 
mind, însă că operaţiile de gîndire derivă din acțiuni efective, 
prin interiorizare n-am spus totul. „Natura specifică a 
operaţiilor, prin comparaţie cu acțiunile empirice, constă 
în faptul că ele nu există niciodată în stare discontinuă“ 
(p. 86). Operatiile nu sînt, deci, doar acțiuni interiorizate, 
în primul rînd pentru că ele se constituie în sisteme, în 
ansambluri. „Pe scurt, în orice domeniu al gîndirii consti- 
tuite... realitatea psihologică constă în sisteme operatorii 
de ansamblu şi nu în operații izolate, concepute ca elemente 
anterioare acestor sisteme: așadar, numai în măsura în care 
acțiunile sau reprezentările intuitive se organizează în 
asemenea sisteme, ele dobîndesc natura de «operatii»“ 


(p. 87). 


42 Cf. Pierre Janet, Les débuts de l'intelligence, Flamma- 
rion, Paris, 1935, pp. 121—156. 

35 Cf., de ex., îbidem, pp. 30—31, 122 etc. 

44 În lucrările mai recente, Piaget distinge două aspecte ale cu- 
noasterii: un aspect figurativ, care se referă la cunoașterea stărilor 
si care se manifestă în special în percepții si reprezentări; un aspect 
operativ, care se referă la transformările la care supunem datele 
(întîi material si apoi mental) în cursul procesului de cunoaştere (cf. 

Ideea aceasta a organizării activității mentale pe struc- 
turi amintește de conceptele fundamentale ale școlii gestal- 
tiste. Structurile mentale de care vorbește Piaget sînt cu 
adevărat „configurații“. Dar — și aici Piaget intră în 
polemică deschisă cu gestaltismul — structurile nu sînt 
nici predeterminate și nici invariabile. În concepția lui 
Piaget, susținută în lucrarea de față printr-o bogată argu- 
mentatie experimentală și teoretică, structurile psihice sînt 
întotdeauna rezultatul unui proces evolutiv. Ele evoluează, 
se diferențiază, se complică, se coordonează și se înlocuiesc 
reciproc. 

Analiza acestor structuri și a legilor care guvernează 
echilibrul lor scoate în evidență un fapt extrem de impor- 
tant — condiţiile de echilibru ale structurilor mentale sînt 
cele exprimate de axiomele grupului matematic. 

O mulţime posedă o structură matematică de grup, în 
raport cu o anumită operaţie, dacă sînt îndeplinite urmă- 
toarele condiții: 

1. Orice pereche de elemente ale mulțimii am considera, 
îmbinarea lor, potrivit operaţiei respective, ne va da tot 
un element al aceleiași mulțimi (existența unei legi de 
compoziție). 

2. Asociativitatea: a, b, c fiind elemente ale mulțimii, 
avem întotdeauna egalitatea: 


(ab)c = a(bc) 


Se știe, de exemplu, că adunarea și înmulțirea sînt 
asociative: 


2 +3 +5-+7=545+7=2 +3 +12 etc.; 
5x6 x3 x2= 30 X6—5 x18 x2 etc. 


3. Printre elementele mulțimii există unul singur care, 
compus cu orice alt element, îl lasă neschimbat ; de exemplu, 
în cadru! înmulțirii acest element neutru este 1, în cadrul 
adunării acest element este 0. 


Les mécanismes perceptifs, P.U.F., 1961, p. 441). În legătură cu aceasta, 
observăm că, dacă afirmarea unui element figurativ, în cadrul cu- 
noașterii, este absolut necesară pentru o teorie științifică a cunoaș- 
terii, absolutizarea unei deosebiri pe această linie între percepţie și 
gîndire nu poate fi susținută. După opinia noastră, elementul figu- 
rativ este prezent în ambele momente cognitive, desigur cu funcțiuni 
şi în ipostaze diferite, | 

4. Fiecărui element îi corespunde, în mulțimea conside- 
rată, un simetric, un element invers, astfel încît compunerea 
unui element cu inversul său ne dă elementul neutru. De 
exemplu: 


3 x= 1; 5+(—5)—0. 


Exemple de grupuri: mulțimea numerelor întregi, pozitive 
și negative, față de operația de adunare: mulțimea numere- 
lor raționale pozitive si negative, în raport cu înmulțirea: 
mulțimea translatiilor unei figuri, etc. 

Astfel, dacă vom considera mulțimea numerelor întregi 
(pozitive și negative) și adunarea ca „lege de compoziție“: 
1) două numere întregi ne dau, prin adunare, tot un număr 
întreg; 2) adunarea este asociativă; 3) elementul neutru 
există, el este 0; 4) oricărui număr întreg îi corespunde, în 
cadrul aceleiași mulțimi, un altul egal în valoare absolută 
cu primul, dar de semn opus, astfel încît suma lor este egală 
cu 0. Dar mulțimea numerelor pozitive nu formează o 
structură de grup în raport cu adunarea, întrucît nu putem 
găsi elementul invers. Mulțimea numerelor întregi (pozitive 
si negative) nu formează un grup în raport cu înmulțirea 
— pentru același motiv (numărul cu care ar trebui înmulțit 


de exemplu, 5, pentru ca să obținem 1, este =, dar + nu 


este număr întreg, deci nu se găsește în cadrul mulțimii 
considerate). 

Piaget găsește, în aceste axiome ale structurii mate- 
matice de grup, legile fundamentale ale organizării sisteme- 
lor de operații mentale în general. 

Prima condiție exprimă posibilitatea coordonării opera- 
ţiilor, faptul că operațiile nu rămîn izolate, ci se inläntuie 
în ansambluri. Asociativitatea exprimă capacitatea gîndirii 
de a efectua ocoluri, de a ajunge pe căi diferite la același 
rezultat. Condiţia elementului neutru și a elementului 
invers exprimă, de fapt, această proprietate generală ce 
caracterizează inteligența, și anume reversibilitatea. (Actele 
senzorimotorii elementare și perceptive sînt compozabile, 
dar la nivelul lor nu se realizează echilibrarea perfectă, 
caracteristică inteligenței, întrucît le lipsește reversibili- 
tatea.) 

Pentru sistemele calitative se adaugă o a cincea axiomă, 
postulînd că prin compunerea succesivă a unor elemente 

identice, caracterizate calitativ, obţinem un element cali- 
tativ identic cu cele precedente (de ex.: roșu + rosu = 
= roșu). Dacă și această din urmă condiţie este îndeplinită 
avem de-a face cu ceea ce Piaget numește groupement — 
gruparet5. 

Care este semnificația acestei descrieri a aspectelor 
fundamentale ale inteligenței în termeni de grupuri sau 
grupări? În primul rînd, în felul acesta devine posibilă o 
analiză care să permită simultan considerarea psihologică a 
activităţii mentale în termeni de acțiuni si operații 
și considerarea aceleiași activități, din perspectiva unui 
sistem formalizat, axiomatizat (pp. 97—98). Se realizează, 
astfel, preocuparea centrală a lui Piaget, aceea care de fapt 
l-a ghidat încă din tinerețe: posibilitatea unei interpretări 
a proceselor cognitive superioare care să nu sacrifice nici 
dinamica, exprimată într-o infinită variabilitate a fenome- 
nelor vii, și nici tendința acestora către organizare, către 
instaurarea unor forme stabile, echilibrate și, pînă la urmă, 
formalizabile și axiomatizabile. 

Acesta este sensul tezei sale, care revine adeseori: 
„...logica este o axiomatică a rațiunii, căreia îi corespunde, 
ca știință experimentală, psihologia inteligenței“ (p. 79). 
Sau, mai pe larg, în Tratatul de logică: „... o structură 
psihologic echilibrată este, în același timp, o structură 
formalizabilă logic... Dintr-un asemenea punct de vedere 
si limitîndu-ne, deci, la stările de echilibru, putem înțelege 
adevăratele raporturi dintre logică, pe de o parte, și psiho- 
logia sau sociologia operaţiilor intelectuale, pe de altă 
parte: logica este axiomatica structurilor operatorii, a 
căror funcționare reală este studiată de psihologie si socio- 
logie. Există, în cazul acesta, între teoria. formală și analiza 


5 Faptul că operaţiile intelectuale comportă o structură de 
„grup“ a fost expus de Piaget şi în lucrări anterioare, (cf. Les rela- 
tions d'égalité vesultant de l'addition et de la soustraction logique con- 
stituent-eiles un groupe?, „L'Enseignement mathématique", vol. 36, 
1937, pp. 99—108; în acest articol, Piaget și-a propus să constru- 
iască „grupul“ relațiilor de incluziune). Într-o formă sistematică, ge- 
neralizată, așa cum este expusă și în Psihologia inteligenței, analiza 
structurii de grup a proceselor intelectuale este pentru prima oară 
făcută de Piaget în una dintre comunicările sale prezentate la Con- 
gresul Internaţional de Psihologie din 1937: La veversibiliie des opé- 
rations et l'importance de la notion de „groupe“ pour la psychologie de 
la pensée, în vol. Onzième Congrès International de Psychologie (pp. 433 
— 435). Ca precursor în acest domeniu, Piaget îl citează pe G. J ou- 
vet cu a sa L'axiomatique et la théorie des groupes (1936). 

reală, exact același raport ca între orice axiomatică și orice 
cercetare reală concomitentă (de exemplu, între geometria 
axiomatică și geometria obiectelor fizice); independenţa 
completă a metodelor și corespondența pesibilă între pro- 
bleme‘46, 

Trebuie subliniat faptul că Piaget se opune unei inter- 
pretäri platonizante sau neopozitiviste a logicii şi a axi- 
omaticii. „În general, o axiomatică constituie... o schemă 
a realităţii și, prin faptul însuși că orice abstracție duce la 
o schematizare, metoda axiomatică prelungește, în ultima 
analiză, schema inteligenței însăși“ (p. 80). 

În lucrările ulterioare, Piaget a lărgit acest punct de 
vedere. Se știe că, potrivit școlii reprezentate de grupul 
Bourbaki, întreaga arhitectură a matematicilor „s-ar baza 
pe un număr nedeductibil apriori de structuri fundamentale, 
sau structuri-mame, care pot fi generate printr-o dublă 
mișcare, de diferențiere internă a structurilor și de combi- 
nare a acestor structuri-mame, sau de combinare a unor 
anumite substructuri dintr-o structură, cu anumite sub- 
structuri într-o alta“4?. 

Descoperirea acestor structuri de bază, al căror număr 
cunoscut azi nu este, după Bourbaki, definitiv, se realizează 
printr-un proces de comparație inductivă sistematică, 
într-o anumită măsură retroactivă, pornindu-se de la siste- 
matizările existente. Această analiză regresivă a degajat, 
pînă în prezent, trei structuri fundamentale: 1) structurile 
algebrice, al căror prototip este grupul; 2) structurile de 
ordine (laticea); 3) structurile topologice, care se referă la 
raporturile de vecinătate, limită și continuitate. 

Or, între aceste structuri matematice și proprietățile 
structurale ale gîndirii, relevate de cercetarea psihologică, 
s-a dovedit a exista o înrudire profundă. 

„În 1952, relatează Piaget, a avut loc la Melun, lîngă 
Paris, un mic colocviu consacrat structurilor matematice 
și structurilor mentale. Acest colocviu s-a deschis cu două 
expuneri, una a lui J. Dieudonné, asupra structurilor bour- 
bakiene, si următoarea, a noastră, asupra structurilor. 
mentale. Or, fără a fi cunoscut, în acea vreme, opera lui 
Bourbaki, găsisem'— căutînd doar a clarifica diferitele 


s J]. Piaget, Traité de logique. Essai de logistique opératoire, 
8 gaq gtst 


A. Colin, Paris, 1949, pp. 15—16. | 
“F, W. Beth și J. Piaget, Epistémologie mathématique 


et psychologie, p. 177. 

structuri operatorii observate empiric în dezvoltarea inteli- 
gentei copilului — tocmai trei tipuri de structuri nereduc- 
tibile în punctul de pornire, și combinîndu-se între ele în 
diferite feluri: structurile a căror formă de reversibilitate 
este inversiunea sau anularea (A — A = 0) şi care se pot 
descrie, referindu-ne la modele algebrice sau de grup; struc- 
turile a căror formă de reversibilitate este reciprocitatea și 
care trebuie descrise în termeni de relații de ordine; și 
structurile pe bază de continuu, în particular structurile 
spațiale, în legătură cu care subliniam faptul remarcabil 
că formele elementare sînt de aspect topologic, înaintea 
construcțiilor metrice sau proiective''48. 

În Tratatul de logică si, apoi, în lucrarea consacrată 
transformărilor operaţiilor logice, Piaget adaugă la concep- 
tul de grup, singurul de care se servește în Psihologia inte- 
ligentei, si pe cel de rețea sau latice care, ca și cel de grup, 
îi servește pentru a degaja o serie de noi caracteristici gene- 
rale ale structurilor mentale. În timp ce grupul se referă, 
în special, la clase și clasificări, reversibilitatea luînd aci 
forma inversiunii, rețeaua se referă în special la relaţii, 
reversibilitatea prezentîndu-se sub forma reciprocitățiite, 
Atît structurile topologice, cît și cele de ordine (laticea) 
vor fi utilizate amplu în analizele psihologice ulterioare 
ale lui Piaget (structurile topologice pentru analiza formării 
reprezentărilor spatiale, iar conceptul de rețea, împreună 
cu cel de grup, pentru descifrarea operațiilor intelectuale 
ale copiilor și adolescenților) în lucrarea — apărută în 1955 
— De la logique de l'enfant à la logique de l'adolescent. 

Piaget a sesizat legătura intimă dintre teoria sa a inte- 
ligentei și orientarea cibernetică. „Teoria operatorie a inteli- 
genței — spune autorul elvețian — conduce la o schema- 
tizare a structurilor gîndirii așa cum intervin acestea în 
conduitele intelectuale observabile psihologic. Cibernetica 
constituie o schematizare a mecanismelor generale de infor- 
matie si combinare, care intervin în special în procesele 
nervoase. Este firesc deci să existe o corespondență relativă 
între aceste două feluri de scheme, iar această corespondență 
constituie, fără îndoială, prevestirea unui izomorfism între 


44 E. W. Beth, J. Piaget, op. cit., pp. 181—182. 
Cf. J. Piaget, Traité de logique, pp. 94, 325, 328 și Essai 
suv les M di des opérations logiques, pp. 191 —222. 

structurile operatorii psihologice și anumite structuri 
nervoase“%. 

Convergentele dintre cibernetică și teoria operatorie a 
gîndirii se pot. stabili pe mai multe planuri: între structurile 
intelectuale și structurile cibernetice, presupuse de orice 
modelare, între teoria operatorie a inteligenței și schemele 
de reglare, implicînd feed-back-ul etc. 
© Schemele logico-matematice, la care apelează Piaget în 
analiza psihologică, nu reprezintă, așadar, nici forme 
apriori, nici sisteme convenționale, nici modele ideale de 
tip platonician (poziții față de care savantul elvețian își 
exprimă explicit dezacordul), ci rezultante ale unui proces 
evolutiv, izvorîte din coordonarea progresivă a acțiunilor 
interumane și intramentale. 

„Trebuie să precizăm în mod clar (si să subliniem cu 
tărie) — va scrie Piaget mai tîrziu — că nu este vorba 
despre reducerea gîndirii naturale la modele formale, ci, 
ceea ce este cu totul altceva, de a ne servi de limbajul cel 
mai precis posibil pentru a descrie aceste structuri naturale“5t. 

Piaget se ocupă, în continuare, în Psihologia inteligentei 
de clasificarea „grupărilor“, așa cum pot fi ele decelate și 
descrise în stările finale de echilibru ale gîndirii (adică 
stările din care deducem direcția de dezvoltare a formelor 
cognitive și cu ajutorul cărora definim deci inteligența). 
Nu vom intra în detaliile acestei expuneri. Esenţial este 
faptul că Piaget scoate în evidență modul de organizare a 
diferitelor sectoare ale activității mentale, în așa fel, încît 
să poată desprinde caracterul lor „operator“ — faptul că este 
vorba întotdeauna de acțiuni interiorizate, sistematizate 
în ansambluri mobile și reversibile — , adică „echilibrate“, 
care îndeplinesc condițiile „grupării“. 

După opinia lui Piaget, factorul explicativ fundamen- 
tal al evoluţiei inteligenței către asemenea structuri îl 
constituie legile echilibrului, „necesități interne de echili- 
bru“ (p. 99). 

Conceptul de echilibru ocupă, fără îndoială, un loc cen- 
tral în sistemul de idei al lui Piaget, avînd un rol explicativ 


501dem, Structures opérationnelles et cybernétiques, în „L’An- 
née psychologique” , nr. 1, 1953, p. 379. 
HE. W. Beth, J. Piaget, op. cit., p. 182. 

fundamental?. În psihologie, conceptul de echilibru nu 
apare, după cum se ştie, numai la Piaget. Așa cum notează 
el însuşi, l-au utilizat diferite școli psihologice: Janet s-a 
servit de noţiunea de echilibru în teoria sa a reglărilor afec- 
tive; Claparède a considerat trebuinta ca expresie a unui 
dezechilibru, şi satisfacerea, ca o reechilibrare; configura- 
tionistii s-au ocupat de echilibrul structurilor cognitive 
în raport cu cele fizice; etc. 

Piaget a plecat în teoria sa a echilibrului psihologic 
de la o analogie fizică: un sistem fizic în echilibru este un 
sistem în care suma deplasărilor posibile este egală cu zero. 
La o lectură neatentă a pasajelor corespunzătoare din Psiho- 
logia inteligenței, accentuarea conceptului de „necesitate 
internă de echilibru“ ar putea sugera faptul că e vorba 
despre fenomene pur interne. Contextul de idei însă și dez- 
voltarea ulterioară a teoriei precizează faptul că fenomenul 
fundamental rămîne echilibrarea activă dintre subiect și 
obiect. În adevăr, ne amintim că originea proceselor cogni- 
tive trebuie căutată, după Piaget, în mecanismele adapta- 
tive, dar că adaptarea este rezultatul unei echilibrări între 
asimilarea a ceea ce este dat la scheme anterioare și acomo- 
darea acestor scheme la o situație modificată. 

Ideea, esențială, mai bine pusă în evidență în lucrările 
recente, este aceea că, în explicația psihologică, ceea ce 
interesează nu este atît echilibrul ca atare, ci acțiunea de 
echilibrare. „Urmează că echilibrul, astfel definit, este 
compatibil cu noțiunea de sistem deschis și că ar fi deci 
mai bine ca, împreună cu L. v. Bertalanffy, să vorbim 
despre o stare stabilă într-un sistem deschis. Termenul de 
echilibru este totuși preferabil, deoarece implică ideea de 
compensare... Perturbarea exterioară nu poate fi compen- 
sată decît prin activități: unui echilibru maxim îi va cores- 
punde deci nu o stare de repaus, ci un maximum de activități 
ale subiectului, care vor compensa, pe de o parte, pertur- 


_8C. J. Piaget, Le rôle de la notion d'équilibre dans l'expli- 
cation en psychologie, în Actes du quinzième Congres International de 
Psychologie, (Bruxelles, 1957), Amsterdam 1959, p. 51; cf. si L. 
Apostel, B. Mandelbrot, J. Piaget, Logique et équi= 
libre (Études d'épistémologie génétique), P.U.F., Paris, 1957. O ana- 
liză a conceptului de echilibru, în sistemul lui Piaget, au făcut-o 
V. A. Lektorski și V. N. Sadovski în studiul Ideile 
fundamentale ale „Epistemologiei genetice“ a lui J. Piaget (,A.R.S", 
seria Psih. ped., 1/1962). | 

bările actuale, dar și, pe de altă parte, perturbările vir- 
tuale...“88. 

Totodată, Piaget relevă si diferențele esențiale dintre 
echilibrul fizic și echilibrul psihologic. „Într-un sistem 
fizic, acțiunile virtuale nefiind, prin definiție, reale, nu 
există decît în mintea fizicianului. În cazul activității 
mentale, transformările virtuale compensatoare sînt gîndite 
efectiv, de subiect, subiectul este conștient de ele și devin, 
astfel, operaţii“54. De aceea, noțiunea de echilibru este, 
după Piaget, explicativă în psihologie. 

Pe parcursul ontogenezei, de la echilibrul de natură 
cauzală, între acțiunile mediului și reacțiile senzorimotorii 
elementare, se ajunge, evolutiv, la operațiile mentale, 
între care echilibrarea se realizează prin intermediul impli- 
catiilor. La acest nivel, echilibrul dobîndit permite o sufi- 
cientă stabilitate a sistemelor operatorii constituite, astfel 
încît acestea pot asimila elemente noi fără să se modifice 
(cf. p. 90). 

Poate că Piaget exagerează, totuşi, în a considera echili- 
brul dobîndit prin constituirea formelor logice şi a concepte- 
lor științifice ca fiind imuabil, sub raport istoric și onto- 
genetic. E curios că acest eminent dialectician s-a împăcat 
cu ideea — pe care faptele n-o susțin — că, la un moment 
dat, în cursul evoluţiei (începînd cu nivelul operator) 
„cadrele clasificatoare și seriale, spațiale și temporale etc., 
construite pas cu pas, încorporează fără zguduiri elemente 
noi“ (p. 90). Realitatea este, după cum știm, că mersul 
dialectic al cunoașterii — implicind antiteze, coliziuni 
și restructurării succesive — nu încetează niciodată. 


Partea a doua a volumului de față se ocupă de relaţiile 
dintre inteligență, percepții și deprinderi. 

Domeniul percepţiei a constituit, încă din 1942, una din- 
tre preocupările majore ale lui Piaget și, după cum vom 
vedea, în decursul anilor, împreună cu colaboratorii săi, 
el a strîns un material faptic imens. 

În Psihologia inteligenței, Piaget acordă un loc important 
E. teoriei percepției. Piaget, după cum a rezultat si din paginile 
į precedente, susține că viața psihică se prezintă sub forma 
unor totalitäti organizate. Dar, în opoziţie cu gestaltistii, 

55 ]. Piaget, Le role de la notion d'équilibre..…., p. 51. 


3 WT. Piaget, op. cit., p. 54; cf. si Introduction à l'épistémo- 
L logie génétique, vol. III, pp. 158—170. 

care väd în aceste structuri un principiu explicativ, Piaget 
nu le considerä decît ca modalitäti de descriere (lucru pe 
care l-a admis si pentru propriile sale „grupări“) (cf. p. 110). 
Aceasta, în primul rînd, pentru că este împotriva concepţiei 
lui Koehler, după care „legile organizării“ ar deriva din 
„forme fizice“ absolut generale. La Koehler — notează Pia- 
get — „formele fizice joacă același rol în raport cu structurile 
mentale ca și, la Russell, Ideile veșnice în raport cu concep- 
tele, sau ca și cadrele apriori în raport cu logica vie“ 
(p. 110 subsol). 

Or, acest mod de a vedea este în totală contradicție cu 
filozofia lui Piaget, cu atît mai mult, cu cît de aci ar rezulta 
ideea invariabilitätii structurilor mentale, idee pe care Pia- 
get o respinge categoric, apelind la un foarte interesant 
material experimental. 

În sfîrșit, Piaget se declară în dezacord cu neglijarea 
de către gestaltisti a activității subiectului cunoscător, 
„Căutînd să reducă mecanismele inteligenței la acelea ce 
caracterizează structurile perceptive, ele însele reductibile 
la forme fizice, teoria Formei ajunge, în fond, deși prin 
mijloace mult mai rafinate, la empirismul clasic. Singura 
diferență (și oricît de considerabilă ar fi, ea are o pondere 
mică pe lîngă o asemenea reducere) constă în faptul că noua 
doctrină înlocuiește asociațiile prin totalitäti structurate. 
Dar, în ambele cazuri, activitatea operatorie este dizolvată 
în sfera sensibilului, în favoarea pasivitätii mecanismelor 
automate“ (p. 113). De exemplu, gestaltiștii consideră trans- 
poziția ca fiind efectul unei simple reaparitii a aceleiași 
forme pentru elemente noi, în timp ce Piaget vede în feno- 
menul de transpozitie „produsul unei activități asimila- 
toare, care integrează elemente comparabile în aceeași 
schemă“ (p. 113). Cel mai bun argument, în această privință, 
este faptul că, o dată cu vîrsta, crește ușurința acestor trans- 
poziţii. „... Nimic nu ne împiedică — susține Piaget, în 
opoziție cu asociationismul și cu gestaltismul — să concepem 
structurile totale ca produsul unei construcții progresive, 
procedînd nu prin «sinteze», ci prin diferențieri acomodatoare 
și asimilări combinate, după cum nimic nu ne împiedică 
să punem această construcție în raport cu o inteligență 
dotată cu o activitate reală, în opoziţie cu jocul unor struc- 
turi prestabilite“ (p. 112). 


Comparînd percepția și inteligenţa, Piaget relevă că 
percepția nu îndeplineşte. condițiile „grupării“. La nivelul 

percepției, compozabilitatea, reversibilitatea, asociativi- 
tatea sînt incomplete, imperfecte. Echilibrul este, de fie- 
care dată, precar, iar intervenția unui factor nou nu duce la 
o asimilare a acestuia — cu conservarea sistemului —, ca 
în cazul inteligenței, ci la modificarea sistemului însuși, 
deci la o deplasare a echilibrului. În domeniul percepției, 
avem de-a face cu reglări, cu compensări parțiale, situate 
între o ireversibilitate completă și o reversibilitate opera- 
torie. Spaţiul perceptiv nu este omogen — ca acela geometric—, 
ci centrat, în sensul că fixarea privirii peun anumit element 
perceput determină, chiar prin acest fapt, dilatarea, supra- 
evaluarea lui. Este ceea ce Piaget împreună cu Lambercier 
au numit „eroarea etalonului“. Atunci cînd avem de compa- 
rat două lungimi, privirea își va schimba succesiv orien- 
tarea și, de aceea, dilatările succesive care vor rezulta, ale 
celor două lungimi (sau ale diferitelor porțiuni ale aceluiași 
obiect) prin deplasarea privirii, se vor compensa reciproc. 
Compensarea aceasta, însă, nu va fi perfectă la nivelul per- 
ceptiei si va rezulta un efect deformant. De aici rezultă un 
ansamblu de fapte, exprimat de ceea ce Piaget numește legea. 
centränilor relative. În esență, se afirmă că orice diferență 
obiectivă este acentuată subiectiv în percepție, ca urmare a 
compensărilor incomplete în evaluarea celor două obiecte 
comparate. Dacă cele două elemente percepute (de exemplu, 
două linii) sînt egale între ele, atunci compensarea are loc 
si ele sînt percepute efectiv egale. Dacă însă diferența este 
foarte mică, fiecare element comparat va apărea dilatat în 
momentul fixării privirii asupra lui, compensarea nu se va 
produce și vom avea ca rezultat o „balansare“ a aprecierilor 
în zona pragului diferențial. După Piaget, legea lui Weber 
își găsește o explicație în legea centrărilor relative: nedife- 
rențierea, în cadrul legii lui Piaget, este proporțională cu 
dimensiunea elementelor comparate. Așadar, în esență, 
după Piaget, ceea ce caracterizează percepția este relativi- 
tatea ei subiectivă, rezultat al imperfectiunii compensărilor 
necesare pentru a se ajunge la o evaluare deplin obiectivă. 

Și în cazul inteligenței putem vorbi despre relativitate, 
dar sensul este cu totul diferit. Relativitatea inteligenței 
este, de fapt, condiția însăși a obiectivitätii rezultatelor la 
care ajunge, întrucît, punînd în relație diversele fapte consi- 


55 Pentru precizări, cf. J. Piaget, Les mécanismes percep- 


tifs, pp. 24—27. 

derate, inteligența nu le deformează, nu le relativizează în 
raport cu subiectul, ci, dimpotrivă, degajează ceea ce este 
obiectiv valabil. 

Piaget distinge, în structura percepţiei, două compo- 
nente. În primul rînd sînt efectele „cîmpurilor primare“, 
adică efectele directe ale procesului de percepție (în special 
rezultatele centrării cărora le corespunde legea centrărilor 
relative). Ca urmare, apar iluziile pe care le putem numi 
primare — eroarea etalonului, iluziile lui Delboeuf, Müller- 
Lyer ș.a. Separat, intervine activitatea perceptivă propriu- 
zisă, al cărei rol constă, mai ales, în decentrare, adică în 
ameliorarea — prin confruntări și corijări reciproce — a 
rezultatelor percepției. De fapt, este foarte greu să distin- 
gem cele două componente. Percepția, ca atare, este o rezul- 
tantă a acestor două serii de fenomene. În timp ce efectele 
primare scad cu vîrsta, activitatea perceptivă și efectele ei 
se dezvoltă cu vîrsta, ducînd la o ameliorare generală a per- 
ceptiei — inclusiv a constantelor perceptive — pînă se 
ajunge, de fapt, la supraconstante, adică la intervenții 
disproportionate ale activității perceptive (de exemplu, 
adultul supraevalueazä uneori dimensiunile obiectelor 
situate la distanță) și la unele iluzii, cum este iluzia de greu- 
tate sau efectul Usnadze. 

Deosebirea aceasta între percepție și inteligență rezidă, 
în fond, într-o deosebire mai profundă: în cazul compozițiilor 
perceptive, intervin fenomene probabiliste, în timp ce în 
cazul compozițiilor operatorii avem de-a face cu relații strict 
determinate. Ca urmare, fenomenele perceptive ne conduc 
la sisteme neaditive (ansamblul nu se poate reduce la o sumă 
a părților), în timp ce compozițiile operatorii constituie 
sisteme aditive. 

Totodată, între activitatea perceptivă și inteligență se 
pot face apropieri importante: în primul rînd, dezvoltarea 
activității perceptive este legată de dezvoltarea mentală, 
în general. Activitatea perceptivă realizează, după cum am 
văzut, decentrări, compensări, ceea ce implică procedee de 
comparare și coordonare. Se pot degaja fenomene de antici- 
pare perceptivă. Transpozitiile din domeniul percepției 
(păstrarea configurației, în cazul schimbării componentelor) 
amintesc de fenomenele de asimilare si de schemele inteli- 
gentei senzorimotorii. În felul acesta, ies în evidență aspec- 
tele comune ale activității perceptive și ale inteligenței 
senzorimotorii. 

În același timp însă, ne dăm seama că activitatea per- 
ceptivă conține, în germene și într-o formă încă imperfectă, 
proprietățile caracteristice ale nivelului operator. 

Paginile din Psrhologia inteligentei, consacrate percep- 
tiei, bogate în date experimentale și în analize teoretice 
importante, nu constituie de fapt decît expresia sintetică 
a unui moment dintr-o vastă serie de cercetări consacrate 
acestui domeniu. Au fost publicate numeroase studii de 
către Piaget și colaboratorii săi — în special în „Archives 
de Psychologie“ — sub denumirea generală de Cercetări 
asupra dezvoltării perceptiilor. O parte a prelegerilor ținute 
de Piaget la Sorbona, în 1954, 1955, 1956, au fost, de ase- 
menea, consacrate percepţiei. În 1955 a apărut un articol 
foarte important, în care Piaget și-a reexaminat ipotezele 
și interpretările anterioare, pentru a ajunge la o schemă mai 
elementară5€. În 1961 apare lucrarea fundamentală Les 
mecanismes perceptifs, în care sînt sintetizate rezultatele 
obținute în aproape douăzeci de ani de cercetări, 

În paginile consacrate inteligenței senzorimotorii, Piaget 
reia, sistematizîndu-le si îmbogățindu-le, ideile funda- 
mentale din La naissance de l'intelligence chez l'enfant, în 
care gäsim deja o criticä profundä a empirismului asocia- 
tionist, a „intelectualismului vitalist“, a apriorismului si 
gestaltismului. 

Piaget distinge 6 stadii prin care trece comportamentul 
copilului pînă la constituirea inteligenței la nivelul senzo- 
rimotor. 1) Reflexele înnăscute și exercitarea lor prin repe- 
tare. Chiar de la acest nivel, se poate vorbi de scheme asi- 
milatoare care orientează comportamentul incipient al 
copilului. 2) Primele reacții dobîndite prin condiționare, 
ceea ce înseamnă „extinderea schemei reflexe“, formarea 
unei scheme de ordin superior (deprinderea, ca atare) — 
prin încorporarea unui element nou — și în care se va integra 
schema inferioară (reflexul). În acest stadiu apar „reacțiile 
circulare“, concept introdus de Baldwin, dar pe care Piaget 
îl folosește într-un sens mai restrîns, în acord cu Wallons, 
pentru a desemna comportamentul copilului, care tinde să 


5 |. Piaget, Essai d'une nouvelle interprétation probabiliste 
des effets de centration, de la Loi de Weber, et de celle des centrations rela- 
tives, în „Arch. de Psychologie“, 1955; cf. articolul de sinteză al lui 
E. Vurpillot, La loi des centrations relatives de Piaget, în „Bull. 
de Psychoiogie“, 169, XIII, nr. 1—2, nov. 1959, p. 17. 

5Cî. H. Wallon, L'enfant turbulent, p. 85; J. Piaget, 
La naissance de l'intelligence, p. 55. 

reproducă activ un rezultat obținut întîmplător (exemplu 
tipic, după Piaget, de asimilare reproductivă). În acest 
stadiu nu avem de-a face, însă, deocamdată, decît cu ceea 
ce Piaget numește reacție circulară primară, în care inter- 
vine numai corpul propriu al copilului (de exemplu, sugerea 
degetului). 3) Stadiul al treilea se caracterizează prin apa- 
ritia „reacțiilor circulare secundare“, constind în repetarea 
unor acțiuni cu obiecte. În acest stadiu, se schiteazä unele 
proprietăți ale comportamentului, care vor deveni caracte- 
ristice în stadiile superioare. Apar: tendința de dezarticulare 
și rearticulare a verigilor acțiunii, tendința spre o genera- 
lizare activă în prezența unor condiții noi — deci elemente 
de compozabilitate, reversibilitate, asociativitate, imper- 
fecte însă și, de aceea, neasigurînd, deocamdată, echili- 
brarea completă, caracteristică inteligenței. 4) De la vîrsta 
de 8—10 luni apar elemente de intentionalitate. Scopul se 
conturează înaintea utilizării mijloacelor. Astfel, traiecto- 
riile care leagă stimulul de reacție nu mai sînt rectilinii 
și stereotipe. La acest nivel, se poate vorbi despre inteli- 
gență, dar lipsește încă un aspect important: crearea de noi 
mijloace de acțiune. 5) Survine o etapă cînd noutatea însăși 
a faptelor începe să intereseze copilul. Reacţiile circulare 
— denumite în acest caz „terțiare“ — se caracterizează 
prin tendința de reproducere a faptului nou, cu variații și 
cu experimentare activă, destinată să desprindă posibili- 
täti noi. În felul acesta, copilul nu se mai mulțumește să 
rezolve problemele, cu procedee pe care le posedă deja, ci, 
cum spuneam, încearcă noi mijloace, adaptate scopului. 
Este, fără îndoială, vorba de un comportament inteligent. 
Tatonarea — descrisă de diverşi psihologi ca apartinînd 
comportamentului inteligent — se dovedește a fi perma- 
nent orientată „de către schemele susceptibile de a da o 
semnificație evenimentelor întîmplătoare, ce vor fi folosite, 
astfel, în mod inteligent“ (p. 150 pas.). 6) În sfîrșit, în 
al doilea an de viaţă, descoperirea noilor mijloace nu mai 
cere neapărat o experimentare externă. Lucrul acesta se 
poate realiza printr-o coordonare rapidă a unor scheme de 
acțiune. Inexistența experimentării externe i-a făcut pe 
gestaltiști să considere fenomenul ca o „iluminare bruscă“. 
În realitate, avem de-a face cu o conduită ce s-a constituit 
treptat, care a dus la interiorizarea (și implicit, accelerarea) 
unor acțiuni inițial externe, la coordonări rapide și suple 


34 


și la apariția unor forme incipiente de reprezentare mentală 
și de simbolizare. 

„Coordonarea internă a schemelor ar fi deci față de 
coordonarea externă, de la nivelele precedente, ceea ce 
e limbajul interior față de cel extern — o simplă schiță 
interiorizată și rapidă a vorbirii efective“ (p. 151). 

Analiza subtilă a etapelor prin care se ajunge în onto- 
geneză la cunoaşterea obiectului și a spațiului, la consti- 
tuirea constantelor perceptive reprezintă o strălucită argu- 
mentatie împotriva apriorismului de orice nuanță, inclusiv 
a aceluia al teoriei configurationiste. 

Obiectul nu există pentru copil decît în măsura în care 
acesta dispune de mecanismele fiziopsihologice necesare 
pentru a-l degaja din ambianța perceptivă și din structura 
acțiunii însăși. Cunoașterea obiectului și a proprietăților 
spațiale este dependentă de organizarea și coordonarea 
progresivă a mișcărilor, progres solidar cu cel al activității 
perceptive. 

H. Poincaré, analizind condiţiile psihologice ale consti- 
tuirii geometriei, a scos în evidență legătura intimă dintre 
geometrie și individualizarea obiectului solid din ambiantä, 
rolul esențial al mișcărilor în degajarea obiectului și în 
constituirea geometriei. 

Dintre toate fenomenele care se produc interesînd obiec- 
tele externe sau corpul nostru, există o clasă particulară, 
caracterizată prin aceea că fenomenele respective pot fi 
reciproc compensate: deplasările obiectelor externe pot fi 
compensate de cele ale corpului nostru și reciproc. Legile 
acestor fenomene formează obiectul geometriei5. Corpul 
solid este învariantul deplasărilor, ceea ce nu este afectat 
de această categorie particulară de fenomene. Ansamblul 
deplasărilor constituie, astfel, un grup (în cadrul căruia se 
pot pune în evidență reversibilitatea, asociativitatea etc.). 
Dar, după Poincaré, „conceptul general de grup preexistă 
în spiritul nostru cel putin potential. El ni se impune, 
nu ca o formă a sensibilităţii, ci ca o formă a intelectului'5%. 

Este un mare merit al lui Piaget faptul de a fi demon- 
strat experimental și teoretic falsitatea acestei teze. „...Con- 
trar părerii lui Poincaré cu privire la caracterul aprioric al 
grupului de deplasări, acesta se elaborează treptat, ca formă 


Cf. H. Poincaré, La science et l'hypothèse, Flammarion 
Paris, f.a., p. 82. 
59 H. Poincaré, op. cit., p. 90. 

de echilibru final al acestei organizări motorii: tocmai 
coordonările succesive (compunerea), revenirile (reversibi- 
litatea), ocolurile (asociativitatea) și conservările pozițiilor 
(identitatea) sînt acelea care, putin cîte putin, generează 
grupul, cu titlul de echilibru necesar al acțiunilor“ 
(p. 157). Analiza genetică îi permite lui Piaget să degajeze 
constituirea proprietăților de grup ale activității senzori- 
motorii și perceptive. Deci, individualizarea obiectului și 
degajarea proprietăților spaţiale fiind, în ontogeneză, rezul- 
tatul constituirii proprietăților de grup ale activității 
perceptive și motorii, acestea vor reprezenta aspecte ale 
constituirii inteligenței însăși. (În această lumină, expresii 
ca „constituirea spațiului“, „geneza spațiului“ — de la p. 
157 etc. — trebuie înțelese ca desemnînd constituirea 
schemelor spaţiului etc., la diferitele nivele mentale, și 
nu ca o construire a spaţiului real, cum se afirmă în inter- 
pretările idealist-subiective). 

Dar, deja din aceste pagini, se întrezărește o idee, pe 
care Piaget o va dezvolta în lucrările ulterioare și care ne 
apare ca fiind în contradicție cu gnoseologia materialistă. 
După cum s-a văzut, structura de grup reprezintă, după 
Piaget, forma de echilibru către care tinde coordonarea 
acțiunilor înseși. Această teză este întemeiată în măsura în 
care coordonarea acțiunilor este subordonată relațiilor 
subiectului cu obiectul. Abătîndu-se de la acest punct de 
vedere, Piaget va distinge în lucrările ulterioare experiența 
fizică de experiența logico-matematicä într-un mod care face 
ca această subordonare să fie numai parțială: „Dacă, la 
copil, orice cunoaștere pentru a se constitui, presupune 
participarea experienței, această constatare psihologică nu 
justifică de loc empirismul, pentru că există două feluri de 
experiențe: experiența fizică, conducînd la o abstractizare 
a proprietăților scoase din obiectul însuși, și experiența 
logico-matematicä, cu abstractia pornind de la acțiunile 
sau operaţiile efectuate asupra obiectului, și nu pornind 
de la obiect ca atare“60, 

Încă în lucrările consacrate formării la copii a reprezen- 
tărilor spațiale, Piaget insistase asupra faptului că acestea 
derivă din acțiuni: „... Reconstruirea formelor nu constă pur 
și Simplu în a izola calități perceptive, nici a fortion, a 


-Ji Piaget, Les structures mathématiques et les structures 
operatoires de l'intelligence, în vol. L'enseignement des mathématiques, 
Delachaux et Niestlé, Neuchâtel, Paris, 1955, p. 33. 


36 


À 


scoate doar aceste forme din obiect. Ea se bazează pe o 
punere în relație activă și implică, în consecinţă, o abstracție 
pornind de la acțiunile înseși ale subiectului și de la coordo- 
nările lor progresive'“$t. Totuși, la această epocă, textul este 
mai puțin categoric, întrucît Piaget adaugă: „Această 
construcție nu exclude..., ci, dimpotrivă, implică o aco- 
modare la obiectele acestor acțiuni...'62. 

Dar, după cum am văzut, punctul de vedere al lui Piaget 
se precizează ulterior și distincția devine netă. Într-o lu- 
crare importantă, apărută în 1961, care i-a oferit, de ase- 
menea, prilejul unei sinteze, Piaget susține că „... în timp 
ce experienţa fizică se aplică obiectelor, dobîndirea cuno- 
stintelor obținîndu-se printr-o abstractizare ce pornește de 
la aceste obiecte, experiența logico-matematică se aplică 
acțiunilor, pe care subiectul le exercită asupra obiectelor, 
iar dobîndirea de cunoștințe rezultă, atunci, printr-o abstrac- 
tizare pe care trebuie s-o considerăm ca pornind de la acti- 
uni, pentru că proprietățile descoperite în obiecte sînt 
chiar cele pe care acțiunile le-au introdus dinainte“. 

La Piaget, aceasta nu înseamnă acceptarea nici a aprio- 
rismului, nici a conventionalismului, nici a idealismului 
platonician, sau a nominalismului. Piaget respinge toate 
aceste soluţii. După el, autonomia matematicilor, posibi- 
litatea constituirii matematicilor ca un sistem ipotetico- 
deductiv, care se desprinde complet de lumea fizică, se 
explică tocmai prin această origine a lor în acțiunile înseși 
și în coordonarea lor progresivă. După opinia lui Piaget, 
teza sa explică această dublă calitate a matematicilor: 
rigurozitate și fecunditate: „A căuta sursa genetică a enti- 
tätilor logico-deductive în coordonärile generale ale actiu- 
nilor nu înseamnă deci că acestea din urmă le conțin pe 
celelalte dinainte, ci că construcțiile care derivă din ele 
prin jocul abstractiilor reflectante sînt, în același timp, noi 
și nearbitrare, deoarece aparțin unui cadru predeterminat 
de posibilități“&. Cadru care, la rîndul său, exprimă de 
fapt necesitatea fiecărei structuri generate, de a se integra 
într-o structură nouă, mai amplă care s-o perfecționeze pe 
cea anterioară. 


SJ. Piaget, B. Inhelder, La représentation de l'espace 
chez Venfant, P.U.F., Paris, 1948, p. 10. 


62 Ibidem, p. 101. 
SE. W. Beth, J. Piaget, op. cit., p. 249. 
“E. W. Beth, J. Piaget, op. cit., p. 323. 

Teza lui Piaget asupra unei surse duble a cunoașterii 
nu ni se pare acceptabilă, ea putînd fi interpretată aprio- 
ristic. După opinia noastră, această posibilitate a autono- 
mizării matematicilor se explică prin generalitatea rela- 
țiilor și proprietăților de care se ocupă — și în primul 
rînd a relațiilor cantitative și spațiale. Aceste proprietăți 
sînt comune obiectelor, fenomenelor și acțiunilor înseși ale 
subiectului. 

Comutativitatea adunării nu este în nici un fel influen- 
tatä de faptul că adunăm grupuri de prune, degete etc. O 
dată acest izomorfism fundamental descoperit în obiecte 
înseși — deși el nu poate fi descoperit decît prin intrarea 
în joc a acţiunilor — acestea din urmă pot deveni, fără 
reziduuri, suportul rationamentului. lar de aci la interio- 
rizarea completă a operațiilor, cu ajutorul cărora desco- 
perim proprietățile entităților matematice, trecerea este 
firească. 

Așadar, în ultima instanță, este vorba nu despre inde- 
pendenta entităților logico-matematice față de realitatea 
obiectivă, ci doar despre universalitatea raporturilor pe 
care acestea le reflectă. 

Trebuie menționat că Piaget, în pofida acestei incon- 
secvențe, respinge cât se poate de explicit idealismul. Într-o 
scrisoare, adresată autorului acestor rînduri, distinsul 
savant scrie: „Cred că punctul central este cel pe care l-am 
discutat altădată la Bucureşti, în ceea ce privește relațiile 
dintre subiect și obiect. Cunoașterea nu pornește de la 
subiect, cum susține idealistul... Ea pornește de la interac- 
tiunile dintre subiect și obiect, adică de la acțiunile subiec- 
tului asupra obiectului și de la informațiile pe care subiectul 
le obține astfel. Printr-un dublu demers, de obiectivare și 
reflexiune, din aceste interacțiuni se desprind apoi cunoaș- 
terea experimentală, pe de o parte, si cunoașterea logico- 
matematică“ (Geneva, 17. III. 1965). 

Este util să relevăm această poziție, pentru a putea 
distinge mai limpede deosebirea dintre teoria operatorie a 
inteligenței, susținută de Piaget, și operationalismul lui 
Bridgman. Faptul că Piaget plasează operațiile în centrul 
teoriei sale nu justifică, firește, considerarea concepției 
d sale ca operationalism. În esență, operationalismul, așa 
i cum a fost conceput de Bridgman, susține că operațiile 
cunoașterii și rezultatele cunoașterii sînt indiscernabile. De 
exemplu, în cazul măsurii spatiale: distanța, pe care simțul 

comun o consideră ca un dat absolut, independent de su- 
biect, nu este altceva decît produsul operaţiei de a măsura. 
„+... Măsura însăși — explică J. Ullmo — definește mări- 
mea de măsurat: aceasta din urmă nu preexistă măsurii 
sale, așa cum o intuiție sumară ne-a făcut să credem multă 
vreme“65. 

Avem aici de-a face, firește, cu o variantă a idealismului 
subiectiv. Greseala fundamentală a operationalismului constă 
în absolutizarea momentelor cunoașterii, considerate frag- 
mentar, izolat. În fiecare etapă dată, rezultatul activității 
cognitive a subiectului implică caracteristici ale acestei 
activități, de care rezultatul respectiv este parțial indiscer- 
nabil în etapa dată. 

De exemplu, spațiul cunoscut este un spațiu măsurat, 
fapt pus în evidență în special de teoria relativității (ceea 
ce înseamnă că spațiul, așa cum îi apare subiectului, este 
dependent de mijloacele acestuia de a-l cunoaște). Rezultă, 
de aci, că spațiul ca atare este produsul operației de mäsu- 
rare? Nimic nu justifică un răspuns afirmativ. Dacă, din 
punct de vedere fizic, diferitele geometrii s-ar fi dovedit 
echivalente, am fi avut un argument în favoarea operatio- 
nalismului. Dar lucrurile nu stau astfel. Raportarea la 
realitatea fizică ne obligă la opțiune. Ceea ce înseamnă că, 
pentru a înțelege corect raporturile dintre operaţiile cu- 
noașterii, obiectul cunoașterii și rezultatele cunoașterii 
trebuie să reintegrăm momentele, etapele cunoașterii în 
curba de ansamblu. Or, evoluția istorică a cunoștințelor 
umane demonstrează faptul că, dacă în fiecare etapă, consi- 
derată izolat, cunoștințele noastre sînt tributare mijloacelor 
de investigație existente în etapa respectivă, tendința fun- 
damentală constă într-un proces de „indeferentizare“ pro- 
gresivă față de mijloace, în primul rînd prin punerea în 
evidență a chiar aportului lor, prin confruntarea continuă a 
datelor și, respectiv, perfecționarea procedeelor de înre- 
gistrare, iar în ultimă instanță, prin raportarea la practică. 

Un asemenea proces de „indeferentizare“ progresivă a 
informațiilor, față de unghiul de vedere temporar al subiec- 
tului, ar fi imposibil și inexplicabil fără primatul obiectului. 

n esență, orice știință trebuie să admită perfectibili- 
tatea istorică a cunoașterii, iar perfectibilitatea cunoașterii 
implică, în mod necesar, postulatul existenței obiectului 


% J. Ullmo, La pensée scientifique moderne, Paris, 1958, 
p. 21. 

independent de subiectul cunoscător și cognoscibilitatea 
obiectului — tezele fundamentale ale gnoseologiei ma- 
teria liste. | 

„Așadar, scria Lenin, prin natura ei, gîndirea omenească 
e în stare să ne dea și ne dă adevărul absolut, care se alcă- 
tuiește din suma adevărurilor relative. Fiecare treaptă de 
dezvoltare a științei adaugă noi gräunte la această sumă a 
adevărului absolut, dar limitele adevărului fiecărei teze 
științifice sînt relative fiind cînd lărgite, cînd îngustate de 
progresul ulterior al cunoștințelor... Din punctul de vedere 
al materialismului modern, adică al marxismului, istori- 
cește condiționate sînt limitele apropierii cunoștințelor 
noastre de adevărul obiectiv, absolut, dar neconditionată 
este existența acestui adevăr, necondiționat e faptul că ne 
apropiem de el'“65. 

Or, procesul de „decentrare“ progresivă, descris de Piaget, 
care are loc atît pe plan istoric, cît și în ontogeneză, con- 
firmă acest punct de vedere al gnoseologiei marxiste. 

Infirmînd operationalismul, cercetările lui Piaget de- 
monstrează experimental desprinderea progresivă, în onto- 
geneză, a cunoștințelor și interpretărilor copilului, de 
unghiul de vedere personal și temporar. În locul unei sumări 
necoordonate de viziuni fragmentare, copilul ajunge la 
cunoașterea obiectului ca un invariant în cadrul acestor 
transformări, la cunoașterea spațiului și a timpului, ca 
proprietăți obiective, ce pot fi descrise obiectiv, la ideea de 
măsură obiectivă, care implică conservarea, pe plan mental, 
a datelor obiectiv invariante. 

De aceea, esența gnoseologiei lui Piaget este antiope- 
rationalistä si antipozitivistă. 

Conceptia sa privitoare la sursa conceptelor logico-ma- 
tematice reprezintă un punct de vedere subiectivist, dar 
care nu rezultă stringent din esența doctrinei sale si, în 
orice caz, nu are cu operationalismul propriu-zis decît o 
legătură aparentă. Aceasta, chiar și numai pentru faptul 
că, în concepția lui Piaget, orice activitate de cunoaștere 
este o activitate investigatoare, care presupune inter- 
acțiunea subiectului cu obiectul (postulat ca existînd inde- 


pendent de subiect). 


s V. I. Lenin, Opere complete, vol. 18, E.P., 1963, 
pp. 134 — 135. 

Ultima parte a lucrării lui Piaget, a cărei traducere o 
prezentăm, cuprinde unul dintre aspectele cele mai impor- 
tante ale contribuţiei sale: teoria etapelor elaborării gîndi- 
rii, a inteligenței conceptuale. 

Inteligența conceptuală nu este o simplă adăugire de 
operaţii cu concepte peste ceea ce inteligența senzorimotorie 
a dobîndit deja. Elaborarea gîndirii reprezintă un proces 
îndelungat de reconstruire a inteligenței pe noi baze, cu 
noi mijloace și în noi condiţii. În cazul coordonărilor sen- 
zorimotorii, nu avem decît succesiuni de stări. Dimpotrivă, 
gîndirea este capabilă de o viziune de ansamblu, în care 
diferitele momente ale acţiunii sînt surprinse simultan. 
Inteligența senzorimotorie nu tinde decît la satisfacţii 
practice, la succesul acțiunii și nu spre cunoaștere, ca atare. 
Inteligența senzorimotorie se aplică doar realității directe. 
„Numai gîndirea se va elibera de aceste distanțe scurte șide 
aceste traiectorii reale, pentru a căuta să cuprindă totali- 
tatea universului pînă la invizibil și, uneori, chiar pînă la 
nereprezentabil“ (p. 167). 

Formarea inteligenței conceptuale trece prin cîteva 
etape: 

1. De la un an și jumătate la 4 ani se constituie o gîndire 
simbolică și preconceptuală. După Piaget, ar trebui de 
fapt să vorbim despre o „funcțiune simbolică“ generală 
(în accepţia pe care a căpătat-o acest termen, aplicat la 
domeniul afaziei), care se dezvoltă la copil începînd din 
al doilea an de viață. Limbajul, gîndirea verbală, reprezen - 
tările, jocul simbolic nu sînt decît manifestări ale acestei 
funcțiuni generale. Această perioadă este caracterizată 
prin preconcepte. Preconceptul este înțelesul pe care copilul 
îl dă primelor semne verbale folosite de el, și se situează 
la jumătatea drumului dintre generalitatea conceptului și 
individualitatea elementelor la care se referă. Copilul de 
doi-trei ani va zice indiferent, „melcul“ sau „un melc“. În 
același timp, preconceptul este o schemă situată la jumă- 
tatea drumului între concept și schema senzorimotorie, 
între concept și acțiune. 

În sfîrşit, preconceptul are un caracter simbolic. Sim- 
bolul, spre deosebire de semn, implică o legătură de ase- 
mănare cu faptul pe care-l simbolizează, cu imaginile con- 
crete ale unor exemplare-tip, reprezentative, în timp ce 
semnul este — sub raport formal — arbitrar. 


41 


Pe planul rationamentului, stadiului preconceptual îi 
corespunde raționamentul transductiv, ce reprezintă un 
sir de acțiuni simbolizate și desfășurate mental. El nu con- 
stituie altceva decît o „experiență mentală“, rezultatul 
imitării interiorizate a acțiunilor externe. 

2. Între 4 și 7 ani se dezvoltă gîndirea intuitivă. În 
această perioadă crește capacitatea de coordonare intuitivă, 
intuiţia ajungînd la un rudiment de logică, limitat însă la 
planul reprezentărilor. Avem de-a face cu o modalitate — 
superioară nivelului precedent — de utilizare a intuițiilor, 
pe care am putea-o denumi „intuiție articulată“. Ea apare 
ca o gîndire în imagini, care se serveşte de configurații de 
ansamblu — și nu de colecții sincretice ca la nivelul prece- 
dent — și permite transpunerea și realizarea mentală a 
unei dependențe. Dar, schema de grup nu este încă constituită, 
acestui nivel lipsindu-i compozabilitatea, reversibilitatea 
etc., în forma lor completă. Din această cauză, copilul nu 
izbutește să realizeze complet conservarea unor cantități 
(cînd această conservare este contrazisă de aparenţa intui- 
tivă), serierea și intercalarea unor elemente într-o serie 
constituită, reprezentarea unui obiect dintr-o altă perspec- 
tivă, decît cea a subiectului însuși etc. 

3. Stadiul operațiilor concrete (7—12 ani) cunoaște ca 
moment fundamental apariția structurii de grup a gîndirii. 
Compozabilitatea, reversibilitatea, asociativitatea etc., 
devin proprietăți depline ale acțiunilor mentale, ceea ce 
le conferă acestora caracterul de operaţii. Devin posibile 
operațiile de includere ierarhică a claselor, de seriere, ca 
și de sintetizare, într-o acțiune unică a clasificării și a seri- 
erii, ceea ce. permite formarea conceptului de număr. În 
același timp, structura operatorie a gîndirii face posibilă 
înțelegerea raporturilor spațiale și temporale dintr-un 
punct de vedere obiectiv si, totodată, formarea conceptului 
de măsură, a sistemelor 'de coordonate, etc. 

Pe de altă parte, însă, la acest nivel, toate aceste ope- 
ratii nu sînt realizabile decît în raport cu obiecte concrete. 
Deci, avem de-a face cu „operaţii concrete“, și nu cu ope- 
rații „formale“. Neexistînd încă posibilitatea ‘de a rationa 
pe baza unor criterii formale de coerentä, apar decalaje 
determinate de specificul sistemului de noțiuni considerat. 
De exemplu, la 7—8 ani, tranzitivitatea egalitätilor sau 
serierea se realizează ușor în legătură cu cantitatea de 
materie, dar nu se realizează în legătură cu greutatea. 

4. După 11—12 ani, copilul devine capabil să treacă 
de la acțiunile mentale raportate la obiecte concrete, la 
operații cu propoziții. Cu alte cuvinte, operaţiilor mentale 
aplicate obiectelor și acțiunilor, ca atare (clasificarea, seri- 
erea, stabilirea unor relații temporale), li se suprapun ope- 
ratii aplicabile propozitiilor care „reflectă aceste operații“. 

În volumul De la logica copilului la logica adolescentului 
(1955), scris împreună cu B. Inhelder, pe baza unui ansam- 
blu de noi cercetări experimentale — referitoare în special 
la formarea unor noțiuni de fizică — , Piaget continuă 
analiza dezvoltării gîndirii la copil și, în special, trecerea 
la gîndirea formală. 

De astă dată, interpretarea se efectuează prin interme- 
diul unui sistem logistic explicit și prin adăugarea, la con- 
ceptul matematic de grup, și a conceptului de latice sau 
rețea (ceea ce, după cum am văzut, Piaget începuse încă 
în Essai sur les transformations des opérations logiques (1952). 
Or, aceastä tehnicä de interpretare (si, fireste, noua serie 
de experimente) îi serveşte la degajarea unor noi aspecte, 
sau la conturarea unor teze, doar schitate în lucrările an- 
terioare. În cazul grupului matematic, reversibilitatea se 
exprimă prin inversiune (prin negatie); putem concepe 
efectuarea unei operații inverse uneia deja efectuate și care 
s-o anuleze pe aceasta. În cazul rețelei, reversibilitatea se 
referă, în special, la domeniul relațiilor, și se exprimă prin 
reciprocitate (prin compensație). Dacă, de exemplu, eli- 
minăm mental o forță ce acționează asupra unui punct, 
avem în acest caz o inversiune. Dacă, mental, facem să 
intervină o altă forță, egală ca mărime și opusă (ajungîn- 
du-se astfel la un echilibru), avem, în acest caz, o recipro- 
citate. 

Dar inversiunea și reciprocitatea formează, prin coor- 
donare, grupul comutativ al celor 4 transformări INRC, 
care transformă operatorii înșiși, pe unii în alții: N (nega- 
tia), R (reciprocitatea), C (corelativitatea — adică sime- 
trica negatiei), la care se adaugă J (transformarea identică). 
De exemplu, disjunctia Vq ne dă, prin negatie, pă, 
prin reciprocitate, p | q (incompatibilitatea) și prin corela- 
tivitate, pq. După Piaget, la nivelul gîndirii concrete, 
copilul ajunge să efectueze operații referitoare la clase, 
relații și numere, servindu-se de cele două forme comple- 
mentare de reversibilitate, fără a fi capabil să le coordo- 
neze în structura unică INRC. 

„Adolescentul, dimpotrivă, suprapune logica propozi- 
tiilor peste cea a claselor și relațiilor, și elaborează, astfel, 
putin cîte putin (atingînd palierul de echilibru spre 14—15 
ani), un mecanism formal, fundat pe structurile de grup și 
reţea ale celor 4 transformări; acestea îi permit să reunească 
în acelaşi tot inversiunea și reciprocitatea...“67. 

Ulterior, Piaget precizează faptul că această necoordo- 
nare între inversiune și reciprocitate, la nivelul operațiilor 
concrete, se referă la manipularea obiectelor, în funcție de 
proprietăţile lor calitative, și la propoziţii, considerate sub 
raport calitativ. În cazul numerelor însă, se petrece o primă 
fuziune între clase si relații, care are loc încă la nivelul 
operaţiilor concrete, Piaget utilizează termenul de sinteză 
pentru acest din urmă caz, în timp ce pentru celălalt caz, 
utilizează termenul de combinare, pentru a sublinia faptul 
că, în cadrul grupului IN RC, se realizează nu o contopire, 
ci o coordonare de transformări.$8 

Piaget ajunge, astfel, la concluzia că ceea ce caracteri- 
zează gîndirea formală nu este, în primul rînd, capacitatea 
de a opera cu propoziţii, ci capacitatea de a combina datele 
problemei — prin intermediul sistemului de transformări 
dobîndit — în toate modalitățile posibile. Spre deosebire 
de gîndirea concretă, care nu poate depăși concretul decît 
din aproape în aproape, gîndirea formală cuprinde ansam- 
blul posibilităţilor oferite de condițiile date. Adolescentul 
gîndeşte servindu-se de ceea ce Piaget numește „une com- 
binatoire“, de sistemul combinațiilor posibile în care pot 
intra factorii consideraţi. De aci decurge o caracteristică 
fundamentală a gîndirii formale: aceasta merge de la po- 
sibil la real (procedînd deci ipotetico-deductiv). Dar, „nou- 
tatea psihologică fundamentală a operaţiilor ipotetico-de- 
ductive, în opoziţie cu operaţiile concrete, „constă în a 
efectua operații asupra operațiilor (sau operații de puterea 
a doua)“. 

Avem de-a face cu ceea ce Piaget numește „o abstrac- 
tiune reflectorie“, caracterizată nu numai prin reluarea 
operaţiilor de la nivelul concret în cadrul unor noi operații, 


B. Inhelder, J. Piaget, De la logique de l'enfant à 
la logique de l’adolescent, p. 298. 

s& Cf. E. W. Beth, J. Piaget, Epistémologie mathéma- 
tique et psychologie pp. 193—194; J. Piaget, Classes, relations 
et nombres, Vrin, 1942; J. Piaget, A. Szeminska, La 
genèse du nombre chez l'enfant. 


E. W. Beth, J. Piaget, op. cit., p. 258. 

ci, în special, prin posibilitatea de constituire a unor noi an- 
sambluri de elemente, care în stadiile inferioare erau separate. 

Piaget nu stabilește limite rigide pentru aceste etape, 
în primul rînd pentru că apar diferențe mari între copiii 
de aceeași vîrstă, iar în al doilea rînd, pentru că admite 
— pe baza datelor experimentale — existența unor deca- 
laje, în raport cu domeniul particular la care se raportează. 


Evoluţia mentală nu apare ca rezultat al unor acumulări 
continue de cunoștințe sau procedee de acțiune. Evoluția 
are un caracter stadial, în sensul că se realizează pe paliere 
succesive, pe mari etape, fiecare comportînd o anumită or- 
ganizare interioară, o anumită structură specifică, ce poate 
fi descrisă în termeni de echilibrare. Trecerea la un nivel 
superior nu înseamnă eliminarea completă a modalitätilor 
precedente, nici reluarea lor, ca atare, cu adăugarea altora 
noi. „Dezvoltarea — spune Piaget — nu este rectilinie, 
ci... fiecare ansamblu de construcţii trebuie să fie mai 
întîi reconstruit pe palierul următor, înainte de a fi pre- 
lungit...“%0. 

Sugarul, căruia i se prezintă biberonul inversat și cu 
tetina ascunsă, încearcă să sugă fundul sticlei, deși a asistat 
la răsturnarea sticlei. O dată cu constituirea inteligenței 
senzorimotorii, copilul va inversa sticla, căutînd tetina. 
Deși această achiziție este de mult realizată, transpunerea 
acțiunii respective pe plan mental nu se face de la sine. 
După cum, pentru ca un sugar să parvină la inversarea 
efectivă a biberonului, a fost nevoie de realizarea struc- 
turii de grup în planul senzorimotor, tot astfel, pentru ca 
un copil să-și poată reprezenta mental inversarea perspec- 
tivelor, este nevoie de realizarea structurii de grup pe pla- 
nul acțiunilor mentale, deci de trecerea la nivelul opera- 
tiilor concrete. Numai după ce vechile achiziții sînt reva- 
lorificate, reconstruite cu noul sistem de mijloace (repre- 
zentative și conceptuale, în cazul dat) devin posibile noi 
achiziții, caracteristice nivelului superior. Astfel, fiecare 
etapă este pregătită de achizițiile anterioare, dar trecerea 
la o nouă etapă apare întotdeauna ca un salt, în urma că- 
ruia mijloacele anterioare sînt „negate“, în modalitatea lor 
particulară, dar reluate, reconstruite în termeni noi, care 
asigură o mai mare mobilitate a coordonărilor, o mai de- 


J. Piaget, Esquisse d'autobiographie intellectuelle, p.11. 

plină, mai promptă și mai stabilă echilibrare internă și, 
în consecință, o mai suplă adaptare la variabilitatea con- 
ditiilor. 

În acelasi timp, fiecare trecere la un nivel superior pre- 
supune o diferențiere a structurilor anterioare: reprezentă- 
rile se diferențiază de acţiuni, apoi operațiile logico-aritme- 
tice și cele spatio-temporale se diferențiază de reprezentări, 
iar la nivelul operaţiilor concrete, operaţiile logico- 
aritmetice și cele infralogice referitoare la formele spatio- 
temporale se diferențiază și ele. În sfîrșit, la nivelul ope- 
ratiilor formale are loc diferenţierea între operaţiile legate 
de acțiunea reală și cele de tip ipotetico-deductiv, reali- 
zate prin implicatie, cu ajutorul propozitiilor. Această con- 
tinuă diferențiere internă a structurilor, cu punerea în evi- 
dentä a unor polaritäti si cu realizarea de structuri noi, 
reprezintă caracteristici ale unei dezvoltări de tip dialectic, 
descrisă, pentru prima dată, minuțios și probant de Piaget. 

Piaget subliniază dependența dezvoltării inteligenței de 
viața socială. Mediul social — mai mult decît mediul 
fizic — influențează si modelează individul, numai că a- 
ceastă influență nu rămîne identică de-a lungul ontogene- 
zei. Nu numai individul se schimbă în cursul dezvoltării 
sale, ci si sistemul relațiilor pe care le întreține cu ambianța 
socială. Aceasta înseamnă că natura influenței exercitate, 
natura efectelor obținute se modifică chiar dacă, în mod 
absolut, ambianța socială considerată este aceeași. 

Pînă la 7-8 ani, ambianța socială acționează, după Piaget, 
în special prin constrîngere (bineînțeles, într-un sens foarte 
larg), activitatea intelectuală a copilului mulîndu-se pur 
și simplu după tiparele sociale reprezentate de limbaj, cu- 
nostinte, indicații diverse etc. Abia după 7—8 ani se poate 
vorbi, în sens propriu, despre cooperare, adică despre o 
acțiune în comun, implicînd schimbul de idei și coordonare 
reciprocă a punctelor de vedere. 

Firește, dacă prin cooperare înțelegem activitatea în 
comun a unor indivizi dispunînd de mijloace intelectuale 
echivalente, aceasta nu este posibilă înainte de 7—8 ani. 
Dar, strict vorbind, devine ea posibilă după 7—8 ani, 
înainte de 16—17 ani? Dacă, pentru a putea vorbi despre 
cooperare, luăm în considerație doar prezența unor forme 
logice elementare, ajungem la un cerc vicios: va trebui să 
demonstrăm existența acestor forme logice prin posibili- 
tatea cooperării iar, pe de altă parte, vom defini cooperarea 

prin prezența acestor forme logice. Într-un cuvînt, ni se 
pare că stabilirea unui hotar — vîrsta de 7—8 ani —, în- 
cepînd de la care se constituie simultan cooperarea si in- 
teligenta operatorie este nejustificată. Indiscutabil, logica 
este un dat social, în sensul că reprezintă o modalitate de 
reflectare elaborată de societate. Dar putem vorbi despre 
asimilarea unor procedee intelectuale, elaborate social, 
numai după 7—8 ani? Pe de altă parte, „presiunea“ formelor 
logice elaborate de societate, și cu care membrii ei operează, 
încetează la această vîrstă, fiind înlocuită de forme de coo- 
perare? În esență, distincția dintre ceea ce Piaget numește 
„constrîngere intelectuală“ (p. 203) și ceea ce, tot el numește 
„cooperare“, ni se pare a fi mult mai puțin categorică iar 
delimitarea, după acest criteriu, mult mai puțin netă. 

Cu această rezervă, ni se pare însă remarcabilă analiza 
interdependenței dintre constituirea operațiilor intelectuale 
cu structură de „grup“ și organizarea cooperării interin- 
dividuale, pe baza coordonării punctelor de vedere. După 
cum subliniază Piaget, aici nu este un simplu raport de la 
cauză la efect, ci o interacțiune dinamică. Nu se poate 
afirma că indivizii au creat societatea — prin stabilirea 
unor convenții, cum credea Rousseau — după cum nu are 
sens ideea unei societăți umane anterioare indivizilor. 
Dacă acest lucru este adevărat în mare, istoric, el este ade- 
vărat și în planul ontogenezei. Individul cooperează cu 
ceilalți, în măsura în care mijloacele sale intelectuale îi 
permit această cooperare. Dar, constituirea mijloacelor 
intelectuale respective nu este rezultatul unei maturatii 
spontane, ci reflexul intern al unei anumite categorii de 
acţiuni reciproce între indivizi. Firește, societatea, ca atare, 
cu achizițiile ei, există independent de diferitii indivizi. 
Evoluţia istorică a societății nu este rezultatul unor voințe 
individuale, ci al unui determinism obiectiv. Dar, inte- 
grarea fiecărui individ într-un organism social existent 
presupune — şi aceasta ni se pare ideea de bază a lui Piaget 
— elaborarea unui ansamblu de acțiuni, coordonate simul- 
tan, interindividual și intramental. Comunicînd unii cu 
alții, corijîndu-și reciproc punctele de vedere, revenind, în 
urma confruntărilor, asupra unor idei emise, și coalizîn- 
du-și forțele pentru a obține o cunoaștere mai completă și 
o eficiență sporită, oamenii cooperează și, în același timp, 
învață să-și ajusteze, să-și corijeze, să-și obiectiveze pro- 
priile perspective asupra realității. 

Dar — și această remarcă a lui Piaget merită îndeosebi 
subliniată — coordonarea intramentalä rămîne totuși sub- 
ordonată influenței relațiilor sociale: „... a spune că in- 
dividul nu ajunge la logică decît datorită cooperării în- 
seamnă, pur și simplu, a presupune că echilibrul operațiilor 
sale este subordonat unei capacități infinit de mari de 
schimb cu alții, deci unei reciprocitäti multiple“ (p. 206). 

Cooperarea în procesul muncii implică cooperarea în 
planul cunoașterii. Avem aci două fațete ale unui fenomen, 
în fond, unic. Cooperarea implică și determină unificarea 
perspectivelor, dar structurile logice rezultante nu și-ar pu- 
tea îndeplini misiunea de unificator eficient decît în măsura 
în care ar exprima, ar reflecta, ceea ce este obiectiv stabil. 


După opinia lui Wallon, în ontogeneză nu avem de-a 
face cu o confruntare a egocentrismului infantil cu sistemul 
obiectiv de relații sociale. „... Eul copilului este mai curînd 
într-o stare de nebuloasă decît de nucleu — scrie Wallon—, 
fiind risipit și nesigur pe impresiile sale, înstrăinat în acei 
care-l înconjoară și în situațiile prin care trece succesiv, 
neștiind cum să-și însușească situaţiile și să le raporteze 
la sine, ca ceea ce se schimbă și este divers la ceea ce este 
statornic și permanent. O perioadă de participare nedife- 
rențiată, cu totalitatea experiențelor sale, precede pe aceea 
în care copilul devine capabil să-și afirme persoana în 
raport cu tot ceea ce nu este ea, lucruri și oameni iar, în 
cele din urmă, să facă din ea un sălaș al pretențiilor sale 
în fața realitätilor înconjurătoare“, Așadar, după Wallon, 
pentru copil este caracteristică dispersarea personalității 
sale în ambianța socială și nu concentrarea ei egocentrică, 
aşa cum ar rezulta din concepţia lui Piaget. Procesul ar avea 
loc, deci, într-o ordine inversă. La început, copilul este 
complet dependent de ambianța socială, fiind silit să re- 
curgă la ajutorul mediului social, pentru a compensa in- 
ferioritatea mijloacelor sale. Evoluția ar consta, deci, 
într-o „reducere a sociabilității“ și nu într-o amplificare a ei. 

Controversarea dintre Piaget și Wallon, începută cu ani în 
urmă, a atins, se pare, punctul culminant, în articolele publi- 
cate în „Cahiers internationaux de Sociologie“ (1947, 1951)72. 


2H. Wallon, De la act la gîndire, p. 110. 

Cf R. Zazzo, Reflexions sur un demi-siècle de psychologie 
de l'enfant, în „Journal de Psychologie Normale et Pathologique“, 
Janv.-Juin 1954, p. 248. i ; 


Această dispută a dus la unele ajustări reciproce. Wallon 
admite că nu putem considera copilul ca fiind de la început 
o ființă socială, iar Piaget renunță la termenul de autism, 
de care se servise, în primele lucrări, pentru a caracteriza 
psihicul copilului. 

De fapt, opoziția menționată este mai puțin categorică 
decît s-ar crede. Într-o anumită măsură au intervenit, după 
opinia noastră, și unele probleme generate de o termino- 
logie insuficient definită. Termenul de sociabilitate are, 
la Wallon și Piaget, sensuri diferite. Putem considera so- 
ciabilitatea în forma ei pur exterioară, ca o stare de inte- 
grare totală în ambianța socială și, sub acest raport, Wallon 
are dreptate afirmînd că, pe măsură ce înaintează în vîrstă, 
individul în curs de formare se diferențiază în raport cu 
ambianța socială, devenind autonom. Piaget se referă, 
însă, la sociabilitate, în special ca o trăsătură internă, ca 
o caracteristică a gîndirii, care a ajuns la un stadiu sufi- 
cient de înalt de evoluţie. Or, sub acest raport, Piaget 
are dreptate considerînd că evoluția psihică în ontogeneză 
se caracterizează printr-o creștere a coeficientului social. 

Și este firesc ca lucrurile să se desfășoare astfel, fiind 
vorba despre asimilarea unor modalități de cunoaștere și 
acțiune elaborate de societate, asimilare care-i va conferi 
copilului un grad de independență din ce în ce mai mare. 

Pe de altă parte, chiar termenul de egocentrism, care 
a făcut, în special, obiectul disputei, nu are aceeași semni- 
ficatie la cei doi autori. Pentru Wallon, egocentrismul 
este expresia unei „stări de nucleu“, a unei concentrări și 
delimitări a personalității. Pentru Piaget, egocentrismul 
infantil înseamnă, cum am văzut, o incapacitate de obiec- 
tivare a punctelor de vedere, ceea ce este cu totul altceva. 

Or, faptul real pe care-l acceptă, în fond, ambii autori, 
este acela că evoluţia copilului implică o succesiune de di- 
ferentieri, de delimitări, care stau la baza constituirii 
personalității sale: diferențierea acțiunii de obiectul ei, a 
corpului propriu de lumea înconjurătoare, a propriei per- 
soane de ambiantä socială, a punctului de vedere propriu 
și tranzitoriu de punctul de vedere obiectiv, etc. 7%. 


75 Cf. si R. Zazzo, op. cit., p. 244. 


Lucrările lui Piaget — îndeosebi cele referitoare la ge- 
neza inteligenței — au întîmpinat adeseori observații cri- 
tice sub raport metodologic: alegerea neriguroasă a subiec- 
tilor, lipsa unei prelucrări cantitative în cele mai multe 
din lucrări și însăși metoda clinică, metodă care nu per- 
mite confruntări standardizate ale răspunsurilor. S-a re- 
marcat, adeseori, faptul că generalizările lui Piaget privind 
etapele evoluției gîndirii infantile au în vedere copii 
recrutați dintr-un mediu foarte limitat. Oare aceleași date 
s-ar obţine dacă cercetările ar fi efectuate cu copii în alte 
regiuni ale lumii? În aceeași ordine de idei, i s-a reproșat 
lui Piaget neglijarea contribuției școlii la formarea inte- 
lectuală a copiilor — contribuţie, care, și ea, este diferită, 
în diferite regiuni ale lumii. | 

Aceste discutii au stimulat un numär extrem de mare 
de cercetäri pe toate meridianele. Multe dintre temele lui 
Piaget au fost reluate și controlate statistic, și rezultatele 
au confirmat, în general, etapele formării ontogenetice a 
mecanismelor cognitive descrise de Piaget. 

În lucrări mai recente (cum este La génèse des structures 
logiques élémentaires, 1959) Piaget însuși a introdus prelu- 
crarea statistică. 

Dar, oare, necesitatea prelucrării statistice face inutilă 
o investigație „pe viu“, așa cum a fost efectuată de Piaget, 
în cele mai multe dintre lucrările sale? Dimpotrivă. Pînă 
la urmă, rezumîndu-ne doar la recoltarea standardizată a 
unor fapte de comportament, putem obține date absolut 
riguroase, dar și absolut nesemnificative. Intervine aici, 
după opinia noastră, un principiu de complementaritate, și 
anume: faptul psihologic trebuie surprins în primul rînd în 
dinamica sa, în desfășurarea sa specifică, înainte ca inter- 
pretarea statistică să schiteze jaloanele unor generalizări 
admisibile. Contribuţia esențială este aceea a primei etape. 
Tocmai din acest motiv, opera lui Piaget reprezintă o con- 
tributie foarte importantă în construirea unei psihologii a 
proceselor cognitive. 

În pofida limitelor de ordin filozofic şi metodologic 
semnalate, opera lui Piaget rămîne în istoria psihologiei 
și a culturii ca o contribuție fundamentală la descifrarea 
structurilor evolutive ale intelectului uman. Viziunea sa 
dialectică, simțul excepțional al faptului psihologic, vasta 

erudiție și marea capacitate de sinteză teoretică i-au per- 
mis să îmbogăţească psihologia cu achiziţii remarcabile. 
Dar, poate că aceea ce fascinează cel mai mult în opera 
lui Piaget, dincolo de aceste calități indiscutabile, este 
modul în care dialectica efervescentă a propriilor sale idei 
ne face să retrăim efortul dramatic al intelectului uman care, 
străduindu-se să înțeleagă lumea, ajunge pînă la urmă să 
se înțeleagă și pe sine însuși. 


E. Fischbein 


4r 


Prefata 


O carte despre „psihologia inteligentei“ ar putea să acopere 
o jumătate din domeniul psihologiei. Paginile ce urmează se 
limitează să schiteze un punct de vedere, acela al constituției 
„operatiilor“, și să-l situeze, într-un mod cit mai obiectiv, 
în ansamblul puncielor de vedere care au fost susținute. La 
început va fi vorba despre caracterizarea rolului inteligenței, 
îm ceea ce priveşte procesele adaptative în general (cap. 1), 
apoi de a arăta, printr-un examen al „psihologiei gîndirii“, 
că actul inteligentei constă în esență în „gruparea“ operatiilor 
potrivit anumitor structuri definite (cap. IT). Concepută 
astfel, ca forma de echilibru spre care tind toate procesele de 
cunoaștere, inteligența ridică problema raporturilor sale cu 
percepția (cap. 111), cu deprinderea (cap. IV), cît si proble- 
mele dezvoltării (cap. V) și ale socializării sale (cap. VI). 

În pofida abundenței şi a valorii lucrărilor cunoscute, 
teoria psihologică a mecanismelor intelectuale se află de-abia 
la primii săi pași si abia începem să întrezărim gradul de 
precizie pe care ea l-ar putea atinge. Tocmai acest sentiment, 
de cercelare în curs, am încercat să-l exprim. 

Acest volumas cuprinde substanța prelegerilor pe care am 
avut cinstea să le tin în 1942 la „College de France“, într-un 
timp cînd cadrele universitare simțeau nevoia de a-și afirma 
solidaritatea în fata violentei si fidelitatea lor față de valorile . 
permanente. Mi-ar fi greu, vescriind aceste pagini, să uit 
primirea pe care a făcut-o auditoriul, cât şi contactele pe care 
le-am avut, în acea vreme, cu profesorul meu P. Janet, 
şi cu prietenii mei H. P'ierron, H. Wallon, 
P. Gutillaume,G. Bachelard, P. Masson- 
Oursel, M. Mauss și atiția alții, după cum n-aş 
putea să-l uit pe scumpul meu I. Meyerson, care 
„rezista“ în altă parte. 

' J.P. 


PARTEA I 


NATURA INTELIGENTEI 


CAPITOLUL 1 


INTELIGENȚĂ 
SI ADAPTARE BIOLOGICĂ 


Orice explicare psihologică sfîrșește, mai devreme sau 
mai tîrziu, prin a se sprijini pe biologie sau pe logică 
(sau pe sociologie care, însă, în ultimă instanță, la rîndul 
ei, ajunge la aceeași alternativă). Pentru unii, fenomenele 
mentale nu devin inteligibile decît dacă sînt raportate la 
organism. Acest fel de a gîndi se impune, în adevăr, în 
studiul functiunilor elementare (percepție, motricitate etc.) 
de care depinde inteligența, la începuturile sale. Dar nu 
vedem în nici un chip ca neurologia să poată explica de 
ce 2 și cu 2fac 4, și nici de ce legile deductiei se impun 
spiritului nostru cu necesitate. De aici, a doua tendință, 
care constă în a considera ca ireductibile raporturile logice 
și matematice și în a reduce, la analiza acestora, analiza 
functiunilor intelectuale superioare. Numai că problema 
este de a ști dacă logica, concepută ca un domeniu care 
scapă încercărilor de explicare ale psihologiei elementare, 
poate în schimb să explice, legitim, cîte ceva din expe- 
rienta psihologică, ca atare. Logica formală sau logistica 
constituie pur și simplu axiomatica stărilor de echilibru 
ale gîndirii, iar știința reală, care corespunde acestei axio- 
matici, nu este altceva decît însăși psihologia gîndirii. 
Sarcinile fiind astfel distribuite psihologia inteligenței 
trebuie să continue, desigur, să țină seama de descoperi- 
rile logistice, dar acestea nu vor izbuti niciodată să dic- 
teze psihologiei soluțiile ei proprii: ele se vor limita să-i 
pună probleme. 

Așadar, trebuie să pornim de la această natură dublă 
— biologică și logică — a inteligenței. Cele două capitole, 
care urmează, au drept scop să delimiteze aceste probleme 
prealabile și, în special, să caute să reducă la cea mai 


57 


strînsă unitate posibilă, în stadiul actual al cunoștințelor, 
aceste două aspecte fundamentale, dar ireductibile în apa- 
rentä, ale vieţii, pe care o are gîndirea. 


Situarea inteligenţei în organizarea mentală. — Orice 
conduită, fie că este vorba despre un act desfășurat în ex- 
terior, fie de unul interiorizat în gîndire, se prezintă ca o 
adaptare sau, mai bine zis, ca o readaptare. Individul nu 
acționează decît atunci cînd simte nevoia de a acționa, 
adică atunci cînd echilibrul dintre mediu și organism este 
rupt pentru moment, iar acțiunea tinde să restabilească 
acest echilibru, adică tocmai să readapteze organismul 
(Claparède). O „conduită“ este, deci, un caz particu- 
lar de schimb, între lumea exterioară și subiect, dar, spre 
deosebire de schimburile fiziologice, care sînt de ordin 
material și presupun o transformare internă a corpurilor 
prezente, „conduitele“ studiate de psihologie sînt de ordin 
funcțional și se efectuează la depărtări din ce în ce mai 
mari în spațiu (percepţie etc.) și în timp (memorie etc.), 
precum și după traiectorii din ce în ce mai complexe (re- 
veniri, ocoluri etc.). Conduita, astfel concepută, în termeni 
de schimburi funcționale, presupune, la rîndul ei, două 
aspecte esențiale și strîns interdependente: un aspect afec- 
tiv si unul cognitiv. 

S-a discutat mult despre relaţiile dintre afectivitate și 
cunoaștere. După P. Janet, trebuie să facem distinc- 
tie între „acțiunea primară“, sau relația dintre subiect și 
- obiect (inteligenţa etc.), si „acțiunea secundară“ sau reacția 
subiectului față de propria sa acțiune. Această reacție, care 
formează sentimentele elementare, constă în reglări ale 
acțiunii primare şi asigură debitarea energiilor interioare 
disponibile. Ni se pare, însă, că alături de aceste reglări, 
ce determină efectiv energetica sau economia internă a 
conduitei, trebuie să rezervăm un loc acelora care dirijează 
finalitatea sau valorile conduitei, iar asemenea valori ca- 
racterizează un schimb energetic, sau economic, cu mediul 
exterior. După Claparède, sentimentele conferă con- 
duitei un scop, în timp ce inteligența se limitează să-i ofere 
mijloacele („tehnica“). Dar există o înțelegere a scopurilor 
ca mijloace, iar aceasta schimbă neîncetat finalitatea ac- 
tiunii. În măsura în care sentimentul dirijează conduita, 
atribuind o valoare scopurilor ei, trebuie să ne mărginim, 
deci, a spune că el furnizează energiile necesare acţiunii, în 

timp ce cunoașterea îi imprimă o structură. De unde, so- 
lutia propusă de psihologia denumită a Formei: conduita 
presupune un „cîmp total“, cuprinzînd subiectul împreună 
cu obiectele, iar dinamica acestui cîmp constituie senti- 
mentele (L ew in) în timp ce structurarea lui este asi- 
gurată de percepții, motricitate și inteligență. Vom adopta 
o formulă analogă, precizînd însă că nici sentimentele, nici 
formele cognitive, nu depind exclusiv de „cîmpul“ actual, 
ci și de întreaga istorie anterioară a subiectului activ. 
Vom spune, deci, pur și simplu, că fiecare conduită presu- 
pune un aspect energetic, sau afectiv, și un aspect struc- 
tural, sau cognitiv, ceea ce reunește de fapt diversele puncte 
de vedere anterioare. 
În adevăr, toate sentimentele constau fie în reglări ale 
energiilor interne („sentimentele fundamentale“ ale lui 
; P. Janet, „interesul“ lui Claparede, etc.), fie 
f în reglări ale schimburilor de energie cu exteriorul („valo- 
rile“ de tot felul, reale sau fiduciare, de la „dezirabilită- 
tile“ proprii „cîmpului total“ al lui K. Lewin și „va- 
lentele“ lui E.S. Russell, pînă la valorile interindi- 
viduale sau sociale). Însăși voința se poate concepe ca un 
joc de operaţii afective, deci energetice, privind valorile 
superioare, pe care le face susceptibile de reversibilitate și 
de conservare (sentimente morale, etc.), paralel cu siste- 
mul de operaţii logice, în raport cu conceptele. 

Dar dacă orice conduită, fără excepție, implică astfel o 
energetică sau o „economie“, care constituie aspectul ei 
afectiv, schimburile cu mediul, pe care ea le provoacă, 
comportă, în egală măsură, o formă sau o structură, ce 
determină diversele circuite posibile între subiect și obiect. 
În această structurare a comportării constă aspectul ei 
cognitiv. O percepție, un proces de învățare senzorimotor 
(deprindere etc.), un act de înțelegere, un raționament etc. 
structurează, toate, într-un fel sau altul, raporturile dintre 
mediu și organism. Prin aceasta, ele prezintă o anumită 
înrudire, care le opune fenomenelor afective. Vom vorbi 
despre ele (incluzind adaptările senzorimotorii) ca despre 
funcțiuni cognitive în acceptie largă. 

Viaţa afectivă si viața cognitivă sînt deci inseparabile, 
deși distincte. Ele sînt inseparabile pentru că orice schimb 
cu mediul presupune, în același timp, o structurare și o 
valorizare, ceea ce însă nu înseamnă mai puțin că ele nu 
ar rămîne distincte, deoarece nici unul dintre aceste două 

aspecte ale conduitei nu poate fi redus la celălalt. De aceea, 
nu am putea rationa, nici chiar în domeniul matematicilor 
pure, fără a încerca anumite sentimente, și invers, nu 
există afecte fără un minimum de înţelegere sau discrimi- 
nare. Deci actul de inteligență presupune, el însuși, o re- 
glare energetică internă (interes, efort, îndemînare etc.) și 
externă (valoarea soluțiilor căutate și a obiectelor la care 
se aplică această căutare), dar aceste două reglări sînt de 
natură afectivă și rămîn comparabile cu orice alte reglări 
de acest ordin. Reciproc, elementele perceptive sau inte- 
lectuale, pe care le găsim în toate manifestările emotio- 
nale, interesează viața cognitivă ca orice altă reacție per- 
ceptivă sau intelectuală. Ceea ce simțul comun denumește 
„sentimente“ si „inteligență“, considerîndu-le ca două 
„facultăți“ opuse una alteia, sînt pur și simplu conduite 
relative la persoane și conduite relative la idei sau lucruri: 
dar în fiecare dintre aceste conduite intervin aceleași as- 
pecte afective și cognitive ale acțiunii, mereu reunite în 
fapt și care nu caracterizează cîtusi de putin facultăți in- 
dependente. 

Mai mult, însăși inteligența nu constituie o categorie 
izolabilă și discontinuă de procese cognitive. Ea nu este, 
propriu-zis, o structurare printre altele. Ea este forma de 
echilibru spre care tind toate structurile, a căror formare 
trebuie căutată, începînd cu percepția, deprinderea și me- 
canismele senzorimotorii elementare. În adevăr, trebuie să 
ne fie clar că, dacă inteligența nu este o facultate, această 
constatare negativă atrage o continuitate funcțională ra- 
dicală între formele superioare ale gîndirii și ansamblul ti- 
purilor inferioare de adaptare cognitivă sau motorie: inte- 
ligența nu ar putea fi, deci, decît o formă a echilibrului 
spre care tind acestea. Natural, aceasta nu înseamnă că un 
raționament constă într-o coordonare a structurilor percep- 
tive, și nici că a percepe se reduce la a rationa inconștient 
(deși atît prima cît și a doua teză au fost susținute), deoa- 
rece continuitatea funcțională nu exclude de loc diversi- 
tatea și chiar eterogenitatea structurilor. Fiecare structură 
trebuie concepută ca o formă particulară de echilibru, mai 
mult sau mai putin stabil, în cîmpul său restrîns, și care 
devine instabil la limitele acestui cîmp. Dar aceste struc- 
turi, esalonate pe nivele, trebuie considerate ca succedîn- 
du-se după o lege de dezvoltare în așa fel ca fiecare dintre 
ele să asigure un echilibru mai larg și mai stabil proceselor 

care interveneau încă în cadrul structurii precedente. În 
felul acesta, inteligența nu este decît un termen generic 
desemnînd formele superioare de organizare sau de echi- 
libru ale structurărilor cognitive. 

Acest fel de a vorbi se reduce, în primul rînd, la a in- 
sista asupra rolului capital al inteligenței în viața spiri- 
tului și a organismului însuși: cel mai suplu și, în același 
timp, cel mai durabil echilibru structural al conduitei, 
inteligența, este, în esența ei, un sistem de operații vii 
și active. Ea este adaptarea mentală cea mai înaintată, 
adică instrumentul indispensabil al schimburilor dintre su- 
biect și univers, atunci cînd circuitele lor depășesc con- 
tactele imediate și momentane, pentru a atinge relații cu- 
prinzătoare și stabile. Dar, pe de altă parte, chiar acest 
limbaj ne împiedică să delimităm inteligența, în punctul 
ei de plecare: ea este un punct de sosire și izvoarele ei se 
confundă cu acelea ale adaptării sensorimotorii, în general, 
iar dincolo de aceasta, cu izvoarele adaptării biologice însăși. 


Natura adaptativă a inteligenței. — Dacă inteligența 
este adaptare, se cuvine, în primul rînd, să o definim pe 
aceasta. Or, îndepărtînd dificultățile limbajului finalist, 
adaptarea trebuie caracterizată ca un echilibru între actiu- 
nile organismului, asupra mediului, și acțiunile inverse. 
Putem numi „asimilare“, folosind acest termen în sensul 
cel mai larg, acțiunea organismului asupra obiectelor în- 
conjurătoare, în măsura în care această acțiune depinde de 
conduitele anterioare față de aceleași obiecte sau față de 
altele analoge. În adevăr, orice raport între o ființă vie și 
mediul său prezintă acest caracter specific că în loc să se 
supună în mod pasiv mediului, ființa îl modifică, impu- 
nîndu-i o anumită structură proprie, Astfel, pe plan fizio- 
logic, organismul absoarbe substanțe și le transformă în 
funcție de substanța sa. Pe plan psihologic, lucrurile se 
petrec la fel, numai că modificările, cu care avem de-a 
face, nu mai sînt de ordin substanţial, ci exclusiv func- 
tional, si sînt determinate de motricitate, percepție sau 
jocul acțiunilor reale sau virtuale (operații conceptuale 
etc.). Asimilarea mentală este, deci, încorporarea obiectelor 
schemelor conduitei, aceste scheme nefiind altceva decît 
canavaua acțiunilor susceptibile a fi repetate în mod activ. 

La rîndul lui, mediul acționează asupra organismului și 
putem denumi această acțiune inversă, așa cum obișnuiesc 

biologii, „acomodare“, înțelegînd că ființa vie nu suferă 
niciodată reacția în sine a corpurilor înconjurătoare, ci că 
ea își modifică simplu ciclul asimilator, acomodîndu-l 
acestor reacții. Pe plan psihologic regăsim același proces, 
în sensul că presiunea lucrurilor duce întotdeauna, nu la 
© supunere pasivă, ci la o simplă modificare a acțiunii 
îndreptate asupra lor. Acestea fiind zise, putem defini adapta- 
rea ca un echilibru între asimilare și acomodare sau, cu alte 
cuvinte, un echilibru al schimburilor dintre subiect și obiecte. 

Or, în cazul adaptării organice, aceste schimburi, fiind 
de natură materială, presupun o interpenetratie a cutării 
părți a corpului viu și cutărui sector al mediului exterior. 
Viața psihologică, dimpotrivă, începe — cum am văzut — 
cu schimburile funcționale, adică în punctul în care asimi- 
larea nu mai alterează sub raport fizico-chimic obiectele 
asimilate, ci le încorporează doar formelor de activitate 
proprie (și în care acomodarea doar modifică această ac- 
tivitate). Se înțelege, deci, că interpenetrării directe a or- 
ganismului cu mediul i se suprapun, o dată cu viața men- 
tală, schimburi mediate între subiect și obiecte, care se 
efectuează la distante spatiotemporale tot mai mari si 
după traiectorii tot mai complexe. Întreaga dezvoltare a 
activității mentale — începînd cu percepţia și deprinderea, 
reprezentarea și memoria, pînă la operațiile superioare ale 
rationamentului și ale gîndirii formale — este, astfel, func- 
tie de această distanță în treptată creștere a schimburilor, 
deci a echilibrului dintre o asimilare a realitätilor, din ce 
în ce mai depărtate, la acțiunea proprie, și o acomodare a 
acestei acțiuni la realitățile respective. 

Tocmai în acest sens, inteligența, ale cărei operaţii 
logice constituie un echilibru în același timp mobil și per- 
manent între univers și gîndire, prelungește și desävîrseste 
ansamblul proceselor adaptative. În adevăr, adaptarea or- 
ganică nu asigură decît un echilibru imediat și, prin ur- 
mare, limitat între ființa vie și mediul actual. Functiunile 
cognitive elementare, cum sînt percepția, deprinderea și 
memoria, o prelungesc în sensul întinderii prezente (con- 
tact perceptiv cu obiectele depărtate) și al anticipatiilor 
sau reconstituirilor apropiate. Numai inteligența, capabilă 
să efectueze toate ocolurile si toate revenirile prin actiu- 
ne și prin gîndire, tinde la un echilibru total, căutînd să 
asimileze ansamblul realului și să-i acomodeze acțiunea, pe 
care o descätuseazä de supunerea față de hic și nunc initiale. 


62 


i 
E 


Definiția inteligenței. — Dacă vrem să definim inteli- 
genta, ceea ce este, fără îndoială, important pentru a deli- 
mita domeniul de care ne vom ocupa sub această desem- 
nare, este suficient să ne înțelegem asupra gradului de com- 
plexitate a schimburilor de la distanță, dincolo de care le 
vom numi „inteligente“. Aici apar însă dificultăți, deoarece 
linia inferioară de demarcație rămîne arbitrară. Pentru 
unii, de exemplu pentru Claparède și Stern, in- 
teligenta este o adaptare mentală la împrejurări noi. C la- 
parède opune, astfel, inteligența — instinctului și de- 
prinderii, care sînt adaptări ereditare, sau dobîndite, la 
împrejurări ce se repetă; dar pentru el, inteligența în- 
cepe o dată cu cea mai elementară tatonare empirică (sursă 
a tatonărilor interiorizate ce caracterizează ulterior căuta- 
rea ipotezei). Pentru Bühler, care împarte, și el, struc- 
turile în trei tipuri (instinct, dresaj și inteligență), această 
definiție este prea largă: inteligența nu apare, după el, 
decît o dată cu actele de înțelegere bruscă (4ha-Erlebms), 
în timp ce tatonarea ţine de dresaj. La fel, Köhler 
rezervă termenul de inteligență pentru actele de restruc- 
turare bruscă, excluzînd din conținutul lui tatonarea. Este 
incontestabil că tatonarea începe cu formarea celor mai 
simple deprinderi care, la rîndul lor, în momentul consti- 
tuirii, sînt niște adaptări la împrejurări noi. Pe de altă 
parte, întrebarea, ipoteza și controlul a căror reunire, după 
Claparède, caracterizează în egală măsură inteligenţa, 
se află în germene încă în trebuinte, în încercări și erori 
și în sancţiunea empirică, proprii adaptărilor senzorimo- 
torii cel mai puțin evoluate. Așadar, din două — una: sau 
ne vom mulțumi cu o definiție funcțională, riscînd să cu- 
prindem cvasitotalitatea structurilor cognitive, sau vom 
alege, drept criteriu, o structură particulară, dar alegerea 
rămîne convențională și riscă să nu țină seama de conti- 
nuitatea reală. 

Rămâne totuși posibil să definim inteligența prin direc- 
ţia în care este orientată dezvoltarea ei, fără să insistäm 
asupra problemei hotarelor, care este legată de stadiile sau 
de formele succesive ale echilibrului. În acest caz, putem 
adopta, în același timp, punctul de vedere al stării func- 
tionale și acela al mecanismului structural. Conform primu- 
lui punct de vedere, putem spune că o conduită este cu atît 
mai „inteligentă“, cu cît traiectoriile'dintre;subiect și obiec- 
tele acțiunii sale încetează să fie simple și comportă o com- 

punere progresivă. Astfel, percepția nu comportă decît traiec- 
torii simple, chiar dacă obiectul perceput este depărtat. 
O deprindere ar putea să pară mai complexă, dar articu- 
lațiile sale spatio-temporale sînt sudate într-un tot unic, 
fără părți independente, sau care să poată fi compuse se- 
parat. Dimpotrivă, un act de inteligență, cum ar fi găsirea 
unui obiect ascuns, sau a semnificației unei imagini, pre- 
supune un anumit număr de traiecte (în spațiu și în timp), 
totodată izolabile și susceptibile de a fi compuse. Prin 
urmare, din punctul de vedere al mecanismului structural, 
adaptările senzorimotorii elementare sînt, în același timp, 
rigide și orientate în sens unic, în timp ce inteligența se 
angajează în direcția mobilității reversibile. După cum vom 
vedea, tocmai acesta este caracterul esențial al operațiilor 
ce caracterizează logica vie, în acțiune. Se vede imediat, 
însă, că reversibilitatea nu este altceva decît însuși crite- 
riul echilibrului (așa cum ne-au învățat fizicienii).A defini 
inteligența pe baza reversibilitätii progresive a structurilor 
mobile pe care ea le construiește înseamnă, deci, a spune, 
într-o formă nouă, că inteligența constituie o stare de echi- 
libru spre care tind toate adaptările succesive de ordin 
senzorimotor și cognitiv, ca și toate schimburile asimila- 
toare si acomodatoare dintre organism și mediu. 


Clasificarea interpretărilor posibile ale inteligenței. — 
Din punct de vedere biologic, inteligența apare, astfel, 
ca una dintre activitățile organismului, în timp ce obiectele, 
la care ea se adaptează, constituie un sector particular al 
mediului ambiant. Dar, în măsura în care cunoștințele 
elaborate de inteligență realizează un echilibru privilegiat, 
ca punct final necesar al devenirii schimburilor senzorimo- 
torii și reprezentative, în cursul extinderii indefinite a 
distanțelor în spațiu și în timp, inteligența generează gîn- 
direa științifică însăși, inclusiv cunoașterea biologică. Este, 
deci, firesc, ca teoriile psihologice ale inteligenței să se 
insereze, între teoriile biologice ale adaptării și teoriile 
cunoașterii, în general. Nu este nimic surprinzător în 
existența unei înrudiri între teoriile psihologice și doctri- 
nele epistemologice, deoarece, dacă psihologia s-a eliberat 
de tutelele filozofice, rămîne, din fericire, o anumită le- 
gătură între studiul functiunilor mentale și acela al pro- 
ceselor cunoașterii științifice. Dar lucrul mai interesant 
îl constituie existența unui paralelism, și chiar a unuia 

destul de strîns, între marile doctrine biologice ale variaţiei 
evolutive (deci ale adaptării) si teoriile restrinse ale inte- 
ligentei considerate ca fapt psihologic: în adevăr, adesea, 
psihologii nu sînt conștienți de curentele de inspirație bio- 
logică care animă interpretările lor, după cum, de altfel, 
biologii au adoptat, uneori fără să-și dea seama, o poziţie 
psihologică particulară între un număr de alte poziții po- 
sibile (să ne gîndim, de exemplu, la rolul obisnuintei, la 
Lamarck, sau la acela al concurenței și al luptei, la 
Darwin). Afară de aceasta, dată fiind înrudirea pro- 
blemelor, poate să existe o simplă convergenţă a soluţiilor 
și, atunci, fiecare dintre ele o confirmă pe cealaltă. 
Din punct de vedere biologic, relaţiile dintre organism 
și mediu comportă șase interpretări posibile, corespunză- 
toare următoarelor combinații (care au dat loc, toate, la 
soluții distincte, clasice sau actuale): fie se respinge ideea 
unei evoluţii propriu-zise (1), fie se admite existența ei (II); 
pe de altă parte, în ambele cazuri (I si II), adaptările se 
atribuie fie unor factori exteriori organismului (1), fie unor 
factori interni (2), fie unei interacțiuni a acestor două cate- 
gorii de factori (3). Din punct de vedere fixist (I), adaptarea 
poate fi atribuită unei armonii prestabilite între organism 
și proprietățile mediului (1,), unui preformism care permite 
organismului să răspundă, la orice situație, actualizînd 
structurile sale virtuale (14), sau, în sfîrșit, »emergentel" 
structurilor de ansamblu, nereductibile la elementele lor 
și determinate, în același timp, din interior si din exterior 
(13). Cît despre punctele de vedere evoluționiste (IT), ele 
explică paralel variațiile adaptative, fie prin presiunea 


1 Armonia prestabilită (I) este soluția proprie creationismului 
clasic şi constituie singura explicație a adaptării de care dispune, de 
fapt, vitalismul în forma sa pură. Preformismul (1) a fost legat, uneori 
de soluțiile vitaliste, dar poate deveni independent față de acestea 
si se perpetuează adesea, sub aparente mutationiste, la autori care 
tăgăduiesc evoluției orice rol constructiv și consideră, fiecare caracter 
nou ca o actualizare a potentialitätilor, pînă la acel moment latente, 
Dimpotrivă, punctul de vedere al emergentei (Ia) se reduce la expli- 
carea caracterelor noi, care apar în ierarhia ființelor, prin structuri 
de ansamblu, ireductibile la elementele treptei anterioare. Din aceste 
elemente, „iese la suprafață“ o totalitate nouă, care este adaptativă, 
deoarece înglobează într-un tot indisociabil mecanismele interne și 
relațiile lor cu mediul exterior, Cu toate că admite faptul evoluției, 
ipoteza emergentei îl reduce, astfel, la o succesiune de sinteze ireduc- 
tibile unele la altele, ceea ce o fragmentează într-o serie de creaţii 
distincte. 

mediului (lamarckism, II), fie prin mutatiile endogene cu 
selecție ulterioară (mutationism, 11)!, fie printr-o interacti- 
une progresivă a factorilor interni și externi (Il). 

Or, este izbitor să constati în ce măsură se regăsesc ace- 
leași mari curente ale gîndirii în interpretarea cunoașterii 
însăși, privită ca raport între subiectul gînditor și obiecte. 
Armoniei prestabilite, a vitalismului creationist, îi co- 
respunde realismul doctrinelor care văd în rațiune o adec- 
vare înnăscută la formele sau esentele eterne (I); prefor- 
mismului îi corespunde apriorismul, care explică cunoaș- 
terea prin structuri interne, anterioare experienței (L), 
iar „emergenței“ structurilor neconstruite îi corespunde fe- 
nomenologia contemporană, care analizează pur și simplu 
diverse forme ale gîndirii, refuzind să le derive genetic 
unele din altele și să disocieze în ele partea subiectului de 
cea a obiectelor (13). Interpretările evoluționiste se regăsesc, 
pe de altă parte, în curentele epistemologice care atribuie 
importanță construcției progresive a rațiunii: lamarckis- 
mului îi corespunde empirismul, care explică cunoaşterea 
prin presiunea lucrurilor (II); mutationismului îi cores- 
pund conventionalismul și pragmatismul, care atribuie 
adecvarea spiritului la real liberei creații de noțiuni subiec- 
tive, selecționate ulterior după un principiu de simplă 
comoditate (II,); în sfîrșit, interactionismul implică un 
relativism care va face din cunoaștere un produs al colabo- 
rării indisociabile dintre experiență și deducție (Il). 

Fără a insista asupra acestui paralelism, sub forma sa 
generală, este cazul să relevăm, acum, că teoriile contem- 
porane și propriu-zis psihologice ale inteligenţei se inspiră 
de fapt din aceleași curente de idei, fie că domină accentul 
biologic, fie că se fac simțite influenţele filozofice în legă- 
tură cu studiul cunoașterii însăși. 

Din capul locului, nu există îndoială că o opoziție esen- 
tialä separă două genuri de interpretări: acelea care, în 
pofida recunoașterii existenței faptelor dezvoltării, nu se 
pot împiedica să considere inteligența ca un dat primar și 
reduc, astfel, evoluția mentală la un fel de conștientizare 
treptată, fără o adevărată construcție, și acelea care pre- 
tind să explice inteligența prin însăși dezvoltarea ei. Notăm 
de altfel, că cele două școli colaborează în descoperirea si 

1 În explicaţiile mutationiste ale evoluţiei, selecția, ulterioară 


se datorește mediului însuși. La Darwin ea era legată de conçu- 
rentă, | | 

analiza faptelor experimentale înseși. Tocmai de aceea, 
trebuie să clasificăm obiectiv toate interpretările de an- 
samblu actuale, întrucît ele au servit să pună în lumină 
cutare sau cutare aspect particular al faptelor care se cer 
explicate: linia de demarcație dintre teoriile psihologice ȘI 
doctrinele filozofice trebuie căutată, în adevăr, în această 
orientare spre experiență și nu în ipotezele inițiale. 

Printre teoriile fixiste se află, în primul rînd, acelea 
care rămîn credincioase, cu orice preț, ideii unei inteli- 
gente-facultäti, un fel de cunoaștere directă a entităților 
fizice și a ideilor logice sau matematice, printr-o armonie 
prestabilită între intelect și realitate ([,). Trebuie să arătăm 
că puțini psihologi experimentalisti rămîn atașați acestei 
ipoteze. Dar problemele ridicate de frontierele comune 
dintre psihologie și analiza gîndirii matematice au oferit, 
unor logisticieni ca B. Russell, prilejul să precizeze 
o asemenea concepție a inteligenţei și chiar să dorească s-o 
impună psihologiei însăși (conform lucrării lui Russell 
Analiza spiritului). 

Mai răspîndită este ipoteza (12), după care inteligența 
e determinată de structuri interne, care nu se construiesc, 
nici ele, dar se explicitează treptat în cursul dezvoltării, 
datorită unei reflexiuni a gîndirii asupra ei însăși. Acest 
curent apriorist a inspirat, în adevăr, o bună parte din 
lucrările Denkpsychologiei germane si se găsește, prin ur- 
mare, la originea numeroaselor cercetări experimentale 
asupra gîndirii, efectuate prin intermediul metodelor cu- 
noscute de introspectie provocatä, care s-au diversificat 
începînd din 1900—1905 pînă astăzi. Nu vrem să spunem, 
bineînţeles, că orice folosire a acestor procedee de investi- 
gare conduce la o asemenea explicare a inteligenței: opera 
lui Binet dovedeşte contrariul. Dar la K. Bühler, 
Selz și alții, inteligența a sfîrșit prin a deveni un fel de 
„oglindă a logicii“, aceasta din urmă impunîndu-se din 
interior, fără vreo explicație cauzală posibilă. 

În al treilea rînd (13), punctelor de vedere ale emergentei 
și fenomenologiei (cu influența istorică efectivă a acesteia 
din urmă) le corespund o teorie recentă a inteligenţei, care 
a repus problemele într-un fel foarte sugestiv: teoria Formei 
(Gestalt). Provenită din cercetările experimentale asupra 
percepției, noțiunea de „formă de ansamblu“ constă în a 
admite că o totalitate nu poate fi redusă la elementele care 
o compun, fiind dominată de legi proprii de organizare sau 

de echilibru. Or, după ce a analizat aceste legi de structu- 
rare în domeniul perceptiv si le-a regăsit în domeniul mo- 
tricitätii, memoriei etc., teoria Formei a fost aplicată inte- 
ligentei însăși, atît sub aspectele ei reflexive (gîndirea 
logică), cît si senzorimotorii (inteligența animală și copilul 
din faza anteverbală). Astfel, Köhler în legătură cu 
cimpanzeii, Wertheimer în legătură cu silogismele 
etc. au vorbit despre „restructurări imediate“, căutînd să 
explice actul înțelegerii prin ,pregnanta“ structurilor bine 
organizate, care nu sînt nici endogene, nici exogene, ci 
cuprind subiectul și obiectele într-un circuit total. Mai 
mult, aceste Gestalt-uri, care sînt comune percepției, motri- 
citätii și inteligenței, nu evoluează, ci reprezintă forme 
permanente de echilibru, independente de dezvoltarea 
mintală (în această privință se pot găsi toate elementele 
intermediare de la apriorism la teoria Formei, cu toate că 
aceasta din urmă se situează de obicei în perspectiva unui 
realism fizic sau fiziologic al ,structurilor“). 

Acestea sînt cele trei principale teorii negenetice ale 
inteligenței. Constatăm că prima reduce adaptarea cognitivă 
la o pură acomodare, întrucît gîndirea nu este pentru ea 
decît oglinda unor „idei“ gata făcute; că a doua o reduce 
la o asimilare pură, întrucît structurile interioare sînt 
considerate ca fiind exclusiv endogene, și că a treia confundă 
asimilarea și acomodarea într-un singur tot, întrucît din 
punctul de vedere al Gestalt-ului nu există decît circuitul 
care leagă obiectele de subiect, fără activitatea acestuia 
și fără o existență izolată a obiectelor. 

Cît despre interpretările genetice, regăsim acelea care 
explică inteligența numai prin mediul exterior (empirismul 
asociationist, corespunzător lamarckismului), prin activi- 
tatea subiectului (teoria tatonării, corespunzind, pe planul 
adaptărilor individuale, mutationismului de pe planul 
variațiilor ereditare) și prin raportul dintre subiect și obiect 
(teoria operatorie). 

Empirismul (If) nu mai este susținut, în forma sa 
asociationistä pură, decît de cîțiva autori, de tendință în 
special fiziologică, care cred că inteligența poate îi redusă 
la un joc de conduite „condiționate“. Dar, sub forme mai 
suple, empirismul se regăsește în interpretările lui Rignano, 
care reduce raționamentul la experiența mentală și, mai 
ales, în interesanta teorie a lui Spearman, în același 
timp statistică (analiza factorilor inteligenţei) și descrip- 

tivă: din acest al doilea punct de vedere, Spearman 
reduce operațiile inteligenței la „aprehensiunea experienţei“ 
si la „educția“ relațiilor si a „corelatelor“, adică la o lectură 
mai mult sau mai putin complexă a raporturilor date în 
real. Aceste raporturi nu sînt deci construite, ci descope- 
rite, printr-o simplă acomodare la realitatea exterioară. 

Noţiunea de încercări și erori (11,) a dat loc mai multor 
interpretări ale învățării și ale inteligenței însăși. Teoria 
tatonării, elaborată de Claparède, este — din punc- 
tul acesta de vedere — cea mai avansată: adaptarea inte- 
ligentă constă în încercări sau ipoteze, datorate activităţii 
subiectului, și selectionärii lor ulterioare, sub presiunea 
experienței (reuşite sau eșecuri). Acest control empiric, 
care, la început, selectioneazä încercările subiectului, se 
interiorizează apoi, sub formă de anticipări, datorate con- 
științei relaţiilor, după cum tatonarea motorie se prelun- 
gește într-o tatonare reprezentativă, sau în imaginarea 
ipotezelor. 

În sfîrșit, accentul pus pe interacţiunile organismului 
cu mediul conduce la teoria operatorie a inteligenței (113). 
Potrivit acestui punct de vedere, operaţiile intelectuale, 
a căror formă superioară este logică și matematică, consti- 
tuie acțiuni reale, sub dublul aspect de producţie proprie 
subiectului și de experiență posibilă asupra realității. În 
acest caz, problema constă în a înțelege cum se elaborează 
operaţiile, începînd cu acțiunea materială, și prin ce legi 
ale echilibrului este dirijată evoluția lor: din acest punct 
de vedere, operaţiile sînt concepute ca grupîndu-se în mod 
necesar în sisteme de ansamblu, comparabile cu „formele“ 
teoriei G e s ta lt- ului, dar, care, departe de a fi statice 
și date de la început, sînt mobile, reversibile și nu se apleacă 
asupra lor înseși decît la capătul procesului genetic, în 
același timp individual si social, care le caracterizeazä!. 

Acest al șaselea punct de vedere este acela pe care îl 
vom dezvolta noi. Cît despre teoriile tatonării și despre 
concepțiile empiriste, le vom discuta în special în legătură 
cu inteligența senzorimotorie și cu raporturile ei cu deprin- 
derea (cap. IV). Teoria Formei necesită o discuţie specială, 


i Notăm, în legătură cu aceasta, că dacă natura socială a ope- 
ratilor se contopeşte cu caracterul lor de acțiune efectivă și cu gru- 
parea lor graduală, vom rezerva, totuși, pentru claritatea expunerii, 
un capitol special — al VI-lea — discutării factorilor sociali ai gîn- 
dirii. 

pe care o vom axa pe problema esențială a raporturilor 
dintre percepție și inteligență (cap. III). În sfîrșit, în ceea 
ce privește cele două doctrine ale unei inteligente preadap- 
tate la obiectele logice, ce ar subzista în sine, sau o 
gîndire reflectînd o logică a priori, le vom regăsi la înce- 
putul capitolului următor. Amîndouă ridică, în adevăr, 
ceea ce s-ar putea numi „chestiunea prealabilă“ a studiu- 
lui psihologic al intelectului: putem oare spera să obţinem 
o explicare propriu-zisă a inteligenței, sau ea constituie 
un fapt prim ireductibil, fiind o oglindă a unei realități 
anterioare oricărei experienţe, care este logica? 


ANDRIES 
Nr 26 
Biblioteca Personală 


C. LUCIAN 
06 


CAPITOLUL 2 


„PSIHOLOGIA GINDIRII“ ȘI NATURA PSIHOLOGICĂ 
A OPERAȚIILOR LOGICE 


Posibilitatea unei explicări psihologice a inteligenței 
depinde de felul în care vor fi interpretate operaţiile logice: 
sînt ele, oare, reflectarea unei realități date de-a gata, sau 
expresia unei activități veritabile? Noţiunea de logică 
axiomatică este, fără îndoială, singura care ne permite să 
scăpăm de această alternativă, supunînd interpretării 
genetice operaţiile reale ale gîndirii și, totodată, păstrînd 
caracterul ireductibil al conexiunilor lor formale, cînd 
acestea sînt analizate axiomatic: logicianul procedează, în 
acest caz, ca un geometru față de spaţiile pe care le constru- 
ieste prin deducție, în timp ce psihologul poate fi asemănat 
unui fizician care măsoară spaţiul lumii reale însăși. Cu 
alte cuvinte, psihologul studiază felul în care se stabilește 
echilibrul de fapt al acțiunilor și al operațiilor, în timp ce 
logicianul analizează același echilibru sub forma lui ideală, 
adică așa cum ar fi el dacă s-ar realiza integral și așa cum 
se impune în mod normativ spiritului. 


Interpretarea dată de B. Russell. — Să începem cu 
teoria lui B. Russell despre inteligență, care marchează 
maximumul de subordonare posibilă a psihologiei față de 
logistică. Cînd percepem un trandafir alb, spune Russell, 
concepem în același timp noțiunile de trandafir și de alb, 
și anume, printr-un proces analog aceluia al percepției: 
primim direct, și ca venind dinafară, „universalele“ ce 
corespund obiectelor sensibile și care „subzistă“ indepen- 
dent de gîndirea subiectului. Dar atunci ce se întîmplă cu 
ideile false? Acestea sînt idei, la fel ca și celelalte, iar. 
calitățile de fals sau de adevărat se aplică conceptelor, așa 
cum există trandafiri roșii și trandafiri albi. Cît despre 
legile care guvernează universalele și reglementează rapor- 
turile lor, ele tin numai de logică, si psihologia nu poate 

decît să se încline în faţa acestei cunoașteri prealabile, cate 
îi este dată de-a gata. 

Aceasta este ipoteza. Nu ne-ar servi la nimic s-o califi- 
căm de metafizică sau metapsihologică, pe motiv că ea 
contrazice simțul comun al experimentatorilor: simțul 
comun al matematicianului i se acomodează foarte bine, 
iar psihologia trebuie să ţină seama de matematicieni. O 
teză atît de radicală este chiar foarte nimerită pentru a ne 
face să reflectăm. În primul rînd, ea suprimă noțiunea de 
operaţie, deoarece dacă universalele sînt primite dinafară, 
ele nu mai sînt construite. În expresia 1 + 1 = 2, semnul 
+ nu mai desemnează, atunci, nimic altceva decît o relaţie 
între două unități, și în nici un caz, o activitate care dă 
naștere numărului 2: după cum a spus clar Couturat, 
noțiunea de operaţie este esențialmente „antropomorfică“. 
Teoria lui Russell disociază, deci, a fortiori factorii 
subiectivi ai gîndirii (credință etc.) de factorii obiectivi 
(necesitate, probabilitate etc.). În sfârșit, ea suprimä punc- 
tul de vedere genetic: un adept englez al lui Russell spunea, 
într-o zi, pentru a demonstra inutilitatea cercetărilor asupra 
gîndirii copilului, că „logicianul se ocupă de idei adevărate, 
în timp ce psihologul își face o plăcere din a descrie idei 
false“, 

Dar, dacă am ţinut să începem acest capitol, printr-o 
„rezumare a ideilor lui Russell, am făcut-o pentru a 
arăta, din capul locului, că logistica nu poate depăşi linia 
de demarcație între cunoașterea logistică și psihologie, 
fără a fi pedepsită. Chiar dacă, din punct de vedere axio- 
matic, operația ar apărea golită de semnificația ei, măcar 
„antropomorfismul“ ei ar face din ea o realitate mentală. 
În adevăr, din punct de vedere genetic, operaţiile sînt 
acțiuni propriu-zise și nu numai constatări sau surprinderi 
imediate ale relațiilor. Cînd se adună 1 cu 1 înseamnă că 
subiectul reunește două unități într-un tot, atunci cînd 
le-ar putea menţine și izolate. Fără îndoială, această acțiune, 
efectuîndu-se în gîndire, capătă un caracter sui-generis, 
care o distinge de acțiunile oarecare: ea este reversibilă, 
adică după ce subiectul a reunit cele două unităţi, el le 
poate despărți și să se afle, astfel, din nou la punctul de 
plecare. Ceea ce nu înseamnă că, din acest motiv, ea nu ar 
fi o acțiune propriu-zisă, evident diferită de o simplă citire 
a unei relații, cum ar fi 251. Or, la aceasta, adepții lui 
Russell răspund printr-un argument extrapsihologic: 

această acţiune, spun ei, este iluzorie, deoarece f +T 
formează 2 de cînd lumea (sau, cum spun Carnap si 
von Wittgenstein, deoarece 1 + 1 — 2 nu este 
decît o tautologie caracteristică acelui limbaj care este 
„sintaxa logică“ si nu interesează gîndirea însăși, ale cărei 
demersuri sînt specific experimentale). Într-o expresie 
generală, gîndirea matematică se amăgește atunci cînd 
crede că inventează sau construiește, în timp ce de fapt ea 
se limitează să descopere diversele aspecte ale unei lumi 
gata făcute (și, adaugă vienezii, complet tautologice). 
Numai că, chiar dacă i se refuză psihologiei inteligenței 
dreptul de a se ocupa de natura obiectelor logico-matematice, 
se menține faptul că gîndirea individuală nu va putea să 
rămînă mai pasivă în fața Ideilor (sau a semnelor unui 
limbaj logic) decît în prezența obiectelor fizice și că, pentru 
a le asimila, ea le va reconstrui cu ajutorul unor operaţii 
reale din punct de vedere psihologic. 

Adăugăm că, din punct de vedere pur logistic, afirmaţiile 
lui B. Russell și ale cercului de la Viena asupra 
existenței independente a obiectelor logico-matematice, în 
raport cu operaţiile care par să le genereze, sînt tot atît de 
arbitrare ca și din punct de vedere psihologic: în adevăr, 
ele vor întîmpina mereu dificultatea fundamentală a realis- 
mului claselor, relațiilor și numerelor, respectiv dificulta- 
tea antinomiilor relative la „clasa tuturor claselor“ și la 
numărul infinit actual. Dimpotrivă, din punct de vedere 
operator, obiectele infinite nu sînt decît expresia operaţiilor 
susceptibile de a se repeta indefinit. 

“În sfîrşit, din punct de vedere genetic, ipoteza unei 
surprinderi directe, prin gîndire, a unor universale care 
există, independent de ea, este și mai himericä. Să presupu- 
nem că ideile false ale adultului au o existență comparabilă 
cu cea a ideilor adevărate. Ce trebuie să gîndim, în acest 
caz, despre conceptele succesiv construite de copil, în cursul 
stadiilor eterogene ale dezvoltării lui? Iar „schemele“ inte- 
ligentei practice preverbale „subzistă“, ele, oare în afara 
subiectului? Dar acelea ale inteligenței animale? Dacă se 
rezervă ,subzistenta“ veșnică numai ideilor adevărate, la 
ce vîrstă, începe surprinderea lor? Mai mult, și mai general, 
dacă etapele dezvoltării marchează pur și simplu aproxi- 
matiile succesive ale inteligenței, în acțiunea ei de cucerire 
a „ideilor“ imuabile, ce probă avem noi că adultul normal 
sau logicienii din școala lui Russell au reușit să le 

sesizeze, şi nu vor fi neîncetat depășiți de generațiile 
viitoare? 


„Psihologia gîndirii“: Biihler și Selz. — Dificultățile 
pe care le-am întîlnit, în interpretarea dată inteligenţei 
de B. Russell , se regăsesc, în parte, în explicaţia 
la care a ajuns Denkpsychologia germană, cu toate că, de 
data aceasta, este vorba de opera unor puri psihologi. Este 
adevărat că, pentru autorii apartinind acestei școli, logica 
nu se impune spiritului dinafară, ci din interior: de aceea, 
conflictul dintre cerințele explicatiei psihologice și acelea 
ale deductiei proprii logicienilor este, fără îndoială, într-o 
anumită măsură, atenuat; dar, după cum vom vedea, el 
nu este în întregime suprimat și umbra logicii formale 
continuă să planeze, ca un dat ireductibil, deasupra cerce- 
tării explicative și cauzale a psihologului, atît timp cît el nu se 
situează pe o poziţie hotărît genetică. Or, „psihologii gîndirii“ 
germani s-au inspirat, în adevăr, fie din curentele propriu-zis 
aprioriste, fie din curentele fenomenologice (influența lui 
Husserl a fost deosebit de evidentă), la care trebuie 
adăugate toate curentele intermediare dintre acestea două. 

Ca metodă, psihologia gîndirii s-a născut, în același 
timp, în Franţa și în Germania. Eliberîndu-se complet 
de asociationismul pe care l-a susținut în cărticica sa despre 
Psihologia vahonamentulu, Binet a reluat problema 
raporturilor dintre gîndire și imagini, printr-un procedeu 
interesant, de introspectie provocată, și a descoperit, dato- 
rită acestui procedeu, existența unei gîndiri fără imagini: 
relațiile, judecätile, atitudinile etc. depășesc imagistica, 
iar gîndirea nu se reduce la „contemplarea Epinalului“, 
scria el, în 1903, în lucrarea sa Studiul experimental al 
inteligenței. Cît despre a şti în ce constau aceste acte ale 
gîndirii, care rezistă interpretării asociationiste, Binet 
rămîne prudent, limitîndu-se să consemneze înrudirea dintre 
„atitudinile“ intelectuale și cele motorii, concluzînd că, 
din punctul de vedere doar al introspectiei, „gîndirea este 
o activitate inconștientă a spiritului“. Este o lecție extrem 
de instructivă, dar, desigur, deceptionantä în ceea ce pri- 
veste posibilitățile unei metode, care s-a dovedit, astfel, 
mai fecundă în formularea problemelor înseși, decît în 
rezolvarea lor. 

În 1900, Marbe, în lucrarea sa Experimentelle 
Untersuchungen über das Urtheil, se întreba, de asemenea, 

prin ce anume diferă judecata, de o asociaţie, și spera să 
rezolve problema printr-o metodă de introspectie provocată. 
Marbe surprinde, atunci, cele mai diverse stări ale 
conștiinței: reprezentări verbale, imagini, senzații de mis- 
care, atitudini (îndoială etc.), dar nimic care să fie constant. 
Cu toate că observase că condiția necesară a unei judecăţi 
este caracterul voit sau intentional al raportului, el nu 
consideră această condiție ca fiind suficientă, ci conclude 
printr-o negatie, care amintește formula lui Binet: 
nu există o stare de conștiință legată constant de judecată 
și care să poată fi considerată ca determinantul judecății. 
Dar el adaugă — și această adăugire ni se pare că a exercitat 
o influență, directă sau indirectă, asupra întregii Denk- 
psychologii germane — că judecata implică, prin urmare, 
intervenția unui factor extrapsihologic, pentru că este 
inerent logicii pure. Se vede că nu am exagerat anuntînd 
reaparitia, pe acest nou plan, a dificultăților inerente logi- 
cismului platonicienilor înșiși. 

Au urmat lucrările lui Watt, Messer si Büh- 
ler inspirați de Külpe și care au ilustrat „școala de la 
Würzburg“. Watt, studiind — tot prin introspectie pro- 
vocată — asociaţiile furnizate de subiectul care trebuie să 
aplice o anumită regulă (de exemplu, asociațiile prin supra- 
ordonare etc.), descoperă că această regulă poate să actio- 
neze, fie însoțindu-se de imagini, fie în stare de conștiință 
fără imagini (de Bewusstheit), fie, în sfîrșit, în stare incon- 
stientä. El emite ipoteza că „intenția“ lui Marbe este 
tocmai efectul regulilor (exterioare sau interne), și gîndeşte 
că a rezolvat problema judecății, considerînd-o ca o succe- 
siune de stări, condiționate de un factor psihic anterior 
conștient și cu influență durabilă. 

Messer găsește prea vagă descrierea dată de Watt, 
deoarece ea poate fi aplicată tot atît de bine unui joc cu 
reguli ca și judecății, și reia problema printr-o tehnică 
analogă: el deosebeşte o asociație condusă de reguli de jude- 
cata însăși, care este un raport acceptat sau respins, și 
consacră partea esenţială a lucrărilor sale analizei diverselor 
tipuri mentale de judecată. 


În sfârșit, K. Bühler marchează apogeul lucrărilor 
școlii de la Würzburg. Sărăcia rezultatelor initiale ale 
metodei introspectiei provocate i se părea că provine din 
faptul că problemele formulate s-au referit la procese prea 
simple si, de aceea, el se apucă să analizeze, cu subiecții 


75 


săi, soluția problemelor propriu-zise. Elementele gîndirii, 
obținute prin acest procedeu, se împart în trei categorii: 
imaginile, al căror rol este accesoriu și nu esențial, cum îl 
vroia asociationismul; sentimentele intelectuale si atitudi- 
nile; în sfîrșit, și mai ales, „gîndurile“ propriu-zise ( Bewuss- 
theit). Acestea se prezintă, la rîndul lor, fie sub forma 
„conștiinței de raporturi“ (de exemplu, A<B), fie sub 
forma „conștiinței de reguli“ (de exemplu, a gîndi la inversul 
pătratului distanței, fără a ști despre ce obiecte și nict 
despre ce distanţe este vorba), fie a conștiinței unor „inten- 
ţii (în sens scolastic) pur formale“ (de exemplu, a gîndi la 
arhitectura unui sistem). Astfel concepută, psihologia 
gîndirii ajunge, deci, la o descriere exactă și, adesea, foarte 
fină, a stărilor intelectuale, dar paralelă analizei logice, 
si care nu explică de loc operațiile ca atare. 


Cu lucrările lui Selz, dimpotrivă, rezultatele şcolii 
de la Würzburg sînt depășite în direcția unei analize a 
dinamismului însuși al gîndirii, nelimitată la analiza 
stărilor ei izolate. Selz, ca și Bühler, studiază 
înseși soluțiile problemelor, dar el caută mai putin să 
descrie elementele gîndirii cît încearcă să sesizeze cum se 
obțin soluțiile. De aceea, după ce a studiat, în 1913, „gîndi- 
rea reproductivă“, el va încerca, în 1922 (Zur Psychologie 
des produktiven Denkens und des Irrtums), să pătrundă 
secretul construcției mentale. Or, este interesant să consta- 
tăm că, în măsura în care cercetările sînt astfel orientate 
spre activitatea, ca atare, a gîndirii, ele se depărtează, 
prin chiar acest fapt, de atomismul logic, care constă în 
clasificarea relațiilor, judecăților și schemelor izolate, și 
se apropie de totalitätile vii, după modelul ilustrat de psi- 
hologia Formei, pentru care vom regăsi, imediat, un model 
diferit în ceea ce privește operaţiile. În adevăr, după Selz, 
orice activitate a gîndirii constă în completarea unui an- 
samblu (teoria Komplexergänzung-ului): rezolvarea unei 
probleme nu acceptă a fi redusă la schema stimul-răspuns, 
ci constă în completarea lacunelor ce rămîn în interiorul 
„complexelor“ de noțiuni și relații. Cînd se pune o problemă, 
se pot prezenta două cazuri. Sau nu este vorba decît despre 
o problemă de reconstituire, care nu cere o construcție nouă, 
iar rezolvarea constă pur și simplu în a recurge la „comple- 
xele“ deja existente: în acest caz, avem de-a face cu „actuali- 
zarea cunoașterii“, deci cu o gîndire doar „reproductivă“. 
Sau este vorba despre o problemă adevărată, care atestă 

existența unor goluri, înăuntrul complexelor pînă acum 
admise, și atunci este necesar să actualizăm nu cunoaşterea, 
ci metodele de rezolvare (aplicarea metodelor cunoscute la 
noul caz), sau chiar să abstragem metode noi, pornind de la 
cele vechi: în aceste din urmă două cazuri avem de-a face 
cu o gîndire „productivă“, care constă tocmai în a completa 
totalitățile sau complexele deja existente. ,,Umplerea 
golurilor“ este întotdeauna orientată de niște „scheme 
anticipative“ (comparabile cu „schema dinamică“ a lui 
Bergson),care tes între datele noi si ansamblul comple- 
xului corespunzător un sistem de relaţii provizorii globale, 
formînd canavaua soluției care trebuie găsită (deci ipoteza 
călăuzitoare). În sfîrșit, aceste relaţii sînt detaliate, după 
un mecanism ascultînd de legi precise: aceste legi nu sînt 
altele decît acelea ale logicii, în raport cu care gîndirea este, 
în ansamblu, o oglindă. 

Să reamintim, de asemenea, opera lui Lindworski, 
care se intercalează între cele două lucrări ale lui Selz 
si anunță concluziile lui. Cît despre studiul lui Clapa- 
rede asupra genezei ipotezei, pe acesta îl vom reexamina 
în legătură cu tatonarea (cap. IV). 


Critica „psihologiei gîndirii“. — Este clar că lucrările 
menționate mai sus au făcut mari servicii studiului inteli- 
gentei. Ele au eliberat gîndirea de imagine, concepută ca 
element constitutiv, și au redescoperit, după Descar- 
tes, că judecata este un act. Ele au descris cu precizie 
diversele stări ale gîndirii și au arătat, astfel, dezmintin- 
du-l pe Wundt, că introspectia poate fi promovată 
la rangul de metodă pozitivă, atunci cînd este „provocată“, 
adică efectiv controlată de un observator. 

Trebuie să arătăm însă, de la bun început, că măcar 
si numai pe planul simplei descrieri, raporturile dintre 
imagine și gîndire au fost prea mult simplificate de școala 
de la Würzburg. Rămîne totuși un fapt, bine stabilit, că 
imaginea nu este un element al gîndirii însăși. Ea o înso- 
teste numai si îi servește de simbol — un simbol individual, 
care completează semnele colective ale limbajului. Școala 
Meaning-ului, care derivă din logica lui Bradley,a 
arătat clar că întreaga gîndire este un sistem de semnificații 
și tocmai această noţiune au dezvoltat-o Delacroix 
si elevii săi, în particular I. Meyerson, în legătură 
cu raporturile dintre gîndire și imagine. În adevăr, semni- 

ficatiile comportă „semnificaţi“, respectiv gîndire ca 
atare, dar si „semnificanți“ formați din semnele verbale, 
sau din simbolurile imagistice, care se construiesc în intimă 
corelație cu gîndirea însăși. 

Pe de altă parte, este evident că metoda însăși a Denk- 
Psychologiei îi interzice acesteia să depășească descrierea 
pură, și că ea nu reușește să explice inteligența și mecanis- 
mele ei, propriu-zis constructive, deoarece introspectia, 
chiar controlatä, vizează, fără îndoială, numai produsele 
gîndirii, nu și formarea ei. Afară de aceasta, ea este rezer- 
vată subiecților capabili de reflexiune: or se prea poate ca 
secretul inteligenţei să trebuie a fi căutat înainte de vîrsta 
de 7—8 ani! 

Fiind lipsită, astfel, de perspectiva genetică, „psihologia 
gîndirii“ analizează exclusiv stadiile finale ale evoluţiei 
intelectuale. Vorbind în termeni de stări și de echilibru 
realizat, nu este surprinzător că ea sfirseste’ într-un panlo- 
gism si că este obligată să întrerupă analiza psihologică, 
în prezența datului ireductibil al legilor logicii. De la 
Marbe, care invoca direct legea logică, ca factor extra- 
psihologic, intervenind cauzal și completînd golurile cauza- 
lității mentale, pînă la Selz, care ajunge la un fel de 
paralelism logico-psihologic, făcînd din gîndire oglinda lo- 
gicii, faptul logic rămîne, pentru toți acești autori, inexpli- 
cabil în termeni psihologici. 

Fără doar și poate, Selz s-a eliberat în parte de me- 
toda prea îngustă a analizei stărilor și elementelor, căutînd 
să urmărească dinamismul actului de inteligență. De ase- 
menea, el descoperă totalitätile ce caracterizează sistemele 
de gîndire, ca și rolul schemelor anticipatoare în rezolvarea 
problemelor. Dar, deși subliniază, adesea, analogiile dintre 
aceste procese și mecanismele organice și motorii, el nu 
reconstituie formarea lor genetică. Astfel că și el se alătură 
panlogismului școlii de la Würzburg si, chiar, într-un fel 
paradoxal, ceea ce constituie un învățămînt de pret pentru 
acela care, deși caută să explice faptul logic, doreşte să 
elibereze psihologia de strînsoarea apriorismului logistic. 

În adevăr, descoperind rolul esențial al totalitätilor, în 
funcționarea gîndirii, Selz ar fi putut să tragă de aici 
concluzia că logica clasică este inaptă să traducă rationa- 
mentul în acțiune, așa cum se prezintă și se constituie el 
în „gîndirea productivă“. Logica clasică, chiar sub forma sa 
devenită infinit de suplă, datorită tehnicii subtile și pre- 

cise pe care o oferă calculul logistic, rămîne atomistică; în 
cadrul ei, clasele, relaţiile, propoziţiile sînt analizate în 
operaţiile lor elementare (adunarea și înmulţirea logică, 
implicațiile și incompatibilitățile etc.). Pentru a traduce 
jocul schemelor anticipatoare si al Komplexergănzung-ului, 
deci al totalitätilor intelectuale care intervin în gîndirea 
vie și activă, Selz ar fi avut nevoie, dimpotrivă, de o 
logică a totalitätilor înseși si, atunci, problema raporturilor 
dintre inteligenţă, ca fapt psihologic, și logică, ca atare, 
s-ar fi pus în termeni noi, care ar fi chemat o soluție pro- 
priu-zis genetică. Selz însă, prea respectuos fată de ca- 
drele logice a priori, în pofida caracterului lor discontinuu 
si atomistic, sfîrșește, în mod firesc, prin a le regăsi ca 
niște reziduuri ale analizei psihologice, și prin a le invoca 
în amănuntele elaborărilor mentale. 

Pe scurt, „psihologia gîndirii“ a ajuns să facă din gîn- 
dire oglinda logicii și tocmai acesta este izvorul dificultă- 
tilor pe care ea nu le-a putut depăși. Problema constă, deci, 
în a ști dacă nu ar fi nimerit să inversäm pur si simplu 
termenii și să considerăm logica ca o oglindă a gîndirii, 
ceea ce i-ar restitui acesteia independența ei constructivă. 


Logică și psihologie. — Prin intermediul studiului for- 
mării operaţiilor la copil (Classes, relations et nombres. 
Essai sur les groupements de la logistique et la reversibilité 
de la pensée, 1942), am ajuns la punctul de vedere cä logica 
este oglinda gîndirii și nu invers, cu toate că la punctul 
de plecare eram convins de justetea postulatului ireducti- 
bilității, din care se inspiră „psihologii gîndirii“. Aceasta 
se reduce la a susține că logica este o axiomatică a rațiunii, 
căreia îi corespunde, ca știință experimentală, psihologia 
inteligenței. Ni se pare necesar să stăruim întrucîtva asu- 
pra acestui punct de metodă. 

O axiomatică este o știință exclusiv ipotetico-deduc- 
tivă, adică ea reduce la minimum recursurile la experiență 
(avînd, chiar, ambiția să le elimine cu desävirsire), pentru 
a-și reconstrui în mod liber obiectul, cu ajutorul unor pro- 
poziții nedemonstrabile (axiome), care urmează să fie com- 
binate între ele în toate felurile posibile si în modul cel 
mai riguros. Tocmai pe această cale a realizat geometria 
mari progrese atunci cînd, căutînd să facă abstracţie de 
orice intuiție, a construit cele mai diverse spații, definind 
pur și simplu elementele prime, admise prin ipoteză, si 

operaţiile la care sînt supuse aceste elemente. Metoda axio- 
matică este, deci, prin excelență, metoda matematicii și a 
găsit numeroase aplicații nu numai în matematica pură, ci 
și în diverse domenii ale matematicii aplicate (începînd cu 
fizica teoretică și terminînd cu economia matematică). 
Utilitatea unei axiomatici depășește, în adevăr, pe aceea 
a demonstraţiei (deși, pe acest tărîm, axiomatica este sin- 
gura metodă riguroasă): în prezenţa unor realități complexe 
și rezistînd analizei exhaustive, ea permite să se constru- 
iască modele simplificate ale realului și oferă, astfel, pentru 
studiul acestuia, instrumente de disectie fără egal. În ge- 
neral, o axiomatică constituie, după cum a arătat just 
F. Gonseth, o „schemă“ a realității și, prin faptul 
însuși că orice abstracție duce la o schematizare, metoda 
axiomatică prelungeşte, în ultimă analiză, schema inteli- 
genței însăși. 

Dar tocmai din pricina caracterului său „schematic“, o 
axiomatică nu poate să pretindă nici să întemeieze și, mai 
ales, nici să înlocuiască știința experimentală corespunză- 
toare, adică știința experimentală care se ocupă de acel 
sector al realității, a cărui schemă o oferă axiomatica. De 
exemplu, geometria axiomatică nu poate să ne informeze 
ce este spațiul lumii reale (după cum „economia pură“ nu 
e în stare să epuizeze complexitatea faptelor economice con- 
crete). Axiomatica nu ar putea să înlocuiască știința in- 
ductivă care-i corespunde, pentru motivul esențial că pro- 
pria ei puritate nu este decît o limită, pe care nu o atinge 
complet niciodată. După cum o spune tot Gonseth, în 
schema cea mai epurată rămîne întotdeauna un reziduu 
intuitiv (la fel cum, în orice intuiție, intră în mod necesar 
un element de schematizare). Măcar și numai acest consi- 
derent este suficient, pentru a ne face să înțelegem, de ce 
axiomatica nu va „întemeia“ niciodată știința experimen- 
tală, și de ce, oricărei axiomatici, poate să-i corespundă 
o asemenea știință (fiind valabilă, fără îndoială, și afir- 
matia inversă). 

Spunînd acestea, problema relaţiilor dintre logica for- 
mală și psihologia inteligenței poate să primească o soluție 
comparabilă cu cea care a pus capăt, după secole de discu- 
tie, conflictului dintre geometria deductivă și cea reală sau 
fizică. La fel ca în cazul acestor două discipline, la început 
logica și psihologia gîndirii erau confundate sau nediferen- 
tiate: Aristotel credea, fără îndoială, că, enuntînd 

legile silogismului, scrie o istorie naturală a spiritului 
(cît si, de altfel, a realității însăși). Cînd psihologia s-a 
constituit ca știință independentă, psihologii au înțeles 
bine (după ce, de altfel, au cheltuit în acest scop un timp 
apreciabil) că reflexiunile din manualele de logică asupra 
conceptului, judecății și rationamentului nu-i scuteau de 
cercetarea mecanismului cauzal al inteligenței. Numai că, 
printr-un efect rezidual al nedisocierii primitive, ei au 
continuat să considere logica drept o știință a realității, 
situată, în pofida caracterului său normativ, pe același plan 
ca și psihologia, dar care se ocupă exclusiv de „gîndirea. 
adevărată“, în opoziție cu gîndirea în general, care face 
abstracție de orice normă. De aici, acea perspectivă iluzo- 
rie a Denkpsychologiei, după care gîndirea, ca fapt psiho- 
logic, ar constitui reflexul legilor logice. Dimpotrivă, dacă 
s-ar dovedi că logica este o axiomatică, falsa problemă a 
acestor raporturi de interferență ar dispărea, prin faptul 
însuși al inversării poziţiilor. 

Or, pare evident că, în măsura în care logica a renunțat 
la lipsa de precizie a limbajului verbal, pentru a constitui, 
sub denumirea de logistică, un algoritm a cărui rigoare 
este egală cu cea a limbajului matematic, ea s-a transtor- 
mat într-o tehnică axiomatică. Se știe, pe de altă parte, 
cît de repede a interferat această tehnică cu părțile cele 
mai generale ale matematicilor, în așa măsură încît logis- 
tica a dobîndit astăzi o valoare stiintificä independentă de 
filozofiile particulare ale logisticienilor (platonismul lui 
Russell, sau nominalismul Cercului de la Viena). 
Faptul însuși, că interpretările filozofice lasă neschimbată 
tehnica ei internă, arată de altfel, suficient, că această 
tehnică a atins nivelul axiomatic: logistica constituie deci, 
nici mai mult, nici mai putin, decît un „model“ ideal al 
gîndirii. 

Dar în acest caz, raporturile dintre logică și psihologie 
sînt cu atît mai simplificate. Logistica nu trebuie să re- 
curgă la psihologie, deoarece nici o problemă de fapt nu 
intervine într-o teorie ipotetico-deductivä. Si invers, ar fi 
absurd să recurgem la logistică, pentru a rezolva o problemă 
izvorînd din experiență, cum e aceea a mecanismului real 
al inteligenţei. Cu toate acestea, în măsura în care psiho- 
logia se ocupă cu analiza stărilor de echilibru finale ale 
gîndirii, există, dacă nu un paralelism, o corespondență 
între aceastä cunoaștere experimentală și logistică, așa cum 


6 | 81 


nn. 


există o corespondență între o schemă și realitatea pe care 
ea o reprezintă. Fiecare problemă, ridicată de una din cele 
două discipline, corespunde, așadar, unei probleme a ce- 
leilalte, cu toate că nici metodele, nici soluțiile lor proprii 
nu pot interfera. 

Această independenţă a metodelor poate fi ilustrată 
printr-un exemplu foarte simplu, a cărui discutare ne va 
fi totodată utilă în cele ce urmează (cap. V și VI). Se spune 
în mod curent că gîndirea (reală) „aplică principiul contra- 
dicţiei“, ceea ce, dacă luăm lucrurile în litera acestei afir- 
matii, ar presupune intervenţia unui factor logic în con- 
textul cauzal al faptelor psihologice și ar contraveni, ast- 
fel, celor susținute mai sus. Dacă, însă, analizăm termenii 
mai îndeaproape, o astfel de afirmaţie este, propriu-zis, 
lipsită de semnificaţie. În adevăr, principiul contradictiei 
se limitează să interzică afirmarea și negarea, în același 
timp, a unui caracter dat: A este incompatibil cu non-A. 
Dar, pentru gîndirea efectivă a unui subiect real, dificul- 
tatea începe în clipa cînd el se întreabă dacă are dreptul să 
afirme simultan A și B, deoarece niciodată logica nu in- 
dică direct dacă B implică sau nu pe non-A. De exemplu, 
putem vorbi, oare, despre un munte care nu are decît 100 
de metri înălțime, sau aceasta este o contradicție? Poți să 
concepi un pătrat cu unghiurile inegale? etc. Pentru a putea 
răspunde la aceste întrebări, nu există decît două procedee. 
Procedeul logic constă în a defini formal pe A și pe B, și 
în a căuta dacă B implică pe non-A. Dar, în acest caz, 
„aplicarea principiului“ contradictiei se referă exclusiv la 
definiții, adică la concepte axiomatizate, și nu la noțiuni 
vii, de care gîndirea se servește în realitate. Procedeul 
urmat de gîndirea reală constă, dimpotrivă, nu în a rationa 
asupra definiţiilor, în sine, ceea ce este lipsit de interes 
pentru gîndire (definiția nefiind, din acest punct de vedere, 
decît o conștientizare retrospectivă și, adesea, incompletă), 
ci în a acționa și a opera, construind conceptele după posi- 
bilitätile de compunere a acestor acțiuni sau operații. În 
adevăr, un concept nu este decît o schemă de acțiuni sau 
operații, și abia executînd acţiunile, care generează pe A 
și pe B, vom constata dacă ele sînt compatibile sau nu. 
Departe de a „aplica un principiu“, acţiunile se organizează 
potrivit unor condiții interne de coerență, și tocmai struc- 
tura acestei organizări constituie faptul gîndirii reale, 

Corespunzind la ceca ce se numeste, pe plan axiomatic, 
„principiul contradicţiei“. 

Este adevărat că, în afară de coerenţa individuală a 
acțiunilor, intervin în gîndire interacțiuni de ordin co- 
lectiv și, prin urmare, „norme“ impuse prin această cola- 
borare însăși. Dar cooperarea nu este decît un sistem de 
acțiuni și chiar de operații executate în comun, iar ratio- 
namentul precedent poate fi refăcut în raport cu reprezen- 
tările colective, ce rămîn, și ele, pe planul structurilor 
reale, în opoziţie cu axiomatizările de ordin formal. 

În fața psihologiei, rămîne deci întreaga problemă a 
înțelegerii mecanismelor, prin care inteligența reușește să 
construiască structuri coerente, susceptibile de compunere 
operatorie; și nu servește la nimic să invocăm „principii“ 
pe care le-ar aplica spontan această inteligență, deoarece 
principiile logice sînt elemente ale unei scheme teoretice 
formulate ulterior, abia după ce gîndirea a fost construită, 
și nu ale acestei construcții vii însăși. Inteligența, după 
cum a remarcat cu profunzime Brunschvicg, cîștigă bătă- 
liile sau, ca și poezia, se dedică unei creații continue, în 
timp ce deductia logisticä nu este comparabilä decît cu 
tratatele de strategie și cu „artele poetice“, care codificä 
victoriile trecute ale acțiunii sau ale spiritului, dar nu 
asigură izbînzile lor viitoare!. 

Cu toate acestea, și tocmai pentru că axiomatica logică 
schematizează ulterior activitatea reală a spiritului, orice 
descoperire pe unul din cele două planuri poate să dea naș- 
tere unei probleme în celălalt plan. Este în afară de îndo- 
ială că schemele logice au ajutat, adesea, prin fineţea lor, 
analiza psihologilor: Denkpsychologia este un exemplu bun 
în această privință. Dar invers, cînd acești psihologi des- 
coperă, împreună cu Selz, cu „gestaltiștii“ si cu atîtia 
alții, rolul totalitätilor si al organizărilor de ansamblu 
în activitatea gîndirii, nu există nici un motiv să consi- 
derăm logica, clasică sau chiar logistica actuală, care au 
Tămas la o manieră discontinuă și atomistică a descrierii, 
ca intangibile și definitive, nici să facem din ele un model 
în raport cu care gîndirea ar fi „oglinda“: dimpotrivă, tre- 
buie construită o logică a totalitätilor, dacă vrem ca ea să 
servească drept schemă adecvată stărilor de echilibru ale 


Cf. L. Brunschvicg, Les étapes de la philosophie mathé- 
| malique, ed. a Il-a, p. 426. 

spiritului, ȘI să analizăm operaţiile, färà a le reduce la ele: 
mente izolate, insuficiente din punctul de vedere al exigen- 
telor psihologice. 


Operatiile si „grupările“ lor.— Piatra de încercare a 
unei teorii a inteligenței care pornește de la analiza gîn- 
dirii în formele ei superioare este fascinația, pe care o exer- 
cită asupra conștiinței, comoditätile gîndirii verbale. 
P. Janet a arătat foarte bine în ce fel limbajul înlo- 
cuiește, în parte, acţiunea, în așa fel încît introspectiei 
îi vine cît se poate de greu să discearnă, prin mijloacele 
ei proprii, că limbajul mai este un veritabil comportament: 
comportamentul verbal este, desigur, o acțiune redusă și 
care rămîne interioară, o schiță de acțiune ce riscă neîn- 
cetat să rămînă chiar în stare de proiect, dar totuși o ac- 
tiune, care înlocuiește simplu lucrurile prin semne, și miș- 
cările, prin evocarea lor, și care operează, chiar și în gîn- 
dire, prin intermediul acestor interpreţi. Or, neglijînd acest 
aspect activ al gîndirii verbale, introspectia nu vede în ea 
decît reflexiune, discurs și reprezentare conceptuală. De 
aici, iluzia psihologilor introspectivi, că inteligența se reduce 
la aceste stări finale privilegiate, și a logicienilor — că 
schema logistică cea mai adecvată trebuie să fie, prin ex- 
celentä, o teorie a „propozițiilor“. 

Pentru a ajunge pînă la funcţionarea reală a inteligen- 
tei, este necesar, deci, să inversăm această mișcare naturală 
a spiritului, si să ne situăm, din nou, în perspectiva actiu- 
nii însăși: abia atunci apare în plină lumină rolul acțiunii 
interioare, care este operația. Iar prin însuși acest fapt, se 
impune continuitatea care leagă operația de acţiunea ade- 
vărată, izvor și mediu al inteligenței. Nimic nu este mai 
propriu, pentru a lumina această perspectivă, decît medi- 
tatia asupra acelui gen specific de limbaj — tot limbaj, 
dar pur intelectual, transparent și străin amägirilor ima- 
ginii —, care este limbajul matematic. Într-o expresie 
oarecare, cum ar fi x? +y = z — u, fiecare termen desem- 
nează, în definitiv, o acțiune: semnul (=) exprimă posibi- 
litatea unei substitutii, semnul (+) o reuniune, semnul (—) 
o separare, pătratul (x°) acțiunea de a-l reproduce pe x 
de x ori, iar fiecare dintre valorile 4, x, y și z, acțiunea de 
reproducere de un anumit număr de ori a unității. Fiecare 
dintre aceste simboluri se referă, deci, la o acțiune care ar 
putea fi reală, dar pe care limbajul matematic se mărgi- 

neste s-o desemneze în mod abstract, sub forma unor ac- 
tiuni interiorizate, adică a unor operații ale gîndiriil. 

Dacă faptul este evident, în cazul gîndirii matematice, 
el nu este mai puţin real, în cazul gîndirii logice și chiar 
al limbajului curent, din dublul punct de vedere al analizei 
logistice si al analizei psihologice. Așa se întîmplă că două 
clase pot fi adunate ca două numere. În afirmația „verte- 
bratele și nevertebratele sînt toate animalele“, cuvîntul 
„Și“ (sau semnul logistic +) reprezintă o acțiune de reuni- 
une care poate fi efectuată în mod material atunci cînd 
clasăm o colecţie de obiecte, dar pe care gîndirea poate, 
de asemenea, s-o efectueze mental. La fel, putem să clasăm 
concomitent, din mai multe puncte de vedere, ca într-un 
tabel cu dublă intrare, și această operație (pe care logistica 
o denumește multiplicare logică: semnul x) este atît de 
firească, pentru spiritul nostru, încît psihologul Spear- 
man o consideră, sub denumirea de „educația corelatelor“, 
una dintre caracteristicile actului de inteligență: „Parisul 
este, față de Franţa, ceea ce este Londra, față de Marea 
Britanie“. Putem să scriem raporturile: À < B; B<C, 
iar acest dublu raport, care ne permite să concludem că C 
este mai mare decît A, este o reproducere, în gîndire, a 
acțiunii pe care am putea s-o efectuăm material, aliniind 
trei obiecte, după mărimile lor crescătoare. De asemenea, 
putem ordona obiectele, după mai multe criterii concomi- 
tent, și vom ajunge la o altă formă de multiplicare logică, 
sau de corelaţie etc. | 

Dacă, acum, considerăm termenii, ca atare, adică așa- 
numitele elemente ale gîndirii, concepte de clase sau de 
relații, regăsim în ele același caracter operatoriu ca în com- 
binatiile lor. Un concept de clasă nu este, pe plan psihologic, 
decît expresia reacției identice a subiectului față de obiec- 
tele pe care el le reunește într-o clasă. Pe plan logic, această 
asimilare activă se traduce printr-o echivalență calitativă 
a tuturor elementelor clasei. La fel, un raport asimetric 
(+ greu sau mare) exprimă diversele intensitäti ale ac- 


„Acest caracter activ al rationamentului matematic l-a văzut 
bine Goblot în al său Traité de Logique: „A deduce, spunea el, 
inseamnă a construi“. Dar construcția operatorie i se părea pur si 
Simplu reglată prin „propoziții admise anterior“, în timp ce reglajul 
operațiilor este imanent acestora și este constituit prin capacitatea 
lor de compuneri reversibile sau, cu alte cuvinte, prin natura lor de 
„grupuri“ y 

tiunii, adică diferențe, în opoziție cu echivalente, si se 
traduce pe plan logic prin structuri seriale. 

Pe scurt, trăsătura esențială a gîndirii logice este de a 
fi operatorie, adică de a prelungi acțiunea interiorizînd-o. 
Asupra acestui punct concordă opiniile celor mai diferite 
curente, începînd cu teoriile empirice și pragmatice, care 
se limitează la această afirmație elementară, atribuind gîn- 
dirii forma unei „experiențe mentale“ (Mach, Rig- 
nano, Chaslin), pînă la interpretările de inspirație 
aprioristă (Delacroix). Mai mult, această ipoteză este 
în concordanţă cu schematizările logistice, cînd ele se li- 
mitează a constitui o tehnică și nu sînt extinse sub forma 
unei filozofii care neagă tocmai existența operațiilor pe 
care, în realitate, ele le folosesc neîncetat. 

Numai că, prin aceasta, nu s-a spus încă totul, deoarece 
operația nu se reduce la o acțiune oarecare, și dacă actul 
operatoriu derivă din actul efectiv, distanţa dintre ele, care 
trebuie străbătută, rămîne considerabilă, ceea ce vom vedea 
amănunțit, cînd vom examina dezvoltarea inteligenţei 
(cap. IV și V). Operația rațională nu poat. fi comparată cu 
o acţiune simplă, decît cu condiţia de a o considera în stare 
izolată, dar eroarea fundamentală a teoriilor empiriste ale 
„experienței mentale“ constă tocmai în a specula asupra 
operației izolate. Dar, o operație unică nu este o operație, 
ea rămîne în stare de simplă reprezentare intuitivă. Dim- 
potrivă, natura specifică a operațiilor, prin comparație cu 
acțiunile empirice, constă în faptul că ele nu există nicio- 
dată în stare discontinuă. Numai printr-o abstracţie, cu 
totul nelegitimă, vorbim despre o singură operaţie: o opera- 
tie unică nu ar fi o operație, deoarece caracteristica opera- 
tiilor este de a constitui sisteme. De aceea, trebuie să reac- 
tionäm cu energie împotriva atomismului logic, a cărui 
schemă a, grevat în mod serios psihologia gîndirii. Pentru 
a sesiza caracterul operatoriu al gîndirii raţionale, este ne- 
cesar să cuprindem sistemele, ca atare, iar dacă schemele 
logice ordinare voalează existența lor, trebuie să construim 
o logică a totalitätilor. 

Astfel, ca să începem cu cazul cel mai simplu, psiholo- 
gia clasică ca și logica clasică vorbesc despre concept ca 
element al gîndirii. Or, o „clasă“ n-ar putea să existe prin 
ea însăși, și aceasta chiar independent de faptul că defini- 
ţia ei recurge la alte concepte. Ca instrument al gîndirii 
reale, și făcînd abstracţie de definiția sa logică, ea nu este 

decit un element „structurat“ și nu „structurant“, sau cel 
putin, ea este deja structurată în măsura în care este struc- 
turantă: ea nu posedă realitate, decît în funcție de toate 
elementele, cărora ea le este opusă, sau în care este înglo- 
bată (sau pe care le înglobează ea însăși). O „clasă“ pre- 
supune o „clasificare“ și faptul prim este acesta din urmă, 
deoarece operaţiile de clasificare sînt acelea care generează 
clasele particulare. Independent de o clasificare de ansam- 
blu, un termen generic nu desemnează o clasă, ci o colec- 
tie intuitivă. 

La fel, o relație asimetrică tranzitivä cum ar fi 4 < B 
nu există ca relație (ci numai ca raport perceptiv sau in- 
tuitiv) fără posibilitatea de a construi un întreg sir de alte 
relații seriate, de tipul A < B < C... Si cînd spunem că 
ea nu există ca relație, această negatie trebuie luată în sen- 
sul cel mai concret al termenului, deoarece vom vedea 
(cap. V) că, în adevăr, un copil nu este capabil să gîndească 
în relații înainte de a învăța să serieze. „Serierea“ este, 
deci, realitatea primă, iar o relație asimetrică oarecare nu 
este decît un element al acesteia, abstras momentan. 

Alte exemple: „un corelat“, în sensul lui Spearman 
(cîinele este față de lup ceea ce este pisica față de tigru), 
nu are sens decît în raport cu un tabel cu dublă intrare. 
O relație de înrudire (frate, unchi etc.) se referă la ansam- 
blul format de un arbore genealogic, etc. Mai este oare nevoie 
să amintim că, la fel, un număr întreg nu există — psiho- 
logic, ca si logic vorbind (în pofida opiniei lui R usse l 1) 
— decît ca element al însuși șirului de numere (generat 
prin operația + 1), că o relație spațială presupune un 
întreg spațiu, că o relație temporală implică înțelegerea 
timpului ca schemă unică? Si, trecînd la un alt domeniu, 
trebuie oare să insistăm asupra faptului că o valoare nu 
există decît în raport cu o întreagă „scară“ de valori, mo- 
mentană sau stabilă? 


Pe scurt, în orice domeniu al gîndirii constituite (în 
opoziție cu stările de dezechilibru ce caracterizează geneza 
ei), realitatea psihologică constă în sisteme operatorii de 
ansamblu, și nu în operații izolate, concepute ca elemente 
anterioare acestor sisteme: așadar, numai în măsura în 
care acțiunile sau reprezentările intuitive se organizează 
în asemenea sisteme, ele dobîndesc natura de „operații“ 
(pe care o dobîndesc prin însăși această organizare). Pro- 
blema esențială a psihologiei gîndirii constă, prin urmare, 

în à desprinde legile echilibrului acestor sisteme, după 
cum, credem noi, problema centrală a unei logici care vrea 
să fie adecvată activităţii reale a spiritului constă în a 
formula legile acestor totalitäti, ca atare. 

Or, analiza de ordin matematic a descoperit de mult 
această interdependentä a operațiilor, care constituie anu- 
mite sisteme bine definite: noţiunea de „grup“, care se 
aplică șirului numerelor întregi, structurilor spațiale, tem- 
porale, operațiilor algebrice, etc., a devenit, astiel, o no- 
tiune centrală în structura însăși a gîndirii matematice. 
În cazul sistemelor calitative, proprii gîndirii pur și simplu 
logice, cum sînt clasificările simple, tabelele cu dublă in- 
trare, serierile de relaţii, arborii genealogici, etc., vom 
numi „grupări“ sistemele de ansamblu corespunzătoare. 
Din punct de vedere psihologic, „gruparea“ constă într-o 
anumită formă de echilibru a operațiilor, deci a acțiunilor 
interiorizate și organizate în structuri de ansamblu, iar 
problema ce se pune este de a caracteriza acest echilibru, 
în același timp în raport cu diversele nivele genetice, care 
îl pregătesc, şi în opoziție cu formele de echilibru proprii 
altor funcțiuni, diferite de inteligență („structurile“ per- 
ceptive sau motorii, etc.). Din punct de vedere logistic, 
„gruparea“ prezintă o structură bine definită (înrudită cu 
aceea a „grupului“, de care însă se deosebește în cîteva 
puncte esențiale) și exprimă o succesiune de deosebiri di- 
hotomice: regulile sale operatorii formează, deci, tocmai 
această logică a totalitätilor, care traduce, într-o schemă 
axiomatică sau formală, activitatea efectivă a spiritului, 
la nivelul operatoriu al dezvoltării sale, adică în forma sa 
de echilibru final. 


Semnificația funcțională și structura „grupărilor“. —Să 
începem prin a raporta, pentru moment, reflexiunile de 
mai sus, la ceea ce ne-a învățat „psihologia gîndirii“. După 
Selz, soluția unei probleme presupune, în primul rînd, 
„0 schemă anticipatoare“, ce leagă scopul urmărit de un 
„complex“ de noțiuni, în raport cu care el creează o lacună, 
apoi, în al doilea rînd, „umplerea“ acestei scheme antici- 
patoare cu ajutorul conceptelor și relațiilor, chemate să 
completeze „complexul“, si care se ordonează potrivit le- 
gilor logicii. De aci, o serie de întrebări: Care sînt legile 
organizării „complexului“ total? Care este natura schemei 
anticipatoare? Putem oare suprima dualismul, care pare să 

subziste, între formarea schemei anticipatoare si amănun- 
tele proceselor care determină umplerea ei? 

Să luăm, ca exemplu, o experienţă interesantă datorată 
colaboratorului nostru André Rey: un pătrat de 
cîțiva centimetri este desenat pe o foaie de hîrtie, de ase- 
menea pătrată (cu o latură de 10—15 cm). Subiectului i 
se cere să deseneze cel mai mic pătrat, pe care îl poate trasa 
cu creionul, cît și cel mai mare pătrat, care poate îi repre- 
zentat pe o asemenea foaie. În timp ce adulţii (si copiii, 
începînd cu 7—8 ani) reușesc să deseneze, dintr-o dată, un 
pătrat cu latura de 1—2 mm, cît și un pătrat care se apro- 
pie de marginile foii, copiii sub 6—7 ani nu desenează, la 
început, decît pătrate ceva mai mici și ceva mai mari 
decît modelul, iar apoi procedează prin tatonări succesive 
și adesea infructuoase, făcînd impresia că nu anticipează 
de loc soluţiile finale. Se vede imediat, în acest caz, că 
intervine o „grupare“ de relaţii asimetrice (4 < B < C...), 
prezentă la cei mari, și care pare absentă la copiii sub 7 ani: 
pătratul perceput este situat, în gîndire, într-o serie de 
pătrate virtuale, din ce în ce mai mari si din ce în ce mai 
mici, în raport cu primul. Se poate, deci, admite: 1) că 
schema anticipatoare nu este decit schema grupării însăși, 
respectiv conștiința succesiunii ordonate a operațiilor po- 
sibile; 2) că umplerea acestei scheme este simpla desfäsu- 
rare a acestor operații; 3) că organizarea „complexului“ 
de noțiuni prealabile ține de legile înseși ale grupării. 
Dacă această soluţie ar fi generală, noțiunea de grupare ar 
introduce, astfel, unitatea între sistemul anterior de no- 
tiuni, schema anticipatoare și umplerea ei controlată. 


Să ne gîndim, acum, la ansamblul problemelor concrete 


pe care și le pune neîncetat spiritul în mișcare: Ce este 


aceasta? E oare mai mult sau mai putin (mare, greu, depărtat 
etc.)? Unde? Cînd? De ce ? Cu ce scop? Cît? etc., etc. Consta- 
tăm că fiecare dintre aceste întrebări este în mod necesar 
funcţie a unei „grupări“ sau a unui „grup“ prealabil: fiecare 
individ se află în posesia, unor clasificări, serieri, sisteme 
de explicări, a unui spațiu și a unei cronologii personale, 
a unei scări de valori, etc., precum și a spațiului și a timpu- 
lui matematizate, a sirurilor numerice. Or, aceste grupări și 
grupuri nu se nasc ad-hoc, ci dăinuiesc o viață întreagă; în- 
cepînd din copilărie, noi clasificăm, comparăm (diferențe 
sau echivalente), ordonăm în spațiu și în timp, explicăm, 
evaluăm scopurile și mijloacele noastre, numărăm etc., iar 

ptoblemele se pun relativ la aceste sisteme de ansamblü, 
exact în măsura în care apar fapte noi, ce nu au fost clasi- 
ficate încă, seriate etc. Întrebarea, care orientează schema 
anticipatoare, provine deci din gruparea prealabilă, iar 
schema anticipatoare însăși nu este altceva decît direcţia 
imprimată căutării, prin structura acestei grupări. Fiecare 
problemă, atît în ceea ce privește ipoteza anticipatoare a 
soluției, cît și controlul amănunțit asupra ei, nu constă, 
astfel, decît într-un sistem particular de operații, care 
trebuie efectuate în cadrul grupării totale corespunzătoare. 
Pentru a găsi drumul căutat nu este necesar să recon- 
struim tot spațiul, ci numai să-i completăm consistenţa 
într-un sector dat. Pentru a prevedea un eveniment, pentru 
a repara o bicicletă, pentru a-ți face bugetul sau fixa pro- 
gramul de acţiune, nu ai nevoie să restabilești întreaga 
cauzalitate și întregul timp, să revizuiesti toate valorile 
acceptate, etc.: soluția, pe care o cauţi, nu face decît să 
extindă și să completeze raporturile deja grupate, deși în 
acelaşi timp corectează gruparea, în cazul erorilor de amă- 
nunt, și mai ales o subdivizează și o diferențiază, fără 
a o reconstrui în întregime. Cît despre verificare, ea nu este 
posibilă decît după regulile grupării însăși: prin acordul 
dintre relaţiile noi și sistemul anterior. 

Faptul remarcabil, în această asimilare continuă a rea- 
lului la inteligență, este în adevăr echilibrul cadrelor asi- 
milatoare, constituite prin grupare. În tot cursul formării 
sale, gîndirea se găsește în dezechilibru, sau într-o stare de 
echilibru instabil: orice achiziție nouă modifică noțiunile 
anterioare, sau riscă să ducă la o contradicţie. Dimpotrivă, 
începînd cu nivelul operatoriu, cadrele clasificatoare și se- 
riale, spaţiale şi temporale etc., construite pas cu pas, în- 
corporează fără zguduiri elemente noi: fișa particulară, 
care trebuie găsită, completată sau alcătuită integral, nu 
zdruncină, în acest caz, soliditatea întregului, ci se armoni- 
zează cu ansamblul. Astfel, pentru a lua exemplul cel mai 
caracteristic al unui asemenea echilibru al conceptelor, o 
ştiinţă exactă, în pofida tuturor „crizelor“ și prefacerilor 
cu care ea se laudă pentru a-și dovedi vitalitatea, consti- 
tuie un corp de noțiuni, în care detaliile raporturilor se 
păstrează și se consolidează chiar, cu fiecare adăugire de 
fapte sau de principii, deoarece principiile noi, oricît de 
revoluționare ar fi, le mențin pe cele vechi ca pe niște 
prime aproximatii, în raport cu o scară dată, Creaţia con- 

tinuă și imprevizibilă, de care dă dovadă știința, își inte- 
grează deci neîncetat propriul său trecut. Același fenomen 
se regăsește, în mic, în gîndirea oricărui om echilibrat. 

Comparat cu echilibrul parțial al structurilor percep- 
tive sau motorii, echilibrul grupărilor este, prin excelență, 
un „echilibru mobil“: operațiile fiind acțiuni, echilibrul 
gîndirii operatorii nu reprezintă, cîtuși de puțin, repausul, 
ci un sistem de schimburi care alternează, de transformări 
compensate neîncetat de altele. Este echilibrul unei poli- 
fonii, și nu al unui sistem de mase inerte, neavînd nimic 
comun cu falsa stabilitate ce rezultă uneori, o dată cu îna- 
intarea în vîrstă, din încetinirea efortului intelectual. 

Este vorba, deci, iar în aceasta consta întreaga problemă 
a grupării, de a determina condițiile acestui echilibru, 
pentru a putea căuta, apoi, din punct de vedere genetic, 
cum se constituie el. Or, aceste condiții pot fi, în același 
timp, descoperite prin observații și experimente psiholo- 
gice, și formulate conform genului de precizie pe care-l 
comportă o schemă axiomatică. Ele constituie deci, din 
punct de vedere psihologic, factori de ordin cauzal, expli- 
cînd mecanismul inteligenţei, în timp ce schematizarea lor 
logistică furnizează regulile logicii totalitätilor. 

Aceste condiții sînt în număr de patru, în cazul „gru- 
purilor“ de ordin matematic, si în număr de cinci, în cazul 
„grupărilor“ de ordin calitativ. 

1) Două elemente oarecare ale unei grupări pot fi com- 
puse între ele, generînd în acest tel un element nou, al 
aceleiași grupări: două clase distincte pot fi reunite într-o 
clasă de ansamblu care le înglobează, două relații À < B 
si B < C pot îi unite într-o relație A < C, care le conține, 
etc. Pe plan psihologic, această primă condiție exprimă, 
deci, coordonarea posibilă a operațiilor. 

2) Orice transformare este reversibilă. Astfel, cele două 
clase, sau cele două relaţii, care au fost reunite, pot îi din 
nou disociate, după cum, în gîndirea matematică, fiecare 
operație directă a unui grup comportă o operație inversă 
(scăderea pentru adunare, împărțirea pentru înmulțire, etc.). 
Această reversibilitate este, fără îndoială, caracterul cel 
mai specific al inteligenței, deoarece, dacă motricitatea și 
percepția cunosc compunerea, ele rămîn ireversibile. O de- 
prindere motrică are un sens unic, și a învăța să efectuăm 
mișcările în sens contrar înseamnă a dobîndi o nouă de- 
prindere. O percepție este ireversibilă, deoarece cu fiecare 

apariție, în cîmpul perceptiv, a unui element obiectiv nou, 
are loc o „deplasare a echilibrului“ si, dacă restabilim în 
mod obiectiv situația de la care am plecat, percepția se 
modifică prin stările intermediare. Inteligența, dimpotrivă, 
poate să construiască ipoteze și apoi să le înlăture, pentru 
a reveni la punctul de plecare, să parcurgă un drum și să 
refacă drumul invers, fără a modifica noţiunile întrebuințate. 
Or, gîndirea copilului este tocmai — așa cum vom vedea 
în capitolul V— cu atît mai ireversibilă cu cît subiectul 
este mai tînăr și cu atît mai apropiată de schemele percep- 
tivo-motrice, sau intuitive, ale inteligenţei inițiale: rever- 
sibilitatea caracterizează, deci, nu numai stările finale 
de echilibru, ci, de asemenea, înseși procesele evolutive. 

3) Compunerea operaţiilor este „asociativă“ (în sensul 
logic al termenului), adică gîndirea rămîne întotdeauna 
liberă să făcă ocoluri, iar un rezultat, obținut pe două căi 
diferite, rămîne același în cele două cazuri. Acest caracter 
pare, de asemenea, propriu inteligenţei: atît percepția cît 
și motricitatea nu cunosc decît itinerarii unice, deoa- 
rece deprinderea este stereotipă, iar în cazul percepţiei, 
două itinerarii distincte duc la rezultate diferite (de pildă, 
o aceeași temperatură percepută după termeni de compara- 
tie diferiți nu pare a fi aceeași). Apariţia ocolului este ca- 
racteristică inteligenței senzorimotorii și cu cît gîndirea este 
mai activă și mai mobilă, cu atît ocolurile joacă, în desfă- 
surarea ei, un rol mai mare, dar ele lasă invariabil termenul 
final al căutării numai într-un sistem în echilibru per- 
manent. 

4) O operație combinată cu inversa ei este anulată (de 
exemplu, + 1 — 1 = 0, sau x5:5 = x 1). În formele 
inițiale ale gîndirii copilului, dimpotrivă, întoarcerea la 
punctul de plecare nu se însoțește de păstrarea acestuia: 
de exemplu, după ce copilul face o ipoteză, pe care apoi 
o respinge, el nu mai regăseşte datele inițiale ale proble- 
mei, deoarece ele rămîn deformate parțial prin ipoteza 
făcută, deși ea a fost înlăturată. 

5) În domeniul numerelor, o unitate, adăugată la ea 
însăși, generează un număr nou, prin aplicarea compune- 
rii (1): are loc o iteratie. Dimpotrivă, un element calitativ 
repetat nu se transformă: avem, în acest caz, o „tautolo- 
gie“: À + À = À, 

Dacă exprimăm aceste cinci condiții de grupare, într-o 
schemă logistică, ajungem la următoarele formule simple: 

1) compunere: x + x’ = y} y + y" = z; etc.; 2) reversi- 
bilitate: y— x = x’ sau y — x' = x; 3) asociativitate: 
(x +x) +y’ = x +(x’ + y") = (2); 4) operație identică 
generală: x — x = 0; y — y = 0; etc.; 5) tautologie sau 
operație identică specială: x + x = x; y +y = y; etc. 
Se înțelege, de la sine, că acum. devine posibil un calcul 
al transformărilor, care însă comportă, din pricina prezen- 
tei tautologiilor, anumite reguli, în ale căror amănunte nu 
este cazul să intrăm aci. (Cf. lucrarea noastră: Classes, re- 
lations et nombres, Paris, Vrin, 1942.) 


Clasificarea „grupărilor“ și a operațiilor fundamentale 
ale gîndirii. — Studiul, pe copil, al demersurilor gîndirii 
în evoluție, ne conduce la recunoașterea, nu numai a exis- 
tentei grupărilor, ci si a conexiunilor lor reciproce, adică 
a raporturilor care permit clasarea și inventarierea lor. În 
adevăr, existența psihologică a unei grupări se recunoaște 
lesne, după operaţiile explicite de care este capabil un 
subiect. Mai mult: atît timp cît nu există grupare nu va 
putea să existe o conservare a ansamblurilor sau a totali- 
tätilor, în timp ce apariția unei grupări este atestată prin 
aceea a unui principiu al conservării. De exemplu, un su- 
biect capabil de raționament operatoriu, cu structură de 
grupare, va fi dinainte sigur că un întreg se va conserva, 
independent de dispunerea părților sale, lucru pe care-l 
contestă înainte de a fi capabil de un asemenea raționament. 
Vom studia, în capitolul V, formarea acestor principii de 
conservare pentru a arăta rolul grupării în dezvoltarea ra- 
țiunii. Pentru claritatea expunerii era însă important să 
descriem, de la început, stările de echilibru finale ale gîn- 
dirii, în așa fel încît, apoi, să examinăm factorii genetici, 
care pot să explice constituirea lor. Cu riscul de a face o 
enumerare oarecum abstractă și schematică, vom completa 
deci reflexiunile precedente prin enumerarea principalelor 
grupări, precizînd că acest tablou reprezintă, pur și simplu, 
structura terminală a inteligenței și că problema înțelege- 
rii formării lor rămîne în picioare. 

I. Un prim sistem de grupări este format de operațiile 
numite logice, adică acelea care pornesc de la elemente 
individuale considerate ca invariante și se limitează să le 
claseze, să le serieze etc. 

1. Gruparea logică cea mai simplă este aceea a clasifi- 
cării sau a dispunerii ierarhice a claselor. Ea se bazează pe 

o primă operație fundamentală: reunirea indivizilor în 
clase și a claselor între ele. Modelul perfect îl constituie 
clasificările zoologice sau botanice, dar orice clasificare ca- 
lificativă procedează după aceeași schemă dihotomică: 

Să presupunem că o specie A face parte din genul B, 
care aparține familiei C, etc. Genul B va cuprinde și alte 
specii, în afară de A: le vom denumi A’ (în felul acesta, 
A’ = B — A). Familia C va cuprinde si ea alte genuri în 
afară de B: le vom denumi B’ (deci, B’ = C — B), etc. 
Avem, astfel, compunerea: 4 + A’ = B; B+ B'=C; 
C +C'= D; etc.; reversibilitatea: B — A' = A; etc.; 
asociativitatea (A + 4) + B' = A + (4 +B=cC; 
etc., si toate celelalte caracteristici ale grupării. Această 
primă grupare este cea care generează silogismul clasic. 


2. O a doua grupare elementară se bazează pe operația 
care constă, nu în reunirea indivizilor considerați ca echi- 
valenti (ca în cazul 1), ci în îmbinarea relațiilor asimetrice 
care exprimă diferențele lor. Reunirea acestora diferențe pre- 
supune o ordine de succesiune și gruparea constituie, prin 
urmare, „așezare în serie calitativă“: 


Să notăm a relaţia 0 < A; b relația 0 < B; c relația 
0 < C. În acest caz, putem să notăm a’ relația A < B; 
b' relația B < C; etc., si obținem gruparea: a+a' = b; 
b +b'—c.; etc. Operația inversă este scăderea unei rela- 
ţii, ceea ce echivalează cu adunarea conversei ei. Gruparea 
este paralelă cu cea precedentă, cu singura diferență că 
operaţia de adunare implică o anumită ordine a succesi- 
unii (nu este deci comutativă); pe tranzitivitatea proprie 
acestei serieri se bazează raționamentul A < B; B<C, 
deci A < C. 

3. O a treia operație fundamentală este substitutia, 
baza echivalentei care reunește diverșii indivizi ai unei 
clase, sau diversele clase simple într-o clasă compusă: 

În adevăr, între două elemente A, si A,, apartinind ace- 
leiași clase B, nu există o egalitate ca între unități mate- 
matice. Există pur și simplu o echivalență calitativă, 
adică posibilitatea unei substitutii, dar în măsura în care 
putem substitui și elementelor A',, adică „celorlalte“ ele- 
mente în raport cu A,, elementele A“, adică „celelalte“ 
elemente în raport cu 4,. Rezultă, deci, gruparea: A, + 
+ Aa = A, + 42 (= B); Bı + Bi = Ba + Ba (= C); 
etc. 

4. Or, traduse în relații, operaţiile precedente generează 
reciprocitatea proprie relaţiilor simetrice. În adevăr, aces- 
tea nu sînt decît relații care unesc între ele elementele 
aceleiași clase, deci relații de echivalență (în opoziţie cu 
relațiile asimetrice care marchează diferența). Relațiile si- 
metrice (de exemplu, frate, văr etc.) se grupează, prin ur- 
mare, după modelul grupării precedente, dar operația in- 
versă este identică cu operația directă, aceasta fiind defi- 
nitia însăși a simetriei: (Y = Z) = (Z = Y). 

Cele patru grupări precedente sînt de ordin aditiv, două 
dintre ele (1 și 3) referindu-se la clase, iar celelalte două, 
la relații. Există, în afară de aceasta, patru grupări bazate 
pe operațiile multiplicative, adică operaţii care au în ve- 
dere mai mult de un sistem de clase sau de relații concomi- 
tent. Aceste grupări corespund una cîte una celor patru de 
mai sus: 

5. Mai întîi, luînd două șiruri de clase incluse succesiv 
As, Bu, Ca Și Aa, Bo, Ca... , putem să repartizăm indi- 
vizii după cele două șiruri deodată: este procedeul tabele- 
lor cu dublă intrare. Or, „înmulţirea claselor“, ce repre- 
zintă operaţia proprie acestui gen de grupare, joacă un rol 
esențial în mecanismul inteligenței: ea este aceea pe care 
Spearman a descris-o în termeni psihologici sub de- 
numirea de ,eductia corelatelor“. 

Operația directă este, pentru cele două clase B, și Bo, 
produsul B, x B, = B,B, (= A4: + A4 + Aid + 
+ A143). Operația inversă este împărțirea logică BB, : 
: Ba = B,, ceea ce corespunde „abstracției“ (B,B, „abs- 
tractie făcînd de B, este B“). 

6. În același fel se pot înmulţi între ele două serii de 
relații, adică se pot găsi toate raporturile existente între 
obiectele, seriate după două feluri de relații în același 
timp. Cazul cel mai simplu este „corespondența biunivocă“ 
calitativă. 

7 și 8. În sfârșit, indivizii pot fi grupați nu după prin- 
cipiul tabelelor cu dublă intrare, ca în cele două cazuri san 
precedente, ci făcînd să corespundă un termen mai mul- | 
tora, ca în cazul unui tată cu mai multi fii. În acest caz, 
gruparea capătă forma unui arbore genealogic și se exprimă 
fie în clase (7), fie în relații (8), acestea din urmă fiind 
atunci asimetrice, în raport cu una din cele două dimen- 
Siuni (tată etc.), si simetrice în raport cu cealaltă (frate etc.). 

Astfel, cu ajutorul celor mai simple combinații obținem 
opt grupări logice fundamentale, unele aditive (1—4), 
altele multiplicative (5—8), unele privind clasele, iar altele 
relaţiile, apoi unele desfășurîndu-se în încadrări, serieri sau 
corespondențe simple (1, 2 și 5, 6), altele în reciprocitäti și 
corespondențe, de tipul unul față de mai multi (3, 4 și 7,8). 
Prin urmare, 2 x 2 x 2 = 8 posibilități în total. 

Să mai notăm că dovada cea mai bună a caracterului 
natural al totalitätilor, constituite prin aceste grupări de 
operaţii, îl constituie faptul că este suficient să contopim 
grupările încadrării simple a claselor (1) și ale serierii (2) 
pentru a nu mai obține o grupare calitativă, ci „grupul“ 
constituit de șirul numerelor întregi pozitive și negative. 
În adevăr, a reuni indivizii în clase înseamnă a-i considera 
ca echivalenți, în timp ce a-i seria, după o relație asime- 
trică oarecare, înseamnă a exprima diferențele lor. Or, 
dacă vom considera calitățile obiectelor, nu le vom putea 
grupa în același timp ca echivalente și diferite. Dacă, însă, 
facem abstracție de calități, ele devin, prin însuși acest fapt, 
echivalente între ele și seriabile după o ordine oarecare de 
enumeratie: ele se transformă, deci, în „unități“ ordonate 
și operația aditivă, constitutivă a numărului întreg, constă 
tocmai în aceasta. La fel, fuzionînd grupările multiplicative 
ale claselor (5) și ale relațiilor (6) obținem grupul multi- 
plicativ al numerelor pozitive (întregi si fractionare). 

II. Diferitele sisteme precedente nu epuizează toate 
operațiile elementare ale inteligenței. În adevăr, inteli- 
genta nu se limitează să opereze asupra obiectelor pentru a 
le reuni în clase, a le seria sau a le număra. Acțiunea ei 
vizează și construirea obiectului ca atare și, după cum vom 
vedea (cap. IV), această activitate este declanșată o dată 
cu apariția inteligenței senzorimotorii. À descompune 
obiectul și a-l recompune este, astfel, munca proprie unui 
al doilea ansamblu de grupări, ale cărei operații fundamen- 
tale pot fi denumite, prin urmare, „infralogice“, deoarece 
operaţiile logice combină obiectele considerate ca invariante. 
Aceste operaţii infralogice au o importanță tot atît de mare 
ca și operațiile logice, deoarece ele generează noțiunile de 
spațiu și de timp, a căror elaborare ocupă aproape întreaga 
perioadă a copilăriei. Dar, deși cît se poate de distincte de 
operațiile logice, ele prezintă față de acestea un paralelism 
exact. Problema raporturilor dintre dezvoltarea celor două 

ansambluri operatorii constituie, astfel, una dintre cele 
mai interesante probleme ale dezvoltării inteligenţei: 

1. Includerii claselor îi corespunde aceea a părților reu- 
nite, în totalitäti ierarhice, al căror termen final este 
obiectul întreg (luat la orice scară, inclusiv universul spa- 
tio-temporal însuși). Această primă grupare, de aditiune 
partitivă, permite spiritului să conceapă compunerea atomis- 
tică, înaintea oricărei experiențe propriu-zis științifice. 

2. Serierii relaţiilor asimetrice îi corespund operaţiile 
de așezare (ordine spațială sau temporală) și de deplasare 
calitativă (simplă schimbare de ordine, independentă de 
măsură). 

3—4. Substitutiile și relaţiile simetrice spatio-tempo- 
rale corespund substitutiilor si simetriilor logice. 

5—8. Operatiile multiplicative combinä pur si simplu 
operatiile precedente, în raport cu mai multe sisteme sau 
dimensiuni. 

Or, după cum operaţiile numerice pot fi considerate ca 
exprimînd o simplă fuziune a grupărilor de clase și de relații 
asimetrice, la fel, operaţiile de măsurare traduc reuniunea 
operațiilor de divizare și de deplasare într-un singur tot. 

III. Aceleași dispuneri le putem regăsi, referindu-ne la 
operaţiile cu valori, adică exprimând raporturile de mijloace 
ȘI scopuri, care joacă un rol esențial în inteligența practică 
(si a cäror cuantificare traduce valoarea economicä). 

IV. În sfîrșit, ansamblul acestor trei sisteme de ope- 
ratii (I şi III) poate fi tradus, sub forma unor simple propo- 
zitii, de unde o logică a propozitiilor, pe baza implicatiilor 
si incompatibilitätilor între funcții proporționale: tocmai 
ea constituie logica, în sensul obișnuit al termenului, cît și 
teoriile ipotetico-deductive, proprii matematicii. 


Echilibru și geneză. — Ne propunem, în acest capitol, 
să găsim o interpretare a gîndirii, care să nu se lovească de 
logică, ca de un dat prim și inexplicabil, dar care să respecte 
caracterul necesității formale, propriu logicii axiomatice, 
menţinînd totodată natura psihologică a inteligenței, esen- 
tialmente activă și constructivă. 

Or, existența grupărilor și posibilitatea axiomatizării lor 
riguroase satisface prima dintre aceste două condiții: teoria 
grupărilor poate să atingă precizia formală, ordonînd ansam- 
blul elementelor logistice si al operaţiilor, în totalitäti com- 

parabile cu sistemele generale, de care se folosesc matema- 
ticile. 

Pe de altă parte, din punct de vedere psihologic, opera- 
tiile fiind acţiuni compozabile și reversibile, dar acțiuni 
totuși, continuitatea dintre actul de inteligență și ansamblul 
proceselor adaptative este, astfel, asigurată. 

Dar, în felul acesta, problema inteligenței este doar 
pusă și întreaga soluție a ei abia rămîne a fi găsită. Tot ceea 
ce ne învață existenţa și descrierea grupărilor este că, la un 
anumit nivel, gîndirea atinge o stare de echilibru. Ele ne 
informează, fără îndoială, despre caracterul acestui echilibru: 
un echilibru, în același timp mobil și permanent, astfel că 
structura totalitätilor operatorii se păstrează, cînd ele asi- 
milează elemente noi. În plus, mai știm că acest echilibru 
mobil presupune reversibilitate, ceea ce de altfel, după fizi- 
cieni, este însăși definiția stării de echilibru (reversibili- 
tatea mecanismelor inteligenţei constituite, trebuie conce- 
pută după acest model fizic real și nu ca o reversibilitate 
abstractă a schemei logistice). Dar nici constatarea acestei 
stări de echilibru, nici chiar enuntarea condițiilor sale 
necesare nu constituie încă o explicație. 

A explica psihologic inteligența înseamnă a schița din 
nou dezvoltarea ei, arătînd în ce fel aceasta duce în mod 
necesar la echilibrul descris. Din acest punct de vedere, 
sarcina psihologiei este comparabilă cu cea a embriologiei 
— o cercetare la început descriptivă și care constă în a ana- 
liza fazele și perioadele morfogenezei, pînă la echilibrul 
final, constituit de morfologia adultă, dar care devine 
„cauzală“ îndată ce factorii care asigură trecerea, de la un 
stadiu anumit, la cel următor sînt puși în evidență. Obiec- 
tivul nostru este, deci, clar: trebuie să reconstituim, acum, 
geneza sau fazele de formare a inteligenței, pînă la momentul 
cînd ne vom putea da seama de nivelul operatoriu final, ale 
cărui forme de echilibru le-am descris. Si cum superiorul 
nu se reduce la inferior, decît prin ciuntirea superiorului, 
sau prin îmbogățirea anticipată a inferiorului, explicarea 
genetică nu va putea consta decît în a arăta cum, la fiecare 
nivel nou, deși mecanismul factorilor prezenţi conduce la un 
echilibru încă incomplet, echilibrarea lor însăși duce la 
nivelul următor. Astfel, din aproape în aproape, putem 
spera să ne dăm seama de constituirea graduală a echili- 
brului operatoriu, fără a o prefigura de la început, și fără 
a o face să apară pe parcurs din nimic, | 

Așadar, pe scurt, explicarea inteligenţei se reduce ia a 
pune operaţiile superioare în continuitate cu întreaga dez- 
voltare, aceasta fiind concepută ca o evoluție dirijată de 
necesități interne de echilibru. Or, această continuitate 
funcțională se împerechează foarte bine cu distingerea struc- 
turilor succesive. După cum am văzut, ne putem reprezenta 
ierarhia conduitelor, reflexului si a perceptiilor globale 
initiale ca o extindere progresivä a distantelor si o compli- 
care progresivä a traiectelor ce caracterizeazä schimburile 
dintre organism (subiect) si mediu (obiectele): fiecare dintre 
aceste extinderi sau complicări reprezintă, deci, o structură 
nouă, în timp ce succesiunea lor este supusă necesităților 
unui echilibru, care trebuie să fie mereu mai mobil, în 
funcție de complexitate. Echilibrul operatoriu realizează 
aceste condiții la m#maximurmul distanțelor posibile (deoarece 
inteligența caută să cuprindă universul) și al complexității 
traiectelor (deoarece deductia este capabilă de cele mai 
mari ,ocoluri‘): acest echilibru trebuie conceput, deci, ca 
punct final al unei evoluţii, ale cărei etape rămîne să le 
schitäm. 

Organizarea structurilor operatorii își are, deci, rädä- 
cinile, mult dincoace de gîndirea reflexivă, pînă la izvoarele 
acțiunii înseși. Iar prin faptul că operațiile sînt grupate, în 
totalitäti bine structurate, trebuie să le comparäm cu toate 
„structurile“ de nivel inferior, perceptive şi motrice. Calea 
pe care va trebui s-o urmăm este, deci, în întregime trasată: 
vom analiza raporturile inteligenței cu percepția (cap. III), 
cu deprinderea motrică (cap. IV), apoi vom studia formarea 
operațiilor gîndirii copilului (cap. V) și socializarea ei 
(cap. VI). Abia atunci, structura „grupării“, ce caracteri- 
zează logica vie în acțiune, își va revela adevărata natură, 
fie înnăscută, fie empirică și pur și simplu impusă de mediu, 
fie, în sfîrșit, reprezentînd expresia schimburilor tot mai 
numeroase și complexe dintre subiect și obiecte, schimburi 
mai întîi incomplete, instabile și ireversibile, dar dobîndind, 
încetul cu încetul, datorită necesităților înseși ale echili- 
brului la care sînt constrînse, forma compunerii reversibile, 
proprii grupării. | 


PARTEA a II-a ` 


INTELIGENȚA 
SI FUNCTIUNILE 
SENZORIMOTORII 


CAPITOLUL 3 


INTELIGENȚA $I PERCEPȚIA 


Percepția este cunoștința pe care o căpătăm despre 
obiectele, sau despre mișcările lor, prin contact direct și 
actual, în timp ce inteligența este o cunoaștere, care se 
produce atunci cînd intervin ocolurile și cînd cresc distan- 
tele spatio-temporale dintre subiect și obiect. S-ar putea, 
deci, ca structurile intelectuale și, în special, grupările 
operatorii, ce caracterizează echilibrul final al inteligenței, 
să preexiste în întregime sau partial de la punctul de plecare, 
sub forma de organizări comune percepției și gîndirii. Aceasta, 
este, între altele, ideea centrală a „teoriei Formei“ care, 
deși ignorează noțiunea de grupare reversibilă, a descris 
legile structurării de ansamblu ce guvernează simultan, după 
această teorie, atît percepția, motricitatea și funcțiunile 
elementare, cît și raționamentul însuși, în special silogismul 
(Wertheimer). De aceea, este necesar să pornim de 
la structurile perceptive, pentru a vedea dacă nu putem 
să deducem din ele, o explicare a întregii gîndiri, inclusiv a 
grupărilor ca atare. 


Istoric. — Ipoteza unui strîns raport între percepție şi 
inteligență a fost dintotdeauna susținută de unii, si respinsă, 
de alții. Noi nu vom menționa, aici, decît pe autorii studiilor 
experimentale, în opoziție cu numeroși filozofi, care s-au 
limitat să „reflecteze“ asupra acestui subiect. Vom expune, 
însă, în egală măsură, punctul de vedere al experimentato- 
rilor care au vrut să explice percepţia, prin intervenția 
inteligenței, cît și al acelora care încearcă o explicație 
inversă. 


Este sigur că Helmholtz a pus primul problema 
raporturilor dintre structurile perceptive și cele operatorii, 
în forma sa modernă. Se știe că percepția vizuală poate să 
atingă anumite „constanțe“, care au provocat și provoacă, 

în continuare, o serie de cercetări: percepem o mărime 
aproape exact în adîncime, în pofida micșorării considerabile 
a imaginii retiniene si a reducerii în perspectivă; discernem 
forma, în pofida răsturnării obiectului; recunoaștem o cu- 
loare la umbră, ca și în plină lumină etc. Or, Helm- 
holtz căuta să explice aceste constante perceptive prin 
intervenția unui „raționament inconștient“, care ar corija 
senzația imediată, bazîndu-se pe cunoștințele dobindite. 
Dacă ne amintim de preocupările lui Helmholtz, în 
legătură cu formarea noțiunii de spațiu, ne putem imagina 
că această ipoteză a trebuit să aibă o semnificație bine 
determinată în gîndirea sa, si Cassirer a presupus 
(reluînd el însuși această idee, în felul său) că marele fizio- 
log, fizician și geometru căuta să explice constantele percep- 
tive prin intervenţia, în percepţie, a unui fel de „grup“ 
geometric, imanent acestei inteligente inconștiente în 
acțiune. Or, lucrul acesta prezintă un mare interes pentru 
confruntarea pe care o întreprindem, aici, a mecanismelor 
intelectuale si perceptive. În adevăr, „constanţele“ percep- 
tive sînt comparabile, pe planul senzorimotor, cu ceea ce 
sînt diversele noțiuni de „conservare“, ce caracterizează 
primele cuceriri ale inteligenţei (conservarea ansamblurilor, 
a substanţei, a greutății, a volumului etc., în cazul defor- 
mărilor intuitive): or, aceste noțiuni de conservare, dato- 
rîndu-se întotdeauna intervenției unei „grupări“, sau a 
unui „grup“ de operaţii, dacă constantele vizuale ar putea 
fi, ele înseși, atribuite unui raționament inconștient de 
formă de „grup“, ar exista, astfel, o continuitate structurală 
directă între percepție ȘI inteligență. 

Numai că încă Hering i-a răspuns lui Helm- 
h olt z că intervenția cunoașterii intelectuale nu modifică 
o percepție: chiar cînd cunoaștem valorile obiective ale 
datelor percepute avem, în general, aceeași iluzie optică 
sau de greutate, etc. De aici, el trăgea concluzia că ratio- 
namentul nu intervine în percepţie, „constantele“ dato- 
rîndu-se unor pure reglări fiziologice. 

Atît Helmholtz cîtși Hering credeau, însă, 
în existența unor senzații anterioare percepției, și conce- 
peau, astfel, „constanța“ perceptivä, ca o corectare a senza- 
țiilor, și anume unul o atribuia inteligenței, iar celălalt — 
mecanismelor nervoase. Problema a fost reluată după ce 
von Ehrentels a descoperit, în 1891, calităţile per- 
ceptive de ansamblu (Gestaliqualitäten), cum ar fi acelea 

ale unei melodii, pe care o recunoaștem în pofida unei 
transpozitii, câre modifică toate notele (astfel că nici o 
senzație elementară nu putea să rămînă aceeași), Această 
descoperire a generat două școli — una continuîndu-l pe 
Helmholtz, cu explicația sa prin inteligență, iar 
cealaltă pe Hering, cu negarea rolului inteligenței. În 
adevăr, „școala de la Graz (Meinong, Benussi 
ș. a.) continuă să creadă în senzații si interpretează „cali- 
tatea de ansamblu“ ca produsul unei sinteze: această sinteză, 
fiind transpozabilă, este concepută ca datorindu-se inte- 
ligentei, ca atare. Meinong a mers pînă la a construi, 
pe baza acestei interpretări, o teorie întreagă a gîndirii, 
întemeiată pe ideea de totalitate („obiectele colective“ asi- 
gurînd legătura dintre perceptiv și conceptual). Dimpotrivă, 
„şcoala de la Berlin“, ce se situează la originea „psihologiei 
Formei“, a răsturnat poziţiile: pentru ea, senzațiile nu mai 
există, ca elemente anterioare percepției, sau independente 
de percepţie (ele sînt „conținuturi structurate“ și nu „struc- 
turante“), iar forma totală, a cărei noțiune este, în acest 
caz, generalizată la orice percepție, nu mai este concepută 
ca rezultat al unei sinteze, ci ca un fapt prim, un produs 
inconștient și de natură, în egală măsură fiziologică, cît și 
psihologică: aceste „forme“ (Gestalt) se regăsesc la toate 
etajele ierarhiei mintale și ne putem, deci, aștepta, po- 
trivit școlii de la Berlin, la o explicaţie a inteligenței, înce- 
pînd cu structurile perceptive, în loc să facem să intervină, 
într-un fel de neînțeles, raționamentul în percepție, ca 
atare. 

În continuarea cercetărilor, o școală care poartă denu- 
mirea de Gestaltkreais (von Weizsäcker, Auer- 
sperg ș. a.) a încercat să lărgească ideea structurii de 
ansamblu, înglobînd în ea, de la bun început, percepția și 
mișcarea, concepute ca necesarmente solidare: percepția ar 
presupune, atunci, intervenția unor anticipări și reconsti- 
tuiri motrice care, fără a implica inteligența, o prevestesc 
totuși. Putem, deci, considera acest curent, ca reluînd tra- 
ditia lui Helmholtz, în timp ce alte lucrări contem- 
porane, interpretînd percepția prin fiziologie pură (P ié- 
Ton ș. a.), rămîn să se inspire din Hering. 


Teoria Formei și interpretarea pe care o dă inteligenței. 
Trebuie să facem o mențiune specială cu privire la punctul 
de vedere al Formei, nu numai pentru că acest punct de 

vedere a înnoit punerea unui mare număr de probleme, ci 
mai ales pentru că el a oferit o teorie completă a inteligen- 
tei, care va rămîne, chiar si pentru adversarii săi, un model 
de interpretare psihologică coerentă. 

Ideea centrală a teoriei Formei este că sistemele men- 
tale nu sînt niciodată constituite prin sinteza sau asocierea 


de elemente, date în stare izolată, înaintea reuniunii lor, ci 
constau întotdeauna în totalitäti, organizate chiar de la 
punctul de plecare, sub o „formă“ sau structură de ansamblu. 
Astfel, o percepţie nu este sinteza senzatiilor prealabile: ea 
este dominată la toate nivelele de un „cîmp“, ale cărui 
elemente sînt interdependente prin faptul însuși că sînt 
percepute împreună. De exemplu, un singur punct negru, 
văzut pe o foaie mare de hîrtie, nu va putea fi perceput ca 
un element izolat, deși este un punct unic, deoarece el 
apare ca o „figură“ pe un „fond“, hîrtia, și deoarece acest 
raport figură x fond presupune organizarea întregului cîmp 
vizual. Lucrul acesta este cu atît mai adevărat, cu cît la 
rigoare s-ar fi putut percepe foaia ca obiect sau „figură“, iar 
punctul negru ca o gaură, respectiv ca singura parte vzibilă 
a „fondului“. Atunci de ce se preferă primul mod de a per- 
cepe? Si de ce, dacă în locul unui singur punct, vedem trei 
sau patru destul de apropiate, nu ne putem opri să le reunim 
în forme virtuale de triunghi sau patrulater? Pentru că 
elementele percepute, într-un același cîmp, sînt imediat 
legate în structuri de ansamblu, ascultînd de legi precise, 


care sînt „legile de organizare". 


În ipoteza „gestaltistă“, aceste legi de organizare, care 
guvernează toate raporturile unui cîmp, nu sînt altceva 
decât legi de echilibru, guvernînd în același timp curentele 
nervoase, declanșate de contactul psihic cu obiectele exte- 
rioare și de obiectele înseși, unite într-un circuit total, ce 
cuprinde, deci, în același timp, organismul și mediul din 
jurul lui. Din acest punct de vedere, un „cîmp“ perceptiv 


A 


(sau motric etc.) poate fi comparat cu un cimp de forță 
(electromagnetic etc.) și este guvernat de principii gi 
— principiul minimumului, al celei mai mici acțiuni etc. In 
prezenţa unei mulțimi de elemente, noi le imprimăm, deci, 
o formă de ansamblu, care nu este o formă oarecare, ci forma 
cea mai simplă posibilă, exprimînd structura cîmpului: 
forma percepută o vor determina, deci, reguli de simplitate, 
regularitate, proximitate, simetrie etc. De aici urmează 
legea esențială (numită a „pregnanţei“): dintre toate formele 

posibile, forma care se impune este întotdeauna „cea mai 
bună“, adică cel mai bine echilibrată. În afară de aceasta, 
o „formă bună“ este întotdeauna susceptibilä de a fi,,trans- 
pusă“, ca o melodie din care schimbăm toate notele. Dar 
această transpozitie, care demonstrează independenţa între- 
gului în raport cu părțile, se explică, și ea, prin legi de 
echilibru: aceleași raporturi dintre elementele noi duc la 
aceeași formă de ansamblu ca și raporturile dintre elemen- 
tele anterioare, nu datorită unui act de comparaţie, ci 
printr-o reformare a echilibrului, așa cum apa unui canal 
reia aceeași formă orizontală, dar la nivele diferite, după 
deschiderea fiecărei ecluze. Caracterizarea acestor „forme 
bune“ și studiul acestor „transpoziții“ au dat naștere unei 
mulțimi de lucrări experimentale, de un interes cert, pe 
care este inutil să le examinăm, aici, în amänuntime. 

Ceea ce, dimpotrivă, trebuie notat cu grijă, ca fiind 
esențial pentru această teorie, este faptul că „legile de orga- 
nizare“ sînt concepute ca independente de dezvoltare și, 
prin urmare, ca fiind comune tuturor nivelelor. Această 
afirmaţie este evidentă, dacă se limitează la organizarea 
funcțională, sau la echilibrul „sincronic“ al conduitelor, 
deoarece necesitatea acestui echilibru este o lege la toate 
nivelele, de unde rezultă continuitatea funcțională asupra 
căreia am insistat. Dar, de obicei, acestei functionäri inva- 
riante, i se opun structurile succesive, considerate din 
punct de vedere „diacronic“ și care variază, desigur, de la 
un nivel la altul. Or, caracteristic pentru Gestalt este că, 
sub denumirea de „organizare“, reunește, într-un singur tot, 
funcțiunea și structura considerînd legile acesteia ca fiind 
invariabile. De aceea, psihologii Formei s-au străduit, 
printr-o acumulare impresionantă de materiale, să arate că 
structurile perceptive sînt aceleași, la copilul mic şi la 
adult, și mai ales la vertebratele de toate categoriile. Între 
copil si adult ar diferi doar importanța relativă a unor 
factori comuni de organizare, de exemplu — proximitatea, 
dar ansamblul factorilor rămîne același, iar structurile care 
rezultă de aici ascultă de aceleași legi. 

Intre altele, faimoasa problemă a constantelor percep- 
tive a dat loc unei rezolvări sistematice, în legătură cu care 
trebuie relevate următoarele două elemente: în primul 
rînd, o constantä, ca acea de mărime, n-ar constitui corec- 
tarea unei senzaţii inițiale deformante, legate de o imagine 
retiniană redusă, deoarece nu există senzație inițială izo- 

lată, iar imaginea retiniană nu este decît o verigă neprivi- 
legiată în înlănțuirea al cărui circuit total leagă obiectele 
de creier, prin intermediul curenților nervoși corespunzä- 
tori: prin urmare, obiectului văzut în adincime îi este asigu- 
rată, imediat si direct, mărimea sa reală, pur si simplu în 
virtutea legilor organizării, care fac ca această structură să 
fie cea mai bună dintre toate. În al doilea rînd, din acest 
punct de vedere, constantele perceptive nu se dobîndesc, 
ci sînt date, ca atare, la toate nivelele, la animal ca și la om 
la sugar, ca si la adult. Exceptiile experimentale aparente 
s-ar datora faptului că nu totdeauna „cîmpul perceptiv“ 
este destul de structurat, cea mai bună constantä fiind 
găsită atunci cînd obiectivul face parte dintr-o „contigu- 
rație“ de ansamblu, cum este un sir de obiecte seriate. 


În ceea ce privește inteligența, ea a căpătat, din acest 
punct de vedere, o interpretare cît se poate de simplă și care, 
dacă ar fi adevărată, ar putea să lege direct structurile 
superioare (și în special „grupările operatorii“ pe care le-am 
descris), de „formele“ cele mai elementare, de ordin senzo- 
rimotric și chiar perceptiv. În mod special, trebuie con- 
semnate trei aplicări ale teoriei Formei la studiul inteli- 
gentei: aceea a lui Koehler, în legătură cu inteligența 
senzorimotrică, aceea a lui Wertheimer,în legă- 
tură cu structura silogismului, și aceea a lui Duncker, 
în legătură cu actul de inteligență în general. 


Pentru Koehler, inteligența apare cînd percepția 
nu se prelungește direct în mișcări, ce pot asigura atingerea 
obiectivului. Un cimpanzeu, în cușca sa, încearcă să apuce 
un fruct, așezat la o distanţă inaccesibilă brațului. În acest 
caz, va fi nevoie de un intermediar, a cărui folosire ar defini 
complicatia proprie acțiunii inteligente. În ce constă aceasta 
din urmă? Dacă se pune la dispoziția maimutei un băț, dar 
într-o poziție oarecare, el este privit ca un obiect indiferent. 
Așezat paralel cu brațul, el va fi brusc perceput ca o pre- 
lungire posibilă a miîinii. Neutru, pînă atunci, bätul va 
căpăta o semnificație prin faptul încorporării sale în struc- 
tura de ansamblu. Cîmpul va fi deci „restructurat“, și aceste 
restructurări bruște reprezintă — după Koehler — 
tocmai elementul ce caracterizează actul de inteligență. 
Trecerea de la o structură mai putin bună, la o structură 
mai bună, este esența înțelegerii, deci simplă continuare, 


dar mediată sau indirectă, a percepției însăși. 

Acest principiu explicativ îl regăsim la Werthei- 
mer, în interpretarea sa „gestaltistă“ a silogismului. 
Premisa majoră este o „formă“ comparabilă cu o structură 
perceptivă: „toți oamenii“ alcătuiesc — după acest autor 
— un ansamblu pe care ni-l reprezentăm centrat în interio- 
rul ansamblului „muritorilor“. Premisa minoră se află 
în aceeași situație: „Socrate“ este un individ centrat în 
cercul „oamenilor“. Operația care va extrage din aceste 
premise concluzia — „deci Socrate este muritor“ — se re- 
duce, așadar, la o simplă restructurare a ansamblului, în 
care facem să dispară cercul intermediar (oamenii), după 
ce l-am situat cu conținutul său în cercul mare (muritorii). 
Raționamentul este, deci, o „recentrare“: se poate considera 
că „Socrate“ a fost decentrat din clasa „oamenilor“, pentru 
a se găsi recentrat în aceea a muritorilor. În felul acesta, 
silogismul exprimă, pur și simplu, organizarea generală a 
structurilor: în această privință, el este analog restructură- 
rilor ce caracterizează inteligența practică a lui Koe- 
hler, dar el își are obîrșia în gîndire, de acum, si nu în 
acțiune. 

În sfârșit, Duncker studiază raportul dintre aceste 
înțelegeri bruște (Einsicht sau restructurare inteligentă) și 
experiența, pentru a da lovitura de grație empirismului 
asociationist, pe care noţiunea de Gestalt îl contrazice în 
chiar principiile sale. El analizează, cu acest scop, diverse 
probleme de inteligență și găsește, în toate domeniile, că 
experiența dobîndită nu joacă decît un rol secundar în 
raționament: experiența nu prezintă niciodată o semnifi- 
catie pentru gîndire, decît în funcţie de organizarea actuală. 
Această organizare, respectiv structura cîmpului prezent, 
determină recurgerile posibile la experiențele trecute, fie 
făcîndu-le inutile, fie comandînd evocarea și utilizarea 
amintirilor. Raționamentul este, în felul acesta, „o luptă 
care fäureste propriile sale arme“ şi totul se explică prin 
legi de organizare, independente de istoria individului și 
care asigură totalului unitatea fundamentală a structurilor 
de orice nivel, de la „formele“ perceptive elementare, la 
acelea ale gîndirii celei mai înalte. 


Critica psihologiei Formei. — Trebuie să recunoaștem 
temeinicia descrierilor pe care le face psihologia Formei: 
caracterul de „totalitate“, propriu structurilor mentale, 
atît perceptive cît si inteligente, existența și legile „formei 

bune“, reducerea variațiilor structurii la forme de echilibru, 
etc. sînt justificate printr-un număr atît de mare de lucrări 
experimentale, încît aceste noțiuni au dobîndit dreptul de 
cetățenie, în orice psihologie contemporană. În particular, 
modul de analiză care constă în a traduce cu consecvență 
faptele, în termenii „cîmpului“ total, este singurul legitim, 
reducerea la elemente atomistice alterînd, întotdeauna, 
unitatea realului. 

Trebuie să înţelegem bine, însă, că dacă „legile organi- 
zării“ nu derivă, dincolo de psihologie și biologie, din 
„forme fizice“ absolut generale (Koehler), limbajul 
totalitätilor nu este decît un mod de descriere, iar existența 
structurilor totale reclamă o explicare ce nu este de loc 
inclusă în faptul totalității însăși. Lucrul acesta l-am admis 
pentru propriile noastre „grupări“ și trebuie, de asemenea, 
să-l admitem pentru „formele“ sau structurile elementare. 

Or, existenţa generală și chiar „fizică“ a „legilor orga- 
nizării“ implică, cel putin, — și teoreticienii Formei sînt 
primii care o afirmă — invarianta lor, în cursul dezvoltării 
mentale. Chestiunea prealabilă pentru doctrina ortodoxală 
a Formei (în această lucrare ne vom menține la doctrina 
ortodoxală, dar trebuie să semnalăm că un anumit număr 
de partizani mai prudenti ai Gestalt-ului, cum ar fi Gelb 
și Goldstein, au respins ipoteza „formelor fizice“) 
este, deci, aceea a permanentei, în cursul dezvoltării men- 
tale, a unor forme esențiale de organizare: a ,constantelor“ 
perceptive, în special. 

În privinţa acestui punct capital, credem însă că putem 
susține că, în stadiul actual al cunoștințelor, faptelor se 
opun unei asemenea afirmaţii. Fără a intra în amănunt, și 
räminind pe terenul psihologiei copilului si al constantei 
mărimilor, trebuie să subliniem, în adevăr, următoarele 
fapte: 

10, H. Frank? a afirmat că a putut să stabilească 
constanta mărimilor la copiii mici de 11 luni. Or, tehnica 
experimentelor sale a dat loc unei discuţii (Beyrl) si 
chiar dacă, în linii mari, faptul este exact, 11 luni reprezintă, 
de acum, o dezvoltare considerabilă a inteligenței senzori- 
motrice. E. Brunswick și Cruikshank au 


ila Koehler, „formele fizice, joacă același rol, în raport 
cu structurile mentale, ca si, la Russell, Ideile veșnice, în ra- 
port cu conceptele, sau ca și cadrele apriori în raport cu logica vie. 
2 „Psychol. Forschung“, VII, 1926, pp. 137—154. 


110 


Fun 


a murs 


constatat o dezvoltare progresivă, a acestei constante, în 
cursul primelor șase luni. 

20. Unele experimente, pe care le-am condus, împreună 
cu Lambercier, asupra unor copii de 5 pînă la 7 
ani, constînd în compararea (două cîte două) a înălțimilor 
în adîncime, ne-au permis să punem în lumină un factor, de 
care experimentatorii nu au ținut seama: la orice vîrstă 
există o „eroare sistematică a etalonului“, astfel că elementul 
ales ca etalon este supraevaluat, în raport cu variabilele, 
care se măsoară cu ajutorul lui, tocmai din cauza funcției 
sale de etalon, ceea ce se întîmplă atît în cazul că el este 
situat în adîncime, cît și atunci cînd se află într-o poziție 
apropiată. Această eroare sistematică a subiectului, com- 
binată cu evaluările sale în adîncime, poate da loc la o 
constantä aparentă (și iluzorie). Scăzînd „eroarea etalonu- 
lui“, subiecții noștri de 5—7 ani au prezentat o subapreciere 
medie considerabilă în adîncime, în timp ce adulții ajung 
în medie la o ,supraconstantä"1. 

3. Burzlaff?, care a obținut, și el, variații în 
raport cu vîrsta, punînd subiecții să compare două cîte 
două mărimile, a ajuns la concluzia că se poate menţine 
ipoteza „gestaltistă” a unei permanente a constantel mări- 
milor, în cazurile în care elementele comparabile sînt înglo- 
bate într-o „configurație“ de ansamblu, și anume, cînd ele 
sînt seriate. În cursul unor experimente minutioase, L a m- 
bercier a reluat, la cererea noasträ, această problemă 
a comparatiilor seriale în adîncimeÿ, și a putut să arate că 
nu există o constantä relativ independentă de vîrstă, decît 
într-un singur caz (singurul de care se ocupa Burzlaff): 
acela în care etalonul este egal cu termenul mediu al ele- 
mentelor comparate. Dimpotrivă, de îndată ce se alege un 
etalon sensibil mai mare sau mai mic decît termenul mediu, 
se observă alterări sistematice în adîncime. Este clar, prin 
urmare, că constanța termenului mediu ține de alte cauze 
decît constanta în adîncime: poziția sa privilegiată, de 
termen mediu, asigură invarianta lui (el este devalorizat 
de toți termenii care îi sînt superiori și revalorizat, în mod 
simetric, de toţi termenii care îi sînt inferiori, de unde sta- 
bilitatea lui). Măsurătorile făcute cu alți termeni arată, și 
în acest caz, că constanta specifică în adîncime nu există 


1 Cf. „Arch. de Psychol.“, XXIX (1943), pp. 255—308. 
2 Cf. „Zeitschr. f. Psvchol.", vol. 119 (1931), pp. 177a—235. 
3 Cf. „Arch. de Psychol.", XXXI (1946). 

la copil, în timp ce, o dată cu virsta, se observă o creștere 
sensibilă a reglărilor ce tind spre această constantä. 

40, Se știecă Beyrli, analizînd constanta mărimilor 
la școlari, a găsit, la rîndul său, o creștere medie a cazurilor 
de constantă pînă spre virsta de zece ani, de la care etapă, 
copilul reacționează, în sfîrșit, asemenea adultului (o evo- 
lutie paralelă a fost găsită de E. Brunswick în ceea 
ce privește constantele formei și culorii). 

Existența unei evoluții cu vîrsta a mecanismelor care 
duc la constantele perceptive (și vom vedea, mai departe, și 
alte transformări genetice ale percepției) conduce, fără 
îndoială, la o revizuire a explicatiilor date de teoria Formei. 
În primul rînd, dacă există o evoluţie reală a structurilor 
perceptive, nu vom mai putea înlătura nici problema, for- 
mării lor, nici rolul posibil al experienței în cursul genezei 
lor. În legătură cu acest din urmă punct, E. Bruns- 
wick a pus în evidență frecvența „formelor empirice“ 
alături de „formele geometrice“. Astfel, o figură interme- 
diară între imaginea unei mîini deschise și o schemă geome- 
trică, perfect simetrică, cu cinci ramificații, a dat într-o 
viziune tachistoscopică la adult 50% în favoarea mfinii 
(formă empirică) și 50% în favoarea „bunei forme“ geome- 
trice. 

În ceea ce priveşte geneza „formelor“, care deci ridică o 
problemă esențială de îndată ce respingem ipoteza „formelor 
fizice“ permanente, se cuvine să remarcăm, în prealabil, 
caracterul nelegitim al dilemei: sau „totalităţi“, sau ato- 
mism al senzatiilor izolate. În realitate, există trei termeni 
posibili: o percepție este, fie o sinteză de elemente, fie o 
totalitate compusă dintr-o singură bucată, fie un sistem 
de raporturi (fiecare raport fiind, în acest caz, el însuși, 
o totalitate, dar totalitatea de ansamblu devenind a- 
nalizabilă fără să ducă prin aceasta la atomism). A- 
cestea fiind zise, nimic nu ne împiedică să concepem struc- 
turile totale ca produsul unei construcții progresive, pro- 
cedînd nu prin „sinteze“, ci prin diferențieri acomodatoare 
și asimilări combinate, după cum nimic nu ne împiedică 
să punem această construcție în raport cu o inteligență 
dotată cu o activitate reală, în opoziție cu jocul unor struc- 
turi prestabilite. 


1 Cf. „Zeitschr. fir Psychol.“, vol. 100 (1926), pp. 344—371. 

În ceea ce privește percepţia, punctul crucial este acela 
al ,transpozitiei". Trebuie să interpretăm, oare, împreună 
cu teoria Formei, transpozitiile (ale unei melodii, dintr-un 
ton în altul, sau ale unei forme vizuale, prin mărire) ca 
simple reaparitii ale unei aceleiași forme de echilibru între 
elemente noi, ale cărei raporturi s-au păstrat (asemenea 
nivelelor orizontale ale unui sistem de ecluze), sau trebuie 
să vedem în ele produsul unei activități asimilatoare, care 
integrează elemente comparabile în aceeași schemă? Ni se 
pare că însăși creșterea usurintei de a efectua transpozitii 
o dată cu vîrsta (cf. sfîrșitul acestui cap.) ne impune această 
a doua soluție. Mai mult, la transpozitia la care ne referim 
în mod obișnuit și care este exterioară în raport cu figurile, 
se cuvine să adăugăm, fără îndoială, transpozitiile interne 
între elemente ale aceleiași figuri, care explică rolul factorilor 
de regularitate, al egalitätilor, al simetriei etc., inerente 
„formelor bune“. 

Aceste două interpretări posibile ale transpozitiei com- 
portă semnificații diferite, în ceea ce privește raporturile 
dintre percepție și inteligență și, mai ales, natura acesteia 
din urmă. 

Căutînd să reducă mecanismele inteligenței la acelea ce 
caracterizează structurile perceptive, ele însele reductibile 
la „forme fizice“, teoria Formei ajunge, în fond, deși prin 
mijloace mult mai rafinate, la empirismul clasic. Singura 
diferență (si oricît de considerabilă ar fi, ea are o pondere 
mică, pe lîngă o asemenea reducere) constă în faptul că 
noua doctrină înlocuiește „asociaţiile“, prin „totalități“ 
structurate. Dar, în ambele cazuri, activitatea operatorie 
este dizolvată în sfera sensibilului, în favoarea pasivitätii 
mecanismelor automate. 

Or, trebuie să insistăm în mod deosebit asupra faptului 
că, dacă structurile operatorii sînt legate printr-o serie 
continuă de termeni intermediari de structurile perceptive 
(ceea ce admitem fără dificultate), există totuși o inversiune 
fundamentală de sens, între rigiditatea unei „forme“ per- 
cepute, și mobilitatea reversibilă a operațiilor. Comparatia 
pe care încearcă s-o facă Wertheimer, între silogism 
si „formele“ statice ale percepţiei, riscă, astfel, să rămînă 
insuficientă. Esentialul în mecanismul unei grupări (din 
care se extrag silogisme) nu este structura pe care o îmbracă 
premisele, sau aceea care caracterizează concluziile, ci 
procesul de compunere, care permite să se treacă de la unele 

la altele. Or, acest proces continuă, fără îndoială, restruc- 
turările și recentrările perceptive (ca acelea, care permit 
să se vadă alternativ intrînduri sau virfuri, într-un desen 
„echivoc“). Dar, acest proces reprezintă mult mai mult, 
deoarece el este constituit de ansamblul operaţiilor mobile 
si reversibile de încadrare si excludere (A + 4’ = B; 
A = B—A'; A' = B—A; B—A—A'=0; etc.). 
Așadar, în inteligență contează nu formele statice, nici 
simpla trecere în sens unic, de la o stare la alta (sau oscilarea 
între cele două stări), ci mobilitatea și reversibilitatea 
generală a operaţiilor, care generează structurile. Urmează, 
de aici, că structurile în discuție diferă, ele însele, în cele 
două cazuri: o structură perceptivă se caracterizează, așa 
cum a insistat și teoria Formei, prin ireductibilitatea sa la 
compunerea aditivă: ea este, așadar, ireversibilă și neaso- 
ciativă. Într-un sistem de raționament există, deci, ceva 


mai mult decît o „recentrare“ {Umzentrierung ): există o 


decentrare generală, care presupune un fel de dizolvare, 


sau de dezghet al formelor perceptive, statice, în favoarea 


mobilității operatorii și, prin urmare, există posibilitatea 
unei construcții nelimitate de structuri noi, perceptibile, 
sau care depășesc limitele oricărei percepții reale. 
Totodată, este clar că, în cadrul inteligenței senzori- 
motorii, descrisă de Koehler, structurile perceptive 
joacă un rol mult mai mare. Dar, prin simplul fapt că teoria 
Formei și-a propus să le considere ca apărînd direct din 
situații, ca atare, fără o geneză istorică, Koehler s-a 
văzut silit să excludă din domeniul inteligenței, pe de o 
parte, tatonarea care precede descoperirea soluţiilor, iar 
pe de altă parte, corectiile și controlul care o urmează. 
În această privință, studiul primilor doi ani ai copilului 
ne-a condus la o viziune diferită a lucrurilor: există, cert, 
și structuri de ansamblu, sau „forme“ în inteligența senzori- 
motorie a copilului mic, dar, departe de a rămîne statice 
și lipsite de istorie, ele constituie niște „scheme“, care provin 
unele din altele, prin diferențieri și integrări succesive, și 
care, de aceea, trebuie să fie acomodate neîncetat, prin 
tatonări și corectii, situaţiilor, în același timp în care le 
și asimilează. Astfel, conduita bätului este pregătită, prin- 
tr-o serie de scheme anterioare, cum ar fi aceea a atragerii 
obiectului prin intermediul prelungirilor acestuia (sfoară 
sau suporturi), sau aceea a lovirii unui obiect de altul, 

În acest caz, este necesar să ficem următoarele rezerve 
în legătură cu teza lui Duncker. Fără îndoială, un 
act de inteligență nu este determinat, prin experienţa ante- 
rioară, decît în măsura în care recurge la ea. Dar, această 
punere în relație presupune scheme de asimilare, prove- 
nite, ele însele, din scheme anterioare prin diferenţiere 
și coordonare. Așadar, schemele au o istorie: există o reacție 
reciprocă între experienţa anterioară și actul de inteligență 
prezent, și nu o acţiune cu sens unic, de la trecut la prezent, 
așa cum a vrut empirismul, nici referire cu sens unic de la 
prezent la trecut, cum a vrut Duncker. Este chiar 
posibil să precizăm aceste raporturi dintre prezent și trecut, 
spunînd că echilibrul este atins atunci cînd toate schemele 
sînt incluse în cele actuale și cînd inteligența poate, 
astfel, să reconstruiască oricare scheme vechi, cu ajutorul 
celor prezente, și reciproc. 

În rezumat, se vede, deci, că fiind exactă în descrierea 
formelor de echilibru sau a totalitätilor bine structurate, 
teoria Formei neglijează totuși, atît în domeniul perceptiv, 
cît și în acela al inteligenței, realitatea dezvoltării genetice 
și construcția efectivă care o caracterizează. 


Diferențele dintre percepție și inteligență. — Teoria 
Formei a reînnoit problema raporturilor dintre inteligență 
și percepție, arătînd continuitatea care leagă structurile 
caracteristice ale acestor două domenii. Totuși, pentru a 
rezolva problema, respectînd complexitatea faptelor gene- 
tice, trebuie să facem inventarul diferențelor înseși, înainte 
de a ne întoarce la analogii care să ne conducă la explicații 
posibile. | 

O structură perceptivă este un sistem de raporturi inter- 
dependente. Fie că este vorba de forme geometrice, de 
greutăți, de culori sau de sunete, putem întotdeauna să 
traducem totalitätile, în raporturi, fără a distruge unitatea 
întregului, ca atare. Este suficient, deci, pentru a pune în 
evidență diferenţele, cît și asemănările dintre structurile 
perceptive și operatorii, să exprimăm aceste raporturi în 
limbajul „grupării“, în felul în care fizicienii, formulînd 
fenomenele termodinamice în termeni reversibili, constată 
că ele sînt intraductibile într-un asemenea limbaj, deoarece 
sînt ireversibile; necorespondenta simbolismelor subliniază, 
astfel, și mai bine, diferențele existente. În legătură cu 
aceasta, ajunge să facem apel la diversele iluzii geometrice 

| cunoscute făcînd să variem factorii prezenţi, sau faptele ce 
| relevă legea lui Weber , etc., și să formulăm în termeni 
| de grupare toate raporturile cît și transformările lor, în 
|. funcție de modificările exterioare. 
Rezultatele astfel obținute s-au dovedit cît se poate de 
| limpezi: nici una din cele cinci condiții ale „grupării“ nu 
| este realizată la nivelul structurilor perceptive, iar acolo 
unde ele par să fie foarte aproape de realizare, cum ar fi 
în domeniul „constanțelor“, care anunţă conservarea opera- 
torie, operaţia este înlocuită de simple reglări parțial rever- 
sibile (si, prin urmare, la jumătatea drumului între nerever- 
sibilitatea spontană și reglarea operatorie însăși). 
|| Să luăm, ca un prim exemplu, o formă simplificată a 
| iluziei lui Delboeu ft: un cerc A, cu o rază de 12 mm, 
înscris într-un cerc B cu raza de 15 mm, pare mai mare 
| decît un cerc izolat A, egal cu A,. Să facem să varieze cercul 
| exterior B, făcînd ca raza lui să treacă succesiv de la 15 mm 
| la 13 mm, și de la 15 mm, la 40 sau 80 mm: iluzia scade 
| cînd trecem de la 15 la 13 mm, cît și atunci cînd trecem de 
| la 15 la 36 mm, devenind nulă la 36 mm (adică, atunci 
| cînd diametrul cercului A, egalează lățimea zonei cuprinse 
| între B și A.) și negativă, dincolo de această cifră (subesti- 
| marea cercului interior À,). Or: 


| 1°. Dacă traducem, în limbaj operatoriu, raporturile 
|] care apar în procesul acestor transformări perceptive, este 
| evident că compunerea lor nu va fi aditivă, întrucît nu are 

loc conservarea elementelor sistemului. De altminteri, 
aceasta este descoperirea esențială a teoriei Formei, care 
ar caracteriza noțiunea de „totalitate“ perceptivă. Dacă 
vom numi A' zona dintre cercurile A, și B, nu putem deci 
să scriem că A, + A' = B, deoarece A, este deformat prin 
introducerea lui în interiorul lui B, B este deformat prin 
faptul că-l înconjură pe A,, iar zona A'este mai mult sau 
mai putin dilatată sau comprimată, în funcție de raporturile 
dintre A, și B. Se poate verifica această neconservare a 
totalitätii în felul următor. Dacă, începînd cu o anumită 
valoare a lui A,, A'și B, lărgim (obiectiv) A, restrîngîndu-l 
deci pe À”, dar lăsîndu-l pe B constant, este posibil ca 
F întregul B să fie văzut mai mic decît înainte: deci, în cursul 
transformării ceva se va pierde; sau, dimpotrivă, el va fi 


| Al 1Cf. Piaget, Lambercier etc., „Arch, de Psychol.“, 
t. XXIX (1942), pp. 1—107. 

văzut mai mare, și deci va interveni ceva în plus. În acest 
caz, trebuie să găsim un mijloc de a formula aceste „transfor- 
mări necompensate“. 

2°. În acest scop, să traducem transformările în termeni 
de compunere a raporturilor, și vom constata natura irever- 
sibilă a acestei compuneri, ireversibilitate exprimînd, 
sub o altă formă, absența compunerii aditive. Să numim 7 
creșterea asemănării (dimensionale) dintre A, și B si d — 
creșterea diferenței (dimensionale) dintre aceiași termeni. 
Aceste două raporturi ar trebui să fie și să rămînă unul 
inversul celuilalt, adică să avem respectiv +7 = —d și 
+d = — r (semnul — indicînd reducerea asemănării sau 
a diferenţei). Or, dacă pornim de la iluzia nulă (4, — 12 mm 
și B — 36 mm), constatăm că, mărind asemănările obiective 
(restrîngînd cercurile), subiectul le percepe ca fiind și mai 
accentuate: prin urmare, percepția a mărit prea mult ase- 
mănările în cursul creșterii lor obiective, și n-a menținut 
suficient diferențele, în cursul micșorării lor obiective. La 
fel, cînd mărim diferențele obiective (lărgind cercurile), 
această mărire este, de asemenea, exagerată. Intervine, 
deci, un defect de compensare în cursul transformărilor. 
Vom conveni să le scriem, pe acestea din urmă, sub forma 
următoare, care trebuie să marcheze caracterul lor incom- 
pozabil, din punct de vedere logic: 


r> — d, sau d< — 7 


În adevăr, dacă în fiecare figură luată izolat raporturile 
de asemănare sînt în mod natural întotdeauna inversul 
raporturilor de diferență, trecerea de la o figură la alta nu 
menține constantă suma asemănărilor și a diferențelor, 
deoarece totalitätile nu se conservă (cf. 1%). Numai în acest 
sens putem considera, în mod legitim, creșterile asemănării, 
ca fiind mai mari decît micșorările diferenței, sau invers. 

În acest caz, este posibil să exprimăm aceeași idee 
într-un fel mai concis, spunînd pur și simplu că transfor- 
marea raporturilor este ireversibilă, deoarece este însoțită 
de o „transformare necompensată“ P, în așa fel că: 


r= — d + P,a sau d = —r+Pa 


3°. Mai mult, nici o compunere a raporturilor perceptive 
nu este independentă de calea parcursă (asociativitate), 
ci fiecare raport perceput depinde de cele care l-au precedat 
nemijlocit. În felul acesta perceperea unui cerc A va da 

rezultate sensibil diferite, după cum el este comparat cu 
cercuri de referință seriate în ordine ascendentă sau descen- 
dentă. Măsurarea cea mai obiectivă este, în acest caz, de 
ordin concentric, adică se va face trecînd prin elemente 
cînd mai mari, cînd mai mici decît A, în așa fel ca defor- 
mările, datorate comparatiilor anterioare, să fie compensate 
unele prin altele. 

4° si 5°. Este evident, deci, că același element nu rămîne 
identic cu el însuși, după cum este comparat cu alte elemente, 
diferite de el, sau avînd aceleași dimensiuni: valoarea lui 
va varia neîncetat, în funcție de relațiile date, atît actuale 
cît și anterioare. 

Există, deci, o imposibilitate de a reduce un sistem 
perceptiv la o „grupare“, cu excepţia cazului cînd reducem 
inegalitätile la egalitäti, prin introducerea de „transformări 
necompensate“, P, care constituie măsura deformärilor 
(iluziilor), și demonstrează neaditivitatea sau netranzitivi- 
tatea raporturilor perceptive, ireversibilitatea, neasociativi- 
tatea și neidentitatea lor. 

Această analiză (care, de altfel, ne arată ce ar fi gîndirea, 
dacă operațiile n-ar fi „grupate“!) denotă că forma de echi- 
libru, inerentă structurilor perceptive, este mult diferită 
de aceea a structurilor operatorii. În cazul acestora, echili- 
brul este totodată mobil si permanent, transformările 
interioare sistemului nemodificîndu-l, deoarece ele sînt 
întotdeauna exact compensate datorită operaţiilor inverse, 
reale sau virtuale (reversibilitate). In cazul perceptiilor, 
dimpotrivă, fiecare modificare a valorii unuia dintre rapor- 
turile de care ne ocupăm antrenează o transformare de an- 
samblu, pînă ce se stabilește un nou echilibru, deosebit de 
cel ce caracteriza starea anterioară: are loc, deci, o „depla- 
sare a echilibrului“, (cum se spune în fizică, cînd se studiază 
sistemele ireversibile, cum sînt cele termodinamice) și nu 
un echilibru permanent. De exemplu, acesta este cazul 
fiecărei valori noi a cercului exterior B, în iluzia descrisă 
mai Sus: iluzia crește sau scade, dar nu-și păstrează valoarea 
inițială. 

Mai mult, aceste „deplasări ale echilibrului“ ascultă de 
o lege de maximum: un raport dat nu generează o iluzie, 
deci nu produce o transformare necompensată P, decît pînă 
la o anumită valoare, ţinîndu-se seama de valoarea celorlalte 
raporturi. Cînd se trece de această valoare, iluzia descrește, 
deoarece deformarea în acest caz, este, parțial compensată, 

sub acțiunea noilor raporturi de ansamblu: depiasările de 
echilibru dau naștere, deci, la regläri sau compensări par- 
tiale, care pot fi definite prin schimbarea semnului canti- 
tätii P (de exemplu, cînd cele două cercuri concentrice sînt 
prea apropiate, sau prea depărtate, iluzia lui Delboeuf 
se micșorează). Or, aceste reglări, al căror efect este deci 
acela de a limita, sau de a „modera“ (cum se spune în fizică) 
deplasările de echilibru, sînt comparabile, în unele privințe, 
cu operațiile inteligenței. Dacă sistemul ar fi de ordin 
operator, orice mărire a uneia dintre valori ar corespunde 
micșorării unei alte valori, și invers (ar exista deci reversi- 
bilitate și am putea scrie P = 0); dacă, pe de altă parte, 
ar avea loc o deformare neîngrădită, în cazul fiecărei modi- 
ficări exterioare, sistemul n-ar mai exista ca atare: existența 
reglărilor este, astfel, o manifestare a existenţei unei struc- 
turi intermediare, între ireversibilitatea completă și reversi- 
bilitatea operatorie. 

Dar cum să explicăm această opoziție relativă (dublată 
de o înrudire relativă) dintre mecanismele perceptive și 
inteligente? Raporturile din care se compune o structură 
de ansamblu, cum ar fi aceea a unei percepții vizuale, 
exprimă legile unui spațiu subiectiv sau perceptiv, care 
poate fi analizat și comparat cu spațiul geometric sau 
operator. În acest caz, iluziile (sau transformările necom- 
pensate ale sistemului de raporturi) pot fi concepute ca 
deformări ale acestui spațiu, în sensul dilatării sau con- 
tractăriil. 

Or, din acest punct de vedere, un fapt capital domină 
toate relațiile dintre percepție și inteligență. Cînd inteli- 
genta compară doi termeni, între ei, ca în cazul măsurării 
unuia cu ajutorul celuilalt, nici termenul comparativ, nici 
cel comparat (cu alte cuvinte, nici unitatea de măsură, 
nici obiectul măsurat) nu sînt deformate prin comparație. 
Dimpotrivă, în cazul comparatiei perceptive și, în special, 
atunci cînd un element servește ca etalon fix pentru eva- 
luarea elementelor variabile, se produce o deformare siste- 
matică, pe care am numit-o, împreună cu Lambercier, 
„eroarea etalonului“: elementul la care privirea aderă în 


1 Astfel, în cazul iluziei lui Delboeuf, suprafața cercului 
înscris A, este dilatată de privire în detrimentul suprafeţei zonei A” 
cuprinsă între acest cerc și cercul exterior B, dacă această zonă A” 
are o lățime inferioară diametrului cercului A,; dacă A” > A, efec- 
tul este invers, 

mod deosebit (adică, în general vorbind, etalonul însuși, 
atunci cînd variabila se află departe de el, dar uneori varia- 
bila, cînd etalonul este apropiat de ea și este deja cunoscut) 
este în mod sistematic supraevaluat, atît în cazul compara- 
tiilor efectuate pe planul frontoparalel, cît și în adîncimel. 

Asemenea fapte nu sînt decît cazuri particulare ale 
unui proces cît se poate de general. Dacă etalonul (sau, în 
unele cazuri, variabila) este supraevaluat, aceasta se întîm- 
plă, pur şi simplu, pentru că elementul privit o vreme mai 
îndelungată (sau mai frecvent, mai intens etc.) este prin 
însuși acest fapt mărit, ca și cum obiectul sau regiunea 
asupra căreia se îndreaptă privirea ar da loc unei dilatări 
a spațiului perceptiv. Ajunge, de aceea, să privim alternativ 
două elemente egale, pentru a ne convinge că se măresc, de 
fiecare dată, dimensiunile aceluia pe care îl fixăm, cu toate 
că, în ultimă instanţă, aceste deformări succesive se compen- 
sează. Spaţiul perceptiv nu este deci omogen, ci e centrat 
în fiecare moment, iar zona de centrare corespunde unei 
dilatări spaţiale, în timp ce periferia acestei zone centrale 
este cu atît mai contractată cu cît ne depărtăm de centru. 
Acest rol al centrării și al erorii de etalon se regăsește în 
domeniul percepției tactile. 

Dar, dacă „centrarea“ este, astfel, cauza deformărilor, 
mai multe centrări distincte corijează efectele fiecăreia. 
„Decentrarea“ sau coordonarea centrărilor diferite este, 
prin urmare, un factor de corecție. În felul acesta, vedem 
dintr-o dată principiul unei explicări posibile a deformări- 
lor posibile și a reglărilor despre care am vorbit mai sus. 
Iluziile percepției vizuale pot fi explicate, prin mecanismul 
centrărilor, atunci cînd elementele figurii sînt (relativ) 
prea apropiate unele de altele, pentru ca să aibă loc o decen- 
trare (iluziile lui Delboeuf, Oppel-Kundtșa.). 
Invers, în măsura în care există o decentrare automată, 
sau efectuată prin comparații active, are loc o reglare. 

Vedem, acum, care este raportul între aceste procese și 
cele ce caracterizează inteligența. Nu numai în domeniul 


1 Dovadă că e vorba despre o eroare, legată de poziția functio- 
nală a obiectului de măsură, este că ajunge, pentru a diminua sau 
chiar pentru a anula această eroare să simulăm schimbarea etalo- 
nului la fiecare comparaţie (folosindu-l, de fapt, de fiecare dată). 
Ajunge, de asemenea, pentru a răsturna eroarea perceptivă, să cerem 
ca judecata verbală să se aplice obiectului de măsură si nu obiectului 
măsurat (dacă subiectul spune A < B, îi cerem judecata B > A), 
ceea ce inversează pozițiile funcționale. 

perceptiv, eroarea (relativă) este legată de centrare, iar 
obiectivitatea (relativă) de decentrare. Orice evoluţie a 
gîndirii copilului, ale cărei forme intuitive initiale sînt 
sensibil apropiate de structurile perceptive, se caracteri- 
zează prin trecerea de la un egocentrism general (vom mai 
vorbi despre aceasta în cap. V) la decentrarea intelectuală, 
deci printr-un proces comparabil cu acela ale cărui efecte 
le-am constatat mai sus. Dar, pentru moment, problema 
constă în a sesiza diferențele dintre percepția și inteligența 
formată, iar în această privință, faptele analizate permit 
să considerăm mai îndeaproape principala opoziție dintre 
ele — acea opoziție dintre ceea ce s-ar putea numi ,relativi- 
tatea perceptivă“ și relativitatea intelectuală. 

În adevăr, dacă centrările se traduc prin deformări, 
care am văzut cum pot fi formulate prin referire la grupări 
(si prin contrast cu ele), problema constă, în afară de aceasta, 
în a le măsura, atunci cînd acest lucru este posibil, si în a 
interpreta această cantificare. Lucrul este ușor atunci cînd 
se compară, între ele, două elemente omogene cum ar fi 
două linii drepte în prelungire. Se poate stabili, în acest 
caz, o lege a „centrărilor relative“, independentă de valoarea 
absolută a efectelor centrării, si exprimînd deformärile 
relative, sub forma unei simple valori probabile, adică prin 
raportul dintre centrările reale și numărul celor posibile. 

Se ştie, în adevăr, că o linie A, comparată cu o altă 
linie A”, este devalorizată de aceasta din urmă, dacă ea 
este mai mare decît prima (A<A”) şi supraevaluată în cazul 
invers (A >A"). Principiul de calcul constă în a considera, 
în fiecare dintre aceste două cazuri, centrările succesive 
pe A si À’, ca dilatînd alternativ aceste linii, proporțional 
cu lungimile lor: diferența acestor deformări, exprimată 
în mărimi relative ale segmentelor A si À’, dă astfel supra- 
evaluarea sau devalorizarea brută a segmentului A, care 
apoi trebuie împărțită prin lungimea totală a segmentelor 
alăturate A și A’, deoarece decentrarea este proporțională 
cu mărimea figurii de ansamblu. Obtinem, astfel: 


AL o) E ie: A ai ale E AA, ta cadet A 
AFA A + A’ 


De altfel, dacă măsura se face pe A, trebuie să înmultim 
aceste raporturi cu A*/(A + A"), adică cu pătratul raportu- 
lui dintre partea măsurată și întreg. 

Curba teoretică obținută în acest fel corespunde măsuri- 
lor empirice ale deformărilor și se apropie destul de exact 
de măsurile făcute în cazul iluziei lui Delboeuf! 
(dacă A este inserat între două segmente A” și dacă, atunci, 
se dublează această valoare 4’ în formulă). 

Această lege a centrărilor relative, exprimată în limbaj 
calitativ, înseamnă pur și simplu că orice diferenţă obiectivă 
este accentuată subiectiv prin percepție, chiar în cazul cînd 
elementele comparate sînt centrate în mod egal de privire. 
Cu alte cuvinte, orice contrast este exagerat de percepție, 
ceea ce indică imediat intervenția unei relativitäti particu- 
lare percepției si distincte de relativitatea inteligenței. 
Aceasta ne conduce la legea lui Weber, a cărei discu- 
tare este deosebit de instructivă în această privință. Luată 
în sens strict, legea lui Weber exprimă, după cum se 
știe, că mărimea „pragurilor diferențiale“ (cele mai mici 
diferențe percepute) este proporțională cu aceea a elemente- 
lor comparate: dacă un subiect distinge, de exemplu, 10 si 
11 mm, dar nu distinge 10 și 10,5 mm, el nu va distinge de 
asemenea decît 10 și 11 cm și nu va mai distinge 10 și 10,5 cm. 

Să presupunem că liniile de mai sus A si À’ sînt acum 
valori foarte apropiate sau egale. Dacă ele sînt egale, cen- 
trarea pe A îl dilată pe A și devalorizează pe A”, apoi cen- 
trarea pe A” îl dilată pe A” şi îl devalorizeazä pe A în aceeași 
proporţie, de unde și anularea deformărilor. Dimpotrivă, 
dacă ele sînt ușor inegale, dar inegalitatea lor rămîne infe- 
rioarä deformărilor datorate centrării, centrarea pe A dă 
percepția A >A’, iar centrarea pe À’ — viziunea A'>A. 
În acest caz, există o contradicție între estimări (contrar 
cazului general, în care o inegalitate, comună celor două 
puncte de vedere, apare pur și simplu mai mare sau mai mică, 
după cum fixăm pe A sau pe A’). Această contradicție se 
traduce, deci, printr-un fel de balansare (comparabilă cu 
rezonanța din fizică), care nu poate să ajungă la echilibrul 
perceptiv decît prin egalizarea A = A’. Dar această egali- 
zare rămîne subiectivă şi este, deci, iluzorie: ea echivalează 
cu a spune că cele două valori aproape egale sînt confundate 
de percepție. Or, această nediferentiere este tocmai ceea ce 
caracterizează existența „pragurilor diferențiale“ și, întrucît 
în virtutea legii centrärilor relative, ea este proporțională 
cu lungimile lui A si A’, regăsim legea lui Weber. 


CS 

1 Cf. nota de la p. 119. 

Legea lui Weber, aplicată pragurilor diferenţiale, 
se explică, deci, prin aceea a centrărilor relative. Mai mult, 
întrucît ea se extinde în mod egal asupra oricăror diferenţe 
(fie că asemănările primează față de diferențe, cum se întîm- 
plă în interiorul pragului, fie că are loc situația inversă, 
ca aceea discutată mai sus), ea poate fi considerată în toate 
cazurile ca exprimînd pur și simplu factorul de proportio- 
nalitate inerent raporturilor de centrări relative (atît pentru 
senzațiile tactile şi de greutate etc., cît și pentru cele optice). 

Sîntem, deci, în măsură să enuntäm mai clar opozitia, 
fără doar si poate esențială, care separă inteligența de per- 
ceptie. Adeseori, legea lui Weber se traduce prin afir- 
matia că orice percepție este „relativă“. Nu sînt sesizate 
diferențele absolute, deoarece un gram adăugat la 10 grame 
poate fi perceput, în timp ce el nu mai este perceput fiind 
adăugat la 100 grame. Pe de altă parte, cînd elementele 
diferă în mod apreciabil, contrastele sînt accentuate, așa 
cum arată cazurile obișnuite de centrări relative, iar această 
accentuare este, din nou, relativă la mărimile cu care avem 
de-a face (de exemplu, o cameră pare caldă sau rece, după 
cum venim dintr-un loc cu temperatură mai scăzută sau 
mai ridicată). Fie că este vorba despre asemănări iluzorii 
(prag de egalitate), fie despre diferențe iluzorii (contraste), 
totul este, deci, „relativ“ din punct de vedere perceptiv. 
Dar oare nu se întîmplă la fel în cazul inteligenței? Oare o 
clasă nu este relativă la o clasificare și o relație la ansamblul 
altor relații? În realitate, cuvîntul relativ are sensuri dife- 
rite în cele două cazuri. 


Relativitatea perceptivă este o relativitate deformantă, 
în sensul în care în limbajul curent se spune: „totul este 
relativ“, pentru a nega posibilitatea obiectivitätii. Raportul 
perceptiv alterează elementele pe care le leagă și înțelegem 
acum de ce. Relativitatea inteligenței, dimpotrivă, este 
condiția a însăși obiectivitätii: astfel, relativitatea spațiu- 
lui și a timpului este condiția propriei lor măsuri. Totul se 
petrece deci ca și cum percepția, obligată să înainteze pas 
cu pas, prin contact imediat, dar parţial, cu obiectul său, 
l-ar deforma prin actul însuși al centrării lui, deși atenuează 
aceste deformări prin decentrări, de asemenea parțiale, 
în timp ce inteligența, imbrätisind, într-un singur tot, un 
număr mai mare de realități, urmînd traiectorii mobile 
și suple, atinge obiectivitatea, printr-o decentrare mult 
mai largă. 

Or, aceste două relativitäti, una deformantă, și cealaltă 
obiectivă sînt, fără doar si poate, expresia în același timp 
a unei opoziții profunde dintre actele inteligenței și percepții 
si a unei continuitäti, care presupune, de altfel, existența 
unor mecanisme comune. În adevăr, de ce, dacă percepţia, 
ca și inteligența, constau în a structura și a pune în rapor- 
turi, aceste raporturi sînt deformante într-un caz și nu 
în celălalt? Oare nu pentru că primele sînt nu numai in- 
complete, dar insuficient coordonabile, cîtă vreme celelalte 
se bazează pe o coordonare generalizabilă indefinit? Si 
dacă „gruparea“ este principiul acestei coordonări, iar com- 
punerea ei reversibilă este o continuare a reglărilor și 
decentrărilor perceptive, oare nu trebuie să admitem că 
centrările sînt deformante din pricină că sînt prea putin 
numeroase, în parte întîmplătoare și rezultînd, astfel, 
dintr-un fel de tragere la sorți din mulțimea celor care ar 
fi necesare pentru a asigura decentrarea integrală și obiec- 
tivitatea? 

Sîntem conduși, deci, să ne întrebăm dacă diferența 
esențială dintre inteligență și percepție nu ține de faptul 
că, aceasta din urmă este un proces de ordin statistic, legat 
de o anumită scară, în timp ce procesele de ordin intelectual 
determină raporturi de ansamblu, legate de o scară superioară. 
Percepția ar fi, pentru inteligență, ceea ce este în fizică 
domeniul ireversibilului (adică, în fond, al întîmplări) 
și al deplasărilor de echilibru, în raport cu domeniul meca- 
nicii propriu-zise. 

Or, structura probabilistă a legilor perceptive, despre 
care am vorbit, dă tocmai răspunsul la întrebarea pusă și 
explică caracterul ireversibil al proceselor percepției, în 
opoziție cu compunerile operatorii, în același timp deter- 
minate și reversibile. În adevăr, de ce apare senzaţia ca 
logaritmul excitatiei (ceea ce exprimă exact proportionali- 
tatea enunțată de legea lui Weber}? Se știe că legea 
lui Weber nu se aplică numai faptelor percepției sau 
faptelor excitației fiziologice, ci, între altele, si impresiuni- 
lor de pe o placă fotografică: în acest din urmă caz, ea arată 
pur şi simplu că intensitätile impresiunii sînt funcție de 
probabilitatea fntîlnirii între fotonii care bombardează 
placa și particulele de săruri de argint ce o compun (de unde 
forma logaritmică a legii: un raport între înmulţirea proba- 

bilitätilor si adunarea intensitätilor). În cazul percepției, 
este de asemenea ușor să concepem o mărime, cum ar fi 
lungimea unei linii, ca o totalitate de puncte de fixare 
posibilă a privirii (sau de segmente oferite centrării). Cînd 
comparăm două linii inegale, punctele corespondente vor 
da loc unor combinări sau asociaţii (în sens matematic) de 
asemănare, iar punctele necorespondente, unor asociații de 
deosebire (asociațiile cresc deci multiplicativ, în timp ce 
lungimile liniilor cresc aditiv). Dacă percepţia ar acționa 
după toate combinaţiile posibile, n-am avea nici o defor- 
mare (asociaţiile ar ajunge la un raport constant și am avea 
y = —d). Totul se petrece însă, dimpotrivă, ca și cum pri- 
virea reală ar fi un fel de tragere la sorți și ca și cum ea ar 
fixa numai unele puncte ale figurii percepute, neglijindu-le 
pe celelalte. Ne este, deci, ușor, să interpretăm legile de 
mai sus, în funcție de probabilitățile după care centrările 
se vor orienta într-un sens, mai mult decât în altul. În cazul 
unor diferenţe apreciabile între două linii, se înțelege că 
cea mai mare dintre ele va atrage mai mult privirea, de 
unde excesul asociațiilor de diferență (legea centrärilor 
relative în direcția contrastului), în timp ce, în cazul dife- 
rentelor minime, asociațiile de asemănare vor prima față 
de celelalte, de unde pragul lui Weber, (Se pot calcula 
chiar aceste diferite combinaţii si vom regăsi formulele 
indicate mai sus.) 

Să notăm, în sfîrșit, că acest caracter probabilist al 
compunerilor perceptive, opus caracterului determinat al 
compunerilor operatorii, nu explică numai relativitatea 
deformantă a primelor și relativitatea obiectivă a celorlalte. 
El explică, mai ales, faptul de importanță capitală, asupra 
căruia a insistat psihologia Formei: într-o structură percep- 
tivă, întregul nu poate fi redus la suma părților. În adevăr, 
în măsura în care întîmplarea intervine într-un sistem, 
acesta nu poate fi reversibil, deoarece această intervenție 
a întîmplării oglindește, întotdeauna, într-un fel sau altul, 
existența unui amestec, iar amestecul este un proces irever- 
sibil. Rezultă că un sistem, care implică un aspect întîmplă- 
tor, nu este susceptibil de o compunere aditivă (întrucît 
realitatea neglijează combinaţiile extrem de puțin probabile), 


1 Cf. J. Piaget, Essai d'inlerpretation probabiliste de la loi 
de Weber, „Arch. de Psychol.“, XXX (1944), pp. 95—138. 

în opoziție cu sistemele determinate, care sînt reversibile 
și compozabile pe cale operatoriel. 

n concluzie, putem spune că percepția diferă de inteli- 
gentä și că structurile ei sînt intranzitive, ireversibile etc., 
deci incompozabile după legile grupării, ceea ce se întîmplă 
pentru că relativitatea deformantă, care le este proprie, 
oglindește natura lor esențialmente statistică. Această 
compunere statistică, proprie raporturilor perceptive, este 
deci totuna cu ireversibilitatea și neaditivitatea lor, în 
timp ce inteligența se orientează spre compunerea completă, 
deci reversibilă. 


Analogiile dintre activitatea perceptivă si inteligență. — 
Cum să explicăm, în acest caz, înrudirea incontestabilă 
dintre cele două tipuri de structuri, care implică, amîndouă, 
o activitate constructivă a subiectului și formează sisteme 
de ansamblu de raporturi, dintre care unele ajung, în ambele 
domenii, la „constanțe“ sau la noţiuni de conservare? Cum 
să ne dăm seama, în special, de existenţa a nenumărați 
intermediari, care leagă centrările și decentrările elementare, 
cît și reglările, rezultînd din acestea din urmă, de operaţiile 
intelectuale înseși? 

Se pare că trebuie să distingem, în domeniul perceptiv, 
percepția, ca atare — ansamblul de raporturi date în bloc 
și imediat, la fiecare centrare — , și activitatea perceptivă 
care intervine, între altele, în faptul însuși al centrării 
privirii, sau al modificării centrării. Este clar că această 
distincție rămîne relativă, dar este remarcabil faptul că 
fiecare școală este nevoită s-o recunoască, sub o formă sau 
alta. Astfel, teoria Formei, al cărei spirit conduce pe de-a-n- 
tregul la restrîngerea activității subiectului, în favoarea 
structurilor de ansamblu, ce s-ar impune în virtutea legilor 
echilibrului în același timp fizice și fiziologice, a fost silită 
să acorde un anumit loc atitudinilor subiectului: se invocă 
„atitudinea analitică“, pentru a explica cum pot totalitätile 
să se disocieze partial, și, mai ales Einstellung-ul, sau orien- 
tarea spiritului subiectului, este recunoscută ca fiind cauza 


1 Cazul cel mai frumos de compunere neaditivă de ordin percep- 
tiv îl oferă, fără îndoială, acea iluzie de greutate, în care percepem 
partea A (o bucată de fontă) ca fiind mai grea decît întregul B for- 
mat din A + A’ (o cutie goală din lemn ușor, care se suprapune 
exact lui A). Avem, în acest caz, B< A + A’ şi A > B, în timp 
ce, obiectiv, B = A + 4’! 

a numeroase deformări ale percepției, în funcție de stările 
anterioare. Cît despre școala lui von Weizsäcker, 
Aucrsperg și Buhrmester invocă anticipări 
și reconstituiri perceptive, care ar presupune intervenția 
necesară a motricității în orice percepţie. S.a.m.d. 

Or, dacă o structură perceptivă, ca atare, este de natură 
statistică și incompozabilă aditiv, se înțelege de la sine că 
orice activitate, care dirijează și coordonează centrările 
succesive, va diminua partea întîmplării și va transforma 
structura, de care ne ocupăm, în sensul compunerii operatorii 
(bineînțeles, la grade diferite, și fără a o realiza vreodată 
complet). Alături de diferențele, evidente, dintre cele două 
domenii, există deci analogii, nu mai puţin evidente, încît 
ar fi greu să spunem exact unde se oprește activitatea percep- 
tivă și unde începe inteligența. Iată de ce nu putem astăzi 
vorbi de inteligență fără a preciza raporturile ei cu percepția. 

În privința aceasta, faptul capital este existența unei 
dezvoltări a perceptiilor, în functie de evolutia mentală în 
general. Psihologia Formei a insistat, cu drept cuvînt, 
asupra invariantei relative a unor structuri perceptive: 
majoritatea iluziilor se regăsesc la toate vîrstele, și la animal 
ca și la om. Factorii care determină „formele“ de ansamblu 
par, de asemenea, comune la toate nivelele, etc. Dar aceste 
mecanisme comune interesează mai ales percepția, ca atare, 
într-un anumit sens receptiv! si imediat, în timp ce activi- 
tatea perceptivă însăși şi efectele ei manifestă transformări 
profunde, în funcție de nivelul mental. În afara „constanțe- 
lor“ de mărime etc., în privința cărora experiența demon- 
strează, în pofida teoriei Formei, că ele se construiesc pro- 
gresiv, în funcție de reglări tot mai precise, simpla măsură 
a iluziilor vădește existența unor modificări cu vîrsta, care 
ar fi inexplicabile, fără un raport strîns între percepție și 
activitatea intelectuală în general. 

Trebuie să distingem, aici, două cazuri, .corespunzînd, 
în mare, la ceea ce Binet denumea iluzii înnăscute și 
dobîndite, și ceea ce s-ar putea numi, mai curînd, iluzii 
primare și secundare. Iluziile primare sînt reductibile la 
simpli factori de centrare și tin, în felul acesta, de legea 
centrărilor relative. Or, valoarea lor scade într-un mod 
destul de regulat, o dată cu vîrsta („eroarea etalonului“, 


1 Ceea ce nu înseamnă „pasiv“ , deoarece ea atestă deja „legi de 
prganizare", 


iluziilelui Delboeuf, Oppel, Müller-Lyer 
S.a.), ceea ce se explică ușor prin creșterea decenträrilor 
și reglărilor pe care ele le comportă, în funcție de activitatea 
ce o desfăşoară subiectul, în prezența figurilor. În adevăr, 
copilul mic fämîne pasiv, acolo unde oamenii mari, adulții, 
compară, analizează și se dedau, în felul acesta, la o decen- 
trare activă, care se orientează în sensul reversibilitätii 
operatorii. Pe de altă parte, există iluzii care cresc în inten- 
sitate, o dată cu vîrsta sau cu dezvoltarea, cum este iluzia 
de greutate, absentă la indivizii profund anormali, și care 
crește pînă la sfîrșitul copilăriei, pentru a scădea întru 
cîtva după aceasta. Se știe, însă, că ea implică tocmai un 
anumit gen de anticipare a raporturilor de greutate și volum, 
și este clar că această anticipare presupune o activitate, 
care este firesc să crească, o dată cu evoluția intelectuală. 
Produs al unei interferenţe între factorii perceptivi primari 
și activitatea perceptivă, o asemenea iluzie poate fi denumi- 
tă, deci, secundară, și vom vedea imediat și altele de ace- 
lași tip. 

Acestea fiind spuse, activitatea perceptivă se distinge, 
în primul rînd, prin intervenția decentrării, care corectează 
efectele centrării și constituie, astfel, o reglare a deformări- 
lor perceptive. Dar, oricît de elementare și dependente de 
funcțiile senzorimotorii rămîn aceste decentrări și reglări, 
este clar că ele constituie o activitate de comparare și de 
coordonare, înrudită cu cea a inteligenței: a privi un obiect 
este deja un act şi, după cum copilul își fixează privirea, 
asupra primului punct observat, sau o îndreaptă, în așa 
fel, ca să cuprindă ansamblul raporturilor, se poate judeca 
aproape exact despre nivelul său mental. Cînd este vorba 
să confruntăm obiecte, prea depărtate pentru a putea fi 
înglobate în aceleași centrări, activitatea perceptivă este 
continuată sub formă de „transporturi“ în spațiu, ca și 
cum vederea unuia dintre obiecte s-ar suprapune celuilalt. 
Aceste transporturi, care reprezintă, astfel, niște apropieri 
(virtuale) de centräri, dau naștere la „comparații“ propriu- 
zise, sau duble transporturi, decentrind prin mișcarea lor 
de du-te-vino deformările, datorate transportului în sens 
unic. Studiul acestor transporturi ne-a arătat, în adevăr, 
o scădere netă a deformărilor, o dată cu vîrstal, adică un 
progres net în aprecierea mărimilor la distanță, ceea ce se 


1 CE. „Arch. de Psychol.“, XXIX (1943), pp. 173—253. 

explică de la sine, dat fiind coeficientul de activitate veri- 
tabilă, care intervine în acest caz. 

Or, este ușor să demonstrăm că decentrările și aceste 
duble transporturi, cu reglări specifice, pe care diversele lor 
varietăți le antrenează, asigură faimoasele „constanţe“ per- 
ceptive ale formei și mărimii. În adevăr, este cu totul re- 
marcabil faptul că nu se obţin, aproape niciodată, în la- 
borator, constante absolute de mărime: la distanță, copilul 
subapreciază mărimile (ținînd seama de „greșeala etalonu- 
lui“), în timp ce, aproape întotdeauna, adultul le supra- 
evaluează! Aceste ,supraconstante", asupra cărora autorii 
au atras atenţia adeseori, dar peste care ei trec de obicei, 
ca și cînd ar fi vorba despre niște excepții incomode, ni 
s-a părut că constituie regula, și nici un fapt n-ar putea 
să ateste mai bine, intervenția reglărilor propriu-zise, în 
construirea constantelor. Or, cînd vedem copii mici, exact 
de vîrsta la care s-a semnalat că începe să se manifeste 
această constantä (exagerîndu- -se mult valoarea preciziei), 
dedîndu-se la încercări propriu-zise, care constau în a apro- 
pia sau a îndepărta, intenționat, de ochii lor, obiectele pe 
care le privesc!, sîntem conduși la a pune activitatea per- 
ceptivă a transporturilor și a comparatiilor, în relație cu 
manifestările inteligenței senzorimotorii, ca atare (fără a 
reveni, prin aceasta, la ,rationamentele inconștiente“ ale 
lui Helmholtz). Pe de altă parte, pare evident că constanta 
formei obiectelor este legată de însăși construcția obiec- 
tului, asupra căreia vom reveni în capitolul următor. 

Pe scurt, ,constantele" perceptive par a fi produsul ac- 
tiunilor propriu-zise, care constau în deplasări reale sau 
virtuale, ale privirii, sau ale organelor angajate: mișcările 
sînt coordonate în sisteme, a căror organizare poate să varieze 
de la o simplă tatonare dirijată, pînă la o structură care 
amintește „gruparea“. Pe plan perceptiv, însă, niciodată nu 
este atinsă o grupare autentică, tinindu-i locul numai re- 
glări, datorate acestor deplasări, reale sau virtuale. Iată de 
ce, „constanțele“ perceptive, care amintesc foarte bine in- 
variantii operatorii, sau noțiunile de conservare, ce se spri- 
jină pe operații reversibile și grupate, nu ajung niciodată 
+ la precizia ideală, pe care le-ar putea-o asigura numai re- 
: versibilitatea integrală și mobilitatea inteligenței. Totuși, 


1Cf. J. Piaget, La Construction du Réel chez l'Enfant, 
pp. 157—158. 

activitatea perceptivă, care le caracterizează se află de-acum 
în apropierea compoziției intelectuale. 

Însăși această activitate perceptivă prevesteste, de ase- 
menea, inteligența, în domeniul transporturilor temporale 
și al anticipărilor propriu-zise. Într-o interesantă experiență 
asupra analogiilor vizuale ale iluziei de greutate, U s- 
nadze! prezenta subiecţilor săi două cercuri, cu diame- 
trele de, respectiv 20 și 28 mm, timp de cîteva fracțiuni 
de secundă, apoi două cercuri cu diametrul de 24 mm: în 
acest caz, cercul de 24 mm, așezat în locul unde se găsea 
cel de 28 mm, este văzut mai mic decît celălalt, în timp 
ce un cerc tot de 24 mm, înlocuindu-l pe cel de 20 mm, 
este supraevaluat, printr-un efect de contrast, datorat trans- 
portului în timp (pe care Usnadze îl numește Etn- 
stellung). Reluînd, împreună cu Lambercier, măsu- 
rătorile în legătură cu această iluzie, în experimente cu 
copii de 5--7 ani si cu adulti?, am găsit rezultate, a căror 
alăturare este foarte sugestivă, în ceea ce privește relaţiile 
dintre percepţie si inteligență: pe de o parte, efectul 
Usnadze este sensibil mai puternic la adult decit la 
copii (ca și iluzia de greutate, de altfel), dar pe de altă 
parte, dispare mai repede. După prezentarea repetată de 
mai multe ori a combinației 24 + 24 mm, adultul revine, 
putin cîte putin, la o vedere obiectivă, în timp ce la copil 
dăinuie un efect rezidual. Nu am putea explica această 
dublă diferență, prin simple urme mnemonice, căci am fi 
constrînși să afirmăm că memoria adultului este mai pu- 
ternică, dar că adultul uită mai repede! Dimpotrivă, totul 
se petrece ca și cum o activitate de transpozitie și de an- 
ticipare s-ar dezvolta, o dată cu vîrsta, în sensul dublu al 
mobilității și alreversibilității, ceea ce constituie un nou exem- 
plu de evoluție perceptivă, orientată în direcția operației. 

Un experiment elegant al lui Auersperg și 

uhrmester constă în a prezenta un simplu pătrat, 
desenat în alb, căruia i se imprimă o mișcare circulară 
pe un disc negru. La viteze mici, se vede chiar pătratul, cu 
toate că imaginea retiniană constă deja, în acest caz, în- 
tr-o cruce dublă, înconjurată de patru linii, dispuse în unghi 
drept. În cazul vitezelor mari, nu se mai vede decît ima- 
ginea retiniană, iar în cazul vitezelor intermediare se vede 
o figură de tranziție, formată dintr-o cruce simplă, încon- 


1,,Psychol. Forsch.“, XIV (1930), p. 366. 
2 „Arch. de Psychol.“, XXX (1944), pp. 139—196. 

jurată de patru linii. După cum au subliniat autorii, in- 
tervine fără îndoială, în acest fenomen, o anticipare sen- 
zorimotorie, care îi permite subiectului să reconstituie pă- 
tratul în întregime (faza 1), în parte (faza 2), sau să nu-l 
mai vadă (faza 3), anticipatia fiind depășită de viteza 
prea mare. Împreună cu Lambercier și Deme- 
triades, am găsit însă că, măsurată pe copii de 5 pînă 
la 12 ani, faza a doua (crucea simplă) apare din ce în ce mai 
tîrziu (adică la o turație din ce în ce mai accelerată), pro- 
portional cu vîrsta: reconstituirea sau anticiparea pătratu- 
lui în mișcare este, deci, cu atît mai bună (adică se face 
cu viteze tot mai mari), cu cît subiectul este mai dezvoltat. 


Se observă fenomene și mai interesante. Unui subiect 
i se prezintă două bete, pe care trebuie să le compare în 
adîncime: bätul A, la o distanță de 1 m, și C — la o dis- 
tantä de 4 m. Se măsoară mai întîi percepția lui C (sub- 
estimare sau supraconstantä etc.), apoi se așază, în fața 
lui C, un băț D, egal cu A, la o depărtare laterală de 50 cm, 
sau se așază între A și C o serie de obiecte intermediare 
B,, Ba si B}, toate egale cu A (la aceeași distanţă laterală). 
Adultul sau copilul de peste 8—9 ani vede, în acest caz, 
imediat egalitatea A = B = C (sau À = B, = B, = B; = 
= C), deoarece el transportă îndată egalitätile perceptive 
A = B și B = C asupra raportului C = A, proiectînd ast- 
fel figura asupra ei. Copiii mici, dimpotrivă, văd A = B 
și B = C, dar Îl văd pe A diferit de C, ca și cum n-ar trans- 
pune egalitätile văzute de-a lungul ocolului ABC asupra 
raportului direct AC. Copilul sub 6—7 ani nu este capabil 
să efectueze nici compunerea operatorie a relațiilor tran- 
zitive A = B; B = C, deci A = C. Dar, lucru curios, 
există între 7 și 8—9 ani o fază intermediară, în care su- 
biectul ajunge imediat, cu ajutorul inteligenței, la egali- 
tatea A= C, deși perceptiv îl vede pe C ușor diferit de A! 
Rezultă clar, din acest exemplu, că transpozitia (care este 
un „transport“ al raporturilor, în opoziție cu acela al unei 
valori izolate) aparține unei activități perceptive și nu de 
structurarea automată, comună tuturor vîrstelor, și că în- 
tre transpunerea perceptivă și tranzitivitatea operatorie au 
loc relații care mai trebuie să fie determinate. 
__ Or, transpozitia nu este pur și simplu exterioară figu- 
rilor percepute: alături de această transpozitie externă tre- 
buie să distingem transpozitiile interne, care permit să 

recunoaștem chiar în interiorul figurilor raporturi ce se 
repetă, simetrii (sau raporturi inversate) etc. Și în legătură 
cu aceasta, ar fi multe de spus în privința rolului dezvol- 
tării intelectuale, copiii mici nefiind, în nici un caz, atît 
de apți să structureze figurile complexe, pe cît se sustine. 

Din toate aceste fapte, putem trage concluzia care ur- 
mează. Dezvoltarea perceptiilor demonstrează existența unei 
activități perceptive, sursă a unor decentrări, transpor- 
turi (spatiale și temporale), comparații, transpozitii, an- 
ticipări și, mai general, — a unei analize din ce în ce mai 
mobile și tinzînd spre reversibilitate. Această activitate 
crește o dată cu vîrsta, și numai întrucît nu o posedă în 
măsură suficientă, copiii percep într-un mod „sincretic“, 
„global“, sau prin acumularea unor detalii disparate. 

Dacă percepţia, ca atare, este caracterizată prin sisteme 
ireversibile și de ordin statistic, activitatea perceptivă in- 
troduce, dimpotrivă, în asemenea sisteme, condiționate de 
o dispersare întîmplătoare sau pur și simplu probabilă a 
centrărilor, o coerență și o putere de compunere progre- 
sive. Constituie, oare, de acum această activitate o formă 
de inteligență? Am văzut (cap. I și sfîrșitul cap. Il) cît 
de redus e înțelesul unei întrebări de acest fel. Se poate 
spune, totuși, că în punctul lor de pornire, acțiunile care 
constau în a coordona privirile în sensul decentrării, în a 
transporta, compara, anticipa și, mai ales, a transpune, 
sînt strîns solidare cu inteligența senzorimotorie, despre 
care vom vorbi în capitolul următor. În special, transpo- 
ziția, internă sau externă, ce rezumă toate celelalte acte 
de ordin perceptiv, este în mare măsură comparabilă cu 
asimilarea, ce caracterizează schemele senzorimotorii, si 
mai ales cu asimilarea generalizatoare, care permite trans- 
ferul acestor scheme. 

Dar, dacă putem apropia activitatea perceptivă de in- 
teligenta senzorimotorie, dezvoltarea ei o conduce pînă în 
pragul operaţiilor. Pe măsură ce reglările perceptive, da- 
torate comparațiilor și transpozitiilor, tind spre reversibi- 
litate, ele constituie unul dintre suporturile mobile care 
vor permite startul mecanismului operatoriu. Acesta, o 
dată constituit, va acționa, apoi, asupra lor, integrîndu-le 
printr-un recul, analog celui pe care l-am exemplificat în 
legătură cu transpozitia egalitätilor. Dar, înainte de această 
reacție, reglările perceptive prepară operaţia, introducînd 
din ce în ce mai multă mobilitate în mecanismele senzo- 

rimotorii, care constituie substructura lor: în adevär, va fi 
suficient ca activitatea, care fnsufleteste percepția, să de- 
päseascä contactul imediat cu obiectul, si să se aplice la 
distanțe tot mai mari, în spațiu și în timp, pentru ca ea 
să depășească cîmpul perceptiv însuși și să se elibereze, 
astfel, de îngrădirile care o împiedică să atingă o completă 
mobilitate si reversibilitate. 

Numai că activitatea perceptivă nu este singurul mediu 
de incubație de care dispun, în geneza lor, operațiile inte- 
ligentei: rămîne de examinat rolul functiunilor motorii, 
care generează deprinderi şi care, de altfel, sînt strîns le- 
gate de percepția însăși. 


CAPITOLUL 4 


DEPRINDEREA 
SI INTELIGENȚA SENZORIMOTORIE 


Functiunile motorii pot fi distinse de cele perceptive 
numai pentru necesități de analiză. După cum a arătat cu 
profunzime W. Weizsäcker!, împărțirea clasică a 
fenomenelor în excitatii senzoriale și răspunsuri motorii, pe 
care o admite schema arcului reflex, este tot atît de înșe- 
lătoare, si se referă la produse de laborator tot atît de ar- 
tificiale, ca și noțiunea însăși de arc reflex, conceput ca 
un fenomen izolat: percepția este, de la bun început, in- 
fluentatä de mișcare, după cum mișcarea este influențată 
de percepție. Legătura aceasta am exprimat-o vorbind 
despre „schemele“ senzorimotorii, pentru'a descrie asimilarea, 
în același timp perceptivă și motorie, ce caracterizează 
comportarea sugarului?. 

Trebuie să reasezäm, deci, în contextul genetic real, 
ceea ce ne-a învățat pînă aci studiul perceptilor, și să ne 
întrebăm cum se construiește inteligența înaintea limba- 
jului. Îndată ce depășește nivelul montajelor pur ereditare, 
care sînt reflexele, sugarul dobîndeste deprinderi, în func- 
tie de experiență. Pregătesc, oare, aceste deprinderi inte- 
ligenta, sau n-au nimic comun cu ea? Aceasta este o problemă, 
paralelă cu cea pe care ne-am pus-o în legătură cu percep- 
tia. Răspunsul promite să fie același, ceea ce ne va îngă- 
dui să înaintăm mai rapid și să situăm dezvoltarea inteli- 
gentei senzorimotorii în ansamblul proceselor elementare 
care o condiționează. 


Deprinderea și inteligența. I. Independenţă sau deriva- 
ţii directe? — Nimic nu este mai propriu să ne facă să sim- 


1 Cf. W. Weizsäcker, Der Gestalthreis, 1941. 


2Cf. J. Piaget, La naissance de l'intelligence chez l'enfant, 
1936. 


134 


tim continuitatea care leagă problema nașterii inteligenţei 
de cea a formării deprinderilor, decît confruntarea diver- 
selor soluții date acestor două chestiuni: ipotezele sînt 
aceleași, ca și cum inteligența ar continua mecanismele, a 
căror automatizare constituie deprinderea. 

Regăsim, în adevăr, în legătură cu deprinderea, sche- 
mele genetice ale asociaţiei, ale încercărilor și erorilor sau 
ale structurării asimilatoare. Din punctul de vedere al rapor- 
turilor dintre deprindere si inteligență, asociationismul se 
reduce la a face din deprindere un fapt prim, care explică 
inteligența; punctul de vedere al încercărilor și erorilor 
reduce deprinderea la o automatizare a mișcărilor selectio- 
nate după tatonare, aceasta din urmă fiind o trăsătură ca- 
racteristică a inteligenţei; punctul de vedere al asimilării 
concepe inteligența ca o formă de echilibru, a aceleiași 
activități asimilatoare, ale cărei forme incipiente consti- 
tuie deprinderea. Cît despre interpretările negenetice, re- 
găsim cele trei combinaţii corespunzătoare vitalismului, 
apriorismului și punctului de vedere al Formei: deprinderea 
derivind din inteligență, deprinderea fără raport cu inte- 
ligenta, și deprinderea explicată — ca inteligența și per- 
ceptia — prin structurări, ale căror legi rămîn independente 
de dezvoltare. 

Din perspectiva raporturilor dintre deprindere și inte- 
ligentä (singura problemă care ne interesează aici), trebuie 
să examinăm, mai întîi, dacă cele două funcțiuni sînt in- 
dependente, apoi dacă una derivă din cealaltă și, în sffr- 
șit, din ce forme comune de organizare provin ele la di- 
verse nivele. 

Logica interpretării aprioriste a operaţiilor intelectuale 
le contestă orice raport cu deprinderile, deoarece primele 
ar proveni dintr-o structură internă, independentă de ex- 
perientä, în timp ce secundele sînt dobîndite în contact cu 
experiența. Este adevărat că, introspectînd cele două ti- 
puri de realități, în starea lor finală, opoziția dintre ele 

. pare profundă, iar analogiile superficiale. H. Dela- 
croix a caracterizat cu finețe unele și altele: fiind 
aplicată unor împrejurări repetate, o mișcare din obis- 
nuintä pare să închidă un anumit gen de generalizare, în 
timp ce inteligența îi substituie automatismului incon- 
Stient al acesteia, o generalitate de o cu totul altă calitate, 
alcătuită din alegeri intentionale si din înţelegere. Toate 
acestea sînt absolut exacte, dar, cu cît analizăm formarea 

unei deprinderi în opoziţie cu exercitarea ci automatizatä, 
cu atît constatăm mai clar complexitatea activităților care 
la origine intră în joc. Pe de altă parte, dacă urcăm pînă 
la sursele senzorimotorii ale inteligenţei, regăsim contextul 
learning-ului în general. Deci, este necesar, înainte de a trage 
o concluzie cu privire la ireductibilitatea celor două tipuri de 
structuri, să ne întrebăm dacă, deosebind vertical o serie de 
conduite de diferite nivele, și tinînd seama orizontal de gra- 
dul lor de noutate sau de automatizare, n-am constata exis- 
tenta unei anumite continuitäti, între coordonările apropiate 
și relativ rigide, pe care obișnuim să le numim deprinderi, 
si coordonările, cu termenii extremi mai distantati si cu o 
mobilitate mai mare, ce caracterizează inteligența. 


Lucrul acesta l-a văzut bine Buytendijk, care 
a analizat cu un spirit pătrunzător formarea deprinderilor 
elementare la animale, în special la nevertebrate. Numai 
că, datorită sistemului său de interpertare vitalist, acest 
autor, pe măsură ce descoperă complexitatea factorilor de- 
prinderii tinde să subordoneze coordonarea, proprie deprin- 
derilor, inteligenței însăși, facultate inerentă organismului, 
ca atare. Deprinderea, pentru a se forma, presupune întot- 
deauna o relație fundamentală, de la mijloc la scop: o ac- 
tiune nu este niciodată o succesiune de mișcări asociate 
mecanic, ci este orientată spre o satisfacere, cum ar fi 
contactul cu hrana sau eliberarea, ca în cazul limneelor 
care, fiind așezate în poziție răsturnată, regăsesc din ce în 
ce mai repede poziția lor normală. Or, raportul mijloc x 
scop caracterizează acțiunile inteligente: deprinderea ar fi, 
deci, expresia unei organizări inteligente, de altfel coex- 
tensivă oricărei structuri vii. După cum Helmholtz 
explica percepția prin intervenția unui raționament incon- 
știent, vitalismul ajunge să facă din deprindere rezultatul 
unei inteligente organice inconștiente. 

Dar dacă trebuie să dăm dreptate în întregime lui 
Buytendijk, în ceea ce privește complexitatea celor 
mai simple achiziții și caracterul ireductibil al raportului 
dintre trebuintä și satisfacere, ca izvor si nu efect al aso- 
ciatulor, ar însemna să mergem prea departe, dacă am 
încerca să explicăm totul prin inteligență, prezentată ca 
fapt primar. O asemenea teză este legată de o serie de di-- 
ficultäti, aceleași pe care le prezintă interpretarea cores- 
punzătoare din domeniul percepţiei. Pe de o parte, deprin- 
derea, ca și percepţia, este ireversibilă — fiind orientată 

întotdeauna într-un sens unic, spre același rezultat, în 
timp ce inteligența este reversibilă: a inversa o deprindere 
(de exemplu, a scrie răsturnat, sau de la dreapta la stînga, 
etc.) înseamnă a dobîndi o nouă deprindere, în timp ce, 
din punct de vedere psihologic, o „operaţie inversă“ a in- 
teligentei este dată simultan cu operaţia directă (și consti- 
tuie, din punct de vedere logic, aceeași transformare, dar 
în alt sens). În al doilea rînd, după cum înțelegerea inte- 
ligentă nu modifică decît putin o percepţie (cunoașterea nu 
influențează de loc o iluzie, așa cum susținea încă H e- 
ring, răspunzîindu-i lui Helmholtz) și după cum, 
invers, percepția elementară nu se continuă direct într-un 
act de inteligență, la fel, inteligența nu modifică decît 
puțin o deprindere dobîndită și, mai ales, formarea unei 
deprinderi nu este urmată imediat de dezvoltarea inteli- 
gentei. Există chiar o depărtare apreciabilă, în ordinea 
genetică, între apariția celor două tipuri de structuri. 
Actiniile lui Piéron, care se închid în timpul refluxu- 
lui, pentru a reține, astfel, apa de care au nevoie, nu dau 
dovadă de o inteligență mobilă și, de exemplu, în acvariu 
își mai conservă deprinderea cîteva zile, înainte ca ea să 
dispară de la sine. Gobiușii lui Goldschmidt în- 
vatä să treacă pentru a mînca, prin gaura practicată în- 
tr-o placă de sticlă, și urmează acest itinerar și după ce 
placa a fost înlăturată. Această conduită poate fi botezată 
inteligență noncorticală, dar ea rămîne inferioară față de 
ceea ce numim, de obicei, pur și simplu inteligenţă. 

De aici ipoteza, care a fost considerată mult timp ca 
fiind cea mai simplă: deprinderea constituie un fapt pri- 
mar, explicabil în termeni de asociații formate pasiv, iar 
inteligența derivă, din ea, treptat, o dată cu creșterea com- 
plexității asociațiilor dobindite. Nu vom reface procesul 
asociationismului, obiecțiile aduse acestui mod de inter- 
pretare fiind tot atît de curente ca și reînvierile lui sub 
forme diverse și adesea deghizate. Este insă indispensabil, 
pentru a descifra structurile inteligenței, în dezvoltarea 
lor reală, să amintim că deprinderile cele mai elementare 
rămîn ireductibile la schema asociaţiei pasive. 


Or, noțiunea de reflex condiționat, sau de condiţionare, 
în general, a prilejuit asociationismului un plus de vigoare, 
oferindu-i, în același timp, un model fiziologic precis și o 
terminologie înnoită. De aici, o serie de aplicaţii încercate 
de psihologi la interpretarea functiunilor intelectuale (lim- 

bajul etc.) si uneori la interpretarea a însuşi actului de 
inteligență. 

Dar dacă existenţa conduitelor condiționate este un fapt, 
și chiar unul foarte important, interpretarea lor nu implică 
asociationismul reflexologic, cu care ele sînt prea des de- 
clarate solidare. Cînd o mișcare este asociată cu o percep- 
tie, în această conexiune există mai mult decît o asociație 
pasivă, care se fixează numai în funcție de repetare: există, 
de acum, un joc al semnificațiilor, deoarece asociația nu 
se constituie decît în funcție de o trebuintä și de satisfacerea 
ei. Fiecare stie, din practicä, un lucru care se uitä prea 
uşor în teorie: că un reflex condiționat se stabilizează numai 
în măsura în care este confirmat sau sancționat. Un semnal 
asociat cu hrană dă naștere unei reacții durabile numai 
dacă alimentele reale sînt prezentate periodic, din nou, în 
același timp cu semnalul. Asociaţia se inserează astfel în- 
tr-o conduită totală, al cărei punct de plecare este trebuinta, 
iar punctul de sosire satisfacerea ei (reală, anticipată sau 
chiar ludică, etc.). Se poate spune că nu este vorba, în 
acest caz, de asociaţie, în sensul clasic al termenului, ci 
de constituirea unei scheme de ansamblu, legată de o sem- 
nificatie. Mai mult, dacă studiem un sistem de conduite 
condiționate, în succesiunea lor istorică (si acelea care in- 
teresează psihologia prezintă întotdeauna o asemenea suc- 
cesiune, spre deosebire de conditionärile fiziologice prea 
simple), se vede și mai bine rolul structurării totale. Astfel, 
Andre Rey, punînd un cobai într-un compartiment A 
al unei cutii cu trei compartimente alăturate ABC, îi ad- 
ministrează un șoc electric, precedat de un semnal: la re- 
petarea semnalului, cobaiul sare în B, apoi revine în A, 
dar sînt suficiente cîteva excitări în plus, pent'u ca el să 
sară din A în B, din B în C și să revină din C în B si în A. 
Conduita condiționată nu este deci, în acest caz, simpla 
transpozitie a mișcărilor initiale, datorate reflexului sim- 
plu, ci o conduită nouă, care nu atinge stabilitatea decît 
printr-o structurare a întregului mediul. 

Dacă așa stau lucrurile cu tipurile cele mai elementare 
de deprindere, aceasta este cu atît mai valabil, în cazul 
„transferturilor asociative“, din ce în ce mai complexe, 
care o conduc pînă în pragul inteligenței: pretutindeni 


1A. Rey, Les conduites conditionnées du cobaye, în „Arch. de 
Psychol.“, XXV (1936), pp. 217—312. 

unde există o asociație între mișcări și percepții, pretinsa 
asociație constă în realitate în integrarea elementului nou 
într-o schemă anterioară de activitate. Fie că această schemă 
anterioară este de ordin reflex, ca în cazul reflexului con- 
ditionat, fie că ea se realizează la nivele tot mai ridicate, 
peste tot asociaţia este, în realitate, asimila e, în așa fel 
că niciodată legătura asociativă nu este o simplă calchiere 
a unui raport dat de-a gata în realitatea exterioară. 

Iată de ce, analiza formării deprinderilor ca și aceea a 
structurii perceptiilor interesează, în cel mai înalt grad, 
problema inteligenței. Dacă inteligența, în stare născîndă, 
nu ar consta decît în a-și exercita activitatea, apărută 
tîrziu și situată pe o treaptă superioară, asupra unei lumi 
finite de asociaţii si de relaţii, corespunzind termen cu ter- 
men raporturilor înscrise o dată pentru totdeauna în mediul 
exterior, această activitate ar fi în realitate iluzorie. Dim- 
potrivă, în măsura în care asimilatia organizatoare, care 
în final va duce la operaţii proprii intelectului, intervine 
de la bun început în activitatea perceptivă si în geneza 
deprinderilor, schemele empiriste pe care unii încearcă să 
le dea inteligenței constituite sînt insuficiente la toate ni- 
velele, deoarece neglijează construcția asimilatoare. 

Se știe, de exemplu, că Mach și Rignano con- 
cep raționamentul ca o „experiență mentală“. Această de- 
scriere, corectă în principiul ei, ar căpăta sensul unei so- 
lutii explicative, dacă experiența ar fi copia unei realități 
exterioare gata făcute. Dar, cum lucrurile nu stau așa, și 
cum încă pe planul deprinderii acomodarea la real pre- 
supune o asimilare a acestuia la schemele subiectului ex- 
plicarea rationamentului, prin experiența mentală, se în- 
chide într-un cerc: e nevoie de întreaga activitate a inteli- 
gentei pentru a face o experiență, efectivă sau mentală. 
În starea finită, o experiență mentală este o reproducere 
în gîndire nu a realității, ci a acțiunilor sau operațiilor cu 
realitatea, iar problema genezei lor subzistă, prin urmare, 
în întregime. Numai la nivelul începuturilor de gîndire ale 
copilului se poate vorbi despre experiența mentală, în.sen- 
sul unei simple imitări interioare a realului: dar, în acest 
caz, este cert că raționamentul nu este încă logic. 

La fel, cînd Spearman reduce inteligența la cele 
trei momente esențiale — „prinderea experienței“, ,eductia 
relațiilor“ și ,eductia corelatelor“ —, trebuie să adăugăm 
că sesizarea experienței nu este posibilă fără medierea unei 


„189 


asimilări constructive. Așa-numitele „educții“ de relaţii 
trebuie concepute, deci, ca operații propriu-zise (serieri sau 
includeri de relaţii simetrice). Cît despre eductia corela- 
telor („Prezentarea unui caracter unită cu o relaţie tinde 
să evoce imediat cunoașterea caracterului corelativ“'1), ea 
este solidară cu grupări bine definite, și anume cu grupă- 
rile multiplicării claselor sau relaţiilor (cap. I). 


Deprinderea și inteligența. II. Tatonare și structurare. — 
Așadar, dacă nici deprinderea, nici inteligența nu se pot 
explica printr-un sistem de coordonări asociative corespun- 
zînd direct raporturilor deja date în realitatea externă, ci 
presupun amîndouă o activitate a subiectului, interpreta- 
rea cea mai simplă nu va consta, oare, în a reduce această 
activitate la o serie de încercări care au loc la întîmplare 
(adică fără raport direct cu mediul), dar sînt treptat selec- 
tionate pe baza succeselor sau esecurilor la care duc? Astfel, 
Thorndike, pentru a sesiza mecanismul învățării, 
așază animalele într-un labirint și măsoară achiziţiile după 
numărul descrescînd de erori. La început, animalul tato- 
neazä, adică face încercări intimplätoare, dar greșelile sînt 
treptat eliminate, iar încercările izbutite reţinute, ceea ce 
va determina, pînă la urmă, itinerariile ulterioare. Prin- 
cipiul acestei selecții, pe baza rezultatului obținut, se nu- 
mește, „legea efectului“. Ipoteza este, deci, ispititoare: 
acțiunea subiectului intervine în încercări, aceea a mediu- 
lui în selecţii, iar legea efectului menţine rolul trebuin- 
telor și al satisfacerilor care încadrează orice comportare 
activă. 

Mai mult, o asemenea schemă explicativă este de na- 
tură să ne lămurească asupra continuității, care leagă de- 
prinderile cele mai elementare de inteligența cea mal evo- 
luată: Claparède a reluat noțiunile de tatonare si 
control empiric ulterior, pentru a face din ele principiul 
unei teorii a inteligenţei, aplicată succesiv, de la inteli- 
genta animalelor și inteligența practică a copilului pînă la 
problema genezei ipotezei”, din psihologia gîndirii adultului. 
Dar, în numeroasele scrieri ale psihologului genevez, asis- 
tăm la o evoluţie semnificativă, de la cele dintîi la ulti- 


1A. Spearman, The nature of intelligence, 1923, p. 91 
(cf. trad. în Claparède, La Genèse de l'hypothèse, p. 42). 


3 Cf. „Arch. de Psychol.“, XXXIV, (1933), pp. 1155. 


mele, în așa fel că însuși examenul acestei dezvoltări con- 
stituie, deja, o critică suficientă a noţiunii de tatonare. 

Claparède începe prin a opune inteligența — func- 
tiune vicariantă de adaptare nouă — deprinderii (automa- 
tizate) și instinctului, adaptări la împrejurări care se re- 
petă. Or, cum se comportă subiectul în prezenţa unor îm- 
prejurări noi? De la infuzoriile lui Jennings, pînă la 
om (și pînă la savantul însuși în fața neprevăzutului), 
subiectul tatonează. Această tatonare poate fi pur senzo- 
rimotorie, sau poate să se interiorizeze sub forma „încercă- 
rilor“ gîndirii însăși, dar funcțiunea ei este întotdeauna 
aceeași: să inventeze soluții pe care experiența le va selec- 
tiona ulterior. 

Actul complet al inteligenței presupune, astfel, trei 
momente esențiale: problema, care orientează căutarea, 
ipoteza care anticipează soluţiile, și controlul, care le selec- 
tioneazä. Pot fi însă distinse două forme de inteligență: 
una practică (sau ,empiricä"), cealaltă reflexivă (sau „sis- 
tematică“). În cazul celei dintîi, problema se prezintă ca 
o simplă trebuintä, ipoteza sub aspectul de tatonare senzo- 
rimotorie și controlul sub forma unei simple succesiuni de 
eșecuri sau de reușite. Numai în a doua formă, necesitatea 
se reflectă în problemă, tatonarea se interiorizează în cău- 
tări de ipoteze, iar controlul anticipează sancţiunea expe- 
rientei, prin intermediul unei „conștiințe a relaţiilor“, 
suficiente pentru a respinge ipotezele false și a le reține 
pe cele bune. 


Acesta era cadrul teoriei sale, cînd Claparède a 
abordat problema genezei ipotezei în psihologia gîndirii. 
Subliniind rolul evident, pe care-l păstrează tatonarea, în 
cele mai evoluate forme ale gîndirii, Claparède a 
fost condus, prin metoda „reflexiunii vorbite“, care-i apar- 
ține, la a nu mai situa tatonarea chiar la punctul de 
plecare al căutării inteligente, ci, oarecum la margine sau 
în avangardă, și numai atunci cînd datele depășesc prea 
mult înțelegerea subiectului. Punctul de plecare 1 se pare, 
dimpotrivă, furnizat de o atitudine, a cărei importanţă el 
nu o relevase pînă atunci: în prezența datelor problemei, 
Si o dată ce căutarea a fost orientată de trebuintä sau de 
întrebare (datorită unui mecanism, considerat, de altfel, 
deocamdată ca enigmatic), există la început înțelegerea unui 
ansamblu de relații prin simplă „implicație“. Aceste im- 
Plicatii pot fi corecte sau false. Cele corecte sînt conservate 

de experiență, cele false sînt contrazise de experiență și 
abia atunci începe tatonarea. Ea nu intervine, deci, decît 
în calitate de surogat sau de auxiliar, adică în calitate de 
conduită derivată în raport cu implicaţiile inițiale. Așadar, 
tatonarea nu este niciodată pură, conclude Claparède: 
ea este partial dirijată de întrebare și de implicaţii, si nu 
devine efectiv întîmplătoare decît în măsura, în care, 
datele depășesc prea mult aceste scheme anticipatoare. 

În ce constă „implicaţia“? În acest punct, doctrina își 
capătă sensul cel mai larg și se apropie de problema deprin- 
derii cît si a inteligenței însăși. „Implicația“ este, în fond, 
aproape vechea „asociaţie“ a psihologilor clasici, dar du- 
blată de un sentiment de necesitate, provenind din inte- 
rior si nu dinafară. Ea este manifestarea unei „tendințe 
primitive“, în afara căreia subiectul n-ar ști, la nici un 
nivel, să profite de experiență (p. 104). Ea nu se datorează 
„repetării unei perechi de elemente“, ci este, dimpotrivă, 
izvorul repetării a ceea ce se aseamănă, și „ia naștere chiar 
de la prima întîlnire a celor două elemente ale acestei pe- 
rechi“ (p. 105). Experiența nu poate decît s-o rupă sau s-o con- 
firme, dar ea n-o creează. Dar, numai atunci cînd expe- 
rienta impune o apropiere, subiectul face să apară, pe lîngă 
ea, o implicatie: rădăcinile ei ar trebui căutate, de aceea, 
în „legea coalescentei" a lui W. James (acea lege prin 
care James explica tocmai asociatial): „legea coales- 
centei generează implicatia, în planul acțiunii, și sincre- 
tismul, în planul reprezentării“ (bd). Claparède 
merge, astfel, pînă la a interpreta reflexul condiționat prin 
implicatie: cîinele din experimentele lui Pavlov sali- 
vează, la sunetul soneriei, după ce a auzit-o în același timp 
în care a văzut hrana, deoarece, în felul acesta, sunetul 
„implică“ hrana. 


Această răsturnare progresivă a teoriei tatonării merită 
un examen atent. Să începem printr-un punct, în aparență 
secundar; n-ar fi, oare, o pseudoproblemă să ne întrebăm 
în ce fel problema sau trebuinta orientează căutarea, ca și 
cum ele ar exista independent de această căutare? Problema 
și trebuinta înseși sînt, în adevăr, expresia unor mecanisme, 
constituite în prealabil și, care se găsesc pur și simplu în 
starea de dezechilibru momentan: trebuinta de a suge pre- 
supune organizarea completă a aparatelor de supt iar, la 
cealaltă extremă, întrebările de tipul: „ce-i asta?“, „unde?“ 
etc., sînt expresia unor clasificări, a unor structuri spațiale 

etc., construite de acum total sau partial (cf. cap II). Ime- 
diat rezultă că existența schemei, care orientează căutarea, 
este necesară pentru a explica apariția trebuintei sau a 
întrebării: acestea, ca și căutarea, în raport cu care ele 
marchează conştientizarea, traduc deci un singur act de 
asimilare a realului la această schemă. 


În acest caz, este oare legitim să concepem implicatia 
ca un fapt primar, în același timp senzorimotor și i: telec- 
tual, ca bază a deprinderii cît și a înțelegerii? Bineînţeles, 
ca o primă condiţie, acest termen nu este luat în sensul 
logic al legăturii necesare între judecăţi, ci în sensul foarte 
general al unui raport de necesitate oarecare. Or, două 
elemente văzute împreună, pentru prima oară, dau oare 
naștere unui asemenea raport? O pisică neagră, văzută de 
un copil mic, ca să reluăm un exemplu dat de Clapa- 
rède, duce oare imediat, de la prima percepţie, la fixarea 
raportului „o pisică implică culoarea neagră“? Dacă cele 
două elemente sînt, în adevăr, văzute pentru prima dată, 
fără analogii sau anticipări, ele sînt, cu siguranță, deja 
înglobate, într-un tot perceptiv, într-un Gestalt, ceea ce 
exprimă, sub o altă formă, legea coalescentei a lui James, 
sau sincretismul invocat de Claparède. Că vom avea, 
în acest caz, mai mult decît o asociație, este clar, în măsura 
în care întregul rezultă, nu din reunirea a două elemente, 
percepute în prealabil separat, ci din fuziunea lor imediată, 
printr-o structurare a ansamblului. Numai că aceasta nu 
este o legătură de necesitate: ea reprezintă începutul unei 
scheme posibile, dar care nu va genera raporturi resim- 
tite ca necesare, decît cu condiția să se constituie ca schemă 
reală, printr-o transpozitie sau printr-o generalizare (deci o 
aplicare la elemente noi), pe scurt, dînd naștere unei asi- 
milări. Asimilarea este, deci, izvorul a ceea ce Clapa- 
rede numește implicatie: vorbind schematic, subiectul nu 
va ajunge, deci, la raportul „A implică pe x“, atunci cînd 
va percepe pe primul A cu calitatea x, ci va fi condus la 
raportul „A, implică pe x“ în măsura în care îl va asimila 
pe A, la schema (4), această schemă fiind creată tocmai 
prin asimilarea A, = A. La fel, cîinele care salivează 
văzînd hrana nu va saliva la sunetul clopotelului, decît 
dacă el îl va asimila cu titlu de indiciu, sau de parte a 
actului total, la schema acestei acțiuni. C'aparede 
are dreptate, desigur, atunci cînd spune că nu repetiţia 
generează implicatia, dar implicatia apare numai în cursul 

repetitiei, deoarece implicatia este produsul intern af asi- 
milatiei, care asigură repetiţia actului exterior. 

Or, această intervenţie necesară a asimilatiei întărește 
și mai mult rezervele pe care Clapar ède a fost, el 
însuși, condus să le formuleze în legătură cu rolul general 
al tatonării. În primul rînd, este clar că tatonarea, atunci 
cînd apare, nu ar putea fi explicată în termeni mecanici. 
Vorbind în termeni mecanici, adică în ipoteza unei simple 
facilitäri, ar trebui să se reproducă atât greşelile cît si în- 
cercările încununate cu succes. Dacă nu se întîmplă astfel, 
respectiv dacă „legea efectului“ acţionează, este pentru că 
în cursul repetărilor subiectul anticipează eșecurile ȘI reu- 
sitele sale. Cu alte cuvinte, fiecare încercare acționează 
asupra următoarei, nu ca un canal care deschide drumul 
unor noi mișcări, ci ca o schemă, permitind să se atribuie 
semnificaţii încercărilor ulterioare!. Deci, tatonarea nu 
exclude citusi de putin asimilarea. 

Mai mult. Chiar si primele încercări pot fi anevoie re- 
duse la un simplu joc al întîmplării?. D.K. Adams 
descoperă, în experimente de labirint, mișcări orientate de 
la început. W. Dennis, apoi J. Dashiel 1 insistă 
asupra continuării direcțiilor inițial adoptate. Tolman 
și Krechews ky vorbesc, chiar, despre „ipoteze“ 
pentru a descrie mișcările sobolanilor, etc. De aici, impor- 
tantele interpretări la care au fost conduşi C. Hull ȘI 
CE. Tolman. Hull insistă asupra opoziţiei dintre 
modelele psihice, implicînd mijloace și scopuri, și modelele 
mecanice de facilitare: în timp ce în acestea din urmă 
linia dreaptă se impune, primele dispun de un număr cu 
atit mai mare de drumuri posibile, cu cât actul este mai 
complex. Cu alte cuvinte, încă la nivelul conduitelor sen- 
zorimotorii, care fac trecerea între învățare și inteligenţă, 
trebuie luat în considerare ce anume vă deveni „asociativi- 
tatea“ operaţiilor, în „grupările“ lor finale (cap. Il). Cît 
despre Tolman, el pune în evidență rolul generalizării, 
chiar în formarea deprinderilor înseși: astfel, în prezența 
unui nou labirint, diferit de acela pe care il cunoștea, ani- 
malul percepe analogii de ansamblu şi aplică, la acest nou 
caz, conduitele care i-au reușit în cazul precedent (anumite 
Moe e 

1Cf. J Piaget, La naissance de l'intelligence chez l'enfant, 
cap. V,si P. Guillaume, La Formation des Habitudes, PP: 
c44 154. 

2Cf. P. Guillaume, op. cit., pp: 65—67. 

' itinerarii). Si aci, deci, are loc o structurare de ansamblu, 
dar structurile în cauză nu sînt pentru Tolman simple 
„forme“, în sensul teoriei lui Koehler: ele sînt nişte 
Sign- -Gestalt, adică nişte scheme înzestrate cu semnificații. 
Acest dublu caracter, generalizabil și semnificativ, al 
structurilor considerate de Tolman, arată în suficientă 
măsură că este vorba despre ceea ce noi denumim scheme 
de asimilare. 

Astfel, de la învățarea elementară pînă la inteligență, 
achiziția pare să implice o activitate asimilatoare, tot atît 
de necesară structurării formelor celor mai pasive ale deprin- 
derii (comportări condiționate și transferturi asociative), 
cît și dezvoltării manifestărilor vizibil active (tatonäri 
orientate). În această privință, problema raporturilor dintre 
deprindere și inteligență este marcat paralelă aceleia a 
raporturilor dintre inteligență și percepție. După cum ac- 
tivitatea perceptivă nu este identică cu inteligența, dar se 
apropie de ea, îndată ce se eliberează de centrarea pe 
obiectul imediat și actual, la fel, activitatea asimilatoare, 
care generează deprinderile, nu se confundă cu inteligența, 
dar ajunge la ea imediat ce sistemele senzorimotorii ire- 
versibile și uniforme se diferențiază și se coordonează în 
articulaţii mobile. De altfel, asemănarea acestor două ti- 
puri de activitate elementară este evidentă, deoarece per- 
ceptiile și mișcările deprinse sînt, întotdeauna, indisocia- 
bil unite, în scheme de ansamblu, iar „transfertul“ sau ge- 
neralizarea, proprie deprinderii, este echivalentul exact, în 
domeniul motric, al „transpoziției“ de pe planul figurilor 
spatiale, amîndouă presupunînd aceeași asimilare genera- 
lizatoare. 


Asimilarea senzorimotorie si nașterea inteligenței la 
copil. — A cerceta cum apare inteligența, începînd cu ac- 
tivitatea asimilatoare, care generează mai întîi deprinde- 
rile, înseamnă a arăta cum această asimilare senzorimoto- 
rie se realizează, în structuri din ce în ce mai mobile și cu 
o aplicare tot mai întinsă, începînd cu punctul în care 
viața mentală se disociază de viața organică. 

Or, începînd cu montajele ereditare, asistăm alături de 
organizarea internă și fiziologică a reflexelor, la efecte 
cumulative ale exerciţiului și la începuturi de căutare, ce 
marchează primele distante în spaţiu și în timp, cu ajuto- 
rul cărora noi am definit „conduita“ (cap. I). Un nou-născut, 

alimentat cu lingurita, va trece cu greu, apoi, la suptul 
sînului; dacă suge de la început, abilitatea sa va crește 
neîncetat; fiind apropiat de mamelă, el va căuta poziția 
bună și o va găsi din ce în ce mai rapid. Deși suge orice, 
el va renunţa totuși repede la deget, dar va păstra sînul. 
Între două hrăniri, el va suge în gol, etc. Aceste observaţii 
banale arată că, chiar în interiorul cîmpului închis al me- 
canismelor reglate ereditar, apare un început de asimilare 
reproducătoare de ordin funcțional (exercițiu), de asimi- 
lare generalizatoare sau transpozitivă (extinderea schemei 
reflexe la obiecte noi) și de asimilare recognitivă (discrimi- 
narea situațiilor). 

Primele achiziții se inserează, în funcție de experiență, 
în acest context deja activ (exercițiul reflex neconducînd, 
încă, la o achiziție reală, ci la o simplă consolidare). Fie 
că este vorba despre o coordonare aparent pasivă, cum este 
conditionarea (de exemplu, un semnal care declanșează o 
atitudine anticipativă de supt), sau despre o extindere 
spontană a cîmpului de aplicaţie a reflexelor (de exemplu, 
sugerea sistematică a degetului, prin coordonarea mișcări- 
lor brațului și mîinii cu mișcări ale gurii), formele elementare 
ale deprinderii provin din asimilarea unor elemente noi la 
schemele anterioare care, în speță, sînt scheme reflexe. 
Trebuie să ne dăm seama, însă, că extinderea schemei re- 
flexe, prin încorporarea elementului nou, antrenează, prin 
acest însuși fapt, formarea unei scheme de ordin superior 
(deprindere ca atare), ce își integrează deci schema infe- 
rioară (reflexul). Asimilarea unui element nou, la o schemă 
anterioară, implică, deci, la rîndul ei, integrarea acesteia 
într-o schemă superioară. 


Totuși — se înțelege de la sine —, la nivelul acestor 
prime deprinderi, nu putem vorbi încă de inteligență. 
Comparată cu reflexele, deprinderea prezintă o aplicabilitate 
la distante mai mari, în spaţiu si în timp. Dar chiar lăr- 
gite, aceste prime scheme sînt încă nediferentiate, lipsite 
de o mobilitate internă, sau de coordonare reciprocă. Ge- 
neralizările, de care ele sînt capabile, nu sînt, încă, decît 
transferturi motorii, comparabile cu cele mai simple trans- 
poziții perceptive si, în pofida continuității lor functio- 
nale, cu etapele următoare, nimic nu permite încă să le 
comparăm, prin structura lor, cu inteligența însăși, 

Dimpotrivă, la un al treilea nivel, care începe cu coor- 
donarea väzului și a apucării (între 3 si 6 luni, si de obi- 

cei la 4 luni si jumătate), apar conduite noi, care constituie 
o trecere de la simpla deprindere la inteligenţă. Să ne ima- 
ginăm un sugar, aflat în leagăn, de al cărui acoperämint, 
dat la o parte, atirnă mai multe jucării sunätoare și un 
snur liber. Copilul apucă snurul și pune în mișcare, astfel, 
întregul dispozitiv, fără să se aștepte la asta și fără să în- 
teleagä nimic din amănuntele relaţiilor spatiale sau cau- 
zale. Uimit de rezultat, el caută șnurul și reîncepe mane- 
vra de cîteva ori. J.M. Baldwin a numit această 
reproducere activă a unui rezultat, obținut la început cu 
totul întîmplător, „reacție circulară“. Reacţia circulară este, 
astfel, un exemplu tipic de asimilare reproducătoare. Prima 
mișcare executată, urmată de rezultatul respectiv, consti- 
tuie o acțiune totală, care creează o trebuintä nouă, de 
îndată ce obiectele, asupra cărora s-a exercitat această 
acțiune, au revenit la starea lor inițială. Ele sînt, atunci, 
asimilate acțiunii precedente (promovată, astfel, la rangul 
de schemă), ceea ce declanșează reproducerea acesteia și 
așa mai departe. Or, acest mecanism este identic cu cel 
care se află deja la punctul de plecare al deprinderilor ele- 
mentare, numai că, în cazul lor, reacția circulară vizează 
propriul corp (vom denumi deci reacție circulară primară, 
aceea de la nivelul precedent, cum ar fi schema sugerii de- 
getului mare), în timp ce, de acum înainte, datorită apu- 
cării, ea se va aplica obiectelor exterioare (vom denumi 
reacție circulară secundară aceste conduite relative la 
obiecte, tinind seama, totodată, că ele încă nu sînt de loc 
! substantificate de copil). 


Reacția circulară secundară tine, deci, încă în punctul 
său de plecare, de structurile proprii simplelor deprinderi. 
Fiind conduite nediferentiate, care se repetă în bloc, fără 
un scop fixat dinainte și cu utilizarea fenomenelor întîm- 
plătoare apărute pe parcurs, ele nu au, în adevăr, nimic 
dintr-un act complet de inteligență și trebuie să ne ferim 
de a proiecta, în spiritul subiectului, distinctiile pe care 
le-am face în locul lui, între un mijloc inițial (tragerea 
snurului) și un scop final (zguduirea acoperämintului pe 
care sînt dispuse jucăriile); de asemenea nu trebuie să-i 
atribuim noțiunile de obiect și de spaţiu, pe care noi le 
legăm de o situație, care este pentru el, neanalizată și 
globală. Cu toate acestea, după ce conduita se reproduce 
de cîteva ori, vedem că ea prezintă o dublă tendință, spre 
dezarticulare și rearticulare internă a elementelor sale, si 

spre generalizare sau transpozitie activă, în prezența unor 
date noi, fără legătură directă cu cele „precedente, În ceea 
ce privește primul punct, constatăm, în adevăr, că, după 
ce evenimentele s-au succedat, în ordinea snur-zguduire- 
jucării, conduita devine susceptibilă de un început de ana- 
liză: vederea jucăriilor imobile și, în special, descoperirea 
unui obiect nou pe care-l atîrnăm de acoperămînt vor deter- 
mina căutarea șnurului. Fără să aibă încă loc o reversibi- 
litate autentică, este clar că s-a produs un progres în mobi- 
litate și că are loc aproape o articulare a conduitei în mij- 
loc (reconstituit după acțiune) și scop (fixat după acţiune). 
Pe de altă parte, dacă punem copilul în prezenţa unei 
situaţii cu totul noi, cum ar fi să vadă o mișcare situată 
la 2—3 metri de el, sau să asculte un sunet oarecare în 
cameră, se întîmplă ca el să caute și să tragă același snur, 
ca pentru a face să continue la distanță spectacolul între- 
rupt. Or, această nouă conduită (care confirmă clar absența 
contactelor spațiale și a înțelegerii cauzalitätii) constituie, 
în mod cert, un început de generalizare propriu-zisă. Atît 
articularea internă, cît ṣi această transpozitie externă a 
schemei circulare anunță astfel apariţia apropiată a in- 
teligenței. 

La un al patrulea nivel, lucrurile se precizează, în 
adevăr. Începînd cu vîrsta de 8—10 luni, schemele con- 
struite prin reacții secundare în cursul stadiului precedent 
devin susceptibile de a se coordona între ele, unele fiind 
utilizate ca mijloace, iar altele conferind acțiunii un scop. 
Astfel, pentru a apuca un obiect aşezat în spatele unui 
ecran, care îl maschează complet sau parțial, copilul va 
înlătura mai întîi ecranul (utilizînd scheme de apucare 
sau de lovire etc.), după care va lua obiectivul. Prin urmare, 
de acum încolo, scopul se așază înaintea mijloacelor, deoarece 
intenția subiectului de a apuca obiectul există înainte de 
a-și fi propus să dea la o parte obstacolul, ceea ce presupune 
o articulare mobilă a schemelor elementare care compun 
schema totală. Pe de altă parte, noua schemă totală devine 
susceptibilă de generalizäri mai largi decît înainte. 
Această mobilitate, împreună cu progresul înregistrat de ge- 
neralizare, se vädeste, în particular, în faptul că în pre- 
zența. unui obiect nou, copilul încearcă succesiv ultimele 
scheme achiziționate anterior (apucare, lovire, zguduire, 
frecare etc.), acestea din urmă fiind, deci, utilizate cu ti- 

tlul de concepte senzorimotorii — dacă putem spune ast- 
fel —, ca și cum subiectul ar căuta să înțeleagă obiectul 
nou prin întrebuințare (asemenea „definiţiilor prin între- 
buințare“, pe care le vom regăsi mult mai tîrziu pe plan 
verbal). 

Conduitele acestui al patrulea nivel indică, astfel, un 
dublu progres, în sensul mobilității și al extinderii cîmpu- 
lui de aplicare a schemelor. Aceste traiectorii între subiect 
și obiecte, parcurse prin acțiune, dar și prin anticipările și 
reconstituirile senzorimotorii, nu mai sînt, ca în stadiile 
precedente, traiectorii directe și simple, rectilinii ca în 
cazul percepţiei, sau stereotipe si cu sens unic, ca în cazul 
reacțiilor circulare. Itinerariile încep să varieze, si utili- 
zarea schemelor anterioare începe să parcurgă distante tot 
mai mari în timp. Este ceea ce caracterizează conexiunea 
mijloacelor și a scopurilor, de acum încolo diferențiate și, 
de aceea, putem începe să vorbim despre o inteligență 
autentică. Dar dincolo de continuitatea care o leagă de 
conduitele precedente, trebuie să remarcăm caracterul li- 
mitat al acestei inteligente în formare: nu se inventează 
și nu se descoperă mijloace noi, ci totul se reduce la o sim- 
plă aplicare a mijloacelor cunoscute la împrejurări ne- 
prevăzute. 


Două achiziții caracterizează nivelul următor, ambele 
relative la utilizarea experienței. Schemele de asimilare 
descrise pînă acum sînt acomodate în mod natural și con- 
tinuu la datele exterioare. Dar această acomodare este, ca 
să spunem așa, mai mult suferită decît căutată: subiectul 
acționează potrivit trebuintelor sale, iar această acţiune 
se acordă cu realul sau întîlnește rezistențe, pe care caută 
să le ocolească. Noutăţile care apar în mod neprevăzut sînt, 
fie neglijate, fie asimilate schemelor anterioare și reproduse 
_prin reacție circulară. Dimpotrivă, vine un moment cînd 
noutatea interesează prin ea însăși, ceea ce presupune, 
bineînțeles, o înzestrare satisfăcătoare cu scheme, în așa 
fel ca să fie posibile comparatiile, si ca noul fapt să fie 
destul de asemănător cu cele cunoscute, pentru a interesa, 
și destul de diferit, pentru a scăpa saturatiei. Reacţiile 
circulare vor consta, atunci, într-o reproducere a faptului 
nou, dar cu variații și experimentare activă, destinate 
tocmai să le dezvăluie posibilităţile noi. Descoperind, de 
exemplu, traiectoria căderii unui obiect, copilul va căuta 
să-l arunce în diferite feluri, sau de la puncte de plecare 

diferite. Putem numi „reacție circulară terțiară“ această 
asimilare reproducătoare, cu acomodare diferențiată si 
intentionalä. 

Din acest moment, cind schemele vor fi coordonate 
între ele, sub titlul de mijloace si scopuri, copilul nu se va 
mai limita să aplice mijloacele cunoscute la situații noi: el 
va diferenția aceste scheme, care-i vor servi ca mijloace, 
printr-un fel de reacţie circulară tertiarä și va parveni, 
prin urmare, să descopere mijloace noi. În felul acesta, se 
elaborează o serie de conduite, cărora nimeni nu le contestă 
caracterul de inteligență: atragerea unui obiect, prin inter- 
mediul suportului pe care este așezat, al sforii care atîrnă 
de el, sau chiar al unui băț folosit ca intermediar indepen- 
dent. Dar oricît de complexă ar fi această din urmă conduită, 
trebuie să înțelegem bine că, în cazurile obișnuite, ea nu 
apare ex abrupto, ci, dimpotrivă, este pregătită printr-o 
serie întreagă de relații și de semnificaţii, datorate activi- 
tätii schemelor anterioare: relația de la mijloc la scop, 
noțiunea că un obiect poate să pună în mișcare un altul, 
etc. Conduita suportului este, în această privință, cea mai 
simplă: neputînd atinge direct obiectul, subiectul trage 
obiectele situate între sine și acesta (covorul, pe care este 
așezată jucăria dorită, etc.). Mișcările pe care le imprimă 
obiectivului apucarea covorului rămîneau nesemnificative 
la nivelele precedente; dar, după ce a dobîndit relațiile 
trebuitoare, subiectul înțelege, din capul locului, posibili- 
tatea utilizării suportului. În asemenea cazuri, ne dăm 
seama de adevăratul rol al tatonării, în actul de inteligență: 
dirijată, în același timp, de schema care conferă un scop 
acțiunii si de schema aleasă drept mijloc initial, tatonarea 
este, în afară de aceasta, orientată neîncetat, în cursul 
încercărilor succesive, de către schemele susceptibile de a 
da o semnificație evenimentelor întîmplătoare, ce vor fi 
folosite, astfel, în mod inteligent. Tatonarea nu este, deci, 
niciodată pură, dar nu formează decît limita acomodării 
active, compatibile cu coordonările asimilatoare, care con- 
stituie esentialul în inteligenţă. 


În sfîrșit, un al șaselea nivel, care ocupă o parte din 
anul al doilea, marchează desävîrsirea inteligenței senzori- 
motorii: în loc ca mijloacele noi să fie descoperite exclusiv 
prin experimentare activă, ca la nivelul precedent, se poate 
produce, de acum înainte, invenţia, prin coordonarea inte- 
rioară și rapidă a unor procedee, încă necunoscute de su- 

biect. De acest din urmă tip aparţin faptele de restructurare 
bruscă descrise de Koehler în legătură cu cimpanzeii 
si acel Aha-Erlebnis al lui K. Bühler, sau sentimentul 
înțelegerii bruște. Astfel, la copiii care înainte de 1 an și 
6 luni n-au avut ocazia să experimenteze cu bete, se întîmplă 
ca primul contact cu un băț să declanșeze înțelegerea rapor- 
turilor sale posibile cu obiectivul, pe care copilul vrea să-l 
atingă, şi aceasta fără o tatonare reală. Pe de altă parte, 
pare evident că unii dintre subiecții lui Koehler au 
inventat folosirea bätului, ca să zicem așa, sub ochii lui si 
fără vreun exercițiu anterior. 


Marea problemă ce se pune este de a surprinde meca- 
nismul acestor coordonări interioare, care presupun, în 
același timp, inventarea fără tatonare, și o anticipare men- 
tală, vecină cu reprezentarea. Am văzut, deja, cum teoria 
Formei explică lucrurile, fără a se referi la experiența do- 
bîndită și printr-o simplă restructurare perceptivă. Dar, la 
copilul mic, este imposibil să nu vedem, în conduitele din 
acest al şaselea stadiu, încheierea întregii dezvoltări ce 
caracterizează cele cinci etape precedente. În adevăr, este 
clar că o dată deprins cu reacțiile circulare terțiare și cu 
tatonările inteligente, care constituie o adevărată experi- 
mentare activă, copilul devine, mai devreme sau mai tîrziu, 
capabil de o interiorizare a acestor conduite. În momentul 
în care încetînd să acționeze, în prezența datelor problemei, 
subiectul pare să reflecteze (unul dintre copiii experimen- 
telor noastre, după ce a încercat, fără succes, să mărească 
deschizătura unei cutii de chibrituri, își întrerupe acțiunea, 
priveşte deschizătura cu atenție, apoi, deschide și închide 
propria sa gură), totul pare să indice că el continuă să caute, 
dar prin încercări interioare, sau acțiuni interiorizate (mis- 
cările imitative ale gurii, în exemplul de mai sus, sînt un 
; indiciu foarte clar al acestui gen de reflexiune motorie). 

_ Ce se petrece, atunci, și cum putem explica inventiunea, în 
care constă soluția bruscă? Schemele senzorimotorii, deve- 
nite suficient de mobile și coordonabile între ele, dau loc 
k unor asimilări reciproce, destul de spontane pentru ca să 
i nu mai fie nevoie de tatonări efective, și destul de rapide, 
pentru a da impresia unor restructurări imediate. Coordo- 
narea internă a schemelor ar fi, deci, față de coordonarea 
externă de la nivelele precedente, ceea ce e limbajul interior 
față de cel extern — o simplă schiţă interiorizată și rapidă 
a vorbirii efective. 

Dar, spontaneitatea și viteza mai mare, a coordonării 
asimilatoare între scheme, sînt ele, oare, suficiente pentru 
a explica interiorizarea conduitelor? Sau un început de 
reprezentare se produce, deja, la acest nivel, anuntînd astfel 
trecerea de la inteligența senzorimotorie la gîndirea pro- 
priu-zisă? Independent de apariția limbajului, pe care 
copilul începe să-l dobîndească la această vîrstă (dar care 
le lipsește cimpanzeilor, deși aceștia sînt capabili de inven- 
tiuni de o inteligență remarcabilă), există două genuri de 
fapte care, în al șaselea stadiu, dovedesc existența unei 
schițe de reprezentare, dar a unci schițe ce nu depășește în 
nici un caz nivelul reprezentării destul de rudimentar, 
propriu cimpanzeilor, Pe de o parte, copilul devine capabil 
de o imitație amînată, adică de o copiere care se efectuează 
pentru prima oară abia după dispariţia perceptivă a mode- 
lului lor: or, fie că imitatia amînată derivă din reprezen- 
tarea în imagini, fie că este cauza acesteia, prima este, 
desigur, strîns legată de a doua (vom răpunde la această 
problemă în cap. V). În același timp, copilul ajunge la 
forma cea mai elementară de joc simbolic,constînd în evocarea, 
cu ajutorul propriului corp, a unei acţiuni străine de con- 
textul actual (de exemplu, el se preface că doarme, pentru 
a se amuza, fiind cît se poate de treaz). Aici apare, din nou, 
un fel de imagine jucată, deci încă motorie, dar deja aproape 
reprezentativă. Aceste imagini în acţiune, proprii imitaţiei 
amînate și simbolului ludic în formare, nu intervin ele, 
oare, cu titlul de semnificanti, în coordonarea interiorizată, 
a schemelor? Tocmai faptul acesta pare să-l indice exemplul, 
citat mai sus, al copilului care imită cu gura mărirea des- 
chizăturii vizibile a unei cutii, pe care el încearcă s-o des- 
chidă efectiv. 


Construirea obiectului și a raporturilor spațiale. — Am 
constatat remarcabila continuitate funcțională care leagă 
structurile succesive, construite de copil, din momentul 
formării deprinderilor elementare, pînă la actele inventiu- 
nilor spontane și bruște, caracterizînd formele cele mai 
înalte de inteligență senzorimotorie. Înrudirea dintre de- 
prindere și inteligență devine, astfel, evidentă, amîndouă 
provenind — deși la nivele distincte — din asimilarea 
senzorimotorie. Rămîne, acum, să ne întoarcem la ceea ce 
spunem mai înainte (cap. III) despre înrudirea dintre inte- 
ligentä și activitatea perceptivă, amîndouă sprijinindu-se, 

deopotrivă, pe asimilarea senzorimotorie, la nivele diferite: 
unul, la care această asimilare generează transpozitia per- 
ceptivă (ruda apropiată a transfertului mișcărilor deprinse) 
și altul, caracterizat prin generalizarea specific inteligentă. 

Or, nimic nu este mai propriu să pună în evidenţă legă- 
turile, în același timp atît de simple, la rădăcina lor comu- 
nă, și atît de complexe, în diferentierile lor multiple, dintre 
percepție, deprindere și inteligență, decît analiza construc- 
ție: senzorimotorii a schemelor fundamentale ale obiectului 
și spaţiului (de altfel, indisociabile de cauzalitate și timp). 
Această construcție este, în adevăr, corelativă dezvoltării 
inteligenței preverbale, pe care am reamintit-o mai sus. 
Dar, pe de altă parte, ea reclamă la un nivel înalt o orga- 
nizare a structurilor perceptive și a celor, pe de-a întregul 
solidare, ale motricitätii desfășurate în deprinderi. 

În adevăr, ce este schema unui obiect? Este, într-o 
măsură esențială, o schemă a inteligenţei: a avea noțiunea 
obiectului înseamnă a atribui figura percepută unui suport 
substanțial, în așa fel ca figura și substanța, al căror indiciu 
devine astfel, să continue să existe în afara cîmpului per- 
ceptiv. Permanenta obiectului, privit din această perspec- 
tivă, este nu numai un produs al inteligenței, ci constituie 
chiar prima dintre noțiunile fundamentale de conservare, a 
căror dezvoltare o vom vedea în interiorul gîndirii (cap. V). 
Dar, prin faptul că el se conservă și că el se reduce chiar 
la această conservare, ca atare, obiectul solid (singurul 
ce se consideră la început) își conservă, de asemenea, dimen- 
siunile și forma: or, constanta formelor și a mărimii este o 
schemă care ține de percepție, cel putin în aceeași măsură 
ca și de inteligență. În sfîrşit, este de la sine înţeles că, 
atît sub aspectul constantei perceptive, cît si sub acela al 
conservării dincolo de hotarele cîmpului perceptiv actual, 
obiectul este legat de o serie de deprinderi motorii, în ace- 
lași timp cauze și efecte ale construirii acestei scheme. 
Vedem, astfel, cît de mult poate lămuri această schemă 
adevăratele raporturi dintre inteligență, percepție și de- 
prindere. 

4 Or, cum se construieste schema obiectului? La nivelul 
i retlexului nu există, bineînțeles, obiecte, reflexul fiind un 
răspuns la o situaţie și nici stimulul, nici actul declanșat 
nu presupun altceva decît calități atribuite unor tablouri 
[perceptive fără un substrat substanțial necesar: cînd sugarul 
caută și regăsește sînul, nu este nevoie ca el să facă din 

acesta un obiect, iar situaţia precisă a suptului, cit si pet- 
manenta posturilor, sînt suficiente ca să explice aceste 
comportamente, fără intervenţia unor scheme mai complexe. 
La nivelul primelor deprinderi, recunoașterea, de asemenea, 
nu implică obiectul, deoarece a recunoaște un tablou per- 
ceptiv nu presupune în nici un fel credința în existența 
elementului perceput, în afara perceptiilor si recunoasterilor 
actuale; pe de altä parte, chemarea prin tipät, a unei per- 
soane absente, presupune pur și simplu anticiparea revenirii 
ei posibile, ca tablou perceptiv cunoscut, și nu localizarea 
spațială, în cadrul unei realități organizate, a acestei per- 
soane ca obiect substanțial. Dimpotrivă, a urmări din 
ochi, o figură în mișcare, și a continua s-o cauţi, în momen- 
tul dispariției ei, a întoarce capul în direcția unui sunet 
pentru a vedea, etc. constituie începuturi ale unei perma- 
nente practice, dar legate exclusiv de acțiunea în curs: 
acestea sînt niște anticipări perceptivo-motorii, și așteptări 
dar determinate de percepția și de mișcarea imediat ante- 
rioarä si nu sînt, încă, cîtuși de putin, căutări active, 
distincte de mișcarea deja schitatä sau determinată de per- 
ceptia actuală. 

În cursul celui de-al treilea stadiu (reacţii circulare 
secundare), faptul că copilul devine capabil să apuce ceea 
ce vede ne permite să controlăm aceste interpretări. După 
Ch. Bühler, subiectul — ajuns la acest nivel — 
reușește să înlăture o bucată de „pînză cu care i se acoperă 
faţa. Dar, am putut să arătăm că, în același stadiu, copilul 
nu caută cîtuși de puțin să înlăture bucata de pînză așezată 
deasupra obiectului dorințelor sale, ceea ce se observă chiar 
dacă el a schițat deja o mișcare de apucare în raport cu 
obiectul, cînd acesta era vizibil: el se comportă, deci, ca și 
cum obiectul s-ar fi resorbit în pînză și ar fi încetat să existe, 
exact în momentul cînd a ieșit din cîmpul perceptiv; sau, 
ceea ce înseamnă același lucru, el nu posedă nici o conduită 
care să-i permită să caute, prin acțiune (înlăturarea ecra- 
nului), sau prin gîndire (să și-l imagineze), obiectul dispărut. 
Totuși, la acest nivel, mai mult decît la nivelul precedent, 
el atribuie, obiectivului unei acțiuni în curs, un fel de per- 
manentä practică, sau de continuitate momentană: revine 
la o jucărie, după ce atenţia lui a fost distrasă (reacţie circu- 
lară amâînată), anticipă poziția obiectului în caz de cădere, 
etc. Dar, în acest caz, acțiunea este cea care conferă o con- 


154 


servare momentană obiectului și acesta încetează s-o posede, 
după ce acțiunea în curs ia sfârșit. 

Dimpotrivă, în al patrulea stadiu (coordonarea scheme- 
lor cunoscute), copilul începe să caute obiectul din spatele 
unui ecran, ceea ce constituie începutul unor conduite dife- 
rentiate, referitoare la obiectul dispărut și, prin urmare, 
începutul conservării substanțiale. Dar, în acest stadiu, se 
observă adesea o reacție interesantă, care arată că această 
pe cale de a se naște, nu este încă individualizată 

, prin urmare, rămîne legată de acțiunea ca atare: dacă 
toral caută un obiect în A (de exemplu sub o pernă aflată 
la dreapta), și dacă sub ochii lui, același obiect este mutat 
în B (sub o altă pernă aflată însă la stînga), el se întoarce 
mai întîi spre A, ca și cum obiectul, ascuns în B, ar putea 
fi regăsit în poziţia sa inițială! Cu alte cuvinte, obiectul 
mai este încă solidar cu o situație de ansamblu, caracteri- 
zată prin acțiunea care tocmai i-a reușit subiectului, și nu 
comportă încă nici individualizare substanțială, nici coordo- 
nare a mișcărilor succesive. 

În al cincilea stadiu, aceste limitări dispar, în afara 
cazului în care reprezentarea traiectoriilor invizibile este 
necesară pentru rezolvarea problemei, iar în al șaselea 
stadiu, nici măcar această condiție nu mai este limitativă. 

Este deci evident că, pregătită prin continuarea mișcă- 
rilor uzuale, conservarea obiectului este produsul coordo- 
nărilor schemelor, fenomen în care constă inteligenţa senzo- 
rimotorie. Fiind, la început, o prelungire a coordonärilor 
proprii deprinderii, obiectul este deci construit de inteli- 
genta însăși, al cărei prim invariart îl constituie el: inva- 
riant necesar elaborării spațiului, cauzalitätii spatializate 
și, mai general, necesar tuturor formelor de asimilare care 
depăşesc cîmpul perceptiv actual. 


Dar, dacă conexiunile sale, cu deprinderea și inteligența, 
sînt evidente, nu sînt mai puțin evidente legăturile obiec- 
tului cu constantele perceptive ale formei și ale mărimii. 
La al treilea dintre nivelele pe care le-am diferențiat înainte, 
un copil, căruia i se oferă biberonul răsturnat, încearcă să 
sugă fundul sticlutei, dacă nu vede de cealaltă parte ca- 
pătul biberonului. Dacă îl vede, întoarce biberonul (dovadă 
că nu există un obstacol de ordin motric); dar dacă, după 
ce a supt capătul necorespunzător, el vede biberonul în 
ansamblu (ce i se prezintă vertical) și apoi asistă la rotirea 
lui, el nu reușește totuşi să-l întoarcă îndată ce capătul 

biberonului devine invizibil: în afara cazurilor cînd vede 
capătul, acesta îi pare, deci, resorbit în sticlă. Acest com- 
portament, tipic pentru neconservarea obiectului, atrage 
astfel după sine și o neconservare a părților biberonului, 
adică o neconservare a formei. În stadiul următor, dimpo- 
trivă, în corelație cu construcţia obiectului permanent, 
copilul întoarce imediat biberonul răsturnat si, deci, per- 
ceput ca o formă, ce rămîne în linii mari constantă, în 
pofida rotatiilor ei. Or, la același nivel, vedem, de asemenea, 
că copilul se interesează, mișcîndu-și încet capul, de schim- 
bările formei obiectului, sub influența perspectivei. 

Cît despre constanta mărimilor, a căror absență, în 
primele luni de viață, a verificat-o recent Brunswick, 
ea se elaborează, de asemenea, în stadiul al patrulea și, 
mai ales, în al cincilea. Astfel, îl vedem adesea pe sugar 
îndepărtînd și apropiind de ochi un obiect ținut în mînă, 
ca pentru a studia schimbările de mărime în funcție de 
adîncime. Există, deci, o corelație între elaborarea acestor 
constante perceptive și conservarea inteligentă a obiectului. 

Or, este ușor să sesizăm raportul care uneşte aceste două 
genuri de realități. Dacă constantele sînt, în adevăr, pro- 
dusul transporturilor, transpozitiilor și al reglărilor lor, 
este clar că aceste mecanisme de reglare tin, în acecași 
măsură, de motricitate ca și de percepţie. Constantele per- 
ceptive ale formei și ale mărimii ar fi, astfel, asigurate 
printr-o asimilare senzorimotorie „transportind“, sau trans- 
punînd raporturile în cauză, atunci cînd se modifică pozi- 
ţia sau se îndepărtează obiectele percepute, după cum 
schema obiectului permanent s-ar datora tot unei asimilări 
senzorimotorii, provocind căutarea obiectului, o dată ieșit 
din cîmpul de percepţie, și atribuindu-i deci o conservare 
provenită din continuarea acţiunilor proprii, și proiectată 
apoi în proprietățile lor exterioare. Putem admite, deci, că 
aceleași scheme de asimilare reglează, prin „transporturi“ 
și transpuneri, constanta formelor și a mărimilor obiectului 
perceput, și determină căutarea lui, atunci cînd el încetează 
să fie perceput: așadar, tocmai pentru că obiectul este perceput 
ca fiind constant, el este căutat după ce dispare și tocmai 
pentru că el dă loc unei căutări active, atunci cînd nu mai 
este perceptibil, el este perceput ca fiind constant cînd rede- 
vine perceptibil. Cele două aspecte ale activităţii perceptive 
și ale inteligenţei sînt, în adevăr, mult mai putin diferen- 
tiate pe plan senzorimotor, decît în cazul percepției si al 

inteligenței reflexive, deoarece aceasta din urmă se sprijină 
pe semnificanti, care constau în cuvinte sau în imagini, în 
timp ce inteligența senzorimotorie nu se sprijină decît pe 
percepții înseși și pe mișcări. 

Putem concepe, deci, activitatea perceptivă, în general, 
tot atît de bine ca și în cazul constantelor, ca fiind unul 
dintre aspectele inteligenței senzorimotorii însăși: aspect 
limitat la cazul în care obiectul intră în relații directe și 
actuale cu subiectul, în timp ce inteligența senzorimotorie, 
depășind cîmpul perceptiv, anticipă și reconstituie rapor- 
turile ce urmează să fie percepute ulterior, sau care au fost 
percepute anterior. Unitatea mecanismelor de asimilare 
senzorimotorie este astfel completă și este, de altminteri, 
meritul teoriei Formei, de a fi pus în evidenţă această uni- 
tate, dar lucrul acesta trebuie interpretat în sensul activi- 
tății subiectului, deci în sensul asimilării, si nu în sensul 
formelor statice, impuse independent de dezvoltarea mentală. 

În legătură cu aceasta apare, însă, o problemă a cărei 
examinare conduce la studiul spațiului. Constantele percep- 
tive sînt produsul unor simple regläri si am văzut (cap. HI) 
că absenţa, la orice vîrstă, a constantelor absolute și 
existența, la adult, a „supraconstanţelor“ atestă caracterul 
reglator și nu operator al sistemului. Cu atît mai mult, 
lucrurile se petrec astfel în cursul primilor doi ani. Oare 
construirea spaţiului nu ajunge, dimpotrivă, destul de 
repede la o structură de grupări și chiar de grupuri, conform 
celebrei ipoteze a lui Poincaré despre influenta — 
din punct de vedere psihologic — primară, a „grupului 
deplasărilor“? 

Geneza spațiului, în inteligența senzorimotorie, este 
dominată în întregime de organizarea progresivă a miscä- 
rilor, iar acestea tind efectiv spre o structură de „grup“. Dar, 
contrar părerii lui Poincaré cu privire la caracterul 
aprioric al grupului de deplasări, acesta se elaborează trep- 
tat, ca formă de echilibru final al acestei organizări motorii: 
tocmai coordonările succesive (compunerea), revenirile (re- 
versibilitatea), ocolurile (asociativitatea) si conservärile 
pozițiilor (identitatea) sînt acelea care, putin cîte putin, 
generează grupul, cu titlul de echilibru necesar al acțiunilor. 

La nivelul primelor două stadii (reflexe și deprinderi 
elementare) nu s-ar putea vorbi nici măcar despre un spațiu 
comun al diverselor domenii perceptive, deoarece există tot 

atitea spații eterogene, cîte cîmpuri calitativ distincte 
(bucal, vizual, tactil ctc.). De-abia în cursul celui de-al 
treilea stadiu, asimilarea reciprocă a acestor spaţii diverse 
devine sistematică, prin faptul coordonării vederii cu 
apucarea. Dar, pe măsura acestor coordonări, asistăm la 
constituirea de sisteme spațiale elementare, ce anunță deja 
compoziția proprie grupului: în felul acesta, în cazul reac- 
piei circulare întrerupte, subiectul revine la punctul de 
plecare, pentru a reîncepe; urmărind cu privirea un corp 
mobil, care o depășește în viteză (căderea unor corpuri etc.), 
subiectul ajunge uneori la obiectiv prin deplasări proprii, 
care le corectează pe acelea ale mobilului exterior. Dar, 
trebuie să înțelegem bine că dacă ne situăm din punctul de 
vedere al subiectului, și nu numai al unui observator mate- 
matician, construcția unei structuri de grup presupune, cel 
puțin, două condiții: noțiunea de obiect și decentrarea 
mișcărilor, prin corectia si chiar conversiunea egocentris- 
mului inițial. În adevăr, este clar că reversibilitatea, pro- 
prie grupului, presupune noțiunea de obiect, ca și, de altfel, 
reciproc, deoarece a regăsi un obiect înseamnă să-ți oferi 
posibilitatea unei reveniri (prin deplasarea, fie a obiectului 
însuși, fie a corpului propriu): obiectul nu este altceva 
decât invariantul datorat compoziției reversibile a grupului. 
Pe de altă parte, după cum a arătat foarte bine Poin- 
care însuși, noțiunea de deplasare, ca atare, presupune 
diferențierea posibilă între schimbările de stare, fără reve- 
nire, și schimbările de poziție, caracterizate tocmai prin 
reversibilitatea lor (sau prin posibilitatea corectiei lor, 
datorită mișcărilor propriului corp). Este evident, deci, că 
fără conservarea obiectelor n-am putea vorbi despre „grup“, 
deoarece atunci totul ar apărea ca „schimbare de stare“: 
obiectul și grupul de deplasări sînt, deci, indisociabile, 
unul constituind aspectul static, iar celălalt aspectul dina- 
mic al aceleiași realități. Mai mult: o lume fără obiect este 
un univers, în care nu există nici o diferențiere sistematică 
între realitățile subiective și cele exterioare, așadar, o 
lume „nedualistă“ (J. M. Baldwin). Prin acest fapt 
însuși, acest univers va fi centrat pe acțiunea proprie, su- 
biectul rămînînd cu atît mai dominat de această perspectivă 
egocentrică, cu cît eul va rămîne inconștient de el însuși. 
Or, grupul presupune tocmai atitudinea inversă: o decen- 
trare completă, de așa natură încît corpul propriu să se 
găsească situat, ca un element între altele, într-un sistem 

de deplasări, ce permit să se distingă mișcările subiectului 
de acelea ale obiectelor înseși. 

Acestea fiind spuse, este clar că, în cursul primelor 
stadii, și chiar al stadiului al treilea, nici una dintre aceste 
condiții nu este satisfăcută: obiectul nu este constituit si 
spațiile, inclusiv spațiul unic, care, ulterior, tinde să le 
coordoneze pe acestea, rămîn centrate pe subiect. Din acest 
moment, chiar în cazurile cînd se pare că are loc o revenire 
(practică) și coordonare în formă de grup, nu ne este greu 
să disociem aparența de realitate, realitatea indicînd întot- 
deauna o centrare privilegiată. În felul acesta, un sugar 
situat la al treilea nivel, văzînd un mobil deplasîndu-se 
de-a lungul dreptei AB pentru a intra în B îndărătul unui 
ecran, nu-l mai caută în C, la cealaltă extremitate a ecra- 
nului, ci din nou în A; etc. Deci, mobilul nu este încă un 
„obiect“ independent, parcurgînd o traiectorie rectilinie, 
disociată de subiect, ci rămîne dependent de poziţia privi- 
legiată A, în care subiectul l-a văzut prima dată. În ceea 
ce privește rotația, s-a văzut mai sus exemplul biberonului 
răsturnat pe care copilul încearcă să-l sugă la celălalt capăt 
în loc să-l readucă în poziția normală, ceea ce atestă, din 
nou, primatul perspectivei egocentrice și absența noțiunii de 
obiect, și explică absența „grupului“. 

O dată cu căutarea obiectelor dispărute în spatele ecra- 
nelor (stadiul al patrulea), începe obiectivarea coordonate- 
lor, deci construirea grupului senzorimotor. Dar însuși 
faptul că subiectul nu ține seama de deplasările succesive 
ale obiectului și îl caută îndărătul primului ecran (a se vedea 
mai sus) arată îndeajuns că acest grup în formare rămîne, 
în parte „subiectiv“, adică centrat pe acțiunea proprie, 
deoarece obiectul rămîne dependent, și el, de această acţiune 
si se oprește la mijlocul drumului construirii sale specifice. 

Abia la nivelul al cincilea, adică atunci cînd obiectul 
este căutat în funcție de deplasările sale succesive, grupul 
este obiectivat în mod real: compunerea deplasărilor, rever- 
sibilitatea lor și conservarea poziţiei (identitatea) au fost 
dobîndite. Numai posibilitatea ocolurilor (asociativitatea) 
lipsește încă, datorită insuficientei anticipärilor, dar ea se 
generalizează în cursul stadiului al șaselea. Mai mult, în 
corelație cu acest progres, se construiește un ansamblu de 
relații între obiectele înseși, cum sînt raporturile „pus pe“, 
„în interior“ sau „în afară“, „înainte“ sau „înapoi“ (cu ordo- 

narea planurilor în adîncime, ordonare corelativă constantei 
mărimilor), etc. 

Ne este permis, deci, să concludem că elaborarea con- 
stantelor perceptive ale obiectului, prin reglări senzori- 
motorii, merge mînă în mînă cu construirea progresivă a 
sistemelor, de asemenea senzorimotorii, dar depășind dome- 
niul perceptiv și tinzînd spre structura de grup, bineînțeles 
o structură cu totul practică și nu reprezentativă. De ce, 
însă, percepția însăși nu beneficiază, și ea, de această struc- 
tură și rămîne la nivelul unor simple reglări? Acum, expli- 
catia este clară: oricît de „decentrată“ ar fi ea, în raport cu 
centrările inițiale ale privirii sau ale organului său parti- 
cular, o percepție este întotdeauna egocentricä și centrată 
pe un obiect prezent, în funcție de perspectiva proprie a 
subiectului. Afară de aceasta, tipul de decentrare ce carac- 
terizează percepția, adică coordonarea între centrärile 
succesive, nu duce decit la o compunere de ordin statistic, 
deci incompletă (cap. IH). Deci, compunerea perceptivă nu 
va putea depăși nivelul a ceea ce noi am denumit, ceva mai 
înainte, grup „subiectiv“, adică un sistem centrat în funcție 
de acțiunea sa proprie si susceptibil, cel mult, de corectii 
și reglări. Iar acest lucru rămîne adevărat, chiar și la nivelul 
la care subiectul, atunci cînd depășește cîmpul perceptiv 
pentru a anticipa și a reconstitui mișcările și obiectele invi- 
zibile, ajunge la o structură de grup obiectivată în domeniul 
spațiului practic apropiat. 

În general, putem să desprindem, astfel, concluzia unei 
unități profunde a proceselor senzorimotorii care generează 
activitatea perceptivă, formarea deprinderilor și chiar 
inteligența preverbală sau prereprezentativă. Aceasta nu 
apare, așadar, ca o putere nouă, ce se suprapune ex abrupto 
unor mecanisme anterioare montate integral. Ea nu este 
decît expresia chiar a acestor mecanisme care, depășind 
contactul actual și imediat cu lucrurile (percepția), cît și 
conexiunile scurte și rapid automatizate dintre percepții si 
mișcări (deprinderea), parcurgînd distanțe tot mai mari 
și după traiectorii tot mai complexe, ele se angajează pe 
calea mobilității și reversibilitätii. Inteligența ce se naște 
nu este, deci, decît forma echilibrului mobil spre care tind 
mecanismele proprii percepției și deprinderii, dar aceste 
mecanisme nu ating starea de echilibru, decît ieșind din 
cîmpurile inițiale respective de aplicare. Mai mult, înce- 
pînd cu acest prim nivel senzorimotric al inteligenţei, ea 

reușește să constituie, în cazul privilegiat al spaţiului, acea 
structură echilibrată care este grupul de deplasări, sub o 
formă cu totul practică sau empirică, ce-i drept, și firește, 
rămînînd pe planul foarte restrîns al spațiului apropiat. 
Dar, este de la sine înțeles, că această organizare, astfel 
circumscrisă, prin limitările acțiunii însăși, nu constituie 
încă o formă de gîndire. Întreaga dezvoltare a gîndirii, de 
la apariția vorbirii pînă la sfîrșitul primei copilării, este, 
dimpotrivă, necesară pentru ca structurile senzorimotorii 
elaborate, și chiar coordonate sub forma de grupuri empi- 
rice, să se "prelungească în operații propriu- zise, care vor 
constitui, sau vor reconstitui aceste grupări și grupuri, pe 
planul reprezentării și al rationamentului reflexiv. 


11 — Psihologia inteligenţei 


PARTEA a Ill-a 


DEZVOLTAREA GÎNDIRII 

CAPITOLUL 5 


ELABORAREA GINDIRII. 
INTUITIE ȘI OPERAȚII 


Într-o primă parte a acestei lucrări am constatat că 
operațiile gîndirii ating forma lor de echilibru, cînd se 
constituie în sisteme de ansamblu, caracterizate prin com- 
punerea lor reversibilă (grupări sau grupuri). Dar, dacă o 
formă de echilibru marchează punctul final al unei evoluții, 
ea nu explică nici fazele iniţiale, nici mecanismul construc- 
tiv. Partea a doua a lucrării ne-a permis, apoi, să distingem 
în procesele senzorimotorii punctul de plecare al operațiilor, 
schemele inteligenței senzorimotorii constituind echivalentul 
practic al conceptelor și relațiilor, iar coordonarea lor, în 
sisteme spatiotemporale de obiecte și mișcări, ajungînd chiar, 
sub o formă tot numai practică și empirică, la conservarea 
obiectului cît și la o structură corespunzătoare grupului 
(grupul experimental de deplasări al lui H. Poincaré). 
Este evident, însă, că acest grup senzorimotor constituie, 
pur și simplu, o schemă de comportament, adică sistemul 
echilibrat al diverselor moduri posibile de a se deplasa 
materialmente în spațiul apropiat, și că el nu atinge, 
în nici un caz, gradul unui instrument de gîndire!. Desigur, 
inteligența senzorimotorie se află la izvorul gîndirii și va 
continua să acționeze asupra ei în tot cursul vieții prin 
intermediul perceptiilor si al atitudinilor practice. Influența 
perceptiilor, în special, asupra celei mai evoluate gîndiri, 
nu va putea fi neglijată, cum fac unii autori atunci cînd 


sar prea repede de la neurologie la sociologie, si aceasta 


este suficient să ateste influența persistentă a schemelor 
inițiale. Dar rămîne un drum foarte lung de parcurs, între 
„1 Dacă împărțim conduitele în trei mari sisteme, structurile orga- 
nice ereditare (instinctul), structurile senzorimotorii (care: pot fi 
dobindite) și structurile reprezentative (care formează gîndirea), pu- 
tem situa grupul deplasărilor senzorimotorii în vîrful. celui de-al 
doilea, dintre aceste sisteme, după cum grupurile si grupările opera- 
torii de ordin formal se află în vîrful sistemului al treilea, 

inteligența preverbală și gîndirea operatorie, pentru ca să 
se formeze grupările reflexive și, dacă există o continuitate 
funcțională între extreme, construirea unei serii de structuri 
_ intermediare rămîne indispensabilă pe paliere multiple și 
eterogenc. 


Diferențe de structură între inteligenţa conceptuală și 
inteligența senzorimotorie. — Pentru a sesiza mecanismul 
formării operaţiilor, este important să înțelegem, în prea- 
labil, ce trebuie să construim, adică ce-i lipsește inteli- 
gentei senzorimotorii pentru a se transforma într-o gîndire 
conceptuală. În adevăr, nimic n-ar fi mai superficial decît 
să presupunem că, pe plan practic, construcția inteligenței 
s-a elaborat de acum, și să facem, apoi, pur și simplu, apel 
la limbaj și la reprezentarea imagistică, pentru a explica în 
ce mod, această inteligență deja construită se va interioriza 
ca gîndire logică. 

În realitate, numai din punct de vedere funcţional 
putem regăsi în inteligența senzorimotorie echivalentul 
practic al claselor, al relaţiilor, al rationamentelor și chiar 
al grupurilor de deplasări, sub forma empirică a deplasări- 
lor înseși. Din punctul de vedere al structurii și, prin ur- 
mare, al eficienței, între coordonările senzorimotorii și 
coordonările conceptuale rămîne un anumit număr de deose- 
biri fundamentale, atît în privința naturii coordonărilor 
înseși, cît și a distanțelor parcurse de acțiune, adică a întin- 
derii cîmpului de aplicaţie. 

n primul rînd, actele inteligenței senzorimotorii, con- 
stînd numai în a coordona între ele percepții succesive și 
mișcări reale, de asemenea succesive, nu pot să se reducă 
decît la succesiuni de stări, legate prin scurte anticipări și 
reconstituiri, dar fără să ajungă vreodată la o reprezentare 
de ansamblu: această reprezentare nu ar putea să se con- 
stituie, decît cu condiția de a face, cu ajutorul gîndirii, ca 
stările să devină simultane și, prin urmare, de a le sustrage 
desfășurării temporale a acțiunii. Cu alte cuvinte, inteli- 
genta senzorimotorie acționează ca un film rulat cu înce- 
tinitorul, în care vedem succesiv toate tablourile, dar fără 
fuziune, deci fără viziunea continuă necesară înțelegerii de 
ansamblu. 

În al doilea rînd, un act de inteligență senzorimotorie, 
prin definiție, nu tinde decît la satisfacerea practică, adică 
la succesul acțiunii și nu la cunoaşterea, ca atare, El ny 

caută nici să explice, nici să clasifice, nici să constate si nu 
leagă, în sine, cauzal, nu clasifică sau nu constată decît 
cu un scop subiectiv, străin căutării adevărului. Inteligența 
senzorimotorie este, deci, o inteligență trăită și nicidecum 
reflexivă. 

Cît despre cîmpul său de aplicare, inteligența senzori- 
motorie nu lucrează decît asupra realitätilor înseși, așa 
încît fiecare din actele ei nu comportă decît distante foarte 
scurte, între subiect și obiecte. Fără îndoială, ea este capa- 
bilă de ocoluri și reveniri, dar nu este vorba decît despre 
mișcări executate efectiv și de obiecte reale. Numai gîndirea 
se va elibera de aceste distante scurte si de aceste traiectorii 
reale, pentru a căuta să cuprindă totalitatea universului 
pînă la invizibil și, uneori, chiar pînă la nereprezentabil: 
tocmai în această multiplicare indefinită a distanțelor spa- 
tiotemporale dintre subiect și obiecte constă principala 
trăsătură nouă a inteligenței conceptuale și puterea speci- 
fică, care o va face capabilă să genereze operaţiile. 

Condiţiile esențiale ale trecerii de pe planul senzori- 
motor pe planul reflexiv sînt deci trei. În primul rînd, o 
mărire a vitezelor permitind a contopi, într-un ansamblu 
simultan, cunoștințele legate de fazele succesive ale acțiunii. 
Apoi o conștientizare nu numai a rezultatelor dorite ale 
acțiunii, ci si a căutărilor ei, permitind astfel ca, paralel 
cu căutarea reușitei, să se realizeze constatarea. În sfîrșit, 
o multiplicare a distanțelor, permitînd prelungirea actiuni- 
lor referitoare la realitățile înseși prin acțiuni simbolice, 
aplicate reprezentărilor care depășesc, deci, limitele apro- 
piate ale spațiului și timpului. 

Vedem, așadar, că gîndirea nu poate fi nici o traducere 
si nici o simplă continuare a nivelului senzorimotric, în 
domeniul reprezentativului. Este vorba de mult mai mult 
decît de a formula, sau de a urmări opera începută: este 
necesar, în primul rînd, să se reconstruiască totul pe un 
nou plan. Numai percepția și motricitatea efectivă vor 
continua să se exercite ca atare, deși se încarcă cu noi semni- 
ficatii și se integrează unor noi sisteme de înțelegere. Dar, 
înainte de a putea fi completate, structurile inteligenței 
trebuie pe de-a întregul reclădite: să știi să întorci un obiect 
(cum ar fi biberonul, ceea ce am menționat în cap. IV) nu 
implică posibilitatea de a-ți reprezenta, în gîndire, o succe- 
siune de rotații; a te deplasa materialmente, urmînd o 
cale sinuoasă, și a reveni la punctul de plecare nu atrage, 

neapărat, înţelegerea unui sistem de deplasări numai ima- 
ginate; și chiar, a anticipa conservarea unui obiect în acțiune 
nu implică direct înțelegerea conservărilor referitoare la 
sisteme de elemente. 

Mai mult, pentru a reconstrui aceste structuri în gîndire, 
subiectul se va lovi de aceleași dificultăți, ca acelea pe care 
le-a învins deja în acțiunea imediată, dar acum, transpuse 
pe acest nou plan. Pentru a construi un spațiu, un timp, 
un univers de cauze și obiecte senzorimotorii sau practice, 
copilul a trebuit să se elibereze de egocentrismul său percep- 
tiv si motric: el a reușit să organizeze un grup empiric de 
deplasări materiale, toemai printr-o serie de decentrări 
succesive, situînd corpul și mișcările sale proprii în ansam- 
blul celorlalte. Construirea grupărilor și a grupurilor opera- 
torii ale gîndirii necesită o inversiune de sens analogă, dar 
în cursul unor itinerare infinit mai complexe: gîndirea va 
trebui decentrată nu numai în raport cu centrarea perceptivă 
actuală, ci și în raport cu întreaga acţiune proprie. În 
adevăr, gîndirea, ce se naște din acțiune, este egocentrică 
în punctul său de plecare, exact din aceleași motive pentru 
care inteligența senzorimotorie este, la început, centrată 
pe percepțiile sau mișcările prezente din care provine. 
Construirea de operaţii tranzitive, asociative și reversibile 
va presupune, deci, o conversiune a acestui egocentrism 
inițial, într-un sistem de relații și de clase, decentrate în 
raport cu eul, iar această decentrare intelectuală (fără a 
vorbi de aspectul ei social, pe care-l vom regăsi în cap. VI) 
va ocupa, în mod practic, întreaga primă perioadă a copi- 
läriei. 

În procesul de dezvoltare a gîndirii se va repeta, deci, 
la început, după un vast sistem de decalaje, evoluția care 
părea terminată în domeniul senzorimotricitätii, înainte ca 
gîndirea să se desfășoare pe un cîmp, infinit mai larg în 
spațiu și mai mobil în timp, pînă la structurarea operațiilor 
înseși. 


Etapele construirii operaţiilor. — Pentru a sesiza meca- 
nismul acestei dezvoltări, în raport cu care gruparea opera- 
torie constituie forma de echilibru finală, vom distinge 
(simplificînd și schematizînd lucrurile) patru perioade prin- 
cipale, ulterioare celei caracterizate prin constituirea inte- 
ligentei senzorimotorii. 

O dată cu apariţia limbajului, sau — mai exact — à 
funcției simbolice, care face posibilă dobîndirea limbajului 
(1,6 — 2), începe o perioadă, ce durează pînă la 4 ani, în 
cursul căreia se dezvoltă o gîndire simbolică și preconcep- 
tuală. 

De la 4 pînă la 7 sau 8 ani, aproximativ, se formează, 
în continuitate intimă cu faza precedentă, o gîndire intuitivă, 
ale cărei articulații progresive duc pînă în pragul operației. 

. De la 7—8 ani pînă la 11—12 ani se organizează „opera- 
tiile concrete“, adică grupările operatorii ale gîndirii, 
vizînd obiecte manipulabile, sau care pot fi intuite. 

De la 11—12 ani și în cursul adolescenţei, se elaborează, 
în sfîrşit, gîndirea formală, ale cărei grupări caracterizează 
inteligența reflexivă constituită. 


Gîndirea simbolică si preconceptuală. — Încă în ulti- 
mele stadii ale perioadei senzorimotorii, copilul este capabil 
să imite unele cuvinte și să le atribuie o semnificaţie globală, 
dar abia spre sfîrşitul celui de-al doilea an începe dobîndirea 
sistematică a limbajului. 

Or, atît observarea directă a copilului, cît și analiza 
unor tulburări de limbaj demonstrează că folosirea sistemu- 
lui de semne verbale se datorează exercitării unei „funcțiuni 
simbolice“ mai generale, a cărei proprietate este că permite 
reprezentarea realului, prin intermediul unor „semnificanți“, 
diferiți de lucrurile „semnificate“. 

Trebuie să deosebim, în adevăr, simboluri și semne, 
pe de o parte, de indici sau semnale, pe de altă parte. Nu 
numai întreaga gîndire, dar întreaga activitate cognitivă 
și motorie, de la percepție și deprindere pînă la gîndirea 
conceptuală și reflexivă, constă în a lega semnificații, iar 
orice semnificație presupune un raport între un semnificant 
și o realitate semnificată. Numai că, în cazul indiciului, 
semnificantul constituie o parte sau un aspect obiectiv al 
semnificatului, sau este legat de acesta printr-o legătură 
de la cauză la efect: urmele de pe zăpadă sînt, pentru vînă- 
tori, indicii ale vînatului, iar capătul vizibil al unui obiect, 
aproape în întregime ascuns, este pentru sugar indiciul 
prezenței acestui obiect. De asemenea, semnalul, chiar cel 
provocat în mod artificial de experimentator, constituie 
pentru subiect un simplu aspect parțial al evenimentului 
pe care el îl anunţă (într-o conduită condiționată, semnalul 
este perceput ca un antecedent obiectiv). Dimpotrivă, 

simbolul și semnul implică o diferențiere, din punctul de 
vedere al subiectului însuși, între semnificant și semnificat : 
pentru un copil care, în joacă, își hrănește păpușile, o 
pietricică, reprezentînd o bomboană, este în mod conștient 
admisă ca simbolizînd, iar bomboana ca fiind simbolizată; 
iar cînd, același copil consideră; prin „aderenţa semnului“, 
un nume ca inerent lucrului denumit, el privește totuși 
acest nume ca un semnificant, chiar dacă face, din el, un 
fel de etichetă, atribuită substantialist obiectului desemnat. 

Să precizăm, de asemenea, că după uzul lingvistilor, 
care e util și în psihologie, un simbol se definește ca fiind 
ceva. ce implică o legătură de asemănare între semnificant 
și semnificat, în timp ce semnul este „arbitrar“ și se bazează 
neapărat pe o convenție. Pentru a se constitui, semnul 
pretinde deci viața socială, în timp ce simbolul poate fi 
elaborat chiar și de un individ singur (ca în jocul copiilor 
mici). Se înțelege, de altfel, că simbolurile pot fi socializate, 
un simbol colectiv fiind, în acest caz, un semisemn și un 
semisimbol; un semn pur este, dimpotrivă, întotdeauna 
colectiv. 


Acestea fiind zise, este important să constatăm că, la 
copil, achiziționarea limbajului, deci a sistemului de semne 
colective, coincide cu formarea simbolului, adică a sistemu- 
lui de semnificanti individuali. În adevăr, nu putem vorbi, 
fără a exagera, despre jocuri simbolice în timpul perioadei 
senzorimotorii, iar K. Groos a mers întrucîtva prea 
departe, atribuindu-le animalelor conștiința ficţiunii. Jocul 
primitiv este un simplu joc de exercițiu, iar adevăratul 
simbol începe abia atunci cînd un obiect sau un gest repre- 
zintă, pentru subiectul însuși, altceva decît datele percepti- 
bile. Din acest punct de vedere, în stadiul al șaselea al 
inteligenţei senzorimotorii, vedem apărînd „scheme simbo- 
lice“, adică scheme de acțiune care ies din contextul lor 
și evocă o situație absentă (de exemplu, cazul copilului 
care se preface că doarme). Dar simbolul însuși nu apare 
decît o dată cu desprinderea reprezentării de acțiunea 
proprie: de exemplu, cînd un copil pune păpușa sau ursuletul 
să doarmă. Or, tocmai la nivelul cînd în joc apare simbolul, 
în sens strict, limbajul dezvoltă înțelegerea semnelor. 

Geneza simbolului individual se explică prin dezvoltarea 
imitatiei. În timpul perioadei senzorimotorii, imitatia nu 
este decît o prelungire a acomodării, proprii schemelor de 
asimilare: cînd știe să execute un gest, subiectul care percepe 

o mișcare analogă (a altei persoane sau a lucrurilor) o asimi- 
lează cu mișcarea sa, iar această asimilare, fiind tot atît 
motorie cît și perceptivă, declanșează schema proprie. În 
continuare, noul model provoacă un răspuns asimilator 
analog, dar, în acest caz, schema activată este acomodată 
particularitätilor noi; în stadiul al șaselea, această acomo- 
dare imitativă devine posibilă, chiar după scurgerea unui 
timp, ceea ce anticipă reprezentarea. Dimpotrivă, imitatia 
reprezentativă, propriu-zisă, nu apare decît la nivelul 
jocului simbolic, deoarece, ca și acesta, presupune imaginea. 
Dar este, oare, imaginea, cauza sau efectul acestei interiori- 
zări a mecanismului imitativ? Imaginea mentală nu este un 
fapt primar, cum a afirmat mult timp asociationismul: 
ea este, ca și imitatia însăși, o acomodare a schemelor senzo- 
rimotorii, adică o copie activă și nu o urmă sau un reziduu 
senzorial al obiectelor percepute. Ea este, deci, o imitație 
interioară și o continuare a acomodării schemelor proprii 
activității perceptive (în opoziție cu percepția ca atare), 
după cum imitatia exterioară, de la nivelele precedente, 
este o continuare a acomodării schemelor senzorimotorii 
(ce se află tocmai la originea activității perceptive însăși). 

Formarea simbolului poate fi explicată acum astfel: 
imitarea amînată, adică o acomodare prelungită în schițe 
imitative, furnizează semnificanti, pe care jocul sau inteli- 
genta le aplică unor semnificati diverși, după modurile de 
asimilare liberă sau adaptată ce caracterizează aceste con- 
duite. Jocul simbolic implică, astfel, întotdeauna, un ele- 
ment de imitare, functionînd ca semnificant, iar inteligența, 
la începuturile sale, utilizează, de asemenea, imaginea, cu 
titlu de simbol sau de semnificant!. 

Se înțelege, așadar, de ce limbajul (care se învață, de 
altfel, și el, prin imitare, dar printr-o imitare a unor semne 
date de-a gata, în timp ce imitarea formelor etc. furnizează 
pur și simplu materia semnificantă a simbolismului indivi- 
dual) se dobîndește, în aceeași perioadă, în care se constituie 
simbolul: folosirea semnelor ca simboluri presupune această 
aptitudine — cu totul nouă, în opoziție cu conduitele 
senzorimotorii — ce constă în a reprezenta ceva prin altceva. 
Putem aplica, deci, copilului, acea noțiune de „funcțiune 
simbolică“ generală, cu ajutorul căreia s-au emis uneori 


1 Cf. I. Meyerson, Les images în G. Dumas, Nou- 
veau Traité de Psychologie, 

ipoteze în legătură cu afazia, deoarece tocmai formarea unui 
asemenea mecanism ar caracteriza, pe scurt, apariția simul- 
tană a imitatiei reprezentative, a jocului simbolic, a repre- 
zentării imagistice, cît si a gîndirii verbale. 

În concluzie, gîndirea în stadiul ei de formare, fiind o 
continuare a inteligenţei senzorimotorii, pornește de la 
diferențierea semnificantilor și semnificatilor și se sprijină, 
deci, în același timp, pe inventarea simbolurilor și pe desco- 
perirea semnelor. Dar, se înțelege de la sine, cu cît un copil 
este mai mic, cu atît sistemul acestor semne colective, 
oferite de-a gata, îi va fi mai neîndestulător, deoarece aceste 
semne verbale, parțial inaccesibile și greu de dominat, 
vor fi mult timp inapte să exprime individualul, asupra 
căruia subiectul rămîne centrat. Iată de ce, atîta timp cît 
domină asimilarea egocentrică a realului la activitatea 
proprie, copilul va avea nevoie de simboluri: de aici, jocul 
simbolic, sau jocul de imaginație, forma cea mai pură a 
gîndirii egocentrice și simbolice, asimilarea realului la 
interesele proprii și exprimarea realului datorită folosirii 
de imagini, modelate de eul copilului. 

Dar, chiar în etapa gîndirii adaptate, adică la începu- 
turile inteligenței reprezentative, legată de aproape sau 
de departe cu semnele verbale, este important să notăm 
rolul simbolurilor imagistice și să constatăm cît de departe 
rămîne subiectul, în cursul primilor ani, de conceptele 
propriu-zise. De la apariţia limbajului, pînă pe la 4 ani, 
trebuie să distingem o primă perioadă de dezvoltare a gîn- 
dirii, pe care o putem numi perioada inteligenței precon- 
ceptuale și care se caracterizează prin preconcepte sau parti- 
cipări, iar pe planul rationamentului în formare, prin 
„transducție“ sau raționament preconceptual. 

Preconceptele sînt noțiunile legate de copil de primele 
semne verbale, a căror folosire o capătă. Particularitatea 
acestor scheme constă în faptul că ele rămîn la jumătatea 
drumului, între generalitatea conceptului și individuali- 
tatea elementelor care îl compun, fără a atinge nici una 
nici cealaltă. Copilul de 2—3 ani va spune indiferent „melcul“ 
sau „melcii“, „luna“ sau „lunile“, fără a decide dacă melcii, 
întîlniți în timpul unei plimbări, sau discurile văzute din 
cînd în cînd pe cer, sînt același obiect, un melc sau o lună. 


ICE J. Piaget, La formation du symbole chez l'enfant, 
Delachaux et Niestlé, 1945, E 

unică, sau o clasă de obiecte distincte. Pe de o parte, el 
nu minuieste încă clasele generale, lipsindu-i distincţia 
între „toţi“ și „cîțiva“. Pe de altă parte, dacă notiunea de 
obiect individual permanent este realizată în cîmpul acțiunii 
apropiate, nu se poate spune același lucru cu privire la un 
spațiu mai extins, sau la reaparitia în rästimpuri: copilul 
mai crede că un munte se deformează, în mod real, în cursul 
unei excursii (cum se întîmplase și în cazul biberonului, 
în cazul rotirilor lui) și că „melcul“ reapare în puncte 
diferite. De aceea, uneori au loc adevărate „participări“ 
între obiecte distincte și depărtate unele de altele: la 4 ani, 
umbra. ce se proiectează pe o masă, cu ajutorul unui ecran, 
într-o cameră închisă, mai este explicată prin umbrele ce 
se găsesc „sub copacii din grădină“, sau noaptea, etc., ca 
și cum acestea din urmă ar îi intervenit imediat ce s-a pus 
ecranul pe masă (și fără ca subiectul să caute, în vreun fel, 
să precizeze cum s-a petrecut fenomenul). 

Este clar că o schemă, ce rămîne, astfel, la jumătatea 
drumului între individual și general, nu este încă un concept 
logic, ci mai ține, în parte, de schema de acțiune și de asi- 
milarea senzorimotorie. Dar, de acum, este o schemă repre- 
zentativă si care, în special, reușește să evoce un mare număr 
de obiecte, cu ajutorul unor elemente privilegiate, luate ca 
exemplare-tip ale colecției preconceptuale. Acești indivizi-tip, 
fiind ei înșiși concretizati prin imagine, tot atît sau chiar 
mai mult decît prin cuvînt, preconceptul ține, pe de 
altă parte, de simbol, în măsura în care face apel la acest 
fel de exemplare generice. În întregul său, preconceptul 
este, deci, o schemă situată la jumătatea drumului între 
schema senzorimotorie și concept, în ceca ce privește modul 
de asimilare, și un gen de simbol imagistic, în ceea ce pri- 
vește structura sa reprezentativă. 

Or, raționamentul care constă în a lega asemenea pre- 
concepte vädeste tocmai existența acestor structuri. Stern 
a numit „transducție“ aceste raționamente primitive, care 
nu lucrează prin deducție, ci prin analogii imediate. Dar 
mai este ceva: fiind un raționament preconceptual, trans- 
ductia nu se bazează decît pe includeri incomplete și, de 
aceea, nu reușește să realizeze nici o structură operatorie 
reversibilă. Pe de altă parte, dacă traneducţia reușește în 
practică, este pentru că ea nu constituie decit o succesiune 
de acțiuni simbolizate în gîndire, o „experiență mentală“, în 
sens propriu, adică o imitație interioară a actelor și a rezul- 

tatelor lor, cu toate limitările pe care le comportă acest 
gen de empirism al imaginaţiei. Regăsim, astfel, în trans- 
ductie, si lipsa de generalitate, inerentă preconceptului, 
și caracterul lui simbolic sau imagistic, permitînd trans- 
poziția acțiunilor în gîndire. 


Gindirea intuitivă. — Numai observația ne permite să 
analizăm formele gîndirii, descrise mai sus, deoarece inteli- 
genta copiilor mici rămîne prea instabilă, pentru ca să 
poată fi chestionati cu folos. Dimpotrivă, de la aproximativ 
4 ani, scurtele experimente pe care le vom face cu subiectul, 
punîndu-l să manipuleze diverse obiecte, ne permit să obti- 
nem răspunsuri coerente și să legăm o conversație. În sine, 
acest fapt constituie deja indiciul unei noi structuräri. 

În adevăr, de la 4 la 7 ani, asistăm la coordonarea trep- 
tată a raporturilor reprezentative, deci la o conceptualizare 
în creștere, care va conduce copilul, de la faza simbolică 
sau preconceptuală, pînă în pragul operațiilor. Dar, fapt 
cu totul remarcabil, această inteligență, ale cărei progrese, 
adesea rapide, pot fi urmărite, rămîne în mod constant 
prelogică, chiar în etapele în care ea ajunge la maximum 
de adaptare!: pînă în momentul cînd „gruparea“ marchează 
capătul acestui șir de echilibrări succesive, ea mai substituie, 
încă, operaţiile nedesävirsite, printr-o formă semisimbolică 
de gîndire, care este raționamentul intuitiv, și nu contro- 
lează judecätile, decît prin intermediul „reglărilor“ intuitive, 
analoge, pe planul reprezentării, reglărilor perceptive pe 
planul senzorimotric. 

Să luăm, ca exemplu, un experiment pe care l-am efec- 
tuat, mai de mult, împreună cu A. Szeminska. 
Două mici pahare, A si 4,, avînd aceeași formă și aceleași 
dimensiuni, sînt umplute cu un număr egal de mărgele, 
această egalitate fiind recunoscută de copil care a așezat 
mărgelele personal, bunăoară punînd cu o mînă o mărgea 
în A, de fiecare dată cînd punea, cu cealaltă mînă, o mărgea 
în Aa. Lăsînd paharul A ca martor, vărsăm apoi märgelele 
din 4, într-un pahar B de formă diferită. Copiii de 4—5 ani 
declară, în acest caz, că s-a schimbat cantitatea de mărgele, 
deși sînt convinși că nu s-a adăugat și nici nu s-a scos vreo 
mărgea: dacă paharul B este îngust si înalt, ei vor spune 


. 1 Lăsăm de o parte, aici, formele pur verbale de gîndire, cum sînt 
animismul, artificialismul infantil, realismul nominal, etc. 

că „sînt mai multe mărgele ca înainte“, deoarece „e mai sus“, 
sau că sînt mai puţine, deoarece „e mai îngust“, dar în 
ambele cazuri vor susține neconservarea întregului. 

Să notăm, în primul rînd, că această reacție continuă 
reacțiile de la nivelele precedente. Posedînd noțiunea 
conservării unui obiect individual, subiectul nu posedă 
încă noțiunea conservării unui ansamblu de obiecte: deci 
clasa totală nu s-a construit încă, deoarece ea nu rămîne 
invariantă, iar această neconservare prelungește, în același 
timp, reacțiile inițiale față de obiect (cu un decalaj, datorat 
faptului că nu mai este vorba despre un element izolat, ci 
despre o colecție) și absența totalitätii generale, despre 
care am vorbit în legătură cu preconceptul. Este clar, pe 
de altă parte, că motivele erorii sînt de ordin cvasiperceptiv: 
tocmai înălțimea sau îngustimea nivelului coloanei, etc. 
îl înșală pe copil. Nu este însă vorba despre niște iluzii 
perceptive: în linii mari, percepția raporturilor este exactă, 
dar ea prilejuiește o construcție intelectuală incompletă. 
Tocmai acest schematism prelogic, ce imită, încă de aproape, 
datele perceptive, recentrîndu-le în același timp în felul 
său propriu, poate fi denumit gîndire intuitivă. Se văd 
imediat raporturile ei cu caracterul imagistic al preconcep- 
tului și al experiențelor mentale, proprii rationamentului 
transductiv. 

Totuși, această gîndire intuitivă este în progres față de 
gîndirea preconceptuală sau simbolică: aplicîndu-se, în 
esență, la configurații de ansamblu, și nu numai la figuri 
simple, semiindividuale, semigenerice, ca pînă acum, 
intuiţia conduce la un rudiment de logică, dar sub formă 
de reglări reprezentative, nu însă de operații, deocamdată. 
Există, din acest punct de vedere, „centrări“ și „decentrări“ 
intuitive, analoge mecanismelor despre care am vorbit, în 
legătură cu schemele senzorimotorii ale percepției (cap. II). 
Să presupunem că un copil apreciază că în B sînt mai multe 
mărgele decît în A, deoarece nivelul a crescut: el își „cen- 
trează“, astfel, gîndirea sau atenția! asupra raportului 
dintre înălțimile coloanelor în paharele B și A, neglijînd 
diametrele. Dar să deșertăm paharul B în paharele C sau 
D etc., din ce în ce mai înguste și mai înalte; va veni, în 
mod necesar, un moment, în care copilul va răspunde: 
„aici sînt mai puține, pentru că e prea îngust“. Va avea loc, 


1 Atenția monoideică. nu este altceva, desigur, decît o centrare 
a gîndirii, 

deci, o corecție a centrării gîndirii sale asupra înălțimii, 
printr-o decentrare a atenţiei, în direcția diametrului. În 
cazul în care subiectul apreciază că numărul de mărgele 
este mai mic în B decît în A, din cauza îngustimii, ridicarea 
nivelului în C si D etc. îl va duce, dimpotrivă, la inversarea 
judecății sale, în favoarea înălțimii. Or, această trecere, de 
la o singură centrare la două centrări succesive, anunță 
operația: în adevăr, de îndată ce el va rationa, concomitent, 
asupra a două relații, copilul va deduce conservarea. Deocam- 
dată nu există, însă, nici deducție, nici operație reală: 
pur și simplu, copilul corectează o eroare, dar cu întîrziere 
și ca reacție la propria sa exagerare (ca în domeniul iluziilor 
perceptive), iar cele două relații sînt considerate alternativ, 
în loc să fie multiplicate logic. Nu intervine, deci, decît un 
fel de reglare intuitivă, nefiind vorba despre un mecanism 
operatoriu propriu-zis. 

ncă o observație. Pentru a studia, concomitent diferen- 
tele dintre intuiție și operaţie, și trecerea de la una la cealaltă 
putem să considerăm nu numai stabilirea relaţiilor dintre 
calități după două dimensiuni, ci corespondența însăși, 
sub o formă fie logică (calitativă), fie matematică. I se 
prezintă subiectului două pahare A și B care, de la 
început, au o formă diferită, şi i se cere să pună în același 
timp, cîte o mărgea în fiecare: una cu stînga şi una cu dreap- 
ta. Cît timp numerele sînt mici (4 sau 5) copilul crede 
imediat în echivalenta celor două ansamble, ceea ce pare 
să prevestească operația, dar cînd formele se schimbă prea 
mult, deși corespondența continuă, el renunță să admită 
egalitatea ! Operația latentă este deci învinsă de cerințele 
abuzive ale intuitiei. 

Să aliniem acum șase fise roșii pe o masă, să-i dăm copilu- 
lui o colecție de fise albastre și să-i cerem să pună pe masă 
tot atîtea cîte sînt roșii. La 4—5 ani, copilul nu poate să 
construiască corespondența și se mulțumește să construiască 
un șir de fise de aceeași lungime (cu elementele mai strînse 
decît în model). La 5—6 ani, în medie, văzînd șase fise 
roșii, subiectul va alinia șase fise albastre. Se pare deci că 
operația a fost dobîndită. Cîtusi de putin: e suficient să 
rărim elementele unuia dintre șiruri sau să le strîngem gră- 
madă, etc., pentru ca subiectul să renunţe să creadă în echi- 
valență. Cît timp durează corespondența optică, echivalenta 
este acceptată. Îndată ce prima se alterează, dispare și 
cealaltă, ceea ce ne readuce la neconservarea ansamblului. 

Această reacție intermediară prezintă un mare interes. 
Schema intuitivă a devenit destul de suplă pentru a permite 
anticiparea și construirea unei configurații exacte de cores- 
pondente, ceea ce, pentru un observator neprevenit, prezintă 
toate aspectele unei operații. Şi totuși, o dată ce schema 
intuitivă se modifică, relația logică de echivalență, care ar 
fi produsul necesar al unei operații, se dovedește a fi inexis- 
tentă. Ne găsim, astfel, în prezența unei forme de intuiţie 
superioară aceleia de la nivelul precedent, pe care putem 
s-o denumim, în opoziție cu intuițiile simple, „intuiţie 
articulată“. Dar, această intuiție articulată, deși se apro- 
pie de operație (si se transformă chiar în operație, parcurgînd 
o serie de etape, adesea insensibile), rămîne rigidă și irever- 
sibilă, ca întreaga gîndire intuitivă: ea nu este, deci, decît 
produsul reglărilor succesive, care au sfîrșit prin a articula 
raporturile globale și neanalizabile de la început, nefiind 
încă o „grupare“ propriu-zisă. 

Putem cerceta, mai de aproape, această diferență între 
metodele intuitive si operatorii, îndreptîndu-ne analiza 
asupra includerii claselor și serierii relațiilor asimetrice, 
elemente constitutive ale celor mai elementare grupări. 

Bineînţeles, este vorba de a prezenta problema pe același 
teren intuitiv, singurul accesibil la acest nivel, în opoziție 
cu domeniul formal, legat numai de limbaj. Pentru inclu- 
derea claselor, vom așeza într-o cutie 20 de mărgele, pe 
care subiectul le va recunoaște că sînt, „toate din lemn“ 
constituind, astfel, un întreg B. Majoritatea acestor măr- 
gele sînt cafenii și formează partea A, iar cîteva sînt albe, 
i formînd partea complementară A”. Pentru a determina în 
ce măsură copilul este capabil să înțeleagă operația A +A' = 
= B, deci reunirea părților într-un tot, putem să punem 
următoarea întrebare simplă: există, oare, în această cutie 
(toate märgelele rămînînd vizibile), mai multe mărgele de 
lemn sau mai multe mărgele cafenii (deci ÆA <B)? 


Aproape întotdeauna, pînă pe la 7 ani copilul răspunde 

= că există mai multe mărgele cafenii, „pentru că sînt numai 
două sau trei albe“. Precizăm atunci întrebarea: „Mărgelele 
cafenii sînt de lemn?“ „Da“ — Dacă iau toate mărgelele de 

lemn pentru a le pune aici (a doua cutie), vor rămîne oare 
mărgele în prima cutie?“ „Nu, pentru că sînt toate de lemn“ 

3 — „Dacă iau mărgelele cafenii, vor rămîne oare mărgele?“ 
„Da, vor rămîne mărgelele albe“. Apoi, repetăm întrebarea 
inițială și subiectul afirmă din nou că, în cutie, sînt mal 

multe mărgele cafenii decît mărgele de lemn, deoarece sînt 
numai două albe; etc. 

Mecanismul acestui tip de reacție este ușor de elucidat: 
subiectul își centrează cu ușurință atenția asupra întregului 
B separat, sau asupra părților A și A’, de îndată ce le-a 
izolat în gîndirea sa. Dar, dificultatea constă în faptul că, 
centrîndu-l pe A, copilul distruge, prin acest fapt însuși, 
întregul B, în așa fel că partea A nu mai poate fi comparată, 
în acest caz decît cu cealaltă parte, A’. Din nou are loc deci 
neconservarea întregului, din lipsă de mobilitate a centră- 
rilor succesive ale gîndirii. Mai mult, dacă îl punem pe 
copil să-și imagineze ce s-ar întîmpla dacă am face o salbă, 
fie din mărgelele de lemn B, fie din mărgelele cafenii A, 
ajungem din nou la dificultăţile de mai sus, dar cu preci- 
zarea că, uneori, copilul răspunde: dacă fac o salbă cu măr- 
gelele cafenii, nu voi putea să fac o altă salbă cu aceleași 
mărgele și salba din mărgele de lemn va fi formată numai 
din mărgele albe. Acest gen de reflexiuni, care n-au nimic 
absurd, pune totuși în relief diferența ce mai desparte gîn- 
direa intuitivă de gîndirea operatorie. În măsura în care, 
prima imită acțiunile reale, prin experiențe mentale ima- 
gistice, ea se lovește de obstacolul imposibilității constru- 
irii efective a două salbe cu aceleași elemente și concomi- 
tent, în timp ce, în măsura în care a doua se realizează, prin 
acțiuni interiorizate, devenite în întregime reversibile, 
nimic nu-l împiedică pe subiect să facă simultan, două 
ipoteze și să le compare între ele. 

Serierea unor liniute A, B, C etc., de dimensiuni dife- 
rite, dar apropiate (care, deci, trebuie comparate două cîte 
două), dă naștere, de asemenea, la concluzii utile. Copiii 
de 4—5 ani nu reușesc să construiască decît perechi neco- 
ordonate între ele: BD, AC, EG, etc. Apoi, copilul constru- 
iește serii scurte, fără a reuși să serieze 10 elemente, altfel 
decît prin tatonări succesive. Afară de aceasta, cînd a ter- 
minat construirea șirului, copilul este incapabil să interca- 
leze noi termeni, fără a desface totul. Abia cînd se ajunge 
la nivelul operatoriu, serierea reușește dintr-o dată printr-o 
metodă constînd, de exemplu, în a căuta cel mai mic dintre 
toți termenii, apoi cel mai mic dintre cei rămași etc. Tot 
la acest nivel devine posibil raționamentul (A<B) + 
+ (B<C) = (A<C), în timp ce, la nivelele intuitive, 
subiectul nu poate să scoată din două înegalitäti, constatate 
perceptiv, A<B și B<C, previziunea A<C. 

Articulațiile progresive ale intuitiei și diferențele ce le 
separă încă ‘de operație reies deosebit de net în domeniile 
spațiului și timpului, de altfel foarte instructive în ceea ce 
privește comparatiile posibile între reacțiile intuitive și 
reacțiile senzorimotorii. Ne amintim, astfel, modul în care 
ajunge un sugar la acțiunea de întoarcere a poziţiei unui 
biberon. Or, a întoarce un obiect, printr-o acţiune inteli- 
gentă, nu conduce imediat la capacitatea de a-l întoarce, 
în gîndire, iar etapele acestei intuiri a rotației constituie 
chiar o repetare, în mare, a etapelor rotației efective sau 
senzorimotorii: în ambele cazuri, regăsim același proces de 
decentrare progresivă, plecînd de la o perspectivă egocen- 
trică; această decentrare este pur perceptivă si motorie, în 
primul caz, și reprezentativă în cel de-al doilea. 

Putem proceda, în această privință, în două feluri: sau 
prin rotirea, în gînd, a subiectului în jurul obiectului, sau 
prin rotirea, în gînd, a obiectului însuși. Pentru a realiza 
prima situație, vom prezenta copilului, de exemplu movile 
de carton pe o masă pătrată, și îl vom pune să aleagă, dintre 
cîteva desene foarte simple, pe cele ce corespund perspecti- 
velor posibile (copilul, așezat la una din laturile mesei, 
vede o păpușă schimbîndu-și pozițiile si trebuie să regă- 
sească cartoanele corespunzătoare): or, copiii mici rămîn, 
întotdeauna, dominați de punctul de vedere, care este al 
lor, în momentul alegerii, chiar dacă, ei înșiși, au circulat, 
în prealabil, de la o latură la alta a mesei. Rästurnärile 
dinainte înapoi și de la stînga la dreapta prezintă, la început, 
dificultăți de netrecut si nu se dobîndesc, decît încetul cu 
: încetul, pînă pe la 7—8 ani, prin regläri intuitive. 

Pe de altă parte, rotația obiectului în jurul lui poate să 
dea loc la constatări interesante în ceea ce privește intuirea 
ordinii. Se înșiră de exemplu, de-a lungul unei sîrme de 
fier trei figurine de culori diferite A, B și C, sau se introduc 
într-un tub de carton, trei bile A, B și C (schimbarea ordinii 
în tub fiind exclusă). Îl punem pe copil să deseneze totul, 
pentru a memora imaginea. Apoi, facem ca elementele A, 
B, C să treacă prin spatele unui ecran, sau prin tub, și-i 
cerem să prevadă ordinea directă a ieșirii (la celălalt capăt) 
si ordinea inversă a întoarcerii. Ordinea directă este pre- 
văzută de toți. Ordinea inversă, dimpotrivă, nu este reali- 
zată decît la 4—5 ani, la sfîrşitul perioadei preconceptuale. 
După aceasta, imprimăm întregului dispozitiv o mișcare 

de rotaţie de 180° (sîrma de fier sau tubul) și cerem copilului 
să prevadă ordinea ieșirii (care este, deci, răsturnată). După 
ce copilul a controlat personal rezultatul, reîncepem, apoi 
efectuăm două semirotatii (în total 360%), apoi 3 etc. 
Această probă ne permite să urmărim pas cu pas toate 
progresele intuitiei, pînă la nașterea operației. De la 4 la 7 
ani, subiectul începe prin a nu prevedea că o semirotatie 
va schimba ordinea ABC în CBA; după ce a constatat 
această schimbare, el presupune că două semirotatii vor da, 
de asemenea, CBA. Cînd experiența dezminte această 
presupunere, el nu mai este în stare să prevadă electul a 
trei semirotatii. Mai mult, copiii de 4—5 ani, după ce văd 
că uneori apare mai întîi A, alteori C, își închipuie că va 
veni și rîndul lui B (necunoscînd axioma lui Hilbert, că 
dacă B se află între A și C, el se va afla, de asemenea, în 
mod necesar, între C si A!). Noţiunea de invarianță a pozi- 
tiei „între“ se dobîndește, astfel, prin reglări succesive, ce 
constituie surse ale articulărilor intuitiei. De-abia pe la 7 
ani ansamblul transformărilor este înțeles, și adesea destul 
de subit, în ceea ce privește ultima fază, printr-o „grupare“ 
generală a raporturilor în cauză. Să notăm, de la bun început, 
că operaţia derivă, astfel, din intuiție nu numai cînd ordinea 
directă (+) poate fi inversată în gînd (—) printr-o primă 
articulare intuitivă, dar și atunci cînd două ordini, inverse 
una față de cealaltă, redau ordinea directă (—cu — dă +, 
ceea ce, în cazul de față, este înțeles la 7—8 ani!). 


Relațiile temporale dau naștere unor constatări de 
același gen. Timpul intuitiv este un timp legat de obiecte și 
de mișcări particulare, fără omogenitate sau scurgere uni- 
formă. Cînd două mobile, pornind de la același punct A, 
ajung în două locuri diferite, B și B', copilul de 4—5 ani 
admite simultaneitatea plecărilor, dar contestă, de foarte 
multe ori, pe aceea a sosirilor, cu toate că ea este ușor per- 
ceptibilä: el recunoaște că unul dintre mobile nu mai mer- 
gea, cînd celălalt s-a oprit, dar el refuză să înțeleagă că 
mișcările s-au terminat „în același timp“, fiindcă, pentru 
el, încă nu există timp comun în cazul unor viteze diferite. 
De asemenea, el apreciază „înainte“ și „după“, după o succe- 
siune spațială și nu încă temporală. Din punctul de vedere 
al duratelor, „mai repede“ atrage „mai mult timp“, chiar 
fără un antrenament verbal și după o simplă inspectare a 
datelor (căci, mai repede = mai departe = mai mult timp). 
Cînd aceste prime dificultăți sînt învinse, printr-o articu- 

lare a intuitiilor (datorate unor decentrări ale gîndirii, care 
se obișnuiește să compare două sisteme de poziţii conco- 
mitent, de unde apare o regularizare treptată a aprecierilor), 
rămîne totuși o incapacitate sistematică de a reuni timpu- 
rile locale într-un timp unic. Două cantități egale de apă, 
care se scurg, cu debite egale, prin două ramuri ale unui 
tub, în formă de Y, în două borcane de formă diferită, dau 
loc, bunăoară, la următoarele judecăţi: copilul de 6—7 
ani recunoaște simultaneitatea începerilor și a opririlor, 
dar contestă că apa a curs, tot atîta timp, într-un pahar 
cît și în celălalt. Aprecierile, referitoare la vîrstă, dau loc 
acelorași constatări: dacă A s-a născut înainte de B, aceasta 
nu înseamnă că A este mai bătrîn, iar dacă este mai bătrîn, 
aceasta nu exclude posibilitatea ca B să-l ajungă din urmă, 
ca vîrstă, sau chiar să-l depășească! 

Aceste noțiuni intuitive sînt paralele cu cele pe care le 
întîlnim în domeniul inteligenței practice. Andre Rey 
arăta, în ce măsură, subiecți de aceeași vîrstă, puși în fața 
unor probleme de combinări de instrumente (scoaterea unor 
obiecte dintr-un tub cu ajutorul unor cîrlige, combinarea 
translatiilor sau rotatiilor unui plot, etc.) prezintă, de 
asemenea, conduite iraționale, înainte de descoperirea solu- 
tiilor corespunzătoaret. Cît despre reprezentările fără ma- 
nipulări, cum ar fi explicarea mișcării apelor curgătoare, a 
norilor, a plutirii corăbiilor, etc., am putut să constatăm 
că legăturile cauzale de acest tip au fost calchiate după 
activitatea proprie a subiectului: mișcările fizice dovedesc 
finalitate, o forță activă internă, rîul „își ia avînt“ pentru a 
trece peste pietre, norii fac vîntul, care îi împinge îna- 
poi, etc-?. - 

Așa arată, deci, gîndirea intuitivă. Ca și gîndirea sim- 
bolică de ordin preconceptual, din care derivă direct, ea 
continuă într-un anumit sens inteligența senzorimotorie. 
După cum aceasta asimilează obiectele la schemele de acti- 
une, la fel, intuiţia este întotdeauna, în primul rînd, un 
fel de acțiune executată în gînd: a turna dintr-un vas în 
altul, a stabili o corespondență, a include, a seria, deplasa 
etc. continuă să fie scheme ale unor acțiuni, cărora reprezen- 
tarea le asimilează realul. Dar acomodarea acestor scheme 
la obiecte, în loc să rămînă practică, furnizează semni- 


1Cf. André Rey, L'intelligence pratique chez l'enfant, 1935. 
2 La causalité physique chez l'enfant, Alcan, 1927. 

ficanti imitativi sau imagistici, care permit, tocmai, ca 
această asimilare să fie făcută în gînd. Intuitia este, deci, 
în al doilea rînd, o gîndire imagistică, mai rafinată decît 
în perioada precedentă, deoarece se aplică unor configurații 
de ansamblu și nu numai asupra unor simple colecții sincre- 
tice, simbolizate prin exemplare tip; dar ea folosește, încă, 
simbolismul reprezentativ, și vădește, deci, mereu, o parte 
din limitările ce-i sînt inerente. 

Aceste limitări sînt clare. Fiind un raport imediat între 
o schemă de acţiune interiorizată și percepția obiectelor, 
intuiţia nu ajunge decît la configurații „centrate“ pe acest 
raport. Neputînd să depășească acest domeniu al configu- 
ratiilor imagistice, relaţiile pe care ea le construiește nu 
pot fi compuse între ele. Subiectul nu ajunge la reversibi- 
litate, deoarece o acțiune, tradusă într-o simplă experiență 
imaginată, rămîne orientată în sens unic, și deoarece o asi- 
milare centrată pe o configurație perceptivă are, de ase- 
menea, în mod necesar, un sens unic. De aici, absenţa tran- 
zitivităţii, căci fiecare centrare deformează sau le anulează 
pe celelalte, și inexistența asociativitätii, deoarece rapor- 
turile depind de drumul parcurs de gîndire pentru a le 
elabora. În concluzie, întrucît lipsește compunerea tranzi- 
tivă, reversibilă și asociativă, nu există nici identitate a 
elementelor, nici conservare a întregului. Se poate spune, 
de asemenea, că intuiția rămîne fenomenistă, deoarece 
imită contururile realului, fără a le corecta, și egocentrică, 
deoarece este în mod constant centrată în funcție de acti- 
unea de moment: ea este, în felul acesta, lipsită de echilibru 
între asimilarea lucrurilor la schemele gîndirii și acomodarea 
acestor scheme la realitate. 

Dar, această stare inițială, ce se regăsește în fiecare 
dintre domeniile gîndirii intuitive, este treptat corectată, 
datorită unui sistem de reglări anticipînd operaţiile. Domi- 
nată, inițial, de raportul imediat dintre fenomen și punctul 
de vedere al subiectului, intuiţia evoluează în sensul decen- 
trării. Fiecare deformare, împinsă la extrem, antrenează 
reinterventia raporturilor neglijate. Fiecare stabilire de 
relații favorizează posibilitatea unei reveniri. Fiecare ocol 
duce la interferenţe, ce îmbogätesc punctele de vedere. 
Fiecare decentrare a unei intuitii se traduce, astfel, într-o 
reglare, ce tinde în direcția reversibilitätii, a compunerii 
tranzitive si a asociativitätii, pe scurt, în direcția conservării 

prin coordonarea punctelor de vedere. De aici — intuiţiile 
articulate, al căror progres se desfășoară în sensul mobi- 
lității reversibile si pregătește operația. 


Operatiile concrete. — Apariția operaţiilor logico-arit- 
metice si spatio-temporale ridică o problemă, de mare 
interes în ceea ce privește mecanismele proprii dezvoltării 
gîndirii. În adevăr, momentul în care intuitiile articulate 
se transformă în sisteme operatorii nu trebuie delimitat, 
printr-o simplă convenție, bazată pe definiții alese dinainte. 
Nu este bine să scindăm continuitatea dezvoltării, în stadii, 
care pot fi recunoscute după criterii exterioare, alese într-un 
fel oarecare: în cazul nașterii operațiilor, cotitura hotărî- 
toare se manifestă printr-un fel de echilibrare, întotdeauna 
rapidă si uneori subită, ce afectează ansamblul noţiunilor 
aceluiaşi sistem si care trebuie explicată în ea însăși. Există 
aici ceva comparabil cu structurările de ansamblu bruște, 
ce le-a descris teoria Formei, numai că, în cazul de față, se 
produce un fenomen opus cristalizării, care înglobează 
ansamblul raporturilor într-o singură rețea statică: opera- 
tiile, dimpotrivă, se nasc dintr-un fel de dezghet al struc- 
turilor intuitive si din mobilitatea bruscă ce dinamizează 
și coordonează configuratiile, pînă atunci rigide în măsură 
variabilă, în pofida articulărilor lor progresive. Astfel, 
momentul cînd relațiile temporale sînt unite în ideea unui 
timp unic, sau cînd elementele unui ansamblu sînt concepute 
ca formînd un întreg invariant, sau cînd inegalitätile, 
caracterizînd un complex de raporturi, sînt seriate într-o 
singură scară, etc., se pot recunoaște foarte bine în procesul 
dezvoltării: imaginației, ce tatonează, îi urmează, uneori 
brusc, un sentiment de coerență și de necesitate, satisfacția 
de a ajunge la un sistem în același timp închis pe sine și 
extensibil indefinit. 

Problema constă, prin urmare, în a înțelege după ce 
proces intern se efectuează această trecere, de la o fază de 
echilibrare progresivă (gîndirea intuitivă), la un echilibru 
mobil, atins, oarecum, la limita primei faze (operațiile). 
Dacă noțiunea de „grupare“, descrisă în cap. II, are în 
adevăr o semnificație psihologică, ea trebuie să se exprime 
tocmai în acest moment. 

Pornind, deci, de la ipoteza că raporturile intuitive, ale 
unui sistem considerat, sînt la un moment dat brusc ,gru- 
pate“, prima chestiune este să știm după ce criteriu, intern 

sau mental, vom recunoaște gruparea. Răspunsul este evi- 
dent: acolo unde există „grupare“ există conservarea între- 
gului, iar această conservare însăși nu va fi, pur şi simplu, 
presupusă de subiect, cu titlu de inducție probabilă, ci 
afirmată ca o certitudine a gîndirii sale. 

Să reluăm, în legătură cu aceasta, exemplul de care 
ne-am ocupat, analizînd gîndirea intuitivă: trecerea mărge- 
lelor dintr-un pahar în altul. După o lungă perioadă, în 
decursul căreia subiectul crede că fiecare vărsare a mărge- 
lelor, dintr-un pahar în altul, duce la schimbarea cantităţii, 
după o fază intermediară (intuiție articulată), cînd copilul 
socoate că, în unele cazuri, întregul se schimbă, în timp 
ce în altele, cînd paharele diferă prea putin, totalitatea se 
păstrează, vine întotdeauna un moment (între 6; 6 și 7; 8 
ani), cînd copilul își schimbă atitudinea: nu mai are nevoie 
să reflecteze, este decis, pare chiar mirat că i se pune între- 
barea respectivă, fiind sígur că numărul märgelelor se 
conservă. Ce anume s-a întîmplat? Dacă îi cerem, acum, 
motivarea răspunsului, el spune că nu s-a adăugat nimic 
și nu s-a scos nimic: dar si copiii mai mici o știu tot atît de 
bine, si, totuși, nu concludeau asupra identității. Identi- 
ficarea nu este, deci, un proces primar, cum crede E. M e y e r- 
sohn, ci rezultatul asimilării prin întreaga grupare 
(produsul operației directe prin inversul său). Uneori, subiec- 
tul răspunde că paharul nou este mai putin lat, dar în 
schimb mai înalt, etc.; dar intuiţia articulată conducea și 
ea la asemenea decentrări ale unui raport dat, fără ca ele 
să ajungă la o coordonare simultană a relațiilor și la conser- 
varea necesară. În cele mai multe cazuri, copilul răspunde 
că vărsarea mărgelelor din A în B poate fi corectată prin- 
tr-o vărsare inversă, iar această reversibilitate este, cu 
siguranță, esențială; dar și copiii mici admiteau, cîteodată, 
o revenire posibilă la punctul de plecare, fără ca această 
„revenire empirică“ să constituie o reversibilitate completă. 
Așadar, nu există decît un răspuns legitim: diversele trans- 
formări amintite — reversibilitate, compunerea relaţiilor 
compensate, identitatea etc. — se sprijină, în realitate, 
unele pe altele și tocmai pentru că ele se îmbină într-un tot 
organizat, fiecare este efectiv nouă, în pofida înrudirii sale 
cu raportul intuitiv corespunzător, elaborat încă la nivelul 
precedent. 

Un alt exemplu. În cazul elementelor ordonate ABC pe 
care le supunem unei semirotatii (de 180°), copilul desco- 

peră, intuitiv și putin cite putin, aproape toate raportu- 
rile: că B rămîne invariabil „între“ AC şi între C și A; că 
o semirotație schimbă ordinea ABC în CBA şi că două 
semirotatii restabilesc ordinea ABC, etc. Dar raporturile 
descoperite, unul după altul, rămîn intuitii fără legătură 
si fără necesitate. Dimpotrivă, la 7—8 ani găsim subiecţi 
care, înainte de orice încercare, prevăd: 1) că ABC se inver- 
sează în CBA; 2) că două inversäri restabilesc ordinea 
directă; 3) că trei inversări valorează cît una singură; etc. 
Și aici, fiecare raport poate să corespundă unei descoperiri 
intuitive, dar toate împreună formează o realitate nouă, 
deoarece a devenit deductivă și nu mai constă în experiențe 
succesive, efective sau mentale. 

Este ușor să vedem că, în toate aceste exemple, al căror 
număr poate fi mărit oricît, echilibrul mobil este atins 
cînd se produc simultan următoarele transformări: 1) două 
acțiuni succesive se pot coordona în una singură; 2) schema 
de acțiune, activă și în gîndirea intuitivă, devine reversi- 
bilă; 3) același punct poate fi atins, fără a deveni altul, 
pe două căi diferite; 4) revenirea la punctul de plecare. 
permite regăsirea acestuia, identic cu el însuși; 5) aceeași 
acțiune, repetîndu-se, fie că nu adaugă nimic la ea însăși, 
fie că este o acțiune nouă cu efect cumulativ. Recunoastem, 
aici, compunerea tranzitivă, reversibilitatea, asociativi- 
tatea și identitatea, împreună, fie cu tautologia logică 
(punctul 5), fie cu iterația numerică, ce caracterizează 
„grupările“ logice sau „grupurile“ aritmetice. 

Dar, pentru a pătrunde adevărata natură psihologică a 
grupării, în opoziție cu formularea ei în limbaj logic, tre- 
buie să înțelegem bine că toate aceste transformări solidare 
sînt, în realitate, expresia unui același act total, care este 
un act de decentrare completă, sau de conversiune integrală 
a gîndirii. Trăsătura, proprie schemei senzorimotorii (per- 
ceptie etc.), simbolului preconceptual și chiar configurației 
intuitive, constă în a fi întotdeauna „centrate“ pe o stare 
particulară a obiectului, și dintr-un punct de vedere par- 
ticular al subiectului; ele atestă, deci, întotdeauna, si- 
multan, și o asimilare egocentrică la subiect si o acomo- 
dare fenomenistă la obiect. Trăsătura, proprie echilibrului 
mobil ce caracterizează gruparea, este, dimpotrivă, faptul 
că decentrarea, deja pregătită prin reglările și articulările 
progresive ale intuitiei, devine brusc sistematică, a atingin- 
du-si limita: gîndirea nu mai depinde, în acest caz, de stă- 

rile particulare ale obiectului, ci se străduiește să urmeze 
înseși transformările succesive, în toate ocolurile și reve- 
nirile lor posibile: și ea nu mai pornește dintr-un punct de 
vedere particular al subiectului, ci coordonează toate punc- 
tele de vedere distincte într-un sistem de reciprocitäti obiec- 
tive. Gruparea realizează, astfel, pentru prima dată, echi- 
librul dintre asimilarea lucrurilor la acțiunea subiectului 
si acomodarea schemelor subiective la modificările lucru- 
rilor. La punctul de plecare, asimilarea și acomodarea 
acționează, în adevăr, în sens contrar, de unde caracterul 
deformant al primei și fenomenist al celei de-a doua. Graţie 
anticipărilor și reconstituirilor, care continuă, în ambele 
sensuri, acțiunile la distanțe tot mai mari — de la antici- 
pările și reconstituirile scurte, proprii percepției, deprin- 
derii și inteligenței senzorimotorii, pînă la schemele antici- 
patoare, elaborate prin reprezentare intuitivă — , asimi- 
larea si acomodarea se echilibrează putin cîte putin. Desă- 
vîrșirea acestui echilibru explică reversibilitatea, termen 
final al anticipărilor și reconstituirilor senzorimotorii și 
mentale, și cu ele compunerea reversibilă, caracteristică 
grupării: detaliile operaţiilor grupate nu exprimă, de fapt, 
decît condiţiile reunite, în același timp, ale coordonării 
punctelor de vedere succesive ale subiectului (cu revenirea 
posibilă în timp și anticiparea succesiunii lor) și ale coordo- 
nării modificărilor perceptibile sau reprezentabile ale obiec- 
telor (anterior, actual, sau prin desfășurarea ulterioară). 
În adevăr, grupările operatorii, ce se constituie aproxi- 
mativ la 7 sau 8 ani (uneori ceva mai devreme), dobîndesc 
următoarele structuri. În primul rînd, ele conduc la opera- 
tiile logice de includere a claselor (problema mărgelelor 
cafenii A, mai puțin numeroase decît mărgelele de lemn B, 
este rezolvată pe la 7 ani) si de seriere a relaţiilor asimetrice. 
De aici, descoperirea tranzitivitätii, ce stă la baza deduc- 
tiilor A = B, B = C, deci A = C; sau A<B; B<C, deci 
A<C. De altfel, după ce au fost dobîndite aceste grupări 
aditive, grupările multiplicative sînt repede înţelese, sub 
forma corespondentelor: știind să serieze obiectele, după 
relațiile A,<B,<C;..., subiectul va putea să serieze fără greu- 
tate două sau mai ukte colecții, cum ar fi A< B3<Co.. 
cu termeni corespondenți unul cîte unul: unei serii de omu- 
leti, de mărime crescătoare, pe care a ordonat-o, copilul de 
7 ani va ști să pună în corespondență o serie de bastoane, 
sau de saci, și va ști, chiar, să regăsească, atunci cînd se 

amestecă totul, cărui element din una din serii îi corespunde 
cutare element din cealaltă serie (caracterul multiplicativ 
al acestei grupări nu adaugă nici o greutate la operatiile 
aditive de seriere, pe care copilul le-a descoperit de curînd). 

Mai mult decît atît, construirea simultană a grupărilor 
de includere a claselor și de seriere calitativă antrenează 
apariția sistemului de numere. Fără doar și poate, copilul 
nu așteaptă această generalizare operatorie pentru a construi 
primele numere (după A. Descoeudres, copilul 
elaborează între 1 si 6 ani un număr nou în fiecare an), dar 
numerele 1—6 sînt încă intuitive, deoarece sînt legate de 
configurații perceptive. Pe de altă parte, putem să-l învă- 
täm pe copil să numere, dar experiența ne-a arătat că folo- 
sirea verbală a denumirilor numerelor nu este legată prea 
strîns de operațiile numerice înseși, care uneori precedă 
numeratia vorbită, alteori îi urmează, fără un raport necesar. 
Cît despre operațiile de constituire a numărului, adică despre 
corespondența biunivocă (cu conservarea echivalentei ob- 
ținute, în pofida transformărilor figurii) și despre iteratia 
simplă a unității (1 +1—2; 2 + 1 = 3; etc.), ele nu 
necesită altceva, în afară de grupările aditive ale includerii 
claselor și ale serierii relațiilor asimetrice (ordine), dar 
contopite într-un întreg operatoriu, în așa fel, încît unitatea 
1 este, în același timp, element al unei clase (1 este cuprins 
în 2; 2 în 3; etc.) și al unei serii (prima unitate se află îna- 
inte de a doua, etc.). În adevăr, atît timp cît subiectul 
consideră elementele individuale în diversitatea lor cali- 
tativă, el poate, fie să le reunească după calitățile lor echi- 
valente (si, în acest caz, construiește clase), fie să le ordo- 
neze după deosebirile lor (și atunci construiește relații 
asimetrice); dar el nu poate să le grupeze, simultan, ca 
elemente echivalente si deosebite. Dimpotrivă, numărul 
este o colecție de obiecte concepute, în același timp, echi- 
valente și seriabile, singura deosebire dintre ele fiind pozi- 
ţia pe care o ocupă într-o ordine dată: această reunire a 
diferenței si echivalentei presupune, în acest caz, eliminarea 
calităților, de unde provine tocmai constituirea unității 
omogene l și trecerea din domeniul logicului în domeniul 
matematicului. Este foarte interesant să constatăm că 
această trecere se efectuează, din punct de vedere genetic, 
chiar în momentul construirii operaţiilor logice: clasele, 
relațiile și numerele formează, astfel, un tot indisociabil 

sub raport psihologic si logic, fiecare din cei trei termeni 
completîndu-i pe ceilalți doi. 

Dar, aceste operaţii logico-aritmetice nu constituie decît 
un aspect al grupărilor fundamentale, a căror construire 
caracterizează vîrsta medie de 7—8 ani. În adevăr, acestor 
operaţii ce reunesc obiectele pentru a le clasa, a le seria 
sau a le număra, le corespund operațiile care constituie 
obiectele înseși, obiecte complexe și totuși unice cum sînt 
spațiul, timpul și sistemele materiale. Nu este de mirare 
că aceste operații — infralogice sau spatio-temporale — 
se grupează în corelație cu operaţiile logico-aritmetice, 
fiind aceleași operaţii, dar la altă scară: includerea obiec- 
telor în clase, si a claselor între ele, devine includerea păr- 
tilor, sau a bucätilor, într-un întreg; serierea, exprimînd 
diferențele dintre obiecte, se prezintă sub forma relațiilor 
de ordine (operaţii de plasare) si de deplasare, iar numărul 
corespunde, în cadrul lor, măsurii. Or, efectiv, în timp ce 
se elaborează clasele, relaţiile și numerele, vedem construin- 
du-se, într-un mod destul de evident paralel, grupările 
calitative generatoare ale timpului și ale spațiului. Pe la 
8 ani, relaţiile de ordin temporal (înainte și după) sînt 
coordonate cu duratele (mai mult, sau mai putin timp). 
Înainte de această fază, cele două sisteme de noțiuni rämi- 
neau independente pe plan intuitiv. Fiind unite, acum, 
într-un singur tot, ele generează noțiunea de timp, comun 
pentru diversele mișcări (interioare cît și exterioare) cu 
viteze distincte. În general, tot pe la 7—8 ani, se formează 
operațiile calitative care structurează spațiul: ordinea succe- 
siunii spaţiale și includerea intervalelor sau distanțelor: 
conservarea lungimilor suprafețelor, etc; elaborarea unui 
sistem de coordonare ; perspective și secțiuni ; etc. În această 
privință, studiul măsurii spontane, ce începe de la primele 
aprecieri, prin „transporturi“ perceptive, pentru a ajunge 
pe la 7—8 ani la tranzitivitatea congruentelor operatorii 
(4 = B; B=C; deci A = C) si la elaborarea unităţii 
(prin sinteza diviziunii și deplasării), demonstrează, cît se 
poate de clar, în ce fel desfășurarea continuă a achizițiilor 
perceptive, apoi intuitive, duce la operaţiile reversibile 
finale, ca la forma lor necesară de echilibru. 

Este, însă, important să notăm că aceste diverse grupări 
logico-matematice, sau spatio-temporale sînt departe de a 
constitui încă o logică formală, aplicabilă tuturor notiu- 
nilor și tuturor rationamentelor, Trebuie să relevăm, în 

legătură cu aceasta, un punct esenţial, atit pentru teoriă 
inteligenței, cît si pentru aplicațiile pedagogice, dacă 
vrem să adaptăm învățămîntul la rezultatele psihologiei 
dezvoltării, în opoziţie cu logicismul tradiției școlare. 
În adevăr, aceiași copii, care ajung la operaţiile ce le-am 
descris, sînt, de regulă, incapabili să le efectueze, atunci 
cînd încetează să manipuleze obiectele și cînd sînt solicitati 
să rationeze prin simple propoziţii verbale. Așadar, aceste 
operații sînt, deocamdată, „concrete“ și nu formale: fiind 
mereu legate de acțiune, ele o structurează pe plan logic, 
inclusiv cuvintele ce o însoțesc, dar ele nu implică, de loc, 
posibilitatea de a construi un discurs logic, independent de 
acțiune. Astfel, în problema concretă a mărgelelor (vezi 
mai sus), includerea claselor este înțeleasă încă la vîrsta de 
7—8 ani, în timp ce un test verbal, de structură identică, 
nu este rezolvat decît mult mai tîrziu (cf. unul dintre tes- 
tele lui Burt: „«Unele flori din buchetul meu sînt galbe- 
ne» spune un băiețel surorilor sale. Prima răspunde: «În- 
seamnă că toate florile tale sînt galbene»; a doua răspunde: 
«O parte sînt galbene». Iar a treia spune: «Nici una». Cine 
are dreptate»). 

Mai mult. La aceiași subiecți, aceleași raționamente 
„concrete“, cum sînt cele ce conduc la conservarea întregu- 
lui, la tranzitivitatea egalitätilor (4 = B = C) sau a dife- 
rentelor (4A<B<C...), pot fi folosite cu ușurință, în cazul. 
unui sistem determinat de noțiuni (de exemplu, cantitatea 
de materie), și să rămînă fără semnificație, pentru un alt 
sistem de noțiuni (de exemplu, greutatea). În special, din 
acest punct de vedere, nu este legitim să vorbim despre 
logica formală înainte de sfîrșitul copilăriei: „grupările“ 
rămîn relative la tipurile de noțiuni concrete (adică de 
acțiuni efectuate în minte) pe care le-au structurat efectiv, 
dar structurarea altor tipuri de noțiuni concrete, de natură 
intuitivă mai complexă, întrucît se sprijină pe alte acțiuni, 
reclamă o reconstruire a acelorași grupări, cu decalaj în timp. 

Un exemplu foarte clar este acela al noțiunilor conser- 
vării întregului (indicii ale grupării însăși). Se arată subiec- 
tului două cocoloașe de plastilină de aceeași formă, de 
aceleași dimensiuni și de aceeași greutate, apoi una dintre 
ele se modifică (se transformă într-un tor etc.), iar copilul 
este întrebat dacă cantitatea de materie, greutatea și volu- 
mul s-au menținut (volumul fiind evaluat după deplasarea 
apei în două pahare, în care se scufundă obiectele). De la 

vîrsta de 7—8 ani copilul recunoaște că cantitatea de ma- 
terie s-a conservat în mod necesar, în virtutea rationamen- 
telor deja descrise, în legătură cu conservarea ansamblu- 
rilor. Dar pînă la 9—10 ani, aceiași copii contestă că s-a 
conservat greutatea, bazîndu-se pe raționamentele intuitive, 
pe care le făceau pînă la 7—8 ani, pentru a motiva noncon- 
servarea materiei. Rationamentele pe care le-au făcut (ade- 
sea cu cîteva momente mai înainte), pentru a demonstra 
conservarea substanței, nu sînt cîtuși de putin aplicate 
conservării greutății: dacă torul este mai îngust decît coco- 
loșul, materia se conservă, pentru că această îngustare este 
compensată prin lungire, dar greutatea scade, pentru că, 
din acest punct de vedere, îngustarea acționează în mod 
absolut. Dimpotrivă, pe la 9—10 ani, conservarea greutății 
este admisă, în virtutea acelorași raționamente ca și în 
cazul conservării materiei, dar conservarea volumului mai 
este tăgăduită, înainte de 11—12 ani, în virtutea unor ra- 
tionamente intuitive inverse! Mai mult, serierile, compune- 
rile de egalitate, etc. urmează exact aceeași ordine a dezvol- 
tării: la 8 ani, două cantități de materie, egale cu a treia, 
sînt egale între ele, dar aceasta nu este valabil pentru două 
greutăți (independente — se înțelege — de percepția volu- 
mului)! S.a.m.d. Explicația acestor decalaje trebuie cäu- 
tată, în mod firesc, în caracterele intuitive ale substanței, 
greutăţii și volumului, care înlesnesc, sau întîrzie compuneri- 
le operatorii: aceeași formă logică nu este, deci, încă inde- 
pendentă de conținutul său concret, înainte de 11—12 ani. 


Operatiile formale. — Decalajele, ce le-am exemplificat 
mai sus, se referă la operații de aceleași categorii, dar apli- 
cate la domenii distincte de acțiuni sau de noțiuni: prezen- 
tîndu-se, în cursul aceleiași perioade, ele pot fi deci denu- 
mite „decalaje orizontale“. Dimpotrivă, trecerea, de la co- 
ordonări senzorimotorii, la coordonările reprezentative, dă 
loc, după cum am văzut, unor reconstructii cu decalaje 
asemănătoare, dar acestea, nemaireferindu-se la aceleași 
nivele, pot fi denumite „verticale“. Si constituirea opera- 
tulor formale, care începe pe la 11—12 ani, cere o recon- 
structie, destinată să transpună grupările „concrete“, pe 
un nou plan de gîndire, iar această reconstrucție se carac- 
terizează printr-o serie de decalaje verticale. 

Gîndirea formală se dezvoltă în timpul adolescenței. 
Adolescentul, în opoziție cu copilul, este un individ care 

reflectează în afara prezentului și elaborează teorii despre 
toate lucrurile, complăcîndu-se, în special, în considerații 
inactuale. Copilul, din contra, nu reflectează decît în legă- 
tură cu acțiunea în curs și nu elaborează teorii, chiar dacă 
observatorul, notînd revenirea periodică a unor reacţii 
analoge, poate să discearnă o sistematizare spontană în 
ideile copilului. Această gîndire reflexivă, caracteristică 
adolescentului, apare la 11—12 ani, în momentul cînd 
subiectul devine capabil să rationeze în mod ipotetico- 
deductiv, respectiv cu ajutorul unor simple asertiuni, fără 
relația necesară cu realitatea, sau cu credințele subiectului, 
si încrezîndu-se în necesitatea rationamentului însuși (ui 
formae) , în opoziție cu acordul dintre concluzii și experiență. 

Or, a rationa, după formă și asupra unor simple propo- 
ziții, presupune alte operații, decît a rationa asupra acțiunii 
sau realității. Raționamentul asupra realității constă 
într-o grupare de operații, ce pot îi denumite de gradul 
întîi, adică de acțiuni interiorizate, care au devenit compo- 
zabile și reversibile. Gîndirea formală, dimpotrivă constă în 
a reflecta (în sens propriu) aceste operații adică în a opera cu . 
operații sau cu rezultatele lor și, prin urmare, într-o gru- 
pare de operaţii de gradul al doilea. Fără îndoială, este vorba 
despre aceleași conținuturi operatorii: problema va consta, 
în ambele cazuri, în a clasa, a seria, a numera, a măsura, 
a plasa sau a deplasa, în spațiu, sau în timp, etc. Dar, ope- 
rațiile formale nu vor grupa aceste clase, serii, relații spa- 
tio-temporale, ca structurări ale acţiunii și ale realității 
ci vor grupa propoziții, ce exprimă sau „reflectă“ aceste 
operații. În esenţa lor, operaţiile formale constau, deci, în 
„implicații“ (în sensul îngust al termenului) și „incompa- 
tibilități“, stabilite între propoziţii, care exprimă, ele 
însele, clasificări, serieri etc. 

Întelegem, deci, de ce există un decalaj vertical între 
operațiile concrete și operaţiile formale, cu toate că acestea 
din urmă repetă, într-un fel, conținutul celor dintîi: în 
adevăr, nu este vorba de loc despre operaţii de aceeaşi difi- 
cultate psihologică. Astfel, este suficient să traducem în 
propoziții o simplă problemă de seriere a trei termeni pre- 
zentati în dezordine, pentru ca această adunare serială 
să devină neobișnuit de dificilă, în timp ce ea se rezolvă 
foarte ușor, începînd de la 7 ani, sub forma unei serieri con- 
crete și chiar a unei coordonări tranzitive, gîndite în legă- 
tură cu acţiunea. Printre testele lui Burt, găsim urmă- 

torul exemplu interesant: „Edith este mai albă (sau 

mai blondă) decît Suzanne; Edith este mai oacheșă (sau 

mai brună) decît Lili; care dintre cele trei este cea mai 
oachesä (brună)?“. Răspunsul corect la această întrebare nu 

se obține decît pe la 12 ani. Înainte de această vîrstă, găsim 
raționamente de felul următor: Edith și Suzanne sînt blonde, 
Edith și Lili sînt brune, deci Lili este cea mai brună, | 
Suzanne este cea mai blondă şi Edith se situează între ele. 

Cu alte cuvinte, copilul de 10 ani rationeazä, pe plan formal, | 
așa cum rationeazä copiii mici de 4—5 ani, care au de seriat 
bastonașe, și abia la 12 ani copilul poate să facă, cu niște 
termeni formali, ceea ce știe să facă la 7 ani cu termeni 
concreti, în legătură cu mărimea acestora. Cauza este pur 

și simplu faptul că premisele sînt date ca niște pure ipoteze 
verbale, iar concluzia trebuie găsită vi formae, fără a se 
recurge la operații concrete. 

Se vede, astfel, din ce cauză, logica formală și deduc- 
ţia matematică rămîn inaccesibile copilului si par să con- 
stituie un domeniu autonom: acela al gîndirii „pure“, 
independente de acțiune. Si, în adevăr, fie că este vorba 
de acel limbaj particular, care trebuie învățat ca orice alt 
limbaj — limbajul semnelor matematice (semne care nu au 
nimic din simbol, în sensul definit mai sus), fie că este 
vorba despre celălalt sistem de semne, acela al cuvintelor | 
exprimînd simple propoziții, operațiile ipotetico-deductive | 
sînt situate pe un alt plan decît raționamentul concret, 
deoarece o acțiune efectuată, cu semne detașate de real, 
este ceva cu totul diferit de o acțiune care are ca obiect 
realitatea, ca atare, sau aceleași semne, legate de această 
realitate. Iată de ce, logica, disociind acest stadiu final al 
ansamblului dezvoltării mentale, s-a limitat, în fapt, să 
axiomatizeze operațiile caracteristice acesteia, în loc să le 
așeze în contextul lor viu. Acesta era, de altfel, rolul lo- 
gicii, dar cu siguranță, acest rol cîștigă cînd este jucat în 
mod conștient. Pe de altă parte, logica era încurajată pe 
acest făgaș prin natura operaţiilor formale înseși care, 
întrucît operațiile de gradul al doilea nu au de-a face decît 
cu semne, se angajează, chiar ele, pe calea schematizării, 
proprie axiomaticii. Dar, este rolul psihologiei inteligenței 
- să așeze canonul operațiilor formale, în perspectiva reală, 

și să arate că el nu poate avea o semnificație mentală, de- 

cît sprijinindu-se pe operații concrete, din care se elaborează 
și dobîndește conținut. Din acest punct de vedere, logica 

formală nu este o descriere adecvată a oricărei gîndiri vii: 
operaţiile formale constituie exclusiv structura echilibru- 
lui final, spre care tind operațiile concrete, atunci cînd se 
reflectă în sisteme mai generale, combinînd între ele pro- 
pozițiile, ce exprimă operaţiile concrete. 


Ierarhia operațiilor și diferențierea lor progresivă. — O 
conduită este, după cum am văzut, un schimb funcţional 
între subiect si obiect și putem seria conduitele după o 
ordine de succesiune genetică, bazată pe distante crescînde 
în spațiu și în timp, ce caracterizează traiectoriile, tot mai 
complexe, urmate de aceste schimburi. 

Asimilarea și acomodarea perceptivă nu presupun, ast- 
fel, decît un schimb direct pe traiectorii rectilinii. Deprin- 
derea cunoaște traiectorii mai complexe, dar mai scurte, 
stereotipe și cu sens unic. Inteligența senzorimotorie intro- 
duce reveniri și ocoluri; ea atinge obiectul în afara cîmpu- 
lui perceptiv și a itinerarelor obișnuite și extinde astfel 
distanțele initiale în spațiu și în timp, dar ea rămîne li- 
mitată la cîmpul acțiunii proprii. O dată cu începuturile 
gîndirii reprezentative și, mai ales, o dată cu progresul 
gîndirii intuitive, inteligența devine capabilă să evoce 
obiectele absente și, prin urmare, să se atașeze de realități 
invizibile, trecute și, în parte, viitoare. Dar, ea nu ope- 
rează, încă, decît cu figuri mai mult sau mai puţin statice, 
imagini pe jumătate individuale, pe jumătate generice în 
cazul preconceptului, configurații reprezentative de an- 
samblu tot mai bine articulate în perioada intuitivă, dar 
tot figuri, adică instantanee prinse asupra realității în mis- 
care și nereprezentînd decît unele stări sau unele itinerare, 
în ansamblul traiectoriilor posibile: gîndirea intuitivă 
oferă, astfel, o hartă a realului (ceea ce n-ar putea face in- 
teligenta senzorimotorie, angajată direct în realul apropiat), 
dar deocamdată o hartă în imagini, cu mari spaţii albe și 
tără destule coordonate pentru a trece de la un punct la 
altul. O dată cu grupările de operaţii concrete, aceste fi- 
guri se dizolvă, sau se cortopesc, în planul de ansamblu 
si un progres decisiv are loc în cucerirea distanțelor și în 
diferențierea traiectoriilor: gîndirea nu mai sesizează stă- 
rile sau itinerariile fixe, ci transformările înseși, așa ca de 
la un punct să se poată trece, întotdeauna, -la un altul, 
și invers. Întreaga realitate devine, astfel, accesibilă. Dar, 

deocamdată mai este vorba despre o realitate reprezentată: 

o datä cu operatiile formale, realitatea este chiar depäsitä, 
deoarece universul posibilului se deschide pentru construc- 
tie, iar gîndirea devine liberă față de lumea reală. Creaţia 
matematică este o ilustrare a acestei din urmă puteri. 

Dacă vom considera, acum, mecanismul acestei con- 
structii, si nu numai extinderea ei progresivă, constatăm 
că fiecare treaptă se caracterizează printr-o coordonare 
nouă a elementelor oferite — de acum, în stare de totali- 
täti, dar de ordin inferior — de către procesele nivelului 
precedent. 

Astfel, schema senzorimotorie, unitate proprie siste- 
mului inteligenței presimbolice, integrează schemele per- 
ceptive și schemele acțiunii deprinse (aceste scheme ale 
percepţiei și ale deprinderii sînt de același ordin inferior, 
unele fiind legate de starea prezentă a obiectului, iar cele- 
lalte de transformările elementare ale stărilor). Schema 
simbolică integrează schemele senzorimotorii cu diferentie- 
rea funcțiilor, acomodarea imitativă continuîndu-se în sem- 
nificanti imagistici, iar asimilarea determinînd semnifica- 
tele. Schema intuitivă este, în același timp, o coordonare 
și o diferențiere a schemelor imagistice. Schema operato- 
rie de ordin concret este o grupare a schemelor intuitive, 
promovate, prin faptul însuși al grupării lor, la rangul de 
operații reversibile. În sfîrșit, schema formală nu este alt- 
ceva, după cum am văzut, decît un sistem de operații de 
gradul al doilea, deci o grupare care operează cu grupări 
concrete. 

Fiecare trecere, de la unul dintre aceste nivele, la ur- 
mătorul, se caracterizează, deci, în același timp, printr-o 
nouă coordonare și printr-o diferențiere a sistemelor ce con- 
stituiau unitatea la nivelul precedent. Aceste diferențieri 
succesive explică retroactiv natura nediferentiatä a meca- 
nismelor inițiale și putem, astfel, concepe, în același timp, 
o genealogie a grupărilor operatorii, prin diferențieri trep- 
tate și o explicare a nivelelor preoperatorii, prin nedife- 
rentierea proceselor care au loc. 

Astfel, inteligența senzorimotorie ajunge, după cum am 
văzut (cap. IV), la un fel de grupare empirică a mișcărilor, 
caracterizată din punct de vedere psihologic prin conduite 
de revenire și de ocolire, iar din punct de vedere geometric, 
prin ceea ce Poincar denumea grupul (experimental) 
al deplasărilor. Dar, se înțelege de la sine, la acest nivel 
elementar, anterior oricărei gîndiri, nu putem concepe 

această grupare ca un sistem operatoriu, deoarece ea este 
sistemul mișcărilor efectiv executate: grupul deplasărilor 
este, de fapt, nediferentiat, deplasările despre care e vorba 
fiind întotdeauna mișcări cu o finalitate practică. S-ar 
putea spune, deci, că la acest nivel, grupările spatio-tem- 
porale, logico-aritmetice si practice (mijloace si scopuri) 
formează un tot global și, lipsindu-i diferențierea, acest 
sistem de ansamblu nu ar putea constitui un mecanism 
operatoriu. 

Dimpotrivă, la sfîrșitul acestei perioade și la începutul 
gîndirii reprezentative, apariția simbolului permite o primă 
diferențiere: grupările practice, pe de o parte (scopuri și 
mijloace), reprezentarea, pe de altă parte. Dar, aceasta din 
urmă este încă nediferentiatä, operaţiile logico-aritmetice 
neputîndu-se disocia de operaţiile spatio-temporale. În ade- 
văr, la nivelul intuitiv nu există clase și relații propriu- 
zise, ambele rămînînd niște colecții spatiale sau raporturi 
spatio-temporale. De aici, caracterul lor intuitiv si preope- 
ratoriu. Dimpotrivă, la nivelul vîrstei de 7—8 ani, apari- 
ţia grupărilor operatorii se caracterizează tocmai prin dife- 
rentierea netă a operațiilor logico-aritmetice, devenite in- 
dependente (clase, relații și numere despatializate), și a 
operațiilor spatio-temporale, sau infralogice. În sfirșit, ni- 
velul operațiilor formale marchează o ultimă diferențiere — 
între operaţiile legate de acțiunea reală și operațiile ipote- 
tico-deductive, ce se referă la implicații pure, între pro- 
poziții enunțate cu titlu de asomptiuni. 


Determinarea „nivelului mental“. — Cunostintele dobîn- 
dite în psihologia inteligenței au dat loc la trei feluri de 
aplicaţii care nu se referă ca atare la subiectul nostru, dar 
ale căror învätäminte utile trebuie semnalate, cu titlu de 
control al ipotezelor teoretice. 

Oricine știe cum a fost condus Binet, care căuta să 
determine gradul de arierare a indivizilor anormali, la în- 
tocmirea remarcabilei sale scări metrice a inteligenței. 
Analist subtil al proceselor gîndirii, Binet își dădea 
seama, mai bine decît oricine, de dificultățile legate de mă- 
surarea mecanismului inteligenței. Dar, tocmai din cauza 
acestui sentiment nuantat, el a recurs la un fel de probabi- 
lism psihologic, reunind împreună cu Simon, probele 

cele mai diverse și căutînd să determine frecvența succese- 
lor, în funcție de vîrstă: inteligenţa este, în acest caz, 
evaluată după avansurile sau întîrzierile față de vîrsta 
statistică medie, pentru care sînt caracteristice soluțiile 
juste. 

Este indiscutabil că aceste teste de nivel au dat, în linii 
mari, ceea ce se aștepta de la ele: o apreciere rapidă ȘI 
practică a nivelului global al unui individ. Dar nu este 
mai putin evident faptul că ele măsoară pur și simplu un 
„randament“, fără a atinge operațiile constructive, ca 
atare. După cum a spus foarte bine Piéron, inteligența, 
astfel concepută, exprimă în esenţa ei o Judecată de va- 
loare, raportată la o conduită complexă. 

Pe de altă parte, după Binet, testele au fost ex- 
tinse și s-a încercat diferențierea lor, în funcţie de diverse 
aptitudini speciale. Astfel, în domeniul propriu inteligen- 
tei s-au elaborat teste de raționament, înțelegere, cunoș- 
tinte etc. Atunci s-a pus problema de a desprinde core- 
latiile dintre aceste rezultate statistice, în speranța de a 
disocia si de a măsura diverși factori, care acționau în ca- 
drul mecanismului intim al gîndirii. Spearman și 
școala lui s-au ocupat, în mod special, de această problemă, 
folosind metode statistice precisel, și au ajuns la ipoteza 
unei intervenții a anumitor factori constanti. Cel mai ge- 
neral a fost numit de Spearman „factorul g“, iar 
valoarea lui depinde de inteligența individului. Dar, după 
cum a subliniat cu insistență autorul însuși, factorul g 
exprimă pur și simplu „inteligența generală“, adică gradul 
de eficiență comun ansamblului de aptitudini ale subiec- 
tului, aproape că s-ar putea spune — calitatea organizării 
nervoase și psihice, care face ca un individ să fie mai ca- 
pabil, decît alții, să îndeplinească un travaliu mental. 

În sfîrșit, cercetătorii au încercat să reacționeze într-un 
alt mod împotriva empirismului simplelor măsuri de ran- 
dament, încercînd să determine operaţiile înseși, de care 
dispune un individ dat, termenul de operație fiind luat, 
în acest caz, într-un sens limitat și relativ la construcția 
genetică, așa cum am făcut în această lucrare. Tocmai 
în acest sens a folosit B. Inhelder noțiunea de „gru- 
pare“ în diagnosticul rationamentului. Ea a “putut să arate 
că, la debilii mentali, ordinea dobîndirii noțiunilor de 


1 Calculul „tetradelor-diferențe“ sau al corelatiilor între corelaţii. 

conservare a substanţei, greutății și volumului este aceeași 
ca la normali: ultimul din acești trei invarianti (de altfel, 
prezent numai la simpli arierati și străin celor debili) nu 
se întîlnește fără ceilalți doi; de asemenea, cei de-al doilea 
nu se întîlnește fără primul, dar se poate întîlni conserva- 
rea substanţei fără acea a greutății si a volumului; de 
asemenea, conservarea substanței și a greutăţii, fără conser- 
varea volumului. Ea a putut să opună debilitatea — imbe- 
cilitätii prin prezența grupărilor concrete (de care imbeci- 
lul este incapabil), și debilitatea — arierării simple, prin 
incapacitatea de a efectua raționamente formale, deci prin 
caracterul incomplet al construcției operatoriil. Găsim, 
aici, o primă aplicare a unei metode, ce s-ar putea dezvolta 
pentru determinarea nivelelor inteligenței în general. 


1B. Inhelder, Le diagnostic du raisonnement chez les débiles 
mentaux, Delachaux et Niestlé, 1944. 


CAPITOLUL 6 


FACTORII SOCIALI 
AI DEZVOLTĂRII INTELECTUALE 


Fiinţa umană este înconjurată de la naștere de un me- 
diu social care acţionează asupra ei, asemănător mediului 
fizic. Într-un anumit sens, societatea, chiar mai mult de- 
cît mediul fizic, îi transformă individului propria sa struc- 
tură, pentru că ea nu-l constrînge numai să recunoască 
faptele, ci îi oferă un sistem gata construit de semne care 
îi modifică gîndirea, îi propune noi valori și îi impune 
o serie nesfîrșită de obligații. Este, deci, absolut evident, 
că viața socială transformă inteligența prin intermediul 
a trei mijloace: limbajul (semnele), conținutul schimburi- 
lor (valori intelectuale) si regulile impuse gîndirii (norme 
colective logice, sau prelogice). 

Este limpede că sociologia trebuie să considere societa- 
tea ca un tot, deși acest tot, distinct de suma indivizilor, 
nu este decît ansamblul raporturilor sau al interacțiunilor 
acestor indivizi. Fiecare raport între indivizi (începînd cu 
cel dintre doi indivizi) îi modifică pe indivizi și constituie, 
deci, o totalitate, astfel că totalitatea formată de ansamblul 
societății este în mai mică măsură un lucru, o entitate sau 
o cauză decît un sistem de relații. Dar aceste relații sînt 
extrem de numeroase și complexe, deoarece ele constituie 
în practică o țesătură continuă a istoriei, prin acțiunea 
generațiilor asupra generaţiilor următoare, cît și un sistem 
sincron de echilibru, în fiecare moment al istoriei. Este 
deci legitim să adoptăm un limbaj statistic și să vorbim 
despre „societate“, ca despre un tot coerent (așa cum un 
Gestalt este rezultanta unui sistem statistic de raporturi). 
Numai că este esențial să ne reamintim de caracterul 
statistic al expresiilor limbajului sociologic, deoarece, 
dacă am uita aceasta, am da cuvintelor un sens mitologic. 
În sociologia gîndirii putem să ne întrebăm chiar dacă nu 
este avantajos să înlocuim de pe acum limbajul global 

uzual, prin menționarea tipurilor de relații în acțiune 
(tipuri, bineînţeles, de asemenea statistice). 

Dimpotrivă, cînd este vorba despre psihologie, adică 
atunci cînd unitatea de referință este individul modificat 
prin raporturile sociale și nu ansamblul sau ansamblurile 
de raporturi, ca atare, este cu totul nelegitim să ne mul- 
tumim cu termeni statistici prea generali. „Acțiunea vieții 
sociale“ este o noţiune la fel de vagă ca și aceea a „acţiunii 
mediului fizic“, dacă refuzăm să o analizăm în detalii. De 
la naştere pînă la maturitate, ființa umană este obiect al 
unor presiuni sociale, lucru știut, dar aceste presiuni sînt 
de tipuri extrem de diverse și se exercită după o anumită 
ordine evolutivă. După cum, mediul fizic nu se impune 
dintr-o dată și în bloc, inteligenței în evoluție, ci putem 
să urmărim, pas cu pas, achizițiile dobîndite de această 
inteligență în funcție de experiență, și mai ales modurile 
de asimilare și de “acomodare ce reglează aceste achiziții, 
— foarte diferite, în funcție de nivel —, la fel mediul so- 
cial dă loc unor interacțiuni între individul în dezvoltare 
și cei din preajma sa, foarte diferite între ele, Si a căror 
succesiune ascultă de anumite legi. Psihologul trebuie să 
stabilească cu grijă aceste tipuri de interacțiuni și aceste 
legi de succesiune, ferindu-se să-și simplifice sarcina, pînă 
la a renunța în favoarea sarcinilor sociologiei. Or, nu 
există nici un motiv de conflicte între această știință și 
psihologie, de îndată ce recunoaștem întrucât se schimbă 
structura individului prin aceste interacțiuni: atît prima, 
dintre aceste discipline, cît și a doua au, deci, numai de 
cîștigat, dintr-un studiu, care depășește analiza globală, 
pentru a intra pe făgașul analizei relațiilor. 


Socializarea inteligenței individuale. — În funcție de 
nivelul dezvoltării individului, schimburile pe care el 
le întreţine cu mediul social sînt de natură foarte diversă 
și modifică, deci, la rîndul lor, structura mentală indivi- 
duală, de asemenea, într-un mod diferit. 

În mod natural, în timpul perioadei senzorimotorii, 
copilul mic este de acum obiect al unor influenţe sociale 
multiple: cele mai mari plăceri pe care le cunoaște frageda 
sa experiență — începînd cu hrana și terminînd cu căldura 
afecțiunilor de care este înconjurat — îi sînt oferite de-a 
gata: stăm lingă el, îi surîdem, îl amuzăm, îl calmăm; îi 
comunicăm copilului deprinderi si reguli legate de semnale 

și de cuvinte, îi interzicem, chiar de la această vîrstă, 
unele conduite, îl certăm. Pe scurt, văzut dinafară, sugarul 
se află în centrul unei multitudini de relații ce anunță 
semnele, valorile si regulile vieții sociale de mai tîrziu. 
Dar, din punctul de vedere al subiectului însuși, mediul 
social nu se diferențiază încă, în mod esențial, de mediul 
fizic, cel putin pînă la al cincilea dintre stadiile pe care 
le-am deosebit în cursul inteligenţei senzorimotorii (cap. 
1V). Semnele pe care le folosim în relațiile cu el nu îi 
apar decît ca indicii sau semnale. Regulile, care i se impun, 
nu sînt încă obligații ale conștiinței și se confundă pentru 
el cu reglările proprii deprinderii. Cît despre persoane, ele 
sînt niște tablouri, analoge tuturor celor care constituie 
realitatea, dar deosebit de active, neprevăzute și consti- 
tuind surse de sentimente mai intense. Copilul mic actio- 
nează asupra lor ca asupra unor obiecte, fäcindu-le — prin 
gesturile lui eficiente — să continue acțiunile interesante, 
sau folosind diverse strigăte, dar în aceasta nu există încă 
nici un schimb de idei, deoarece copilul nu cunoaște la 
acest nivel gîndirea și, de aceea, nici modificarea profundă 
a structurilor intelectuale, datorită vieții sociale încon- 
jurătoarel. 

O dată cu dobîndirea limbajului, adică în perioada 
simbolică şi cea intuitivă, dimpotrivă, apar noi relații 
sociale, ce fmbogätesc si transformă gîndirea individului. 
Trebuie să distingem, însă, în legătură cu aceasta, trei 
probleme. 

În primul rînd, nu sistemul semnelor colective este 
acela care creează funcțiunea simbolică, ci o dezvoltă în 
proporții de care, fireşte, individul singur nu ar fi capabil. 
Cu toate acestea, semnul, ca atare, convențional („arbitrar“) 
și gata elaborat, nu este suficient, ca mijloc de expresie 
pentru gîndirea copilului mic: el nu se mulțumește să vor- 
bească, are nevoie să „joace“ ceea ce gîndește, să simboli- 
zeze ideile sale cu ajutorul gesturilor și al obiectelor, să 
reprezinte lucrurile prin imitație, desen si construcție. Pe 
scurt, din punctul de vedere al expresiei, copilul rămîne, 
la început, într-o situație intermediară între folosirea sem- 


1 Din punct de vedere afectiv, este indiscutabil că numai la nive- 
lul construirii noțiunii de obiect se produce o proiectare a afectivității 
asupra persoanelor, concepute și ele, în acel moment, ca centre ale 
unor acțiuni independente. 

nului colectiv și a simbolului individual, ambele fiindu-i 
de altfel necesare, dar cel de-al doilea fiindu-i mult mai 
necesar copilului mic, decît adultului. 

În al doilea rînd, limbajul transmite individului un 
sistem gata elaborat de noţiuni, clasificări, relaţii, pe 
scurt, un potențial inepuizabil de concepte, ce se recon- 
struiesc în fiecare individ, după un model multisecular, 
care a modelat deja generațiile anterioare. Se înţelege de 
la sine, însă, că copilul începe prin a împrumuta din a- 
ceastă colecție numai ceea ce i se potrivește, ignorînd cu 
măreție tot ceea ce depășește nivelul său mental. De ase- 
menea, tot ce împrumută este asimilat în raport cu struc- 
tura sa intelectuală: un cuvînt destinat să vehiculeze un 
concept general nu generează, la început, decît un precon- 
cept semiindividual și semisocializat (de exemplu, cuvîn- 
tul „păsărică“ va evoca canarul care îi este familiar, etc.). 

În al treilea rînd, rămîn raporturile înseși pe care su- 
biectul le întreține cu ambianța sa, adică raporturile „sin- 
cronice“, în opoziție cu procesele „diacronice“, a căror 
influență copilul o resimte, achizitionînd limbajul și felul 
de a gîndi, care îi sînt transmise. Or, aceste raporturi sin- 
cronice constituie la început esentialul: conversînd cu cei 
din jur, copilul va vedea în fiecare clipă ideile sale apro- 
bate sau contrazise și va descoperi o lume grandioasă de 
idei exterioare lui, care îl vor instrui sau îl vor impresiona 
în diverse moduri. Din punctul de vedere al inteligenței 
(singurul care ne interesează aici), el va fi deci condus la 
un schimb tot mai intens de valori intelectuale și i se va 
impune un număr tot mai mare de adevăruri obligatorii 
(idei finite sau norme de rationare propriu-zise). 

Numai că nici în această privinţă nu trebuie să exage- 
răm, confundînd capacitățile de asimilare, proprii gîndirii 
intuitive, cu ceea ce vor deveni ele la nivelul operatoriu. 
În adevăr, am văzut că, în ceea, ce priveşte adaptarea gîn- 
dirii la mediul fizic, gîndirea intuitivă, care domină pînă 
la sfîrșitul primei copilării (7 ani), se caracterizează prin- 
tr-un dezechilibru încă neînlăturat între asimilare și acomo- 
dare. Un raport intuitiv rezultă, întotdeauna, dintr-o „cen- 
trare“ a gîndirii, în funcție de activitatea proprie, în opo- 
zitie cu „gruparea“ tuturor raporturilor prezente: astfel, 
echivalenta între două serii de obiecte nu este admisă decît 
în legătură cu acțiunea de a le face să corespundă și se 
pierde de îndată ce această acțiune este înlocuită prin alta. 

Gîndirea intuitivă atestă, deci, întotdeauna, un egocen- 
trism deformant, raportul admis fiind legat de acțiunea 
subiectului si nu decentrat într-un sistem obiectivi. Re- 
ciproc, și prin faptul însuși că gîndirea intuitivă este, în 
fiecare moment, „centrată“ pe un raport dat, ea este feno- 
menistă și nu atinge din realitate decît aparența ei per- 
ceptivă: ea este, deci, la cheremul sugestiilor experienței 
imediate, pe care le copiază și le imită, în loc să le corec- 
teze. Or, reacția inteligenței la acest nivel, față de mediul 
social, este exact paralelă reacției la mediul fizic, ceea ce 
se înțelege de la sine, deoarece ambele tipuri de experiență 
sînt, în realitate, indisociabile. | 

Pe de o parte, oricît de dependent este copilul mic 
față de influențele intelectuale înconjurătoare, el le asi- 
milează în felul lui. El le reduce la punctul său de vedere 
si, deci, le deformează, fără s-o ştie, prin faptul însuși că 
nu distinge încă acest punct de vedere, de punctul de ve- 
dere al altora, în lipsă de coordonare sau de „grupare“ a 
punctelor de vedere. El este egocentric, prin inconstienta 
subiectivitätii sale, pe plan social ca si pe plan fizic. De 
exemplu, el va ști să-și arate mîna dreaptă, dar va încurca 
raporturile privind partenerul din fața lui, neputind să se 
situeze la celălalt punct de vedere, atît social cît și geo- 
metric; am constatat, de asemenea, că în probleme de 
perspectivă, el atribuie la început, altora, propria sa viziune 
a lucrurilor; în problemele de timp, se întîmplă, chiar, ca 
un copil mic, deși declară că tatăl său este mult mai bă- 
trîn ca el, să creadă că s-a născut „după“ el, neputînd să-și 
„amintească“ ce făcuse tatăl său înainte! Pe scurt, centra- 
rea intuitivă, opusă decentrării operatorii, este dublată, 
astfel, de un primat inconștient și, de aceea, cu atît mai 
sistematic, al punctului de vedere propriu al copilului. 
Acest egocentrism intelectual nu este, în cele două cazuri, 
decît un defect de coordonare, o absență a „grupării“ rapor- 
turilor cu alți indivizi si cu alte lucruri. Fenomenul acesta 
este foarte firesc: primatul punctului de vedere propriu, 
ca și centrarea intuitivă, în funcție de acţiunea proprie a 
copilului, nu sînt decît expresia unei nediferentieri initiale, 
unei asimilări, care este deformantă, întrucît este determi- 
nată de singurul punct de vedere posibil inițial. O asemenea 


1Wallon, care a criticat noțiunea de egocentrism, reține 


totuşi fenomenul în sine, pe care l-a caracterizat spiritual, spunînd 
că copilul mic gîndeşte la optativ si nu la indicativ. 

nediferentiere este firească, în adevăr, pentru că deose- 
birea punctelor de vedere și coordonarea lor presupune un 
întreg travaliu al inteligenței. 

Dar, prin faptul că egocentrismul inițial rezultă dintr-o 
simplă nediferentiere între ego și alter, subiectul este expus, 
în chiar decursul aceleiași perioade, tuturor sugestiilor și 
tuturor constrîngerilor exercitate de cei din jur, cărora li 
se va acomoda fără critică, tocmai pentru că nu este con- 
Stient de caracterul personal al punctului său de vedere 
(astfel, se întîmplă, adesea, ca un copil mic să nu fie con- 
știent că imită un model, crezînd că inițiativa îi aparține 
lui, la fel cum i se întîmplă să atribuie altora, ideile ce îi 
sînt proprii). De aceea, în cursul dezvoltării, apogeul ego- 
centrismului coincide cu apogeul presiunii exemplelor și 
opiniilor celor din jur, si amestecul asimilării, la eu, cu 
acomodarea, la modelele înconjurătoare, este tot atît de 
explicabil, ca amestecul dintre egocentrism și fenomenism, 
propriu intuitiei initiale a raporturilor fizice. 

Numai că, se înțelege de la sine, în aceste condiții (ce 
se reduc, deci, toate, la absența „grupării“), constrîngerile 
celor din jur nu vor fi suficiente pentru a genera o logică 
în spiritul copilului, chiar dacă adevărurile ce i le impun 
sînt, prin conținut, raționale: a repeta idei juste, chiar 
dacă subiectul crede că îi sînt proprii, nu este totuna cu 
a rationa corect. Dimpotrivă, pentru ca copilul să învețe 
de la alții să rationeze logic, este necesar să se stabilească, 
între aceștia și el, raporturile simultane de diferențiere și 
de reciprocitate, ce caracterizează coordonarea punctelor de 
vedere . 

Pe scurt, la nivelele preoperatorii, care durează de la 
apariția limbajului pînă la aproximativ 7-8 ani, struc- 
turile proprii gîndirii în curs de apariție exclud formarea 
raporturilor sociale de cooperare, singurele ce ar putea 
atrage constituirea unei logici: oscilînd între egocentrismul 
deformant și acceptarea pasivă a constrîngerilor intelectuale, 
copilul nu este încă obiectul unei socializări a inteligenței, 
care să-i poată modifica profund mecanismul. 

Dimpotrivă, tocmai la nivelele construirii grupărilor de 
operații concrete și, în special, formale, se pune, în întreaga 
sa ascutime, problema rolurilor respective ale schimbului 
social și ale structurilor individuale în dezvoltarea gîndirii. 
Logica autentică, ce se constituie în timpul acestor două 
perioade, este însoțită de două feluri de caractere sociale, 

si trebuie să determinăm dacă ele rezultă din apariția 
grupărilor, sau sînt cauza acesteia. Pe de o parte, pe mă- 

sură ce intuitiile se articulează si termină prin a se grupa 
„în mod operatoriu, copilul devine din ce în ce mai apt 
pentru cooperare, raport social diferit de constrîngere, prin 
faptul că presupune o reciprocitate între indivizii ce știu 
să-și diferentieze punctele de vedere. Astfel, în ordinea in- 
teligentei, cooperarea este discutia obiectiv dusä (de unde, 
această discuţie interiorizată, care constituie deliberarea 
sau reflexiunea), colaborarea în muncă, schimbul de idei, 
controlul reciproc (sursă a nevoii de verificare și de demon- 
stratie, etc.). Este clar, deci, că faptul cooperării este 
punctul de plecare al unei serii de conduite importante 
pentru constituirea si dezvoltarea logicii. Pe de altă parte, 
însăși logica nu constă numai — din punctul nostru de 
vedere, psihologic — într-un sistem de operaţii libere: ea se 
traduce printr-un ansamblu de stări de conștiință, de sen- 
timente intelectuale și de conduite, toate caracterizate prin 
anumite obligativitäti, cărora este greu să le contestăm un 
caracter social, fie primar, fie derivat. Considerată sub 
acest unghi, logica comportă reguli sau norme comune: ea 
este o morală a gîndirii, impusă și sanctionatä de alţii. 
Astfel, obligaţia de a nu se contrazice nu este pur și simplu 
o necesitate conditionalä (un „imperativ ipotetic“ ‘) pentru 
cel ce vrea să asculte de exigenţele regulilor jocului ope- 
ratoriu: ea este și un imperativ moral („categoric“), fiind 
cerută de schimbul intelectual si de cooperare. Si, în ade- 
văr, copilul caută mai întîi să evite contradictia în raport 
cu alții. De asemenea, obiectivitatea, nevoia de verificare, 
necesitatea de a păstra sensul cuvintelor și ideilor, etc. 
sînt, în aceeași măsură, obligaţii sociale, ca și condiții ale 
gîndirii operatorii. 

Se pune, deci, în mod necesar, o întrebare: este oare 
„gruparea“ cauza sau efectul cooperării? Gruparea este o 
coordonare de operaţii, deci de acțiuni accesibile indivi- 
dului. Cooperarea este o coordonare de puncte de vedere 
sau de acțiuni provenind, respectiv, de la diferiți indivizi. 
Înrudirea lor este evidentă, dar trebuie să vedem dacă 
dezvoltarea operatorie, interioară individului, îl face ca- 
pabil să coopereze cu alții, sau cooperarea exterioară, 
mai apoi interiorizată în el, îl obligă să grupeze acțiunile 
sale în sisteme operatorii, | 

„Grupările“ operatorii şi cooperarea. — La această în- 
trebare trebuie să dăm, fără îndoială, două răspunsuri dis- 
tincte și complementare. Unul este că, fără schimbul de 
idei și fără cooperarea cu alții, individul n-ar izbuti să 
grupeze operaţiile într-un tot coerent. Deci, în acest sens, 
gruparea operatorie presupune viața socială. Dar, pe de 
altă parte, înseși schimburile de idei ascultă de o lege a 
echilibrului, ce nu poate fi decît o grupare operatorie, 
deoarece a coopera înseamnă a coordona operațiile. Gru- 
parea este, deci, o formă de echilibru a acțiunilor interin- 
dividuale, cît si a celor individuale si ea regăsește, astfel, 
autonomia sa, chiar în sînul vieţii sociale. 

În adevăr, este greu să înțelegem cum ar izbuti un in- 
divid să grupeze precis operaţiile sale și, prin urmare, să 
transforme reprezentările sale intuitive în operații tran- 
zitive, reversibile, identice și asociative fără schimb de 
idei. Gruparea constă, în esență, în a elibera percepțiile 
si intuitiile spontane ale individului, de punctul de vedere 
egocentric, pentru a construi un asemenea sistem de rela- 
ţii, încît să se poată trece de la un termen, sau de la un ra- 
port, la altul, din orice punct de vedere. Deci, gruparea 
este, în chiar principiul ei, o coordonare a punctelor de 
vedere, ceea ce înseamnă, de fapt, o coordonare între ob- 
servatori, deci o cooperare a mai multor indivizi. 

Să presupunem totuși, de pe pozițiile simțului comun, 
că un individ superior, schimbînd un număr nesfîrșit de 
puncte de vedere, reușește să le coordoneze singur, în așa 
fel încît să asigure gruparea lor. Cum ar putea, însă, un 
singur individ, chiar dotat cu o experiență suficient de în- 
delungată, să-și amintească punctele sale de vedere, adică 
totalitatea raporturilor pe care le-a perceput în trecut, dar 
pe care nu le mai percepe? El ar fi capabil s-o facă dacă ar 
reuși să constituie un fel de schimb între stările sale suc- 
cesive și diferite, adică să-și impună prin convenții con- 
tinue cu el însuși, un sistem de notații, care să consolideze 
amintirile lui și să le traducă într-un limbaj reprezentativ: 
în felul acesta, el ar realiza, deci, „o societate“ între diver- 
sele sale „euri“! În adevăr, tocmai schimbul constant de 
idei cu alți indivizi ne permite să ne decentrăm și ne asi- 
gură posibilitatea de a coordona interior raporturile pro- 
venind din puncte de vedere distincte. Între altele, ne-am 
putea închipui foarte greu posibilitatea ca conceptele să-și 
păstreze sensul lor permanent si definiția lor, fără cooperare ; 

astiel, însăşi reversibilitatea gîndirii este legată de o con- 
servare colectivă, în afara căreia, gîndirea individuală 
n-ar dispune decît de o mobilitate infinit mai restrînsă. 

Dar acestea fiind spuse, și admiţînd deci că o gîndire 
logică este în mod necesar socială, recunoaștem totuși că 
legile grupării constituie forme de echilibru generale, care 
exprimă tot atît de bine echilibrul schimburilor interindi- 
viduale, cît și al operaţiilor de care devine capabil orice 
individ socializat, atunci cînd rationeazä interior, potrivit 
ideilor sale cele mai personale și cele mai noi. Deci, a spune 
că individul nu ajunge la logică decît datorită cooperării 
înseamnă, pur și simplu, a presupune că echilibrul opera- 
tiilor sale este subordonat unei capacitäti infinit de mari 
de schimb cu alţii, deci unei reciprocitäti multiple. Dar 
această afirmație este evidentă, deoarece gruparea este, în 
sine, un sistem de reciprocitäti. 

Mai mult, dacă ne întrebăm ce este un schimb de idei 
între indivizi, ne dăm seama că el constă, în esență, în 
sisteme de punere în corespondență, deci în „grupări“ bine 
definite: cutărei relaţii stabilite din punctul de vedere al 
lui A, îi corespunde, după schimb, cutare relație din punc- 
tul de vedere al lui B, iar cutare operație, efectuată de A, 
corespunde (fie că este echivalentă, sau pur și simplu reci- 
procă), cutărei operaţii efectuate de B. Aceste corespon- 
dente determină, pentru fiecare propoziție enunțată de A 
sau de B, acordul (sau, în caz de necorespondentä, dez- 
acordul) partenerilor, obligația fiecăruia dintre ei de a păs- 
tra tezele admise și validitatea durabilă a acestora pentru 
seria de schimburi. Schimbul intelectual dintre indivizi este, 
deci, comparabil cu o imensă partidă de șah, care continuă 
fără întrerupere și unde fiecare acțiune efectuată asupra 
unui punct antrenează o serie de acţiuni echivalente sau 
complementare din partea partenerilor: legile grupării nu 
sînt altceva decît diverse reguli, asigurînd reciprocitatea 
jucătorilor si coerenţa jocului lor. 

Mai exact, fiecare grupare interioară indivizilor este un 
sistem de operații, iar cooperarea. constituie sistemul de 
operații efectuate în comun, adică co-operatie în sens 
propriu. 

Ar fi totuși inexact să concludem că legile grupării 
sînt, în același timp, superioare cooperării și gîndirii indi- 
viduale: ele nu constituie, repetăm acest lucru, decît legi 
ale echilibrului, și traduc pur și simplu această formă par- 

ticulară de echilibru, care este atinsă, pe de o parte, cînd 
societatea nu mai exercită constrîngeri deformante asupra 
individului, ci însufleteste și întreține liberul joc al acti- 
vitätilor lui mentale, și, pe de altă parte, cînd acest joc 
al gîndirii fiecăruia nu mai deformează gîndirea altora și 
nici lucrurile, ci respectă reciprocitatea între diversele 
activități. Astfel definită, această formă de echilibru n-ar 
mai putea fi considerată nici ca un rezultat numai al gîn- 
dirii individuale, nici ca un produs exclusiv social: acti- 
vitatea operatorie internă și cooperarea exterioară nu sînt, 
în sensul cel mai exact al cuvintelor, decît două aspecte 
complementare ale unui același ansamblu, deoarece echi- 
librul uneia depinde de echilibrul celeilalte. Afară de a- 
ceasta, cum un echilibru nu este niciodată integral atins 
în realitate, rămîne să examinăm forma ideală pe care el 
ar lua-o, desävîrsindu-se, iar logica descrie axiomatic toc- 
mai acest echilibru ideal. Deci, logicianul operează în do- 
meniul idealului (în opoziție cu realul) și are dreptul să 
rămînă în acest domeniu, deoarece echilibrul despre care 
tratează el nu este niciodată cu totul desăvîrșit și este ne- 
încetat ridicat la un nivel mai înalt, pe măsura apariției 
unor construcții efective. Cît despre sociologi si psihologi, 
ei trebuie să recurgă unii la alții atunci cînd cercetează 
modul în care se realizează, în fapt, această echilibrare. 


ANDRIES C. LUCIAN 
Nr 
Biblioteca Personală 


Concluzii 


RITMURI, REGLĂRI ȘI GRUPĂRI 


Inteligența ne apare, în concluzie, ca o structurare 
imprimînd anumite forme schimburilor dintre subiect sau 
subiecți, pe de o parte, și obiectele înconjurătoare, din 
apropiere sau de la distanță. Originalitatea ei constă, în 
esență, în natura formelor pe care ea le construiește în 
acest scop. 

După cum a spus Bracheti, viața însăși este o 
„creatoare de forme“. Desigur, aceste „forme“ biologice sînt 
cele ale organismului, ale fiecăruia dintre organele lui și ale 
schimburilor materiale pe care ele le asigură cu mediul. 
Dar, o dată cu manifestarea instinctului, aceste forme ana- 
tomofiziologice sînt dublate de schimburi funcționale, adică 
de „forme“ de conduită. În adevăr, instinctul nu este decît 
o prelungire funcțională a structurii organelor: ciocul unei 
ciocănitori se prelungește într-un instinct al ciocănirii, o 
labă care sapă — într-un instinct de săpare, etc. Instinctul 
este logica organelor și, ca atare, ajunge la conduite a căror 
realizare, pe planul operaţiilor propriu-zise, ar presupune 
adesea o inteligență prodigioasă, chiar cînd „formele“ ei 
pot să pară, la prima vedere, analogul instinctului (ca 
în cazul căutării unui obiect, dinafara cîmpului de per- 
ceptie și la diferite distante). 

Deprinderea, percepția constituie alte „forme“, după cum 
a subliniat insistent teoria Gesfalt-ului, desprinzînd legile 
organizării lor. Gîndirea intuitivă prezintă, în continuare, 
forme noi. Cît despre inteligența operatorie, ea este carac- 
terizată, așa cum am văzut mereu pe parcurs, prin acele 
„forme“ mobile și reversibile care sînt grupurile si grupările. 


1 Jar, din acest punct de vedere, schemele de asimilare ce diri- 
jează dezvoltarea inteligenței sînt comparabile cu „organizatorii“ 
care intervin în dezvoltarea embriologică. 

Dacă am vrea să repunem ceea ce ne-a arătat analiza 
operațiilor inteligenței, în contextul consideratiilor biolo- 
gice de la care am pornit (cap. I), ar fi vorba, pentru a 
încheia, să situăm structurile operatorii în ansamblul „for- 
melor“ posibile. Or, un act operatoriu poate să fie foarte 
asemănător, prin conţinutul său, cu un act intuitiv, senzori- 
motric, sau perceptiv și chiar cu un act instinctual: astfel, 
o figură geometrică poate fi produsul unei construcții lo- 
gice, al unei intuitii preoperatorii, al unei percepții, al 
unei deprinderi automatizate și chiar al unui instinct ni- 
diform. Diferența dintre diversele nivele nu se referă, deci, 
la acest conținut, adică la „forma“ oarecum materializată, 
care este rezultatul actuluit, ci la „forma“ actului însuși si 
a organizării sale progresive. În cazul inteligenţei reflexive, 
ajunse la echilibrul său, această formă constă într-o anu- 
mită „grupare“ a operațiilor. În cazurile eșalonate între per- 
ceptie si gîndirea intuitivă, forma conduitei este aceea a 
unei ajustări, mai mult sau mai putin lente sau rapide 
(uneori aproape imediate), dar procedînd întotdeauna prin 
„reglări“. În sfîrşit, în cazul conduitei instinctuale sau re- 
flexe este vorba despre un montaj relativ finit, rigid, glo- 
bal și care funcționează prin repetiții periodice sau „ritmuri“. 
Ordinea succesiunii structurilor sau a „formelor“ funda- 
mentale, ce interesează dezvoltarea inteligenței, va fi astiel 
următoarea: ritmuri, reglări și grupări. 

În adevăr, nevoile organice sau instinctuale, ce consti- 
tuie mobilurile conduitelor elementare, sînt periodice și, 
de aceea, ascultă de o structură ritmică: foamea, setea, ape- 
titul sexual etc. Cît despre montajele reflexe, ce permit 
satisfacerea lor și constituie substructura vieții mentale, știm 
astăzi destul de bine că ele formează sisteme de ansamblu și 
nu rezultă din sumarea unor reacții elementare: locomotia 
unui biped și, mai ales,a unui patruped (a cărei constituție 
demonstrează, după Graham Brown, un ritm de an- 
samblu ce domină și precede, chiar, reflexele diferențiate), 
reflexele atît de complexe care îi permit sugarului să sugă, 
etc., pînă la mișcările impulsive ce caracterizează conduita 
sugarului, prezintă o funcţionare a cărei formă ritmică este 
evidentă. Comportamentele instinctuale ale animalului, ade- 


1 Notăm că tocmai asupra acestei forme exterioare a insistat 
„teoria, Formei“, ceea ce a trebuit s-o conducă la neglijarea construcției 
genetice. 


210 


sea atît de specializate, constau și ele din înlănțuiri bine 
determinate de mișcări, ce oferă imaginea unui anumit 
ritm, deoarece se repetă la intervale constante. Ritmul carac- 
terizează deci functionärile ce se află la punctul de joncțiune 
al vieţii organice și al vieții mintale, iar aceasta este atît 
de adevărat încît, chiar în domeniul percepțiilor elementare, 
sau al senzatiilor, măsura sensibilităţii pune în evidență 

; existența unor ritmuri primitive, care scapă în întregime 

f conștiinței subiectului; ritmul se află, în egală măsură, 
la baza oricărei mișcări, inclusiv a mișcărilor din care se 
compune deprinderea motorie. 

Or, ritmul prezintă o structură pe care trebuie să o re- 
amintim, pentru a situa inteligența în ansamblul „formelor“ 
vii, deoarece modul de înlănțuire pe care îl presupune anunță 
deja, într-un mod elementar, ceea ce va deveni ulterior re- 
versibilitatea proprie operațiilor superioare. Dacă analizăm 
întăririle sau inhibitiile reflexe particulare sau, în general, 
o succesiune de mișcări orientate în sensuri alternativ con- 
trare, schema ritmului reclamă mereu, într-un fel sau altul, 
alternanța a două procese antagoniste, functionind, unul în 
direcția A — B, iar celălalt, în direcția inversă B — A. 
Este adevărat că și într-un sistem de reglări perceptive, 
intuitive, sau relative la mișcări, coordonate, în funcție de 
experiență, există procese orientate în sensuri inverse: dar 
ele se succed fără regularitate și sînt legate de „deplasările 
de echilibru“, provocate de o nouă situație exterioară. 
Mișcările antagoniste proprii ritmului sînt, dimpotrivă, re- 
glate prin montajul intern (si ereditar) însuși și prezintă, 

> prin urmare, o regularitate mult mai rigidă și mai nediferen- 
tiatä. Deosebirea este, încă și mai mare, între ritm și „ope- 
rațiile inverse“, proprii reversibilitätii inteligente, care sînt 
intentionale și legate de combinațiile infinit mobile ale 
„grupării“. 

Ritmul ereditar asigură, astfel, o anumitä conservare a 
conduitelor, ce nu exclude de loc complexitatea lor, și nici 
o relativă suplete (rigiditatea instinctelor a fost exagerată). 
Dar, în măsura în care rămînem la montajele înnăscute, 
această conservare a schemelor periodice demonstrează o ne- 
diferențiere sistematică, între asimilarea obiectelor la acti- 
vitatea subiectului, și acomodarea acestei activități, la modi- 
ficările posibile ale situației exterioare. 

O dată cu achizițiile în funcţie de experiență, acomodarea, 
dimpotrivă, se diferenţiază si, în aceeași măsură, ritmurile 


as | 211 


OO 


elementare sînt integrate unor sisteme mai vaste, ce nu mai 
manifestă o periodicitate regulată. Dimpotrivă, o a doua 
structură generală se prezintă în acest caz, structură ce 
continuă periodicitatea inițială și constă în reglări*. Noi 
le-am constatat de la percepție și pînă la intuitiile preope- 
ratorii. De exemplu, o percepţie constituie întotdeauna un 
sistem de ansamblu de raporturi și poate fi concepută, 
astfel, ca forma momentană de echilibru al unei multitudini 
de ritmuri senzoriale elementare, care se combină sau inter- 
ferează în diverse moduri. Acest sistem tinde să se păstreze, 
ca totalitate, în măsura în care nu se schimbă datele exte- 
rioare, dar îndată ce ele s-au schimbat, acomodarea la da- 
tele noi antrenează o „deplasare de echilibru“. Numai că aceste 
deplasări nu sînt nelimitate, iar echilibrul ce se restabilește, 
în funcție de asimilare, la schemele perceptive anterioare, 
demonstrează o tendință de a reacţiona în sens invers modi- 
ficärii exterioare?. Există, deci, o reglare, adică o interven- 
tie a unor procese antagoniste, comparabile cu cele care se 
manifestă, de acum, în mișcările periodice, dar fenomenul 
se produce, la acest nivel, pe o scară superioară, mult mai 
complexă și mai largă și fără să necesite periodicitate. 

Această structură, caracterizată prin existența reglărilor, 
nu este specifică numai percepției. O regăsim în „corec- 
tiile“ proprii achizițiilor motorii. Într-un mod mai general, 
orice dezvoltare senzorimotorie, inclusiv diversele nivele ale 
inteligenței senzorimotorii, demonstrează existența unor sis- 
teme analoge. Numai într-un caz privilegiat, acela al 
deplasărilor propriu-zise, cu reveniri și ocoluri, sistemul 
tinde să realizeze reversibilitatea, anuntînd astfel gru- 
parea, dar cu restricțiile pe care le-am văzut. Dimpotrivă, 
în cazurile generale, o reglare, moderînd și corectînd modi- 
ficările perturbatoare și, deci, efectuîndu-se în sensul invers 
transformărilor anterioare, nu atinge totuși reversibilitatea 
completă, lipsindu-i o echilibrare deplină între asimilare și 
acomodare. 

În particular, pe planul gîndirii în formare, centrările 
intuitive și egocentrismul, propriu raporturilor constru- 
ite succesiv, mențin gîndirea în stare de ireversibilitate, 
așa cum s-a văzut (cap. V) în legătură cu problema necon- 


1 Vorbim aici despre reglările structurale, bineînțeles, și nu de- 
spre reglările energetice, care — după P. Janet și alții — carac- 
terizează viaţa afectivă la aceleași nivele. 

2 Vezi, de exemplu, iluzia lui Delboeuf menționată la p. 116. 

servării. Transformările intuitive sînt, deci, „compensate“ 
numai printr-un joc de reglări, armonizînd putin cîte putin 
asimilarea și acomodarea mentală și asigurînd reglärile 
gîndirii neoperatorii, în cursul tatonărilor interioare ale 
reprezentării. 

Or, este ușor să vedem că aceste reglări, ale căror di- 
verse tipuri se eșalonează, astfel, începînd cu percepțiile și 
deprinderile elementare, pînă în pragul operațiilor, decurg 
ele însele din „ritmurile“ inițiale, urmînd o dezvoltare destul 
de continuă. Trebuie să amintim, mai întîi, că primele 
achiziții, urmînd imediat montajelor ereditare, prezintă încă 
o formă de ritm: „reacțiile circulare“, ce se află la punctul 
de plecare al deprinderilor dobîndite în mod activ, constau 
în repetiții cu periodicitate vizibilă. Măsurătorile perceptive, 
referitoare la mărimile sau formele complexe (și nu numai 
la sensibilitatea absolută), vădesc, și ele, existența unor 
oscilații continue în jurul unui punct de echilibru dat. 
Pe de altă parte, putem presupune că componente analoge 
celor ce determină fazele alternative și antagoniste, proprii 
ritmului (4 = B și B— A), se regăsesc într-un sistem de 
ansamblu, susceptibil de reglări, dar se prezintă încă simultan 
și în echilibru momentan unele cu altele, în loc să se afirme 
fiecare pe rînd: iată de ce, cînd acest echilibru este alterat, 
are loc o „deplasare de echilibru“ și apare o tendință de a 
rezista modificărilor exterioare, adică de a „modera“ schim- 
barea suferită (așa cum se spune în fizică, în cazul mecanis- 
mului binecunoscut descris de Le Châtelier). Putem 
concepe, deci, că atunci cînd componentele acțiunii constituie 
sisteme statice de ansamblu, mișcările orientate în sens in- 
vers unele față de altele (și a căror alternanță antrena faze 
distincte și succesive ale ritmului) se sincronizează și repre- 
zintă elementele de echilibru al sistemului. În cadrul unor 
modificări exterioare, echilibrul se deplasează prin accen- 
tuarea uneia dintre tendințele în acțiune, dar această ac- 
centuare este mai devreme sau mai tîrziu limitată, prin inter- 
ventia tendinței contrare: această inversiune de sens defi- 
nește, în acest caz, reglarea. 

Vom înțelege, acum, natura reversibilitätii proprii in- 
teligentei operatorii, și felul în care operaţiile inverse ale 
grupării provin din reglări, nu numai intuitive, ci și senzo- 
rimotorii și perceptive. În ansamblul lor, ritmurile reflexe 
nu sînt ireversibile, ci orientate după un sens determinat: a 
executa o mișcare (sau un complex de mișcări), a opri şi 

a reveni la punctul de plecare pentru a o repeta în acelaşi 
sens, acestea sînt fazele succesive ale ritmurilor, și dacă 
faza de revenire (sau antagonistă) inversează mișcările ini- 
tiale, nu este vorba despre o a doua acțiune avînd aceeași 
valoare cu faza pozitivă, ci de o repriză ce determină o 
reîncepere orientată în aceeași direcție. Totuși, faza anta- 
gonistă a ritmului se află la punctul de plecare al reglării, 
iar — dincolo de ea —, al „operațiilor inverse“ ale inteli- 
gentei, și putem acum să concepem orice ritm, ca un sistem de 
reglări alternative și reunite într-o totalitate unică de succesi- 
une. Reglarea — ce ar constitui, astfel, produsul unui ritm de 
ansamblu ale cărui componente ar fi devenit simultane — 
caracterizează conduitele încă ireversibile, dar a căror reversi- 
bilitate este în progres față de cea a conduitelor precedente. 
Încă pe planul perceptiv, inversarea unei iluzii presupune 
că un raport (de exemplu, de asemănare) învinge raportul 
invers (deosebirea), începînd cu o anumită exagerare a 
acestuia din urmă, si reciproc. În domeniul gîndirii intui- 
tive, lucrurile sînt și mai evidente: raportul neglijat prin 
centrarea atenţiei, atunci cînd ea se atașează unui alt raport, 
îP domină în schimb pe acesta din urmă, cînd eroarea depă- 
seste anumite limite. Decentrarea, ca sursă de reglare, duce 
în acest caz la un echivalent intuitiv al operațiilor inverse, 
în special cînd anticipările și reconstituirile reprezentative 
măresc dimensiunile ei și o fac aproape instantanee, ceea 
ce se produce din ce în ce mai mult, la nivelul ,intuitiilor 
articulate“ (cap. V). Va fi suficient, deci, ca reglarea să 
ducă la compensări complete (și tocmai aceasta este tendința 
intuitiilor articulate), pentru ca operația să apară prin 
însuși acest fapt: în adevăr, operaţiile nu sînt altceva decît 
un sistem de transformări coordonate și devenite reversibile, 
oricare ar fi combinațiile lor. 

Așadar, grupările operatorii ale inteligenței pot fi con- 
cepute, în sensul cel mai concret și cel mai precis, ca „formă“ 
a echilibrului final, spre care tind funcțiunile senzorimo- 
torii și reprezentative, în cursul evoluției lor, iar această 
concepție ne permite să înțelegem unitatea funcțională a. 
evoluției mentale, marcînd, bineînţeles, diferențele de na- 
tură, ce deosebesc structurile proprii etapelor succesive. 
Îndată ce a fost atinsă reversibilitatea completă, care 
constituie limita unui proces continuu, dar o limită cu 
proprietăți diferite de acelea din fazele anterioare, deoarece 

ea marchează, în sfîrşit, realizarea echilibrului, agregatele 
— pînă în acest moment rigide — devin capabile de o mo- 
bilitate de compunere, care le asigură tocmai stabilitatea, 
deoarece acomodarea la experiență se găsește atunci în echi- 
libru permanent, oricare ar fi operațiile efectuate, cu asi- 
milarea, promovată, prin acest însuși fapt, la rangul de 
deducție necesară. 

Ritmul, reglările şi „gruparea“ constituie, astfel, trei faze 
ale mecanismului evolutiv, care leagă inteligența de puterea 
morfogeneticä a vieții însăși și îi permite să realizeze adap- 
tările, în același timp nelimitate și echilibrate între ele, 
adaptări ce nu pot fi realizate pe plan organic. 

În pofida dimensiunilor ei reduse, „Psihologia inte- 
ligentei” este o lucrare de sinteză a renumitului 
savant elvelian Jean Piaget, care expune cu o ri- 
goare ce line de gîndirea matematică o teorie inte- 
grală şi armonioasă asupra principalelor aspecte ale 
sctivitälii cognitive a omului. 

Pivotul acestei concepții o constitule ideea caracte- 
rului operator al proceselor superioare de cunoas- 
tere, ale căror piese le vedem, în expunerea lui 
J. Piaget, născîndu-se, complicindu-se şi articulindu- 


se, pentru a alcătui tabloul sintetic final, pe care-l 


prezintă gindirea constituită a omului. 


